Jäljed lumel 


I. KOHTUMINE KUPEES 


Taigas kohises tuul, rebides kaskedelt ja haabadelt viimaseid koltunud 
lehti. Valas külma vihma. Valas tüütavalt kaua, küllastades maad 
veega, läbi leotades teid, üle ujutades luhti, nõgusid ja kraave, ning 
näis, et sajule ei tulegi lõppu... 

Öist pimedust lõhestades ja läbi vihmaeesriide tungides kihutas tõtates 
TeISITONg. . 

Pimeduses vilkuva rohelise semaforisilma ees vilistas vedur pikalt 
ja teravalt. Kaja haaras heli, veeretas seda mööda mäekurusid ja 
kandis siis ära taigasse. 

Udusse mähkunud Ussuuri raudtee jaamad Sivaki, Ušumun, Tõgda 
vilksatasid mööda. Lähenes Taldan. 

Pehmelt kahele poole kõikuva ja rööbaste jätkukohtadel nõksuva 
magamisvaguni soojas kahekohalises kupees seisis reisija. See oli 
pikka kasvu, kuivetanud ja varakult kiilaspäiseks jäänud keskealine 
mees. 

Kord vaatas reisija tähelepanelikult higiga kattunud aknasse, mida 
mööda kõverate joakestena vihma alla valgus, kord heitis ta pilgu 
helendava numbrilauaga käekellale, kord võttis akna all olevalt laualt 
sõiduplaani ja lehitses seda kiiresti. 

Reisija liigutustes polnud midagi kärsitut, kuid nad reetsid suurt 
seesmist pinevust. 


Kui rong lõginal juba pööranguid läbistas, silus reisija käega üle 
oma harvade, heledate juustejäänuste, avas ukse ja väljus kupeest. 
«Mis jaam praegu on?» küsis ta valjusti vagunisaatjalt, kes 
käsilaternat korda seadis. 

«Taldan.» 

Reisija ootas mõne hetke, vaatas siis uuesti kella ja pöördus kupeesse 
tagasi. 

Siin võttis ta kiire liigutusega kuue seljast, jäädes põhjapõtrade 
kujutusega villase džempri väele. Tõmbas seejärel tagumisest 
püksitaskust nahast portsigari, võttis paberossi, läitis selle ja, 
silmitsenud end põgusalt uksepeeglist, väljus uuesti kupeest. 

Tühjas koridoris viimase akna juures nägi ta soojas ööpidžaamas 
ainukest ärkvelolevat kaasreisijat. Too heitis talle laisa, poolunise 
pilgu, haigutas valjusti, tõmbus külmakartlikult kössi ja läks oma 
kupee poole. 

Akende taga vilksatasid tuled. 
Piduriplokkide krigisedes aeglustas rong pikkamisi käiku, nõksatas 
mõned korrad ja peatus. 

Tehes näo, nagu vaatleks ta nõrgast laternavalgusest valgustatud 
jaama ja perroonil edasi-tagasi saalivaid inimesi, jälgis reisija 


džempris äraootavalt vaguni sissekäigu-uksi. 

Vagunisse sisenes mongoli näojoontega jässakas aastates mees. Ta 
kandis kitsa musta naharibaga ääristatud viigrinahast pihtkuube, mille 
nahkkrae oli üles tõstetud, ja tugevasti kantud soosäärikuid. Käes 
hoidis ta väikest karvanahast õmmeldud kotti. Mehel oli väsinud ilme, 
mööda ta laiade sarnadega nägu nõrgusid alla vihmapiisad. 

Sissetulnu peatus mõne s.ammu kaugusel džemprit kandvast 
reisijast, pomises enesele midagi nina alla ja võtnud peast kalevist 
soni, raputas seda. 

Siis küsis ta nagu endamisi: 
«Kus saaks siin platsi võtta? Mis?» Ta hääl oli rämedavõitu ja 
kähisev. 

«Pool vagunit on tühi, võite igale poole istuda,» vastas džempriga 
reisija liigselt kiirustades. «Muide, palun astuge minu poole,» lisas ta, 
saates sõnu külalislahke žestiga. 

«Samune et, olen halb naaber,» vastas sissetulnu jämedavõitu. 
«Lühike maa sõita... üsna lühike.» 

«Kuskil tuleb- teil ju ikkagi istet võtta.» 

«Seda jah, tõsi küll.» 

«Astuge siis SISSE. . .» 

Kupeeuks sulgus. 

Mintti pärast kuuldus pidurite sisinat, kõlas peakonduktori vile ja 
veduri vilistamine. Rong nõksatas ja liikus siis sujuvalt kohalt. 

Ruttamata võttis sisenenu märja soni peast, pihtkuue seljast, riputas 
need varna ning seadis end istuma pehmeie diivaniotsale. otse ukse 
juures. Oma reisikoti asetas ta jalgade vahele. 

Vaikinud pisut, ohkas ta valjusti ja hakkas rääkima, vene keelt jakuudi 
keelega segades. 
«Tere, ülem... Jõudsin pärale. Samune et, väsisin 

ära, jalad tuikavad. Pilet maksis palju raha. Mispärast nii palju?» Ta 
libistas pilgu aeglaselt üle kupee. 
«Tervist, Šaraborin,» vastas mees džempris kuivalt ja astus ukse 
juurde. 
Ta keeras ukse lukku, pani keti ette ja küsis: 
«Mis jaamani sul pilet on?» 
«Suur- Neverini.» 
«Kuidas Orossutsevi käsi käib?» 

«Elab tasapisi... Hästi elab... Saatis sõna.» Šaraborin patsutas oma 
pealaele, millel kasvasid lühikesed punakad juuksed. 
«Kui kaua sa tulid?» huvitus mees džempris. Šaraborin vaatas 
jutukaaslasele küsivalt otsa. «Tulid, tulid kui kaua?» 
«A-a. .. Samune et, kolm kuud. Jah, kolm. Peaaegu koln. Päris raske. 
Väga raske. Teed ei ole. Märg. Puha jalgsi.» 

Mees džempris lähenes aknale, laskis eesriide alla, ja surunud 
pooleldi suitsetatud paberossi tuhatoosi, ütles järsult: 


«Asume asja juurde. Istu, näe, siia.» Ta näitas kohale akna all oleva 
lauakese ääres, avas kohvri ja hakkas selles sorima. 

Siis asetas ta lauale habemeajamisvahendid, kallas termospudelist 
klaasi kuuma vett, mähkis Šaraborini kuni kaelani linasse, pigistas 
tuubist tema pealaele pisut pastat, seebitas juuksed sisse ning hakkas 
neid maha ajama. 

Šaraborin istus vaikides ja liikumatult. Nähtavasti tegeles ta omaenda 
mõtetega. 

Põlastava grimassiga näol pühkis mees džempris aegajalt 
habemenoalt ettevaatlikult ajalehetükile karme juukseid, mis polnud 
kaua vett. ega seepi näinud. 

Lõpetanud juuste mahaajamise, võttis ta kohvrist tü- 

kikese haavasidet, niisutas seda ohtrasti värvitu seguga tumedast 
pudelikesest ja hõõrus sellega mõned korrad hoolikalt Šaraborini 
pead. 

Kui nahale hakkasid erelillad tähed ilmuma, käskis mees džempris 
Šaraborinit pea laualambile lähemale kallutada. 

Ta silmitses kaua ja tähelepanelikult kummalist teksti, ning võtnud 
täitesulepea, märkis midagi oma väikesesse bloknooti. 

«Nii, nii. . » lausus ta lõpuks. «Kõik on selge.» 

Šaraborin tegi liigutuse, nagu tahaks ta üles tõusta või asendit 
vahetada, kuid mees džempris pani oma käe ta õlale. 

«Istu nagu istusid,» käsutas ta ja hakkas, nüüd juba uue seguga, teksti 
nahalt ära pesema. 

Kui tekst kadunud oli, võttis mees džempris ühe käega Šaraborini 
peast kõvasti kinni ja hakkas ise midagi ta paljaksaetud kolbale 
kirjutama. 

Ta kirjutas ruttamata, maalides hoolega iga tähte. Väikestest, 
peentest tähtedest kujunesid sõnad, laused ja read. Algul olid need 
erelillat värvi, seejärel tuhmusid nagu lahustudes ja lõpuks kadusid 
hoopis. 

Šaraborin istus liikumatult, tardunud ja kivinenud näoga. Ainult ta 
suured ja peast eemal seisvad kõrvad liikusid kuidagi imelikult. 
«Kõik,» ütles meeg džempris. 

Šaraborin heitis eneselt lina, silus mõned korrad kareda peoga 
ettevaatlikult üle pealae ja küsis kähisevavõitu häälel: 

«Jälle tagasi?» Ta silmaterad ahenesid. 

«Aga mida sina siis mõtlesid?» heitis too vastuseks, 
habemeajamisvahendeid kohvrisse pakkides. 

«Seda ma ei mõelnud. Vaja on puhata. Sa lubasid mulle 
elamisvõimaluse sokutada.» 

Džempriga mehe näol peegeldus ärritus, ta õhukesed huuled sulgusid 
kõvasti. 

«Tean, et lubasin. Sellest on veel vara rääkida.» 


«Mispärast vara? Vaja on rääkida. Mulle on oma nahk kallis. Nabivad 
mu taigas kinni. Kuidas ka ei keeruta, tee on üks. Taigas on inimesi 
palju. On aeg lõpp teha!» Šaraborini raske pilk ronis nagu ämblik 
džempris mehe kogul, peatudes tema vasakul käel, mille keskmises 
sõrmes sätendas mitmevärviliselt kalliskivi. 

Kortsutades oma hõredaid harjaselisi kulme, küsis mees džempris 
silmi pilutades: 

«Mitu aastat sa said?» 

«Kümme.» 

«Palju ära istusid?» 

«Samune et, ühe aasta...» 

«Niisiis, kui hakkad virisema ja igasugust loba ajama, muretsen selle 
eest, et sa ülejäänud üheksa kah ära istuksid. ütle parem, millal sa 
Orossutsevi juurde arvad jõudvat?» 

Šaraborin vaikis tardunud liikumatuses. Ainult ta suured ja 
kohmakad käed ei leidnud endile asu: nad kas hõõrusid pakse, 
ümmargusi põlvi, muljusid teineteist või ilmusid nähtavale lauaotsal. 
Talle ei meeldinud teekond tagasi, vähe sellest, see käis risti vastu 
kõigile ta plaanidele. Kui kaua veel sõltub tema elu Orossutsevi ja 
selle kiilaspäise härra tahtest ja soovidest, keda ta «Harry» hüüdnime 
all tunneb? Millal siis ometi saabub lõpp tema käikudele mööda 
ebasõbralikku ja karmi taigat? Millal ta lõpuks leiab ärateenitud rahu, 
leiab märkamatu prao, poeb sellesse peitu ja hakkab elama nagu 
elavad teised - vaikselt ning rahulikult, muretsemata homse päeva 
eest, tundmata päevast päeva ja tunnist tundi hirmu sattuda 
kohtuorganite kätte? Miks «Harry» ja Orossutsev ei tunne talle kaasa 
ning petavad teda? 

Lubavad küll, kuid oma lubadusi ei täida? Kus ja kuidas leida ilma 
nende abita see «märkamatu pragu»? 
«Täna on kümnes september,» ütles Harry, kes arvas, et Šaraborin 
mõttes mingeid arvestusi teeb. 
Käsnad Šaraborini näol hakkasid liikuma. Ta ohkas ja lausus nukralt: 
«Peab ootama taliteed. Praegu on kehv, päris kehv. Jalgsi on kehv, 
hobusega kehv, paati ei ole. Jälle sajab.» «Oodata ei või!» sähvas 
Harry. 
Šaraborin vangutas pead. 
«Millal siis?..» 
Šaraborin vaikis tükk aega, vaatas siis Harryle pärani silmi otsa ja 
lausus ebakindlalt: 
«Küllap detsembris.» 
«Mitte hiljem?» 
«Ei vist.» 
«See sobib mulle.» 
Harry võttis varnas rippuva kuue taskust paksu paki sajarublalisi ja 
viskas selle lauale. 

Šaraborin haaras järsku värisema hakanud kätega kiiresti raha ja 


hakkas seda üle lugema, sõrmi ohtrasti süljega niisutades. Ta luges üle 
korra, teise ja alles siis pistis rahapataka oma püksitasku. Et veenduda, 
kas raha sattus just sinna, kuhu vaja, patsutas ta käega taskule ja 
midagi naeratuse taolist kõverdas ta pakse huuli. 
«Aitab?» küsis Harry. 
Šaraborin noogutas mitu korda pead. Mõttes kaalutles ta juba, kuhu ja 
kuidas tuleks saadud tasu paigutada ja millise summa moodustavad 
nüüd kõik ta säästud. 

«Sul on nüüd palju raha,» tähendas Harry muiates, nagu oleks ta 
Šaraborini mõtteid taibanud. «Sinust on saanud rikas mees, aja jooksul 
aga saad veelgi rikkamaks.» 

Šaraborin muutus näost. Ta kõõrdsilmad kadusid laugude vahele ja 
paistsid vaevumärgatavate kitsaste piludena. 

«Vaevaga saadud raha... Ränga tööga teenitud raha,» pomises ta 
kõlatult. 

Harry soris kohvris, võttis sealtmõned algklasside õpikud ja ulatas 
need Šaraborinile: 

«Peida ära, läheb tarvis.» 

Seejärel ulatas talle väikese, kõvade kaantega raamatukese: 

«See on sulle diplom õpetajate instituudi lõpetamise kohta. Oled 
õpetaja. Õpetajaid meil armastatakse. Antakse nii öömaja kui ka 
transporti. Kui sul on diplom, võid passigi saada. Nüüd aga sea end 
valmis, peagi jõuame Suur-Neverisse.» 

Šaraborin pani diplomi tasku, peitis õpikud reisikotti ja lahkus 
magamisvagunist Suur-Neveri jaamas. 

Harry raputas lina puhtaks, läks tualettruumi ja viskas ajalehe koos 
juustega ära, pesi siis hoolikalt käed puhtaks ja hõõrus nad kölniveega 
üle. 

Akna taga valas endiselt vihma. 


II. TAAS BASS 


Aheldatuna käredast pakasest ja vajunud öövaikusse, magas taiga 
pikka talveund. Temast õhkus ranget karmust ja rahu. Valgetüvelised 
kased puudutasid oma peenikeste okstega maad. Haraliste 
oksakäppadega üksteist kaelustades seisid noored nõeljate latvadega 
kuused. Nende kohal aga kõrgusid võimsad, vaskpunaste tüvedega 
männid. 

Kõrgesse musta taevasse oli tikitud loendamatu hulk vilkuvaid tähti. 

Hiline kahanev kuu heitis taigale kahvatut valgust, millest tekkisid 
lumele kummalised varjud. Kohati tungis see valgus hädavaevu läbi 
härmatunud oksterägastiku. 

Seda vaikust häirisid vaid aeg-ajalt puukoore praksumine ja näljase 


öökulli hirmuäratavad, judinaid esilekutsuvad huiked. 

Ent siis tekkis taiga vaikusesse uus heli, algul vaevu tabatav, 
ebaselge, siis aga kord-korralt selgem: mööda lund libisesid suusad. 

Šaraborin hiilis kaua, väga kaua moöda läbipääsematut padrikut, 
tegi haake, eksles, hiilis mööda küttide peatuskohtadest ja 
elamupaikadest, ronis uuesti kõige sügavamasse rägastikku - ja. jõudis 
lõpuks kohani, kus taiga hõrenes, laiali nihkus ning kus tema ees ava- 
nes väike lagendik. 

Šaraborin oli väsinud. Viimane kilomeeter oli olnud eriti raske ning 
võtnud temalt viimse jõu. Iga uus samm, väsinud käte iga uus liigutus, 
iga sõõm külma õhku nõudis üha suuremat pingutust, tekitas üha uusi 
kannatusi. 

Ja lõpuks ometi.. 

Jõudnud lagendikule, Šaraborin peatus ja jäi teraselt kuulatama. 
Vaikus. Ta ei märganud kohe, kuidas läbi lagendikul hõljuva 
piimvalge pakaseudu kerkis esile jämedatest palkidest ülesraiutud 
üksik madal tareke. Tare pooleldi lummetuisanud korstnast tõusis 
peen suitsujuga, lendasid välja sädemed ja tantsisklesid õhus nagu 
helendavad jaaniussikesed. 

Sinaka jääkirmega kattunud väikesest aknaruudust paistis aralt nõrk, 
kollakas tuluke. 

Šaraborin ei liikunud paigalt. Ta hakkas näljast ja külmast, 
väsimusest ning misuurest närvidepingest lõdisema. Mees tundis hästi 
Jakuutia taigat, mille ta risti ja põiki oli läbi käinud, tundis tema 
Jõgesid ja nende 

harusid, harva esinevaid külasid ning üksikuid asulaid ja pingutas 
nüüd oma mälu, mis pidi talle ütlema, kellele kuulub see meelitav 
tareke, kus on muidugi soe ja leidub liha ning kanget teedki. 

Ta mõistis selgesti, et keegi ei tohi teda näha, et tal tuleb karta mitte 
üksnes inimest, vaid isegi kuud ja tähti, millede valgus aitab inimesi 
tema jälgedele juhtida. Ent lustakas suitsujoake ja sõbralik tuluke 
ahvatlesid teda, meelitasid enda juurde. Ta kõhkles, needis end arguse, 
otsustusvõimetuse ja meelekindlusetuse pärast. Tõusis viha selle 
küüraka, alt väljavajunud nurkadega viletsa tarekese vastu, mis surus 
end vastu püstloodis kerkivat metsaseina, ägades paksu lumekoorma 
all. Šaraborin vihkas juba iseennastki, oma väsinud, valutava te 
liikmetega keha, ärahõõrdunud ja sõnakuulmatuid jalgu, karedaks 
muutunud, külmast näpistatud käsi, tühja kõhtu, mis tüütavalt ja 
piinavalt toitu nõudis. 

«Samune et, lähen ja puhkan vähe,» otsustas ta, saanud võitu 
kainest mõistusest. «Paistab, et majas elab keegi üksinda.» 

Šaraborin astus sammu edasi, kuid tardus samas paigale ja muutus 
tähelepanelikuks: tare juures puude varjus kiunatas koer. . 

Seejärel avanes tare uks, millest tekkis valgusruut. Ruudus nähtus 
inimese kogu ja kuuldus hääl, mis pani Šaraborini võpatama: 

«Hei. Taas Bass! Midas' sa ulud? Tule siia. . .» Midagi suurt ja karvast 


lipsas uksest sisse ning uks langes paukudes kinni. 
Hirm lõi Šaraborinile otse südamesse. Hing jäi kinni. 
«Taas Bass... Taas Bass...» sosistas ta külmunud huultega. «Vaat kes 
elab selles tares!... Samune et, karvapealt oleksin sisse lennanud. 
Oleksin kadunud hing olnud, täiesti kadunud, asja ees, teist taga. . .» 
12 
Ta silmitses lagendikku, taandus tagurpidi, kogus end, tõmbus looka 
ja sööstis tugeva hooga teelt kõrvale. 

Väsimust võites möödus ta ringiga lagendikust, jättes oma teele 
selgesti nähtavad suusajäljed. Jalad oleksid teda nüüd nagu iseenesest 
kandnud. 


Tare peremees, «Koidu» kolhoosi liige, ümbruskonnas tuntud vana 
kütt jakuut Bõkanõrov ärkas, kui vaevu koitma hakkas. Kuid avanud 
silmad, sulges ta nad samas uuesti. Äsja oli ta näinud end unes jahi!. 
Võrgus, mille ta oli hiiglajämeda lehise õõne ette asetanud, rabeles 
painduv ja väle hermeliin... Ja korraga oli uni nagu kiuste läinud. 

Vanamees lamas mõne aja vaikselt, kartes end liigutada, sulges 
kõvasti silmalaud, lootes, et meeldiv pilt kordub, kuid tema lootused 
ei täitunud. 

«Hea uni oli... Tore hermeliin...» ohkis vanamees ja avas silmad. 
«Aga mida ma's lesin? Kes minu eest tule koldesse teeb? Kes läheb 
püüniseid vaatama? Kes söödab Taas Bassi?» 

Vanamees pöördus teisele küljele, kergitas pead ja nägi, et 
seinaloleva «tiksuja» osuti lähenes number kümnele. 

«Arrai-ai!» lausus Bõkanõrov nagu oma käitumist hukka mõistes, 
laksatas keelt, kuid jäi edasi lesima. 

Ta pilk libises üle toa, peatus öö jooksul kustunud koldel, liikus üle 
orava-, rebase- ja hermeliininahkade, mis sirutitel kuivasid, vilksatas 
üle riiuli, kuhu olid korralikult asetatud jahitarbed, sealt edasi. pime- 
dasse nurka, kus väikeses pütis säilis soolatud põdraliha tagavara, ja 
jäi peatuma läikima hõõrutud laega jahipüssil. 

Püss kutsus vanamehes alati esile helgeid mälestusi. Nüüdki 
pöördus ta mõte kaugele ja ustavale sõbrale, kes talle selle püssi oli 
kinkinud. 

«Siiski, aeg on tõusta. .. olen hoopis laisaks jäänud,» lausus 
Bõkanõrov kuuldavalt. 

Ta heitis eneselt suure põdranahast kasuka, istus pehme 
karusnahaga kaetud koikule ja laskis jalad üle ääre alla. 

«U-uh, kui külm!» tähendas ta kössi tõmbudes ja hakkas kiiresti 
riietuma. 

Pool tundi hiljem lõõmas koldes juba hele tuli ja sellest valgustatud 
tare võttis teise ilme ning muutus hubaseks. 

Bõkanõrov toppis savist piibu mahorkat täis ja läitis selle koldest 
võetud söega. Ajas siis üle pea selga pehmest põdravasika nahast 
lühikese doška' ja tõmbas selle rihmaga kokku. 

Ukse taga kuuldus koera niutsumist. 


«Kohe, Taas Bass, kohe tulen. . .» ütles Bõkanõrov, ja võtnud seina 
löödud pulga otsast kasetohust karbi, pühkis sellesse laualt 
toidujäägid. 

Hommik oli külm ja selge. Okaspuude mõrkjate lõhnadega 
küllastunud puhas õhk kõditas ninas ja kurgus. Vaevaga läbi männi- ja 
kuuselatvade tungides kuldasid tõusva päikese kiired lagendikku; 
Kuskil üsna lähedal vilistasid vastastikku laanepüüd. 

Suurest heameelest kiunatades sööstis koer rõõmsalt peremehe 
juurde, hakkas tema ümber tiirlema ja karglema, püüdes limpsata ta 
nägu, jooksis siis eemale, laskus esikäppadele, pistis koonu lumme, ja 
olles lõpuks oma isu täis jooksnud, heitis Bõkanõrovi jalge ette maha, 
jäädes talle oma ustavate silmadega ainiti otsa vaatama. 


1 Doška - karusnahkne pluus. 76/k. 

«Taas Bass... Taas Bass. . .» kõneles vana kütt. sõbralikult. «Oi, 
oi, peni tahab süüa! No säh, söö!» ja ta pööras karbi kummuli. 

Koer tormas toidu kallale, vehkides koheva sabaga. Taas Bass oli 
suurt kasvu ja samanes hundiga mitte ainult tugevasti arenenud rinna, 
vaid ka pehme, kollakashalli koheva karva, musta seljavöödi ja järsu, 
suitstumeda turja poolest. See oli ustav sõber, ergas kütt; kogenud ja 
väsimatu jälgedeajaja, kes ei kartnud mingeid raskusi ega pakast. 

Senikaua kui koer lihakontidega ametis oli, vaatas Bõkanõrov piipu 
popsutades üle omi kareda, lühikeseks pöetud põdranahaga alt 
äralöödud suuski. 

«Noh, söö, söö...» ütles Bõkanõrov ja suundus tagasi tarre. «Kohe 
lähme sinuga tedrekukki laskma. Saame hommiku- ja lõunasöögi. 
Meile pole palju vaja, üks või kaks ja aitab.» 

Sisenenud tarre, viskas vanamees mõned halud koldesse, võttis 
riiulilt padrunitasku ja kontrollis iga padrunit. Püssi silmitses ta kaua, 
nagu oleks seda esmakordselt näinud, ja silitanud armastavalt üle selle 
lae, viskas püssi rihmapidi õlale. 

Astunud üle läve ja vaadanud ringi, märkas ta imestades, et Taas 
Bass turtsudes ja ägedalt pead raputades nuusib midagi sissesõidetud 
tee käänakul. 

Vana kütt asus suuskadele ja läks koera juurde. Teelt pöördusid 
kõrvale veel täiesti värsked suusajäljed. 

Bõkanõrov koputas kustunud piibu tühjaks ja, silmitsenud teraselt 
Jälgi, vangutas pead: 

«Näed sa, Taas Bass, siin käis keegi, kes ei tahtnud öösel meie 
poole sisse astuda. Tuli päris lähedale ja läks ära. Ei tahtnud kasutada 
meie külalislahkust. Miks ta ei astunud meie juurde sisse? Kuhu ta 
läks?» 

Kõhust saadik lumes seistes liigutas Taas Bass kõrvu ja niutsus 
tasakesi, nagu kutsudes peremeest jälgi uurima. 
Asudes värsketele suusajälgedele, liikus Bõkanõrov neid niööda 


edasi, jälgi tähelepanelikult silmitsedes. Taas Bass kargles mööda 
lund, hoides enda ja peremehe vahel väikest vahemaad. 

Vana küti terav ja kogenud silm märkas ja tegi kindlaks paljugi: 
suusajäljed tekitas inimene taigast, kõige tõenäolisemalt jakuut. Ta oli 
liikunud, nagu Bõkanõrovgi, lühikestel, laiadel, põhjas kasutatavatel 
suuskadel, keppideta. Ta käik oli olnud raske ja ebatavaline - ta lonkas 
pisut vasakut jalga. Teekäija oli väga väsinud, kunarta oli teinud neli 
peatust, mitu korda toetunud puutüve vastu, üks kord aga isegi lumel 
istunud. 

Läinud umbes poolteist kilomeetrit ja avastanud, et suusajäljed 
mööduvad poolkaares lagendikust, kus seisab tema tare, mõistis 
Bõkanõrov otsekohe, et tundmatu tegi ringi teadlikult. 

Teisel kilomeetril silmas vanamees Taas Bassi. Too lamas hästi 
äratailatud kohal ja, ajanud roosa keele suust välja, hingas raskesti. 

Bõkanõrov lähenes ja tegi samuti kerge vaevaga kindlaks, et 
tundmatu oli just siinkohal lühikeseks puhkuseks peatunud. Ta polnud 
teinud tuld, kuid lummetallatud kuuseoksad kõnelesid sellest, et 
nendel oli lamanud inimene. 

Puhkepaigast edasi aga läksid taigasse jälle needsamad, veelgi 
värskemad suusajäljed. 

Bõkanõrov laskus kükakile, võttis taskust piibu, toppis tubakat täis 
ja hakkas suitsetama. Tema pilk muutus murelikuks ja rahutuks. Mis 
sundis inimest end varjama? Mispärast ta, kuigi oli väsinud, põlgas 
ära SOO 

juse ja puhkuse ning eelistas magada paljal lumel, külma käes! 

«Ja paistab, et ta kõht oli tühi, kuna söömisest pole mingeid jälgi,» 
kaalutles Bõkanõrov ja, kiskunud end mõtiskelust lahti, pöördus jälle 
oma ainsa kaaslase, Taas Bassi poole: 

«Miks ta siin magas? Mispärast ta meie juurde ei tulnud? Meie juures 
on hea, soe... Mis sa arvad?» 

Koer tõusis püsti ja liputas saba. Kallutas pead kord ühele, kord teisele 
poole ja vaatas peremehele silma. 

«Me peame teada saama, mis inimene siin käis,» jätkas Bõkanõrov. 
«Küllap tal oli oma tagamõte, kui ta meie tarest ringiga möödus. Ega 
ta asjatult meid kartma löönud. Taigas seda ei juhtu. Taigas on 
inimene inimesele sõber. Küllap see on vist halb inimene. Ja mõttes 
on tal ka midagi halba. Lähme tagasi koju. Võtame moona kaasa ja 
hakkame minema mööda jälgi. . .» 

Bõkanõrov kergitas ennast ja heitis pilgu taevale. Taas Bass oleks 
nagu mõistnud, niutsatas korra ja kihutas mööda suusajälgi kodu 
poole. 

Vana küti truu ja ustav sõber Taas Bass oli võtnud osa paljudest 
ohtlikest seiklustest. Kord jahil olles, kui surmavalt haavatud karu 
Bõkanõrovi peale viskus ja juba valmis oli teda enese all surnuks 
muljuma, kargas koer oma peremeest kaitstes ennastsalgavalt karule 
kallale hing klammerdus raevukalt selle kõrri. Karu lõi kaks korda 
oma tohutu suure küünelise käpaga koerale pähe, kuid too jäi ellu, 


säilitades otsmikuli sügavad armid. Sellest ajast peale sai ta kindlalt 
hüüdnimeks Taas Bass, mis jakuudi keeles tähendab: Kiviotsmik. 

III. ÖINE KOHTUMINE 


Kui Šaraborin oma eesmärgile juba lähedaloli, tabas teda tihe 
lumesadu. Täielikus tuulevaikuses langes lumi ühtlaselt vaikselt, 
suurte pehmete räitsakatena, laskudes ühetasase kihina juba valgele, 
esimese lumega kattunud maapinnale. . 

Lumesadu rõõmustas ja ühtlasi ka hirmutas Šarabarinit. Rõõmustas 
sellepärast, et lumi kattis jäljed kinni, oma jälgi aga tahtis ta varjata, 
nagu iga teinegi kurjategija. Hirmutas sellepärast, et lumi liikumist 
tublisti raskendas ja aeglustas. Pealegi, kuidas Šaraborin ka kokku ei 
hoidnud, kuid juba eile lõppes ta viimane toidutagavara ja nüüd piinas 
teda nälg. Varuks oli jäänud ainult juba alustatud plasku piiritust, kuid 
ilma toiduta ei tähendanud seegi midagi. Tõsi küll, Šaraborinil oli 
raha. Palju raha. Osa rahast hoidis Šaraborin oma salajases 
taigapanipaigas, kuhu peale tema polnud astunud ühegi inimese jalg, 
osa aga kandis ta igaks juhuks enesega kaasas. Kuid mida tähendab 
taigas raha säärasele inimesele nagu Šaraborin? Tarbetud 
paberilipakad, liigne ballast, liigne tüli. Igas Jakutpušnini faktoorias, 
igas kaevandusasulas päritakse Šaraborinilt: kes ta on, kuhu läheb. Ja 
kui ei päritagi, siis tuntakse temas ära vana tuttav, ja siis... E1, taiga on 
kehv asi., Siin pole meelitavate siltidega restorane, puhveteid, kioske 
ega kauplusi, nagu neid on nii palju raudteejaamades, kus võib osta 
kõike, mida süda soovib, ja kus keegi sinult ei küsi, kes sa oled ja kust 
sa raha said. Taigas on kehv. Ja kuigi ta on suur, pilguga haaramatu, 
ometi on iga inimene siin nagu peo peal ja arvel, pealegi veel säärane 
inimene kui tema. 

Šaraborin kartis kogemata sattuda elamutele, jahimeeste, asukohtadele 
ja inimestele ning kiitis end selle 

eest, et ta vana küti, Taas Bassi peremehe tarre sisse polnud astunud. 
Seniajani oli kõik hästi läinud, kuid on vaja, et õnn teda ka edaspidi 

saadaks. 


Võib-olla on see ta viimne käik Orossutsevi juurde, siis aga saab ta 
vabaks ega tunne enam enda üle peremeest. Raha, mõtles ta, kuigi see 
on saadud ebaausal teel, ei erine millegagi sellest, mis on higi ja 
vaevaga teenitud. Raha jääb rahaks. Šaraboninil on aga raha küllalt 
selleks, et elada oma kena kümmekond aastat endale midagi 
keelamata. 

Tundes näljast ja külmast kogu kehas värinat, jõudis Šaraborin 
pikast teekonnast kurnatuna ja tigestununa päeva lõpul ometi oma 
eesmärgile. 

Lumesadu lakkas. Ilm selgines ja muutus külmemaks. Silmapiiri 
kohal rippus loojuv, veripunane päike, mis ei soojendanud. . 


Läbi hõrenenud taiga silmas Šaraborin kaevandusasulat. Ta tundis 
hästi seda paika: siit oli ta lahkunud pool aastat tagasi, varakevadel, 
siirdudes kohtuma «Harryga». 

Šaraborin oli seesmiselt üllatatud, nähes, kuidas see väike, taigasse 
äraeksinud kõrvaline asula nii lühikese ajaga tundmatuseni oli 
muutunud. Šaraborin märkas kahte täiesti uut väikest tänavat, 
korralikke ja tugevaid, värsketest mändidest üles raiutud majakesi 
rõõmsalt naeratavate akendega. 

Korraga kuulis ta inimeste hääli, millest ta kõrv rännakute kestel 
mööda inimtühje ja mahajäetud kohti ning taigaavarusi oli juba 
võõrdunud. Kuid need hääled ei rõõmustanud, vaid erutasid ta 
pinguldatud ja ärakummatud närve. 

Ta peatus, toetus männitüvele, vidutas silmi ja ham- 

mustas huulde. Ta hingas raskesti ja kuulis oma äravaevatud südame 
kiirendatud tuksumist. 

Hämardus kiiresti. 

Šaraborin mõistis, et praegu on talle pääs kaevandus- asulasse suletud. 
Suletud selle ajani, kuni taigale lõplikult laskub öö, kuni uni asula 
elanike silmad suleb. 

Tajumatud külmad õhuvoolud kandsid Šaraborinini tugevat, 
isuäratavat lõhna: hõngas millegi rammusa, maitsva ja meeldiva 
järele. Kurgus hakkgs kipitama, sõõrmetes kõditama, põselihased 
tõmbusid kokku. Šaraborin neelatas õhku ja haiglane grimass 
moonutas ta nägu. 

Ta palus saatuselt ühte: kiiremini pääseda sooja majja, süua midagi 
ja vabaneda tüütavast, puurivast näljatundest. 

Muutus järjest hämaramaks, kuid Šaraborini kogenud silm märkas 
kergesti, kuidas ühe aknakesega majast, mis teistest vähe eemal seisis, 
väljus pikka kasvu mees ja suundus asulasse. Kaevanduse kontori 
juures kohtas ta teist, temast vähemat kasvu meest. Too, otsustades 
aeglase kõnnaku järele, pigem jalutas, kui et oleks tulnud mingi kindla 
eesmärgiga. 

Nad seisid mõni hetk paigal, hakkasid siis aeglaselt kõrvuti edasi 
minema, ilmselt millestki kõneldes, ja kadusid peagi Šaraborini 
silmist. 

Ta ei mäletanud, kui palju aega sellest silmapilgust oli möödunud. 
Talle näis, et terve igavik. Kuid siis hakkas eraldi seisva, ühe aknaga 
majakese suunas kiirete 

sammudega lähenema pikk mees. Vaatamata pimedusele nägi 
Šaraborin, kuidas ta maja juures seisatas, viivitas, taskutes kobas ja 
nähtavasti võtme välja võttis. 

Uks avanes ja sulgus ning peagi hakkas läbi ainsa aknakese paistma 
ähmane, värelev valgus. 

Sellest hetkest peale ei pööranud Šaraborin silmi majakeselt, kus 
teda ootas päästev soojus, kartes seda kas või hetkekski silmist 


kaotada. 

Öö tihenes, kuid minekuaeg polnud veel käes ja ta seisis 
poolkülmununa edasi männi juures,. kuulatades ja pilguga pimedusse 
puurides. 


Kui kesköö saabus ja tuled asulas olid kustunud, läks Šaraborin 
aeglaste sammudega, kogu aeg ringi vaadates, üksikult seisva 
majakese juurde, rebis ukse tugeva tõmbega lahti ja astus üle läve 
majja. 

Kuumalt õhkuva raudahju juures taburetil istuv mees pöördus 
järsult ja tõusis püsti. Ta oli Šaraborinist märksa pikem ja ta pea 
peaaegu riivas kärbeste poolt mustatud ning toimunud elektrilampi, 
mis üsna lae all tuhmilt põles. Mehel oli seljas halvasti pestud 
boiriidest särk, jalas läbitepitud vatipüksid ja puusadeni ulatuvad 
karvanahast torbased, mis peenikeste rihmadega olid kinnitatud vöö 
külge, kus rippus pikk jahinuga. 

Laupa kortsutades ja pead pisut viltu kallutades silmitses peremees 
külma õhupilve mähkunud sisseastujat. Ja alles siis, kui külm õhk oli 
haihtunud, lausus madala katkendliku häälega: 

«Tervist, Šaraborin!» 

«Tervist.» 

«Kus sa, pagan, nii kaua ringi ajasid?» 

Šaraborin ohkas valjusti, nagu oleks endalt üle jõu käiva raskuse 
heitnud ja, võtnud kasuka seljast, laskus raskesti koikule: 

«Tahan süüa... Süüa... Anna, muidu kõngen... Arõgi bari on?» küsis 
ta, jättes ütlemata, et tal on terve plaskutäis piiritust. 

«Kas raha on?» küsis peremees omakorda ja muigas. 

«Kui on, leidub viinagi.» 

Šaraborin ajas käe vastumeelseit taskusse. Peenraha tal ei olnud, ja 
teinud südame kõvaks, ulatas ta sajarublalise. 

«No nii, kohe hakkamegi võtma. Ja veel hea sakusmendiga,» ütles 
peremees vatikuube selga ajades. «Istu ahjule lähemale ja soojenda 
end. Küllap said külmetada. Istu, tulen kähku tagasi.» 

Uks avanes ja sulgus uuesti. Jälle paiskus pilvena sisse külma õhku, 
kuid tulise ahju kuum hingus hajutas selle kohe. 

Šaraborin istus voodilt taburetile, ahjule lähemale. Väsimusest, teda 
äkki hõlmanud soojusest ja sumbunud õhu tõttu tundis ta tohutut 
nõrkust. Ta laskis nüri pilgu üle toa käia. Selle sisustuseks oli 
kõverjalgne männipuust laud, kaks taburetti, karusnahkse tekiga 
kaetud raudvoodi ja seinariiul, mille ette oli riputatud seismisest 
koltunud ajaleht. Selle nõrgalt valgustatud, mustade, suitsunud 
seintega toa nurkades peitusid sumedad varjud. 

Šaraborini pilk peatus ainsal kitsal aknal, mis oli üleni kaetud paksu 
jääkorraga ning helkles hõbedastes sädemetes. 

«Kas selle läbi on väljast midagi näha või mitte?» mõtles Šaraborin. 
Ta tahtis, et ta ka siin, tares, nähtamatuks jääks. 

Soojuse ja väsimuse mõjul kerkisid Šaraborini segases peas 


mitmesugused pildid. Talle näis, et ta sumab ikka veel taigas, tungides 
vaevaga läbi tihniku,takerdudes suuskadega lummetuisanud 
tuulemurrus ja rägas, ning kukub. Summutatud karjatusega kargas ta 
taburetiit püsti ja vaatas hämmeldunult ringi. 

Peremees jõudis koju tagasi poole tunni pärast. Ta võttis põuest 
liitrise viinapudeli, mida pakane oli juba 

jõudnud otse kaela juurest pisut näpistada, ja asetas selle lauale. Võttis 
siis vatikuue seljast ja viskas koikule. 

«Nii! Kohe saamegi sooja,» lausus ta käsi hõõrudes ja ajalehega 
varjatud riiulile pilku heites. 

«On juba aeg. . .» kostis Šaraborin kõlatult. 

Ta ootas piineldes, kunas peremees midagi söödavat lauale asetab. 

Too võttis riiulilt suure emailitud kausi süldiga, tüki külma 
keedetud liha, mõned nisukaraskid ja jämeda soolaga täidetud katkise 
veerandliitrise pudeli põhja. 

«Istu, ärakadunud poeg,» muigas peremees külalist lauda kutsudes, 
ja võtnud viinapudeli kätte, lõi sellest osava löögiga korgi välja. Jõudu 
pingutades tõusis Šaraborin püsti, ja tundes, kuidas ta jalad värisevad, 
lükkas tabureti laua juurde ning istus. 

Peremees täitis viinaga kaks plekk-kruusi. Oma suure jahinoaga 
lõikas ta hangunud rasvakorraga kattunud süldi neljaks võrdseks osaks 
ja murdis karaskid tükkideks. 

Šaraborin võttis väriseva käega kruusi, tõstis selle kiiresti suu 
juurde ja tühjendas ühe sõõmuga. 

Neelas siis silmapilkselt alla kaks sülditükki, jättes need isegi 
mälumata nagu kord ja kohus, ja, riputanud lihale ohtrasti soola, asus 
selle kallale. 

«Samune et, hiigla raske oli. Kaua aega olin teel sinu juurde. Peaaegu 
sada päeva tulin. Olgu ta neetud, see tee!» lausus ta lõpuks, olles 
esimese nälja kustutanud. 

Peremees jõi kiirustamata, väikeste lonksudega, matsutas suud ja 
noögutas pead, nagu märgiks, et on külalisega nõus. 

«Millal sa siis Harryt nägid?» küsis ta, kui oli kruusi tühjaks joonud. 
Šaraborin neelas lihatüki alla ja, asudes uue kallale vastas: 

«Septembris.» 

«Tulid sa dokumentidega või jälle illegaalselt?» 

«Harry andis diplomi. Ma olen nüüd õpetaja. Aga ilma passita on 
siiski ohtlik - lähed ja ise muudkui vahid tagasi. Niikui inimest silmad 
- põikad kohe hirmuga kõrvale. Magades aga näed unes igasugust 
pahna.» 

«Noh, ja mis sa edaspidi kavatsed?» tundis peremees huvi, asudes 
samuti suupiste kallale. 

Šaraborin vaikis ja tegi näo, nagu poleks ta küsimust kuulnud. Ta 
teadis hästi, mida võib kaasvestlejale öelda ja mida mitte. Šaraborinile 
oli teada, kuidas Orossutsev oli käitunud oma teejuhtidega, kes olid 
teda piiri äärde viinud, ja ta tänas jumalat, et oli kolm korda õnnelikult 


Orossutsevist lahti saanud. 

Kord jättis Orossutsev temagi, Šaraborini, tundmatus ja võõras 
Harbiinis kopikata ja dokumentideta saatuse hoolde, seletades hiljem 
kõike sellega, nagu oleks ta purjus olnud ega mäletaks midagi. 
Tegelikult aga soovis Vassili tol korral väga, et Šaraborin oleks 
sandarmite küüsi sattunud. 

«Mis sa siis vaikid?» küsis Orossutsev. «Mhm?» 

«Mhm, mhm..., kurdiks jäid või?» 

Šaraborin püüdis manada näole heasüdamlikku naeratust ja tõusis laua 
tagant üles. Ta istus keset tuba põrandale, võttis torbased ning 
jänesenahast sukad jalast ja hakkas väsinud jalgu hõõruma. 

Tema vasaku jala pöid meenutas puupakku, millelt vahtb vastu 
väike must tüügas - kõik, mis oli järele jäänud ta väikesest varbast. 
ülejäänud neli varvast rebis ära kuul möödunud aastal laagrist 
põgenemisel. 

«Kenasti on nad sind töödelnud,» tähendas majaperemees. 

«Pole viga, üsna kenasti,» nõustus Šaraborin. 

«Lonkad?» 

«Natuke lonkan.» Ja et end ebameeldivate mälestustega mitte häirida, 
viis jutu teisale: «Kuidas on lood siin, kaevanduses?» 

Orossutsev võttis välja «Belamorkanali» paki ja hakkas suitsetama: 
«Koht on rahulik. Taiga - see on kindel ots.» 

«Kas sealpoo loled käinud?» 

Üle Vassili näo libises vari: 

«Praegu on raskevõitu. Ajad on teised. Hiinlased rikkusid supi ära. No 
ja mida Harry rääkis?» 

Šaraborin pani torbased, jalga, tõusis püsti ja patsutas oma pealaele. 

«Seebita pea sisse. Pesukauss veega ja seebitükk on seal. Lase käia! 
Ma sean niikaua habemenoa korda,» tegi Orossutsev korralduse. 

Senikaua kui Šaraborin juba kasvada jõudnud punaseid juukseid 
kuulekalt seebitas, võttis peremees kohvrist habemenoa, teritas seda 
rihmal ja proovis oma küünel tera. 

«Istu,» ütles ta taburetti jalaga toa keskele lükates, ja kui Šaraborin 
oli istunud ning käed põlvedele toetanud, hakkas tal juukseid ajama. 
Peremees ajas juukseid, külaline aga mõtles pealetikkuva unega 
võideldes sellest, miks Harry ja Vassili temale kõike ei usalda ega 
talle kõiki omi plaane ei ava. See solvas teda. Ei tea mitmes kord juba, 
mõtles ta, on ta nii enne areteerimist ja karistuse kandmist kui ka 
pärast seda käinud Vassili ja Harry vahet. Ta on talunud puudust, 
viletsust, nälga, külma, on olnu] alatises hädaohus oma elu pärast, 
kuid talle on jäänudki teadmatuks, millest nad omavahel kirjutavad, 
milli.st saladust varjavad. Kuid võib-olla ongi parem, et Harry ja 
Vassili teda täielikult oma asjadesse ei pühenda. On 

muidugi solvav, et nad teda endiga võrdseks ei pea, kuid kindlasti 
ohutum. Üks asi on vastutada selle eest, mis sulle teadmata on, ja 
hoopis teine asi selle eest, mida sa ise hästi tead. 


Kõige parem oleks sidepidaja osast üldse vabaneda ja neist lahku 
minna. Jätta hüvasti nii ühe kui teisega ja lahkuda Jakuutiast. Nii avar 
kui Jakuutika ka on, nii tihe kui taiga ongi, ometi muutub Siin iga 
aastaga üha raskemaks ja üha ohtlikumaks. Tõsi küll, Harry lubas teda 
kuskil väljaspool Jakuutiat kohale sokutada, kuid võib siis Harryle 
lootma jääda? Lubas seda juba ammu, kuid lubaduse täitmisega 
miskipärast ei rutta. Elada aga igaveses hirmus, igaveses ebakindluses, 
on ära tüüdanud. Hinge põhjani ära tüüdanud. Ja kui kaua lõppude 
lõpuks peab ta veel end metsloomana varjama, magadeski ühe silmaga 
piiluma. nagu jänes, olema päevast päeva hirmul, et äkki nabivad 
kinni, panevad raudu ja kupatavad jälle laagrisse! ... 

«Istu sirgemini,» käsutas Vassili karmilt ja lükkas Šaraborinit sõrmega 
otsaeest. 

Šaraborin kiskus end mõtetest lahti. Ta tundis, et kolp on jälle 
paljas ja et Orossutsev hõõrub tema paljast pealage niiske lapiga. 

Orossutsev silmitses keskendunult Harry poolt kodeeritud teksti. 
peeneid, lillavärvilisi tähti, ja kui oli korralduse mõtte välja selgitanud 
ning selle meelde jätnud, hõõrus Šaraborini pead veel kord ja ütles: 
«Kõik. Heida nüüd magama.» 

Šaraborin tõusis püsti, ohkas kergendatult ja raputas eneselt maha 
külgejäänud juuksesalgud. 

«Samune et, magan kõvasti,» ütles ta paljast kukalt katsudes. 
«Maga,» lubas Orossutsev. 

IV. TOI HAJA 


Ohtrasti mahatulnud lumi kattis paksult külmunud jõed, uhteist 
risustatud järved ja mätastikud. Lumi oleks nagu kinni katnud kõik 
looduse vead. Ja ta tuli maha kauaks, kevadeni, mida siinsetes 
paikades annab oodata. 

Püsis käre pakane: elavhõbedasambake langes vahel üle neljakümne 
kraadi alla nulli. Taiga tardus ja kangestus liikumatuks. Pakase poolt 
aheldatud jõgede jää kerkis üles, ajas end kohru ja lõhkes, ning 
väljatunginud veest tekkisid jääpealsed veevoolud, mida kohalikus 
keeles «tarõnideks» nimetatakse. Nende kohalt tõusis piimvalge tihe 
ning külm aur. Püssiraksatusena lõhenesid puutüved ja peaaegu 
kilomeetri kaugusele oli kuulda reejalaste heledat kriuksumist. 
Maapind oli nii kõvaks muutunud, et metalliga vastu maad lüües oleks 
võinud sädeme saada. 

Algas pikk Jakuutia talv. 

Nagu äraeksinud ja teistest asustatud kohtadest tohutute maa-aladega 
äralõigatud, asus Jakuutia mäeahelike ristumiskohal väike 
rajoonikeskus. Majakesed seisid üksteisest eemal, moodustades ühe 
pika tänava. Äärmises, suuremas majakeses Vilkus tuluke. Sammu 
kakskümmend sellest eemal paistsid puhtal lumetaustal selgesti trossi- 
dega kinnitatud lennuki kontuurid. Lennuki juures askeldas üksik 
inimkogu. Inimene ronis lennukitiivale ja sealt kabiini. Minut hiljem 
hakkas tööle propeller, mootor aevastas ja turtsatas lennukit võpatama 
pannes, sülitas vihaselt läbi väljalasketoru tulekerasid ja musta suitsu, 


aevastas veel mõned korrad järjest. ning hakkas siis töötama täpselt ja 
ühtlaselt. 

Soojendanud mootori ja lülitanud selle välja, hüppas karusnahksetes 
tunkedes mees kergelt kabiinist, tõmbas presendi peale ja tegi tiiru 
ümber lennuki. Ta vaatas 

kogenud peremehepilguga masina üle, kontrollis kinnituskohtade 
tugevust ja suundus alles siis maja poole, milles vilkus tuluke, ning 
avas raske, hobusenahaga ülelöödud paksu ukse. 

Valgeks küüritud puupõrandaga avarat tuba valgustas keskel 
asetseva laua kohal rippuv petrooleumilamp. 

Laua juures oleval puupingil istus avatud kaasaskantava 
raadiojaama kohale sügavalt kummardudes naine, seljas seersandi 
pagunitega sõjaväe-vormikuub ja peas kuuldeklapid. 

Ta kuulas keskendunult salapäraseid «punkt-kriipse», mis tulid eetrist 
kuskilt kaugelt, ja kandis need kiiresti paberile. 

Heledasti leegitseva koldetule ees seisis kõhn, pikakasvuline, 
pikerguse range näo ja selgete silmadega major. Ta karmivõitu, suur 
ja kõvasti kokkusurutud suu samanes sirgjoonele. Tugeva lõua jagas 
kaheks sügav lohk. 

Äeg oli ta lühikeseks lõigatud juukseid juba halliga puudutanud ja 
tekitanud kortsukesi laubale, silmanurkadesse ning suu juurde. Ta 
peente kulmude otsad ulatusid otse meelekohtadeni. 

Major soojendas tulepaistel käsi, ukse avanedes pöördus aga ümber. 

«Noh, vanemleitnant, kuidas seal lood on?» küsis ta sissetulnult 
mahlaka madala häälega ja vaatas talle tähelepanelikult otsa. 

Siseneja oli lendur, lennukikomandör jakuut Nogovitsõn. Ta laial 
tõmmul näol ja silmatorkavalt esiletungivatel samadel võis näha 
säilinud taigapakase jälgi. Mustad elavad silmad vaatasid rõõmsalt ja 
uurivalt. Nogovitsõn näis karusnahksetes tunkedes liiga laiana, 
kogukana ja kohmakana. Aga niipea kui ta tunked seljast maha ajas, 
ilmnes, etta on lühikest kasvu ja tervisest pakatav mees. 

Nogovitsõn hõõrus energiliselt käsi ja astus majori juurde. 

«Pakane on kangesti käre,» ütles ta reipa häälega. «Läheneb 
neljakümne viiele kraadile. Säärase pakase juures, nagu minu 
eskadrilli komandör ütleb, võib jääpurikaks muutuda.» 

Nogovitsõn heitis pilgu depešši vastuvõtuga olevale radistile, 
riputas tunked ahju kõrval põikpuule, ning võtnud istet pingil seina 
ääres, torbaseid jalast võtma. 

«Kas te kujutlete,» jätkas ta majori poole pöördudes, «mida see 
tähendab, kui elavhõbe alla neljakümmet langeb? See. tähendab seda, 
et tavaline elavhõbeda-kraadiklaas lendab kus kurat ning platsi ilmub 
piiritus-kraadiklaas.» 

Major noogutas pead ja hakkas tasakesi midagi vilistama. Siis võttis ta 
taskust karbi «Kasbekki» ning ulatas Nogovitsõnile: 

«Tehke suitsu, vanemleitnant.» 

Ka major ise võttis paberossi, muljus seda pisut, koputas suulisega 


vastu pöidla küünt ja, haaranud koldest palja käega osavasti söe, läitis 
paberossi. 

«Kas lubate?» küsis Nogovitsõn oma paberossiga tema poole 
kummardudes. 

Nad seisid nüüd kahekesi tule juures ja suitsetasid vaikides. 

Pärast pikka pausi küsis major: 

«Ega me mehaanik teel ometi hange jää?» Nogovitsõn kehitas õlgu: 
«Eiusu. Ta on osav poiss. Ja pealegi on tee nartabaasini hästi sisse 
sõidetud ning talle anti head hobused. Sõiduks .sinna ja tagasi kulub 
ainult tundi kolm, mitte rohkem. Ja teist väljapääsu meil õieti polegi. 
Õli ei jätku.» 

Ta vaikis pisut, vaatas veel korra radistile, pööras siis pilgu nurgas 
seisvale koikule, niillele oli magamiskott laotatud, ja lisas: 

«Kuidas 'oleks, kui prooviksin tagantjärele tasa magada seda, mis 
magamata on jäänud. Mis? Vastu ei vaielda?» 

«Puhake,» nõustus major. 

Ja Nogovitsõn suundus koiku juurde. 

Radist lõpetas vastuvõtu, võttis kuuldeklapid peast ja sulges 
raadiojaama. 

«Jakutskist, Nadjuša?» huvitus major. 

«Just nii. Kohe dešifreerin.» 

Radist tõusis püsti ja kobas välitaskus, mis rippus akna juures. Tulnud 
siis laua juurde tagasi, istus ta radiogrammi dešifreerima. 

Major oli väga huvitatud, mida Jakutsk teatab. Kaks päeva tagasi 
oli major raadio kaudu täielikult aru andnud siin tehtud tööst, saadud 
ülesande tältmisest, ja talle lubati Jakutski lennataning saadeti isegi 
erilennuk, et tagasiteeks kuluvat aega lühendada, kuna küüdihobus- 
tega sõites oleks kulunud terve nädal. Milles siis asi seisab? Milleks 
veel depešš, kui kõik on juba lendur Nogovitsõni kaudu öeldud ja 
täpsustatud? Võib-olla tegi major midagi valesti? Või ehk vajas ta 
aruanne selgitust? 

Major tõmbas vatikuue õlgadele ja väljus tarest. Hiline kahanev 
kuusirp, külmarõngas ümber, hiilis taigaharja ettevaatlikult laiali 
nihutades taevasse. Major hingas sisse põletavalt külma õhku ja tundis 
kohe, nagu oleks keegi nõelaotsaga tema kopsutippusid puudutanud. 
Ta surus huuled kokku ja tõmbas vatikuue hõlmad koomale. 

Kui ta tarre tagasi pöördus, ulatas Everstova talle paberilebe. 

«J akutskist, kiire,» lausus ta.. 

Major libistas silmadega kähku üle lühikese radiogrammi ja naeratas 
nukralt: 

«Näete nüüd, Nadjuša! Ma rääkisin teile, et ärge iialgi midagi ette 
plaanitsege. Te vist unistasite homme kodus pirukaid süüa?» 

Radisti nägu väljendas pettumust. Ta vangutas kurvalt pead. 
«Tuleb ette...» 

«Mis on, kui see saladus pole?» küsis Nogovitsõn. 

Heitnud magamiskoti kõrvale, tõusis ta istukile ja laskis jalad üle 


koiku ääre põrandale. 

«Pole mingit saladust,» vastas major. «Te tegite õigesti, et saatsite 
õli järele. Palun, tutvuge.» Ning ta ulatas lendurile radiogrammi. 
Nogovitsõn luges: 

«Major Šelestovile. Pikendan komandeeringu kümneks ööpäevaks. 
Sõitke viivitamatult radistiga Toi Haja kaevandusse, selgitage juhtum 
ja teatage tulemustest raadio teel. Maandumiskoht valmistatakse teie 
saabumiseks ette. Polkovnik Grohhotov.» 

«Nii-ii. .»» venitas Nogovitsõn radiogrammi tagasi 'ulatades. «Jakutski 
asemel Toi Haja. Olgem otsekohesed, see pole muidugi üks ja 
seesama. Olen kunagi kaevanduse kohal lennanud, kuid maandunud 
pole. Näe, kus lugu. . .» 

Ta võttis padja alt planšeti kaardiga ja hakkas sellel kaevanduse 
asukohta otsima. 

Major luges polkovnik Grohhotovi dcpešši veel kord läbi, astus siis 
kolde juurde ja viskas radiogrammi tulle. 

«Tähendab, komandeering venib pikemaks,» lausus lendur 
Nogovitsõn kellegi poole pöördumata. 

«Pole midagi parata,» ohkas major. «Polkovnik arvestas õigesti. Siit 
on Toi Hajani kindlasti kaks korda lühem maa kui Jakutskist.» 

«Pärituulega kaks tundi lendu,» lausus Nogovitsõn ja lõi planšeti 
kinni. «Nii, olengi välja maganud!» 

«Jah, magamisest ei tule enam midagi välja,» ütles major kellale 
pilku heites. «Kui vaid jõuaks enne mehaaniku tagasitulekut kõik 
minekuvalmis seada. Nadjuša, pange oma majapidamine kokku.» 


Põhjatus taevas lendas mootori tumedalt põrisedes: maapinnalt 
nähtamatu lennuk. All laius ääretuna ja läbimatuna näiv metsik taiga. 
Öösel ülevalt vaadates samanes see hangunud merega. 

Everstova, kes oli teinud endale ruumi nurka paigutatud asjade 
juures ja tõmmanud magamiskoti vööni üles, tukkus. 

Major Šelestov istus õlaga vastu lennukikere nõjatadesja oli enda 
peale pahane, et ta lenduri nõu polnud kuulda võtnud ja magamiskotist 
oli loobunud: pakane tungis. soojade riiete alla. Šelestovile näis, et aeg 
pole veel iialgi nii aeglaselt veninud ja et nad lendavad juba terve iga- 
viku. 

Igasugused mõtted tükkisid pähe. Mis juhtus Toi Haja kaevanduses? 
Nähtavasti midagi erakordset, kui juba viivitamatu väljalend 
vajalikuks osutus. Ka komandeeringut on kümneks ööpäevaks 
pikend,atud. Kümme ööpäeva - see pole naljaasi. Selle ajaga võib kõik 
Jakuutia rajoonid läbi lennata. 

Olnud pikemat aega komandeeringus, luges Šelestov viimastel 
päevadel iga tundi, mis lähendas tema kohtumist naise ja tütrekesega, 
kellede järele ta nii väga igatses. Alles täna õhtul oli ta kindel olnud, 
et kuue-seitsme tunni pärast on ta kodus. Ja nüüd korraga nihkus rõõ- 
mus jällenägemine edasi tervelt kumne päeva võrra! Ja 

ega polegi veel teada, kas neist kümnest päevast jätkub selleks, et 
juhtunus selgust saada. Juhtumeid on mitmesuguseid. Saaks siis juba 
kiiremini teada, milles seal asi seisab! Pole midagi halvemat kui 
teadmatus, kuigi see kestab kas või ainult mõned tunnid. 

Vanemleitnant Nogovitsõn pööras lennuki sujuvalt küljele, 
tasakaalustas siis ja hakkas maanduma.Šelestov tõmbus kössi, väristas 
õlgu ja kallutus aknakese poole, mis oli üleni jääs. Ta hingas klaasile 
ja nägi läbi jääst vabanenud koha all vilkuvaid asula tulukesi, lähene- 
vaid ja kiiresti suurenevaid lõkkeid. Neid oli palju, üle kümne ning 
nad moodustasid endast pika ja laia koridori. Siis hakkasid vilkuma 
väikesed, lumel liikuvad punktid - inimesed. Ja jälle pidi major 
mõtlema juhtunust. 

«Isegi säärases kõrvalises kohas peab midagi juhtuma,» mõtles ta. 

Lennuk maandus oma suuskadele, libises sujuvalt üle tasase lume 
ning jäi seisma summutatud mootori mürisedes. 

Major hüppas esimesena kabiinist välja ja hakkas kohapeal 
tantsisklema, püüdes oma külmast näpistatud jalgadele sooja teha. 
Otsekohe jooksid ta juurde kaks meest: üks oli pikk, lühikeses ja 
kerges põdranahkses doškas, teine oli väheldast kasvu, hiiglasuures ja 
nähtavasti raskes hundinahkses, pehme rebasenahast kraega kasukas. 
Nende nägusid ei suutnud major kõige parema tahtmise juures hästi 
seletada. 

«Seltsimees Šelestov?» järgnes küsimus mehelt hundinahkses 
kasukas. 

Ta lähenes majorile, püüdes selle nägu seletada. «Just nii, Šelestov. 
Kellega on mul tegemist?» «Vinokurov, - kaevanduse direktori 
asetäitja tööle värbamise ja töölt vallandamise alal,» esitles end mees 

hundinahkses kasukas. «See aga on kaevandusasula elamute 
komandant,» osutas ta kaaslasele. 

«Beloljubski,» lausus pikakasvuline mees, ulatas käe ja huvitus: 
«Saite külma?» 

«Pisut jah...» 

«Jah, päris kenake külm, tungib kontideni,» ütles Vinokurov 
peenikese häälega ja korraga hüüdis läbilõikavait: «Hei, poisid! Katke 
lennuk korralikult kinni ja jätke üks valvesse. Tunni aja pärast saadan 
vahetuse. Lennukit nõnda valveta jätta ei kõlba.» 

«Õige.» kiitis Nogovitsõn. Väljusid mehaanik ja radist. 

«Palun rekke istuda,» kutsus Vinokurov. «Lühike maa sõita, umbes 
pool kilomeetrit. Saime alles tund aega tagasi raadio teel korralduse 
teie jaoks maandumiskoht ette valmistada ja lõkked üles teha. Ja nagu 
näete, kõik on korras, nagu tõelisel aerodroomil. Kogusime kiiresti 
inimesed kokku, tõime kuivi puid ja petrooleumi. Meile on pakanegi 
naljaasi!» 

Kõik läksid eemal seisva ree juurde. 


Vinokurov ei kõndinud, vaid jooksis hüpeldes teeraja kõrval,mida 
mööda sammusid major ja ta kaaslased. 

Šelestov mõtles, et direktori asetäitjat tuleks tema poolt 
ülesnäidatud operatiivsuse ja kärmuse eest kiita, kuid millegipärast ta 
vaikis. 

Lai talupojaregi, kuhu oli laotatud heinu, mahutas kõik saabunud, 
Vinokurovi ja Beloljubski. 

Karvane hobune puristas korra, tõmbas siis harjunud liigutusega 
raske koorma paigalt ja sörkis sellega kergesti edasi kaevandusasula 
poole. 

Otse asula juures oleval kingul hakkas rautamata jatastega regi 
sissesõidetud teel viitama ja vanemleitnant Nogovitsõn naljatas: 

«Hakkab loksutama...» 

Kaevandusasula tundus öösel korratuna. See oli nagu trobikond 
siia-sinna laialipaisatud puuehitisi, püstitatud plaanitult ja tänavateta. 
Regi sõitis piki mingit kõrget laudplanku, puhuti seda riivates, ja 
peatus lõpuks lummetuisanud ning pealtnäha ebahubase palkmajakese 
ees. 

«Siin on teile tuba valmis seatud,» osutas Vinokurov majale. See on 
meil spetsiaalselt just sissesõitnute jaoks, nagu võõrastemaja «Grand 
Hotell» Moskvas. Tõsi küll, ta pole just päris hästi sisustatud, kuid .. 
» 

«See pole tähtis,» katkestas teda major. «Paigutage ära mu 
seltsimehed, minul aga on tarvis direktoriga rääkida.» 

«Direktor on ära sõitnud, mina asendan teda.» 

«Noh, siis teiega.» 

«Kas kohe?» 

«Muidugi kohe. Kus on siin sobiv koht kõneluseks?» Ja tulnud reelt 
maha, hakkas major silmitsema üksteise lähedal asuvaid 
ümberkaudseid majakesi. 

«Palun astuge minu juurde. See on siinsamas,» lausus Vinoktnov ja 
pöördus komandandi poole: «Teie aga, seltsimees Beloljubski, viige 
külalised kohale. Ahi köeb, asemed on valmis. Tehke korraldus toidu 
suhtes. Vaadake järele, kas jätkub puid ööseks. Kui on vähevõitu, ärge 
siis hobust lahti rakendage ja tooge kolm-neli sületäit kasepuid. Võib 
minu juurest võtta.» 


«Selge,» ütles komandant lühidalt ja palus lendurit, mehaanikut ning 
radisti enesele järgneda. 

Vinokurov viis Šelestovi kaevanduse kontorisse, barakitüüpi ehitisse, 
kus asus tema kabinet. 

Senikaua kui Vinokurov sobivat võtit otsis, sest ta oma võti oli koju 
jäanud, vaatles Šelestov seinal asuvat tahvlit, mis oli täiskleebitud 
mitmesuguseid teadaandeid. 

Lõpuks pääsesid nad kabinetti ja Vinokurov keeras lambi põlema. 
38 


Peale teadmata kust siia sattunud vanamoelise laua, suure 


nahktugitooli ja nurgas asuva raudkapi polnud Vinokurovi kabinetis 
midagi. 

Sellal kui Vinokurov külalise jaoks tooli otsis, mõtles Šelestov, et 
direktori asetäitja peab olema kas väga asjalik inimene, kes ei armasta, 
kui külastajad tema juurde kauaks istuma jäävad, või väga range 
ülemus, kellele meeldib, kui tema alluvad püsti seistes ettekannetega 
esinevad. 

Nüüd valguse käes, kui Vinokurov oli sügavasse tugitooli lausa 
uppumas, võis major, kes tema vastas istus, seletadata välimust. See 
oli liikuv, väheldast kasvu mees, heledate pleekinud kulmudega, 
millede alt lapselikult naiivselt vaatasid väikesed sinised silmad. 
Vinokurovil oli peen terav nina ja kähar ruuge habemeke, mida ta 
ühtelugu näppis. Näis, et selle välimuselt äravaevatud inimese aju on 
vahetpidamata tegevuses temale üle jõu käiva ülesande 
lahendamisega. 

Teinud suitsu ja vaikinud kombe kohaselt mõni hetk, pöördus 
Šelestov direktori asetäitja poole: 

«Mis teil siin juhtus?» 

Vinokurov klammerdus närviliselt tooli käetugede külge ja alustas: 
«Iseäralik, tume lugu. Just nimelt tume... Teile on muidugi teada meie 
kaevanduse tähtsus. Ettevõte on niiöelda numbriline, spetsiaalne. 
Praegu on teoksil kõik ettevalmistustööd, et uue aasta esimeses 
kvartalis kaevandus ametlikult avada ja ekspluatatsiooni anda. Peale 
selle on valitsuse poolt läbi vaadatud ja kinnitatud terve kombinaadi 
loomise plaan meie kaevanduse baasil. Te mõistate - kombinaat! 
Kombinaat, mis kujundab siin kõik ümber. Ja see sünnib taigas, 
kolkas, eemal raudteest, kohal, kuhu mõni aasta tagasi polnud astunud 
ükski inimjalg! Kui ma mõtlema hakkan...» 

«Üks hetk,» katkestas major viisakalt. «Teie kaevanduse tähtsus ja 
perspektiivid on mulle väga hästi teada. See pole just see, mis mulle 
praegu vaja on. Mind huvitab, mis õnnetus teil siin juhtus.» 

«Olge lahked, olge lahked. .. Palun vabandust. Ma oletasin, et mu 
jutustus on niiöelda taustaks, üldiseks tagapõhjaks.» Vinokurov 
hakkas tihedasti silmi pilgutama, tõstis oma heledad kulmud ja jätkas: 
«Ma võin lühemalt. Meil toimus mõrv.» 

«Mõrv?» 

«Jah, või enesetapmine. Ja kõik on kuidagi imelik ning ebatavaline.» 
Vinokurov hakkas masinlikult sõrmitsema tugitooli küljest 
lahtirebenenud nahariba. «Täna hommikul avastas koristaja 
kaevanduse direktori kabinetis insener Kotšnjovi laiba. Kuul, 
tõenäoliselt püstolist, oli tabanud teda pähe, pisut allapoole paremat 
silma ja jäänud sinna peatuma. Jah, jäi sinna peatuma.» Vinokurov 
laksatas enesele vastu pead. «Võib arvata, et surm oli silmapilkne. 
Veel enam: otsustades keha asendi järele, milles Kotšnjov leiti, ei saa 
jätta oletamata, et kallaletung oli täiesti ootamatu. . .» 

«Lubage!» katkestas major Šelestov teda jälle. «Kui te enesetapmist 
oletate, milleks siis kallaletung?» 


«Andestage. Mul läks kõik segi. Enesetapmine vahest langeb ära. 
Relva Kotšnjovi juurest ei leitud. Ja tema elus olles ei näinud ma 
temal midagi püstoli taolist.» 

Vinokurov kõneles ja keerutas sõrmedega nahariba, püüdes seda 
tooli küljest lahti rebida. Tema pingutused kandsid lõpuks vilja. 

«Mis töölõiku Kotšnjov kaevanduses juhtis?» küsis Šelestov. 

«Ei mingisugust.» 

Major toetus seljaga toolileenile. Nähtavasti polnuddirektori asetäitja 
tema küsimusest aru saanud. 

«Missugune töökoht tal siin oli?» 

«Ei mingisugune. Ta oli peavalitsuse esindaja Moskvast ja viibis siin 
komandeeringul. Õigupoolest mitte ainult siin, vaid mitmel pool 
Jakuutias. Meie kaevanduses oli ta selle komandeeringu kestel juba 
kolmandat korda. Kolmandat ning viimast.» 

«Kuid millega ta tegeles?» 

«Alles neil päevil lõpetas ta plaani koostamise uue tööstusrajooni 
kohta, mis siia tekkima peab. Ma ju rääkisin teile, et meie kaevandus 
on esimene pääsuke. Kotšnjov ootas kaevanduse direktori 
tagasitulekut, tahtis temaga midagi kooskõlastada ja pidi siis 
MoskBasse lendama.» 

«Ja kus direktor on?» 

«Nii direktor kui ka partorg on Jakutskis, trustis nõupidamisel. Nad 
peavad veel jääma ka oblastikomitee pleenumile. Ma olen siin üksi 
kõigi eest. 

«Kas Jakutsk teab mõrvast?» 

Vinokurov tegi tõrjuva liigutuse: 

«Ei, ei! Teatasin oma raadiojaama kaudu otsekohe pärast surnukeha 
avastamist, et leidis aset erakorraline juhtum, aga mis nimelt, jätsin 
ütlemata. Pidasin ebaõigeks mõrvast šjfreerimata tekstiga teatada. Mis 
teie arvate, kas ma toimisin õigesti?» 


«Vahest küll. Mis kella ajal koristaja Kotšnjovi laiba avastas?» 


Vinokurov tõmbas kulmud kortsu, vaatas Šelestovi otsa ja libistas siis 
pilgu lakke. 

Šelestov taipas, et teda huvitav üksikasi pole direktori asetäitjale 
teada. 

«Ei tea?» 

Vinokurov tegi katmatust väljendava näo ja tunnistas kurval häälel 
ning liigutava lihtsameelsusega: 

«Jah, ei tea... Koristaja jooksis surmani kohkunult minu juurde 
vahest kella kaheksa paiku hommikul. Jah, tõenäoliselt oli see nii. Ma 
olin veel voodis. Kargasin voodist välja, olin ühe ropsuga riides ja 
tormasin asula komandandi järele. Temaga koos jooksime kontorisse. 
Seal me kõike nägimegi. Esimene asi, mida tegime, oli toa 
kinnipitseerimine, ilma et oleksime sinna sissegi astunud ja midagi 
puudutanud. Ning teiseks - teadustasime Jakutskisse.» 


«Selge, selge.. .» lausus major mõtlikult. «Millal teie isiklikult 

insener Kotšnjovi viimast korda elusana nägite?» 

Vinokurov näppis oma habemetutti ja vastas: 

«Eile, keila kümne paiku õhtul.» 

«Kus?» 

«Samas kabinetis, kust ta surnuna leiti. Kotšnjov tavaliselt töötas ja 
magas seal. Kuid ma pean teile ütlema, et pärast mind nägi teda veel 
Beloljubski.» 

«Kes see on?» 

«Beloljubski?» 

«Jah.» 

«Ma ju tutvustasin teid,» naeratas Vinokurov. «Beloljubski on asula 
komandant.» 

Vaikimine venis pikale. Major Šelestov tõusis püsti ja palus 
Vinokurovit, et see saadaks ta tuppa, kus Kotšnjovi laip avastati. 

Vaadanud laiba üle, jäi Šelestov mõttesse. Nagu saärastel puhkudel 
ikka, ronis pähe terve hulk mõtteid, osalt olulisi, osalt aga 
tähtsusetuid. Ta teadis, et juurdlust tuleb alustada viivitamatult, kuid 
tuleb alustada nii, et esimeste sammudega kogu asja ära ei rikuks. Tal 
ei olnud veel mingit plaani. Ja see tegi teda rahutuks. Kuid kauaaegne 
töökogemus oli õpetanud talle kannatlikkust ja oskust ennast vaos 
hoida. 

Ja nüüdki, minnes majja, kus teda seltsimehed ootasid, ütles 
Šelestov iseendale: 

«Pole viga, pole viga... kõik tuleb omal ajal. Võib olla tuleb algul 
kobamisi minna, võib-olla isegi mitteõiget teed, kuid siis leian ma 
vajaliku niidi ja harutan lahti kogu kera. Kõige peamine on - luua 
selge pilt, millest ja kuidas. alata.» 


V. ESIMESED SAMMUD 


Krohvimispeergudega äralöödud, kuid veel krohvimata avaras toas 
oli kuumaks köetud ahjust ja tubakasuitsust umbne. Peale major 
Šelestovi magasid kõik: lendur Nogovitsõn, mehaanik Peresvetov, 
radist Everstova. Major Šelestov istus laua ääres villases alussärgis ja 
näppis oma lühikeseks lõigatud juukseid. Ta vaatas läbi tunnistajate 
ülekuulamise protokolle ja sündmuspaiga ülevaatuse akti ning insener 
Kotšnjovist järelejäänud dokumente. Vaatas neid läbi ja püüdis 
mõtestada iga üksikasja, ükskõik kui tähtsusetu see esimesel pilgul ka 
ei paistnud. 

Polnud mingit kahtlust selles, et peavalitsuse esindaja insener 
Kotšnjov, vana kommunist ja silmapaistev töötaja, langes 
ettekavatsetud mõrva ohvriks. Kuid täiesti arusaamatud olid tapmise 
motiivid. Kui kõrvalisel isikul ei olnud Kotšnjovil kaevanduses 
vaenulikke inimesi ega vaenlasi. Kõik salajased dokumendid, millede 
kallal ta kaua aega oli töötanud, peamiselt aga suurt riiklikku tähtsust 
omav uue tööstusrajooni pjaan, olid terved ja alles. Need olid omal 


kohal, seifis, mis seisis samas toas, kus oli leitud Kotšnjovi laip. Seif 
oli suletud, lukud puutumata, seifi võtmed leiti Kotšnjovi kasuka tas- 
kust, mis veel praegugi varnas rippus. Vinokurov teatas. 

et Kotšnjov oli seifi ja kabineti ukse võtmeid tavaliselt ikka 
kasukataskus hoidnud, ja selles polnud midagi ebatavalist. Parteipilet, 
töötõend, komandeerimistunnistus, kaks akreditiivi ja Kotšnjovi pass 
leiti laiba juurest. 

«Milleks siis oli vaja teda tappa?» küsis eneselt Šelestov 
kuuldavalt. «Mis eesmärgil? Kellele oli see vajalik? Kelle teel seisis 
insener ees? Miks ei ole puudutatud ta isiklikke ja tööalaseid 
dokumente?» 

Šelestov kaalutles ja tegi oletusi. Kõigepealt oli tarvis enesele 
selgeks teha, millega tal siin tegemist on, kas poliitilise või 
kriminaalkuriteoga. 

Šelestov koputles sõrmedega lauaäärele ja tõstnud pilgu paberitelt, 
tõusis püsti. Tõusis püsti, ja alles siis märkas, kui sumbunud on õhk 
toas. Ta astus akna 
juurde, mis oli kaetud ülikeerulise jäämustriga ja avas õhuakna. 
Külma õhu pilved paiskusid tuppa, hõljusid ja muutsid elektrilambi 
valguse uduseks. 

Šelestov vaatas sügavasti magavaile sõpradele, ning märganud, et 
mehaanik Peresvetovilt on tekk maha libisenud, astus magaja juurde 
ja kattis ta kinni. Seejärel tuli ta jälle akna juurde tagasi. . 

Ta seisis ja vaatles, kuidas soe ja kerge õbk õhuaknast välja voolas, 
värske külm ja raske õhk aga kiiresti tuppa valgus, allapoole vajus 
ning juba jalgu, käsi 

ja rinda jahutama hakkas. 

Šelestov lõi õhuakna kinni, käis mõned korrad vaikselt üle toa, 
istus jälle laua äärde ja tõstis käe unetusest punetavate silmade juurde. 

Ta püüdis veel kord mõtteid koondada, kontrollis kõige norivamal 
kombel omaenese tegevust ja korraga üllatas teda uus pähetulnud 
mõte: miks polnud insener Kotšnjovii üldse raha? Ei võinud ta ju 
komandeeringus viibides rahata olla. Kui tal aga raha oli, kuhu see 
siisvõis, jääda?» 
+1 


«Miks ma sellele varem tähelepanu ei pööranud?» küsis major 
endalt. «Kuidas ma võisin säärase vea teha?» 

Ta asetas dokumendid kiiresti välitaskusse, millest ta ei lahkunud 
isegi magades, pannes selle pea alla, ja hakkas riietuma. Pani 
vormipluusi selga, rihma ümber, kohendas kabuuri püstoliga, kinnitas 
välitasku, tõmbas pihtkasuka peale ja karusnahkse mütsi pähe. Vaatas 
siis kella ja vangutas pead. 

«On veel vara, kuid pole midagi parata, asi ei anna oodata.» . 
Püüdes mitte tekitada kära ega puhkavaid seltsimehi äratada, avas ta 
ettevaatlikult ukse ja väljus. 

Pakane oli niivõrd käre, et otsekohe pisarad silmi võttis. 


Idas ahetas vaevumärgatavalt taevaäär ja majade jäätunud aknad 
kumasid kahvaturoosalt. 

Šelestov kattis alumise näopoole sooja villase salliga, pigistas 
huuled kõvasti kokku ja suundus kaevanduse direktori asetäitja korteri 
poole. Too muidugi magas ega teadnud nii varajast külalist oodatagi. 

«Mul on tarvis pisut juttu ajada asula komandandi ja mõne 
kaevanduse rahandusala töötajaga. Ja mida rutem, seda parem,» 
selgitas Šelestov oma ilmumist. 

«See ei tekita mingeid raskusi,» kinnitas Vinokurov. 
«Raamatupidaja elab siinsamas kõrval, teispool seina. Ta on üksik 
inimene ja tema juurde võib kohe sisse astuda. Komandant 
Beloljubskit aga võite näha hiljemalt tunni-poolteise pärast minu 
kabinetis.» 

Šelestov vabandas ja lahkus Vinokuravi juurest... Kõnelusest 
raamatupidajaga selgitas ta välja järgmist. 

Surmaeelsel õhtul oli insener Kotšnjovil üldse ainult viissada rubla, 
mis ta oli saanud omal palvel kaevanduse kassast avansina. Tal oli tõsi 
küll, kaks akreditiivi kahe tuhande rubla peale, kuid neid rahaks 
ümber vahetada 

võis Kotšnjov ainult Jakutskis. Viissada rubla oli Kotšnjov saanud 
oma surmaeelsel õhtul kella kuue paiku. 

Šelestov päris järele, lootes välja selgitada, kas Kotšnjov ei 
kulutanud seda raha mingiks hädavajalikuks ostuks, kuid selgus, et ta 
polnud kaupluses üldse käinudki. Viimane asjaolu ajas majori 
lõplikult segadusse. 

«Kas tõesti inseneri tapmise põhjuseks olid need õnnetud viissada 
rubla? Kas tõesti sattusin ma tavalisele kriminaalkuriteole?» arutles 
major. «Imelik juhtum, väga imelik. . .» 

Šelestov tahtis juba kontorisse minna, et kokku saada komandant 
Beloljubskiga, kuid mõtles ümber ja otsustas esmalt hetkeks oma 
peatuskohta sisse astuda. Oli tarvis kas või kanget teedki juua. 


Kaevanduse direktori asetäitja kabinetis leidis major Šelestoveest 
teda ootava asula komandandi. Beloljubski istus Vinokurovi vastas. 
Nad vestlesid millestki. 

«Olen teie teenistuses,» ütles komandant kohalt tõustes. «Istuge, 
istuge,» vastas Šelestov ja võttis laua juures istet. Välimuselt oli 
Beloljubski otse vastand Vinokurovile. Beloljubski oli pikka kasvu ja 
füüsiliselt nähtavasti tugev. Vaatamata oma aastatele (ta oli vähemalt 
viiekümnene, nagu määras Šelestov) polnud ta juustes veel halli. 
Tema jämedavõitu, tuulest pargitud nägu oli peaaegu üldse kortsudeta. 
Erinevalt Vinokurovi pehmest, mõnevõrra naiivsest näoilmest, andis 
Beloljubski nägu etteulatuva lõua ja kalkide, sügaval asetsevate 
hallide silmadega tunnistust otsustusvõimest ning tahtejõust. 

Üksnes mõningane lohakus komandahdi välimuses ei meeldinud 
Šelestovile. Komandandi nägu oli raseerimata, tihedadmustad juuksed 


tolknesid salkudena. 

«Nähtavasti üksik ja väga koormatud inimene,» leidis major 
Beloljubskile vabanduse. «Säärane töökoht kiiresti kasvavas 
asunduses on ju äärmiselt vastutusrikas,» mõtles Šelestov ja esitas 
Beloljubskile esimese küsimuse: 
«Millal te Kotšnjovi viimast korda nägite?» 
«Üleeile, kella kümne ja üheteistkümne vahel õhtul,» vastas 
komandant. «Ma läksin kodunt seltsimees Vinokurovi poole kabet 
mängima ja kohtasin kontori juures Kotšnjovi. Ta jalutas enne 
magamaminekut. Ma ütlesin: 
«Tere õhtust!,» ja sammusin temä kõrval. Vahetasime paar-kolm 
lauset.» 
«Täpsemalt?» 
«Ta oli huvitatud, kas ma kuulasin raadiost päevauudiseid. Ma olin 
kuulanud ja vastasin, et erilisi uudiseid pole. Millestki muust juttu ei 
olnud: pakane näpistas. kõvasti. Soovisime teineteisele head ööd ja 
läksimelahku.» 
«Te läksite Vinokurovi juurde, Kotšnjov aga jäi edasi jalutama?» . 
«Ei, ta läks kontorisse.» 
Vestlusse segas end Vinokurov. 
«Pool üksteist o/i seltsimees Beloljubski juba minu juures.» 
Šelestov noogutas pead ja küsis: 
«Ja kumbki teist lasku ei kuulnud?» 
Mõlemad vastasid, et ei kuulnud. 
Šelestov õigupoolest ootaski säärast vastust: nad ei võinudki kuulda 
lasku, mis leidis aset kontoris, Vinokurovi majast vähemalt kahesaja 
meetri kaugusel. 
«Millal te teineteisest lahkusite?» pöördus Šelestov mõlema poole. 
Vinokurov vastas, et Beloljubski lahkus tema juurest kella 
kaheteistkümne paiku öösel. 

«Jah, kella kaheteistkümnne paiku,» kinnitas Beloljubski. 

Šelestov süütas paberossi ja pöördus juba otseselt komandandi poole. 
«Kuhu viivad teed kaevandusest?» 

«Kaevandusest läheb üksainus tee Jakutskisse. Kuid pärast esimest 
lumesadu on see täiesti kinni tuisanud.» 

«Päris põhjalikult?» 

«Absoluutselt,» ütles direktori asetäitja vahele. «Ei saa läbi ei jalgsi 
ega sõites. Lumi ulatub vööni, kohati aga vahest veelgi kõfgemale. 
Ühendus maad mööda on kevadeni katkenud.» 

«Kuid mulle näib, et üks hästi sissesõidetud tee viib siiski 
kaevandusest välja?» päris Šelestov komandandlt. 

Too puhkes naerma ja tema jämedajooneline karm nägu muutus 
heasüdamlikuks. 

«Tõsi jah!» nõustus ta. Üks tee on küll olemas, kuid see lõpeb 
asulast poolteise kilomeetri kaugusel, kinnikülmunud tiigi juures, kust 


me jääd ja vett toome.» 

«Selge. Kuid öelge mulle veel: kes võõrastest inimestest on viimastel 
päevadel kaevanduses käinud?» 

Beloljubski raputas eitavalt pead. 

«Mitte keegi,» ütles ta kindlal häälel. «Sellest ajast saadik, kui talv 
tee sulges, pole meil kedagi käinud, kui mitte arvestada Kotšnjovi ja 
teid teie seltsimeestega.» 

«On see kindlasti nii?» 

«Päris kindlasti.» 

Šelestov tõusis püsti ja kõndis üle toa. 

«Noh, mis siis ikka. . .» pöördus ta komandandi poole. 
«Rohkem mul teile küsimusi pole.» 

«Lubate lahkuda?» küsis Beloljubski. 

«Jah, palun.» 

Kui komandant oli läinud, palus Šelestov Vinokurovit end saata: ta 
tahtis isiklikult kontrollida, kas ei leidu asula ümber taigasse minevaid 
jälgi. 

«Ma ei vaidle vastu,» nõustus Vinokurov, «kuid mulle näib, et see 
on asjata. Keegi pole meie juurde tulnud ega meie juurest ära läinud. 
Selle eest võin ma vastutada. Kõik asula elanikud on mul viimseni 
peas. Võin teile täpselt öelda: kuuskümmend kaks meest, neliküm- 
mend seitse naist, kakskümmend viis last kolmest kuust = kuni 
seitsmenda eluaastani.» 

«Võimalik, võimalik. . . Kuid teeme siiski tiiru ära.» 

«Kõige suurema heameelega. Niisugune jalutuskäik on tõtt öelda isegi 
tervisele kasulik.» Ja Vinokurov hakkas kasukat selga ajama. 

Teel rääkis Vinokurov vahetpidamata. 

«Mina aga, teate, olen pärit Kurski lähedalt. Algul arvasin, et kärvan 
siin ära, asja eest teist taga. Võttis päris araks kohe. Hiljem aga polnud 
vigagi. Inimene on imelik elukas. Too siia lõunast mõni loom - see 
kärvab kohe ära. Meiesugune aga kannatab kõik välja, pole asigi. Ja 
mis siin veel lõunast rääkida! Võtame kas või kohaliku põdra. Näib, et 
see on tõeline põhjamaa elanik, aga näe, kadunud seltsimees Kotšnjov 
rääkis mulle, et kunagi tulnud tal Verhojanski mäehari ületada. Ja mis 
te arvate? Põdrad ei kannatanud pakast välja. Kahel või kolmel 
rebenesid kopsud. Näe, kuidas võib juhtuda... Inimene aga kannatab 
välja igasuguse pakase.» 

«Kus te enne siiatulekut töötasite?» huvitus major. «Aldaanis.» 

Olles vaimustuses taigast, ilmutas Vinokurov sel alal laialdasi 
teadmisi. Ta teadis ütelda. et umbes veerand kogu maailma metsadest 
asub Nõukogude Liidus, okasmetsade poolest aga kuulub Nõukogude 
Liidule esimene koht maailmas. 

«Kas teie olete Aldaanis käinud?» küsis Vinokurov. 
Selestov vastas, et on käinud, ja rohkem kui üks kord. «Aldaan, see on 


juba midagi!» hüüatas Vinokurov. «Kaks aastakümmet tagasi kohas 
Aldaani rajoonis taiga, nüüd aga on sinna tekkinud Nezametnõi, 
Stalinsk, Leninsk, Orotšen, Tšulman, Lebedinõi, Džokonda... Ei 
"jätku sõrmi ja varbaid, et kõiki neid linnu, asulaid ja ka evandusi üles 
lugeda. Lihtsalt imestamisväärt! Ma olin ise tunnistajaks: kahekümne 
viiendal aastal elas Aldaanis kuuskümmend viis venelast, nende 
hulgas ka mina, nelikümmend seitse evenki, nüüd aga on ainuüksi 
Nezametnõis ligi sada tuhat elanikku. Ega see naljaasi ole! Aga kas te 
teate, kes aitas avastada Aldaani kullalademeid?» 

«Kahjuks mitte,» tunnistas Šelestov. 

«Kuid mina tean!» Vinokurovi hääles kostus enesega rahulolu. 
«Aitasid taigalased - kütid evenek Lukin ja jakuut Maradõnin. Ma 
tundsin neid mõlemaid. Arukad mehed. Mis aga juhtus Aldaanis siis, 
kui kuuldus tema kullast üle kogu maa levis! Otse õudne! Tekkis 
kullapalavik. Täpipealt niisamasugune kullapalavik nagu Klondikes. 
Kui palju kergesti rikastuda tahtjaid tormas ligipääsematusse taigasse! 
Kui palju luid mattis enesesse taiga! Oi-jah! Aldaanist soniti! Mina 
sattusin sinna komandeeringu korras kahekümne viiendal aastal. Siis 
ei olnud Amuuri-Jakutski magistraalist veel jälgegi. Ma ronisin rongilt 
maha Suur-Neveris ja pressisin omal jalal maha kõik need kuussada 
kilomeetrit. Üle jõgede, üle soode, läbi taiga, üle mägede. Meid 
saadeti seitsmekesi. Oi, küll tuli meil aga viletsust näha! Kui meelde 
tuleb ei usu seda enam isegi.» 

Ta vaikis pisut, tõmbas hinge tagasi, korraldas salli ja jätkas: 

«Nüüd aga on taigas elektridragid, ekskavaatorid, buldooserid, 
remonditehased, elektrijaamad, köögivilja 

sovhoosid. Aldaanis on omad kurgid, tomatid, kartulid. ja kapsad, 
ning seda kõike niipalju kui süda soovib. Ja masinapark? Minu arvates 
igas keskvööndi rajoonis polegi nii palju autosid. Kui ma ära sõitsin, 
oli Aldaanis. enam kui kakskümmend kooli, kaks tehnikumi, partei- 
kool, üle viieteistkümne haigla ja ambulantsi. Näete, milleks on 
võimeline nõukogude inimene!... Ja mõtelge ometi, mis võib küll siin, 
kus me praegu astume, kümnekonna aasta pärast olla!» lõpetas 
Vinokurov. «Raske on seda ette kujutada! Kindlasti muutub kõik 
teiseks. Oh, kui seda neetud igavest pakast ei oleks!» 

Šelestov kuulas kaasvestlejat mõnuga. Ta oli elanud Jakuutias juba 
kolmteist aastat, välja arvatud kolm aastat Suure Isamaasõja ajal 
vaenlase tagalas. Ta oli Jakuutiaga ja kohalike kommetega 
kodunenud, oli selgeks õppinud jakuutide ja evenkide keele, siin olid 
tal ustavad sõbrad. 

Nad läksid piki asula, veert, mida piiras hobuserauakujuliseit taiga. 
Šelestov vaatles tähelepanelikult lund. Ta kuulas Vinokurovit, kuid ta 
silmadele ei jäänud midagi nägemata: ei vaevumärgatavad 
jänesejäljed ega rebase kerge jäljerada, ei verejanulise ja tigeda hegne- 
liini väikesed jäljekesed. Ta lootis sattuda inimese jälgedele, mis 
asulast välja viivad, kuid siiani polnud näha mingeid jälgi. 

Šelestov ja Vinokurov jõudsid tiigi juurde viivale teele. Siin oli 


lumi peaaegu vahetpidamatust sõidust jää ja vee järele lumetoimuks 
muutunud ja samanes naftaliinile. Säärasele lumele ei võinud jääda 
mingeid jälgi: ei hobusekapjade ega inimeste omi. 
Tee meenutas lummetallatud kaevikut ja viis majori ning Vinokurovi 
peatselt tiigi juurde. 
Tiik asus väikeses nõos lume all ja oli täis väljaraiutud ning varuks 
valmistatud jääd. Keset tiiki paistis õhu 

kese jääga kattunud auk, millest peaaegu pidevalt vett ammutati. 

Tiigi ülevaatamine ei andnud samuti mingeid tulemusi. Šelestov 
pöördus asulasse tagasi, olles lõplikult tujust ära, ja peaaegu ei 
kuulanudki oma kaaslast, kes asus uuesti kiitma taiga ilu ja 
meeldivusi. 

Nähes, et major vaikib, vaikis ka Vinokurov mõne aja, siis aga 
tähendas: 

«Ma ju rääkisin teile, et see on tühi töö. Meil on iga inimene teada.» 
Šelestovile ei meeldinud direktori asetäitja enesekindlus ja ta ütles: 
«Kuidas sellega siis on? Inimesed on teil kõik teada, kõiki te tunnete, 
teie nina all aga toimuvad mõrvad?» 

Vinokurov sattus segadusse. Ta vaikis kaua ega teadnud, mida vastata, 
ja ütles lõpuks: 

«Oleme süüdi. .. Lasksime silmist. Ma ise ka ei suuda mõista, kuidas 
see võis juhtuda.» 

Nad sammusid juba asula vahel, kui majori tähelepanu tõmbas 
endale hiiglasuur hundiga sarnanev koer, kes istus liikumatult maja 
läve juures, milles olid toad kõigile sissesõitnutele. 

Šelestovile näis, et ta on seda koera juba varem kohanud. 
Ka Vinokurov märkas koera ja suuski, mis olid vastu maja seina just 
ukse kõrvale asetatud. 

«Vaadake!» pöördus ta Šelestovi poole. «Veel on keegi külla 
tulnud. Koer ja suusad. Küllap mõni kütt-jakuut on sisse keeranud. 
Võttis nõuks veidi soojas olla, teed rüübata, väheke lobiseda ja 
uudiseid kuulata. Nad ei lähe kunagi mööda. Neile ei tähenda midagi 
kümne kilomeetri pikkune haak sisse teha.» 

Šelestov naeratas. 
«Näib, et ma taipan, kes külla tuli.» 

«Kes siis?» huvitus Vinokurov. 

«Kohe ütlen. Taas Bass!» hõikas Šelestov koera. «Tule siia!» 

Koer tõstis pea, teritas kõrvu, kuid ei liikunud paigalt. «Taas Bass!» 
kordas Šelestov. «Ei tunne ära või? Oled unustanud?» 

Ei, koeral oli hea mälu. Talle jäid igaveseks meelde nii head kui 
halvad inimesed, niipea kui ta vaid oli nendega tutvust teinud. Teisest 
hõikest oli küllalt selleks, et ta kohalt kargas, niuksatas ja Šelestovi 
juurde tormas. 

Vinokurov- põikas ootamatusest kõrvale. 
Taas Bass aga kargleski juba majori ümber, lumetolmu üles 
keerutades. Ta hüples, naksas teda kinnastest ja kiunus rõõmust. 


«Uh, kui suureks sa olled kasvanud ja kui karvaseks!» patsutas 
Šelestov koera. «Noh, aitab, aitab... Lähme nüüd.» 
Vinokurov sai oma kohkumisest võitu ja tuli lähemale. «Vanad 
tuttavad?» küsis ta. 
«Jah, väga vanad,» vastas major ja lisas: «Nii koer kui ka peremees - 
mõlemad.» 
«Võin ma nüüd minna?» 
«Jah, peaaegu,» lubas major ja sammus maja poole. Seistes keset tuba, 
raputasid major ja Bõkanõrov kaua teineteise kätt. 
«Kui kaua me siis teineteist pole näinud?» 
«Kaua. Üsna kaua. . .» 
«Ja nimelt?» 
«Seda et, möödunud aasta kevadest.» 
Šelestov noogutas ja pakkus külalisele laua ääres istet. 

Bõkanõrov kõneles vene keelt vabalt ning saravalt, ja ainult 
vahetevahel põimusid tema jutusse Jakkuutia põliselanikele omased 
kõnekäänud ning väljendused. 

Enne revolutsiooni oli ta töötanud palgalisena vene kaupmeeste 
juures, nõukogude võimu kehtestamise aastail kuulus ta Punakaarti ja 
oli pidevalt venelastega ühenduses, hiljem õppis kaks aastat vene 
koolis. 

«Kuidas sa siis teada said, et ma siin olen?» küsis Šelestov. «Me ju 
lendasime siia alles eile öösel.» 

«Ei teadnud ma, et sa siin oled, Roman Lukitš. Ma tulin direktori 
juurde. Asjaajamine tõi mind siia. Ja on hea, et sina siin oled. Jutustan 
sulle kõik.» 

«Asjaajamine asjaajamiseks, kuid algul võtame pisut kehakinnitust. 
Eks, sõbrad?» 

Kõik olid sellega päri ja Everstova hakkas emailitud kruusidesse teed 
kallama. 

Süües silmitses Šelestov vargsi oma vana sõpra. Bõkanõrovi juuksed 
olid hõrenenud ja halliks läinud, kuid endiselt karmid ning 
harjaselised. Näkku oli lisandunud kortse. Need olid muutunud 
sügavamaiks, kuid vanadus ei rikkunud Bõkanõrovi nägu. Pilujad, 
pisut väsinud silmad vaatasid teraselt ja julgelt, nagu inimestel, kes 
suurema osa oma elust looduses veedavad. Rohked kortsud kõnelesid, 
nagu haavad lahingutes karastatud sõjamehe kehal, sellest, et 
vanamehel olid seljataga rasked eluvõitlused. 

«Ikka veel tegeled küttimisega, isa?» küsis major teekruusi tühjaks 
juues. 

Vana kütt noogutas pead. 

«Tuleb välja, et aastadki ei loe sulle midagi? Igavesti noor ja igavesti 
kütt?» 

Kõik puhkesid naerma. Ka Bõkanõrov naeris. Kortsud värelesid ta 
laubal, meelekohtadel, põskedel ja jooksid kiirtena mitmele poole 
laiali. 

«Otlesid õigesti. Hästi ütlesid. Igavesti noor ja igavesti kütt. Jalad 


on tugevad - võib käia. Silmad näevad kõike - võib lasta,» 

«Aga mida sa siin äsja jutustasid?» 

Bõkanõrov nihutas pooleldijoodud teekruusi kõrvale, tõmbas hõredad, 
pleekinud kulmud kokku, ajas käe taskusse ja võttis sealt piibu ning 
tubakakoti. Ta ei rutanud vastusega ja nähtavasti tuletas meelde, 
millest majori tulekuni jutt oli. 

Kõhnade, peente sõrmedega, milledelolid kumerad mandlikujulised 
küüned, täitis vanamees savipiibu, litsus selles tubaka kokku ja juba 
suitsu pahvides torkas sõrmega vanemleitnant Nogovitsõnile rindu 
ning sõnas: 

«Temale rrääkisin, temale. Ise jakuut, aga lendab kui lind. Lendab 
kõrgele, näeb kõike, kogu meie elu näeb. Õnnelik inimene! Mina tema 
vanuses ei näinud midagi. Ühte kaupmeest ja poeselli nägin. Nüüd 
õpetab nõukogude võim kõike. Meile aga õpetati: austa kaupmeest, 
pea lugu urjadnikust, armasta ja karda jumalat. Aga jumalaid oli kaks. 
Üks - šamaan, meie oma, teine — vene papp, teie oma.» Bõkanõrov 
tõmbas sügava mahvi. 

«Teie jumal tuleb taigasse, ristib ühe ja tema järeltulijad on 
õigeusklikud. Kui jakuut aga sureb ja on vaja matta, siis tuleb meie 
jumal, šamaan.» 

Ta vaikis hetke ja vajus mõttesse. 

«Ka taiga on teiseks muutunud. Ma olen ta risti ja põiki läbi käinud. 
Nii palju verstasid käisin ära, et šamaan ei jõua seda nööriga üle 
mõõta. Varem ei olnud taigas midagi näha. Nüüd on aga kõike näha, 
taiga on oma süle avanud.» 

Bõkanõrovit kuulates meenus majorile nende esimene kohtumine, 
millest algas nendevaheline suur ja sügav sõprus. Piirivalvest läbi 
taigasse hiilinud diversanti jälgides oli Šelestov oma põdrarakendiga 
suurde jääauku vajunud. Põdrad uppusid, tema ise aga pääses vaevu 
eluga, kuidagimoodi jääservast kinni saades. Kuid pää- 

senud uppumissurmast, oleks ta paratamatult hukkunud, kuna tal 
polnud ei tikke, relvi ega liiklusvahendeid, see tähendab, tal puudus 
kõik see, milleta inimene inimtühjas, teedeta paigas 
viiekümnekraadise pakase käes üldse viibida ei saa. Pakane tegi 
kiiresti oma töö — Šelestov kattus kõva, terasrüü sarnase 
jääkoorikuga. Kuid talle polnud määratud hukkuda. Minutit paar- 
kolmkümmend pärast õnnetusjuhtumit ilmus nagu mingil imeväel 
tema juurde mees suuskadel. See oli Bõkanõrov. Ja veel mõni minut 
hiljem põles juba lõke ning Šelestov, mähkinud end uue tuttava 
kasukasse, kuivatas tule ääres oma rõivaid. Kuulnud lähemalt 
Šelestovi õnnetusest, lahkus Bõkanõrov, jättes majorile toidutagavara 
Ja isegi püssi. Järgmiseks ööks jõudis ta kahe nartaga tagasi. 

Kuu aja pärast külastas Šelestov ise Bõkanõrovit. Ta kinkis 


Bõkanõrovile oma kaheteistkaliibrilise tagantlaetava jahipüssi, millest 
vana kütt enam kunagi ei lahkunud. 

Kolmel korral veetis Šelestov oma puhkuse Bõkanõrovi 
taigatarekeses. Vana kütt viibis kahel korral majori kutsel tema juures 
Jakutskis. Lahinguülesannete täitmisel pöördus Šelestov sageli abi 
saamiseks Bõkanõrovi kui kogenud teejuhi ja usaldatava tõlgi poole, 
kes valdas mitte ainult oma emakeeit, jakuudi keelt, vaid ka evenkide, 
jukagiiride ja tšuktšide keeli... 

... Süvenenud mälestustesse, ei märganud major, et Bõkanõrov 
vaikis ja lendur Nogovitsõn kõnelema hakkas. Šelestov rebis end oma 
mõtetest lahti alles siis, kui vana kütt vahetult tema poole pöördus: 
«Kas Klava ja Vera on terved?:. 

«Kõik on korras, nad on terved ja mäletavad sind. Ootavad külla.» 
«Tulen. Viimase taliteega tulen,» kinnitas vana kütt. 

«Toon neile mõlemile oravanahku mütsideks. Ja mul on Jakutskisse 
asjagi.» 

«Aga kas mäletad, kuidas sa mulle Oimjakoni rebase poegi tõid ja nad 
sul tee peal plehku panid?» 

«Seda-et, mäletan,» vastas vanamees pead noogutades. «Mäletan, 
kuidas ma sinu pool Tšuraptšis külas käisin ja kuidas sa mind 
kostitasid.» 

«Ütle juba otsekohe, et Tšuraptšis kostitasin sind kehvavõitu,» 
naeratas Šelestov. «Polnud tookord midagi pakkuda.» 

«E-ee, mis sa tühja ajad,» vaidles Bõkanõrov vastu. «Täitsa tühi 
jutt. Ei ole tähtis, mida sa pakud, tähtis on see, et südamest tuleb.» 
Sõprade vestiuse katkestas tuppa tulnud Beloljubski. 

«Ma tulin teie juurde, seltsimees major,» ütles ta üle läve astudes. 
Šelestov tundis meelehärmi, et kõnelusest kaasakistuna ta mõneks 
hetkeks oli unustanud selle, mis ta siia tõi. 

«Mind saatis seltsimees Vinokurov,» jätkas Beloljubski. «Kuidas te 
arvate, kas võib Kotšnjovi maha matta?» 

«Ei, ei või. Andke Vinokurovile edasi, et Kotšnjovi keha tuleb 
säilitada kuni kohtuekspertiisi esindajate saabumiseni. Milline on teie 
arvamine?» 

«Olen täiesti nõus,» vastas komandant ja väljus. 

Šelestov tõusis püsti ja sammus mööda tuba. Kadunu keha 
Moskvasse viia oli väga raske ettevõte ja praktiliselt teostamatu. Tuli 
kohale kutsuda kohtuliku meditsiini ekspert. 

«Kes suri?» huvitus Bõkanõrov ja pühkis põlvedelt leivapuru. 
«Insener. Insener Kotšnjov Moskvast,» selgitas Šelestov ja lisas: 
«Ning ta ei surnud, vaid mõrvati, aga kes mõrvas - pole teada.» 

Bõkanõrov hüppas jalule, astus majorile üsna ligi ja võttis ta 
vöörihmast kinni. Oli näha, et kuuldu teda väga erutas. 

«Mul on asja. Tähtis asi. Ma ei ole siin muidu. Paha inimene tuli 
taigasse. Ma ei teadnud, et sa siin oled. Tahtsin näha direktorit ja teada 


saada, kes tuli tema juurde.» 

«Missugune inimene?» küsis Šelestov arusaamatuses. «Ei tea 
missugune, kuid ilmselt võõras.» 

«Kas sa nägid teda?» 

«Ei näinud. Jälgi nägin. Taas Bass viis mind jälgedele. Kahtlane 
võõras ei tulnud minu tareni. Läks ringi. Aga milleks on vaja ringi 
minna, kui inimene on hea? Kolm päeva tagasi. Ma läksin jälgi mööda 
järele ja jõudsin Toi Hajasse. Pool versta kaevandusest eemal kaotasin 
jäljed. Kaotasin täiesti. Tuli lund ja jäljed olid läinud.» 

Bõkanõrovi teade huvitas majorit. Ta pani vana küti istuma, istus 
ise tema kõrvale ja palus kõigest üksikasjaliselt jutustada. 

Bõkanõrov jutustas viimase üksikasjani, kuidas lugu oli. 

Kahtlane mees võis ilmuda kaevandusse ja lahkuda sealt jälle, ilma 
et asula elanikud teda oleksid märganud. See oli võimalik, seda enam, 
et tuli rohkesti lund. Kuid mis sundis teda ilmuma siia nii lühikeseks 
ajaks? Kas sel ei ole mingit sidet Kotšnjovi tapmisega? Ja kas tõesti ei 
võinud keegi tema tulekut või minekut märgata? Tuli ta ju mitte 
niisama, vaid kellegi juurde. 

Ebamäärane sünge rahutus valdas majorit. 

«Käes on juba teine ööpäev, kuid pole veel mingit selgust,» erutus ta. 
«Oleks väikseimgi niidiotsake, millest kinni hakata, kuid pole mitte 
kui midagi.» 

Ta hõõrus laupa, tõusis ja hakkas selga ajama kuhl 

jankat — noore põdra nahast kasukkuube, millelolid karvad 
väljapoole, väljalõige pea jaoks ja pikad käised. «Tule minuga kaasa, 
isa,» kutsus major Bõkanõrovit. Vanamees tõusis püsti ja hakkas 
kasukat selga panema. 

«Kas meil mingit ülesannet ei ole?» küsis Nogovitsõn. 

«Esialgu mitte. Puhake. Palju tööd on ees,» vastas Šelestov ja 
mõtles: «Ega ma siis kogu aeg ühel kohal tammu.» 

Taevast langesid kuivad ja harvad lumehelbed, kerged kui 
udusuled. 

«Seda-et, jälle hakkab lund -uiema,» lausus Bõkanõrov nagu 
endamisi, pilku taeva poole heites. 

Nad laksid mööda asulat. Peaaegu kõikidest korstnatest tõusis 
ühtlaste kõrgete sammastena paks suits. Õhk oli täis 
värskeltküpsetatud leiva, koduseks saanud elumajade ja kuumaks 
köetud saunade lõhna. 


VI. JÄLJED 


Šelestov ja Bõkanõrov istusid kaevanduse kontoris teineteise vastas. 
Nad vaikisid. Major suitseta s ühe paberossi teise järel, vana kütt aga 
imes oma asendamatut savipiipu. See laskis kuuldavale kord lurinat, 
kord vilet, kord meeleheitlikku praginat, nagu valmistuks ta plah- 


vatama, kuid suitses siiski edasi ja rahuldas täiesti vanameest, kes 
poleks nõus olnud vahetama teda ühegi uue vastu. 

Vaikuse katkestas Bõkanõrov. 

«Milleks sa komandandi kutsusid?» küsis ta. Suitsupilve välja 
puhudes vastas Šelestov vaikselt: 

«Teen talle ülesandeks asulas kõik korterid läbi käia. 

Pagan teab, mis võib juhtuda! Vahest ehk on keegi näinud võõrast 
meest kaevanduses. Ta on ju lõppude-lõpuks inimene, mitte nõel.» 

«Hästi mõeldud, hästi,» kiitis Bõkanõrov. Ka tema sidus 
millegipärast tundmatu taigasse ilmumise toimepandud roimaga ja 
avaldas selle kohta isegi oma arvamust: «Ma mõtlen sedasi: inimene 
tuli kaevandusse, tagasi aga ei läinud. Seda-et, jäi siia. Ma käisin kaua 
ringi - jälgi ei ole. Ümbrus on sile - on ainult taiga ja lumi.» 

«Ka see on võimalik. Täiesti võimalik,» nõustus major. 

«Aga mispärast komandanti saata?» küsis Bõkanõrov. 

«Mine ise, või mina lähen.» 

Šelestov raputas eitavalt pead. 

«Ei või. Pole hea. Nii sina kui ka mina oleme siin uued inimesed ja 
võime ärevust tekitada.» 

Enne kui abi saamiseks komandandi poole pöörduda, kaalutles 
Šelestov kaua: kas maksab sellesse imelikku juhtumisse liigset inimest 
pühendada. Algul kavatses ta Vinokurovile ülesandeks teha asula 
majad läbi käia ning nende elanikega vestelda. Kuid kontorist äsja 
lahkunud Vinokurov tunnistas ausalt, et kogu oma kaevanduses 
töötamise aja kestel oli ta ainult kahes-kolmes majas käinud, nii et 
tema tulek võib samuti väärseletusi esile kutsuda. Sellepärast tuli 
jääda Beloljubski juurde. 

Vinokurov andis tema kohta hea iseloomustuse, soovitas teda kui 
läbiproovitud ja energilist inimest, kes tuleb, edukalt toime ka 
keerulisemate ülesannetega. 

Vinokurovi sõnade järgi tuli Beloljubski Toi Hajasse umbes 
poolteist aastat tagasi Džug-Džuri kullakaevandusest. Algul pandi ta 
tööle saeveskisse, viidi siis üle mehaanikatsehhi, seejärel edutati 
transpordijuhatajaks, sügisel aga määrati komandandiks. 

-. Jälle valitses mõni aeg vaikus, ja jälle katkestas selle Bõkanõrov: 
«Miks sa nii palju mõtled? Pea hakkab valutama. Kõik läheb hästi. 
Alguses on üsna pisut aega kehv, pärast aga hea. Püüame kinni halva 
inimese, taigas end peita ei saa. Kas mäletad Uhgun Atahhi?» 
«Keda, keda?» «Uhgun Atahhi?» 
Šelestov sulges tahtmatult silmad, ja ta mälus elustus ammu 
asetleidnud juhtum. Neljakümnendal aastal käisid tema ja Bõkanõrov 
kaua ühest taiga äärest teise, otsides piirivalvest läbipugenud aktiivset 
diversanti. See oli toime pannud süütamisi kolhoosides, faktooriates ja 
kaevandustes ning jäänud tabamatuks. Jakuudid hüüdsid teda Uhgun 


Atahhiks, mis tähendas «Pikkkoib». Diversant ei jätnud 
mingisuguseid jälgi, tegutses üksinda ja tegi karistamatult kurja tervelt 
kaks kuud. Šelestov kaotas lootuse teda tabada, kuid tabas siiski. 
Seejuures abistas teda vana kütt Bõkanõrov. Ta otsis väsimatult 
diversandi jälgi Jakuutia idapoolsel ääremaal ja sattus talle lõpuks 
peale. 

«Jah, mäletan väga hästi,» tähendas Šelestov. «Siiski ta ei pääsenud 
meie käest.» 

«Ja seegi kukub sisse,» kinnitas Bõkanõrov. 

Koridoris kuuldusid sammud, kostis koputus uksele ja tuppa astus 
komandant. 

Major palus teda istet võtta ja asus kohe asja juurde. 

«Kas te saate ilma erilisi kahtlustusi ja mittevajalikke küsimusi esile 
kutsumata asula korterid läbi käia ja kontrollida, kas kuskil pole ehk 
mõnd võõrast inimest?» küsis ta. 

Beloljubski muigas, surus kuni vabrikumärgini suitsetatud paberossi 
tuhatoosi ja küsis omakorda: 

«Te ei usu mind?» 

«See tähendab? .. .» 

«Ma ei ole poisike. Tänu jumalale olen selles maailmas elanud 
viiskümmend kolm aastat. Ma ju kinnttasin teile, et asulas võõraid ei 
ole. Ainustki inimhinge. Teie aga ei usu.» 

«Asi ei ole mitte selles, kas ma teid usun või mitte. Mul on 
andmeid, et keegi võõras on neil päevil asulasse tunginud ja siia 
peatuma jäänud.» 

Komandant hettis riivamisi pilgu Bõkanõrovile ja kehitas õlgu: 

«Ei või iial teada, missugune õnnetus kellelegi kaela võib tulla. Aga 
kui see nii on, siis ei kõlba mina kui komandant kuhugi ja mind tuleb 
minema kihutada. .. Kui soovite, võin teile siinsamas jutustada, mida 
igas majas tehakse, teie aga võite seda kontrollida. Kas soovite?» 

«Mitte eriti,» vastas Šelestov. «Ma soovin, et teie kontrolliksite, see 
on sobivam.» 

«Olge lahked. Kui asi minu taga seisab, siis pööran ma kõik 
pahupidi.» 

«Seda just polegi tarvis teha,» selgitas major. Beloljubski naeratas 
heasüdamlikult. 

«Ma naljatasin. Teen kõik tip-top.». 

«Kuipalju aega see ringkäik nõuab?» 

Beloljubski jäi mõttesse: 

«Ööseks saan peaaegu hakkama,» 

«Suurepärane!» Šelestov tõusis püsti. «Ma ei pea teid enam kinni.» 


Hämarus tihenes. Sadas tihedat lund. 

Vassili. Orossutsevi tares valitses pimedus. Šaraborinit ei olnud toas: 
ta armastas keldrit. Roninud sinna, laotas ta maha karunaha ja jäi 
magama. 

«Olgu kuidas on, aga keldris on ikka kindlam,» arutas 

ta. Siin ei näe sind keegi. «Temal on hea,» mõtles ta Orossutsevist: 
«tal on pass käes. Minul aga on koera elu. Aga kui nii - siis roni aga 
kuuti.» 

Šaraborin ei kuulnud, kuidas peremees tagasi tuli, kuidas ta ukse 
avas ja tuppa astus. Ja alles siis, kui ta pea kohal rasked sammud 
kostusid ning pehkinud põranda lauad nagisema hakkasid, ärkas ta ja 
muutus tähelepanelikuks. 

«Hei, tarakan! Roni kähku välja!» käsutas Orossutsev valjusti ja 
põrutas käskivalt jalaga: ta taipas kergesti, kus külaline istub. 

Šaraborin ei lasknud end kaua oodata. Põrandaluuk kerkis ja 
mustavas, avas ilmus nähtavale paljaksaetud pea. 

«Rutemini!» kiirustas Orossutsev närviliselt. 

«Miks nii?» küsis Šarabarin ja ta nägu peegeldas imestust ning 
kohkumist. 

Orossutsev ei pidanud teda vastuse vääriliseks. Šaraborin ronis üles, 
lastes keldrist tuppa niisket, läppunud õhku. 

«Argpüks!» kõverdas, Orossutsev huuli. «Kes kurat sind keldrisse 
ajas? Koputas keegi või?» 

Šaraborin raputas pead. Ta istus taburetile, haigutas, hõõrus 
rusikaga uniseid silmi, sügas end ja palus paberossi. 

Orossutsev andis talle paki «Belamorkanalit» ja tikud. Šaraborin 
läitis paberossi, sirutas siis käe lülitaja poole, et toas tuld süüdata, kuid 
peremees peatas ta: 

«Pole vaja. Pane riidesse. Minu majja ja asulasse jääda on edaspidi 
ohtlik. Said aru? Juba teatakse, et kaevandusse on keegi võõras tulnud. 
Sulle on nähtavasti jälile saadud.» 

Šaraborinil hakkasid hambad plagisema, hing jäi kurku kinni. Talle 
näis, et ta kõri ümber tõmbub kokku 

silmus, ja ta tegi liigutuse, nagu tahaks ta sellest vabaneda. Viimastel 
päevadel oli tal selletagi seesmine tasakaal puudunud, nüüd aga... 

«Keegi ei näinud mind,» protesteeris ta ebakindlalt. 

«Nõnda mõtled sina, hernehirmutis, aga mida major mõtleb, seda 
me ei tea. Ega olegi aega arutada, kas sind keegi nägi või mitte. 
Sellest ei ole meil kergem. Pane riidesse, asu suuskadele ja põruta 
taigasse. Otse mööda teed, üle tiigi. Peatu seal, kus sa sügisel ööbisid, 
ja oota mind. Ma korraldan siin üht-teist ja jõuan keskööks sinu 
juurde. Siis lähme koos. Ka minul pole siin enam midagi teha. Kus 
tikud on?» 

Šaraborin andis tikud tagasi. Orossutsev pistis toosi tasku. Ta teadis 
hästi, et Šaraborin ilma tule ja toiduaineteta kaugele taigasse minna ei 
riski, Vassili aga oli eluliselt huvitatud sellest, et Šaraborin teda 
ootaks: viimane oli talle vajalikum kui kunagi varem. . 

«Rutta, rutta!» kiirustas peremees külalist, nähes, et see just eriti ei 
tõtta. 

Šaraborin riietus vaikides. Kui tuba oleks valge olnud, oleks 
Orossutsev võinud ta näolt lugeda äärmist pahameelt. Šaraborin kees 


raevust, teades, et väheste minutite pärast on ta jälle taigas, 
toiduaineteta, suitsukraamita, jahitarveteta. Nördimus oli nii suur, et ta 
seda alla neelata ei suutnud. 

«Nõnda ma ei lähe,» Ütles ta korraga tema kohta ootamatu 
kangekaelsusega. «Ei lähe. Anna toitu kaasa. Sina. oled peremees, aga 
peremees söödab isegi koera.» 

Orossutsev kiristas hambaid. Ta ei kannatanud, kui temale vastu 
räägiti. 

«Ära urise,» kalkestas ta külalist. «Etskae, kukkus jõrisema!» Ja 
osatas: «Peremees!... Koerale!... Võta riiulilt rõngassai ja kao. Kao, 
kuni lund sajab ja su jäl- 

jed kinni tuiskab. Oh, satud oma tobedusega jälle laagrisse, 
kuradinahk!» 

Ja ta ulatas Šaraborinile kuivanud rõngassaia. Too pistis selle 
kasukahõlma alla, kuid paigalt ei liikunud. 

«Ütle, kuhu me kahekesi läheme?» nõudis ta kangekaelselt. «Misjaoks 
sind oodata?» 

«Hiljem saad teada. Kao.» 

Šaraborin tammus paigal, nohises ja nõudis jälle: «Ütle kohe.» 

«Vaat kus lõuakas lurjus, no mida temaga peale hakata?» mõtles 
Orossutsev südametäiega, kuid otsustas taktikat muuta ja pehmendas 
tooni: 

«Saa ometi aru, siis siin veel pikalt seletada! Iga minut on kallis. 
Hiljem räägin. Jõuan pärale ja räägin. Läheme kaugele. Ma ju sinu 
pärast tunnengi hirmu, sinu eest hoolitsengi. Kas oled mulle 
seltsimees või ei? Lähme koos ja kahju sa sellest ei saa.» 

Šaraborin ei suutnud uskuda, et Orossutsevi südames korraga 
seltsimehelikkuse, headuse ja tema eest hoolitsemise iva idanema lõi. 
Kuid ta vaikis sellest ja hoiatas: 

«Vaata ette, tood jälgi mööda enesega majori kaasa.» 

Orossutsev suutis vaevu tagasi hoida teda vallanud meelepaha, 
ohkas valjusti, kuid ütles võimalikult rahulikult: 
«Kao, jumala pärast, kao! Mul on endal ajud ja sinu käest neid laenata 
ei kavatse. Kao...» 
«Hüva, hüva...» lausus Šaraborin juba leplikult ja tõukas jalaga ust. 
Orossutsev seisis kaua kuulatades, ja kui ta kõrv oli selgesti tabanud 
kaugenevate suuskade kriuksumist, keeras tule põlema. 

Hilisööni ootas major Šelestov kaevanduse kontoris istudes 
komandant Beloljubskit, ja jõudmata teda ära oodata, läks oma 
korterisse. £ 

«Nähtavasti pole kõik nii lihtne nagu ma oletasin ja nagu 
komandant arvas,» kõneles ta endamisi, sammudes mööda uinuvat 
asulat. «Kuid miks ta minu juurde sisse ei astunud ega mind 
hoiatanud, et asi venib? Imelik inimene! Kas minna Vinokurovi 


juurde? Arvatavasti ta magab. Noh, hüva. Hommik on õhtust targem.» 

Lumesadu oli lakanud. Taevas süttisid tähed. Taigas valitses vaikus 
ja pakane kõvenes. Lumi kriuksus jalge all eriti valjusti. Šelestovi 
kõrvu kostis püssilasule satnanev heli ja major taipas, et taigas lõhenes 
puu, mis käredat pakast välja ei kannatanud. 

Metsa ühetasaste latvade tagant tõusis taevasse hiline kuu ja tema 
kahvatu valgus levis üle asula. 

Sissesõitnute ühiselamu juures kasvav laiaoksaline kuusk oli kaetud 
äsja sadanud lumega ja meenutas kuupaistel jaapani maali, mida 
Šelestov oli näinud postkaartidel, taldrikutel ja gobeläänidel. 

Majas magasid kõik. 

Heitnud väsinud pilgu lauale, mis oli täis toite, kuid mis teda ei 
ahvatlenud, rõivastus major loiult lahti ja, langenud koikule, vajus 
kohe sügavasse unne. 

Kui Šelestov oli sunnitud raputuse peale silmad avama ja pea 
soojalt padjalt tõstma, näis talle, et ta alles äsja oli pikali heitnud ja 
kõigest mõne minuti maganud. Kuid jäätanud aknast paistis juba 
päikesevalgus, ta sõbrad. istusid laua ääres, tema peatsi kõrval aga 
seisis jalalt jalale tammudes ja habemetutti näppides Vinokurov oma 
alatises hundinahkses kasukas. 

Major tõusis istukile. 
«Mis kell on?» küsis ta. 
«Kolmveerand kümme,» vastas Everstova. 

«Pöörduge kõrvale, Nadjuša. Ma teen kähku, ühe silmapilguga,» palus 
ta tekki ära heites. 

Vinokurov astus seina äärde, ja kui Šelestov tema sinisilmadesse 
vaatas, märkas ta neis mingit ärevust. 

«Mis uudist on?» 

«Uudised on kehvad. Komandant Beloljubski on kuhugi kadunud. 
Hommikust saadik ei leia teda. Ma olen nagu hull kogu aeg ringi 
jooksnud ja inimesi taga kihutanud, nii et nahk märg. Mitte kuskil ei 
ole: ei kodus, asulas ega kaevanduses. Ei taipa, kuhu inimene võis 
kaduda! Temaga pole kunagi midagi niisugust juhtunud. Alati oli ta 
käepärast võtta. Nuüd aga... üks õnnetus teise otsa langeb kaela!» 
pahvatas ta rutuga, ja võtnud taskust rätiku, pühkis sellega niisket 
nägu. 

«Imelik. ..» tähendas Šelestov jalgu villastesse jalarättidesse 
mähkides, endamisi aga mõtles ta: «See veel puudus! Mine tea, ega ta 
ometi, nagu Kotšnjovki, kuuli ette sattunud...» 

Vinokurovi teade viis kõiki ärevusse. Teda ümbritseti ja külvati 
küsimustega üle. Ega komandant ometi jagile läinud? On ta 
perekonnainimene? Kus ta õhtuloli? Kes ta naabruses elab? Kas 
otsimised jätkuvad? 

Vinokurov jõudis vaevu vastata. 
«Millal te teda viimast korda nägite?» küsis Šelestov end korrastades. 
«Eile. Eile, kui ma ta teie juurde saatsin.» 


Šelestov pööras pilgu tujust ära olevalt Vinoku.rovilt tühjale, hoolikalt 
ülestehtud koikule, mis vana küti asemeks oli määratud. 

«Kus siis meie külaline Bõkanõrov on?» 

«Ta ärkas juba pimedas ja leidis nähtavasti endale mingi tegevuse. Ma 
nägin, kui ta rõivastus ja väljus,» vastas Everstova. 


67 
Major ajas kasuka selga ja lahkus sõnalausumata. Vinokurov järgnes 
talle. 
Lumi helkles päikese kiirtes nii eredalt, et silmadel valus hakkas ja 
Šelestov sunnitud oli neid kissitama. 
«Mis me nüüd teeme?» küsis Vinokurov majoril käealt kinni võttes. 
«Midagi ikka teeme. Mõtleme järele ja teeme,» ütles major, kuigi ta 
ise ka veel sel silmapilgul ei teadnud, mida tuleks ette võtta. 
Teade Beloljubski kadumisest muutis niigi keeruka olukorra veelgi 
keerukamaks. «Kotšnjov on mõrvatud. Kaevandusse on tunginud 
võõras. Komandant on kadunud .. .» arutles Šelestov olemasolevaid 
fakte. «Siin võib kuratki oma koivad murda!» 
«Poleks paha teostada läbiotsimine kõikides majades,» pani 
Vinokurov ettevaatlikult ette. 
«Kas midagi targemat pähe ei tule?» tahtis Šelestov küsida, kuid küsis 
hoopis: 
«Kas Beloljubski purjutas?» 
«Ei märganud. Mida ei märganud, seda ei märganud. 

Ta oli alati silme all, alati oli ta millegagi tegevuses, vaba aja aga veetis 
kas malet mängides, minu juures või raamatukogus.» 
«On ta perekonnainimene?» 
«Ei. Tal pole kedagi. Ta on üksik.» 
«Kommunist?» 


«Parteitu, kuid valmistas end kohusetruult ette parteisse astumiseks. 
Ta võttis korrapäraselt osa lahtistest parteikoosolekutest, seinalehe 
väljaandmisest ning esines seal ise paljastavate kirjutistega.» 

«Kas ta ei soolanud siin kellelegi?»Vinokurov laiutas nõutuses käsi. 
«Raske vastata. Mäletan, et ta tõi kunagi lagedale kauplusejuhataja 
Sirotkini. Too vahetas toiduaineid ka- 

rusnahkade vastu, karusnahad aga laskis minna erakätesse.» 

«No ja mis siis sai?» 

«Mitte midagi. Sirotkin võeti vastutusele ja karistati.» 

«Jaah,» venitas Šelestov ja tahtis Vinokurovilt midagi küsida, kuid 
korraga tundis ta oma õlal kellegi kätt.» Ta vaatas tagasi ja nägi 
Bõkanõrovit. 

Vana küti härmatunud kulmude, ripsmete ja salli järgi tegi Šelestov 
kohe kindlaks, et too on juba kaua pakase käes viibinud. 

«Kuhu sa kadusid?» küsis Šelestov. 

Küünitades end m?]jori kõrva juurde, ütles vana kütt sosinal: 

«On sinuga üks jutt. Tähtis jutt. Mul on uudiseid. Otsi endale suusad 


ja tule kaasa.» 
Tundes vana kütti hästi, oli Šelestov veendunud, et too erilise 
põhjuseta poleks tema jutuajamist katkestanud. 

«Otsige komandanti,» ütles ta Vinokurovile. «Ei või ju inimene 
ometi jäljetult kaduda. See on ju absurdsus! Koguge kommuniste, 
kommunistlikke noori ja las nad uurivad kogu asula läbi. Beloljubski 
on mulle väga vajalik. Teie kaevanduses sünnib imeasju.» 

«Katsun, katsun...» nõustus Vinokurov vasturääkimata ja sibas 
kaevanduse kontori poole. 
Šelestov võttis Bõkanõrovil käe alt kinni: 

«Kas kuulsid, vana? Beloljubski on kuhugi kadunud, nagu maa 
alla... Kuidagi ei taipa, mis siin sünnib... Aga mis uudiseid sinul on?» 
«Suusad otsi endale, suusad. .. On vaja. Hädasti vaja. Saad kõik 

teada. Lähme tiigile.» 
«Kuhu?» 
«Tiigile. Näitan .sulle midagi.» 

Värskelt mahasadanud luni tiigi jääaugu ümber oli rohketest 
inimjälgedest ära tallatud ja Šelestov ei leidnud selles midagi erilist. 
Ta teadis juba, et tiigilt tuuakse peaaegu vahetpidamata päev läbi vett 
ja jääd. 

Umbes viieteistkümne meetri kaugusel jääaugust osutas Bõkanõrov 
puhtale lumele ja Šelestov nägi suuri jälgi, mis sarnanesid väga karu 
jälgedele. 

«Karu!» hüüatas major ja laskus põlvedele. «Jumala eest, karu! 
Mõelda ainult, kuhu ta ennast vedas, sindrinahk! Nähtavasti tahtis 
vett. Jaa-a, see on ohtlik külaline. Karu, kes oma talveune katkestab, 
on rahutu ja ebameeldiv loom.» 

Bõkanõrov vaikis, seisis kõrval ja popsutas piipu. Taas Bass nuuskis 
energiliselt jälgi, vedas ninaga ja käitus rahutult. 

«Näed sa, tundis metslooma lõhna,» tähendas Šelestov ja silitas 
koera. «Hea peni, tark, kahju ainult, et sul häält ei ole. Saaksid kõik 
kuldmedalid endale. Eks, isa?» 

Bõkanõrov vaikis endiselt. 

Šelestov tõusis püsti, lükkas laubale libisenud mütsi tagasi ja ajas käe 
taskusse paherosside järele, pööramata samal ajal pilku karujälgedelt. 
«Oli aga põrakas! Vaata, missugused käpad! Kui sääraselt saaks 
naha maha võtta! See vast oleks juba midagi. Nahk on tal hiiglasuur, 

karvane ja soe. Niisuguse võtab vastu isegi Jakutpušnina.» 

«Tähendab hüva metslooma leidis vanamees?» lausus Bõkanõrov 
piipu tühjaks koputades. 

«Paremat ei olegi!» 

Vana kütt naeratas ja vangutas pead: 

«Ainult, et see ei ole karu.» 

Šelestov jäi talle imestunult otsa vaatama ja pööras siis pilgu 
jälgedele: 

«Kes siis?» 

«Mitte karu.» 

«Hm... huvitav! Kes ta siis sinu arvates on? Ega ometi kellegi hing 
karunahas? Ja kes seda ütleb vana kütt!» 

«Misjaoks vanainimesele liiga teha?» kurvastas Bõkanõrov. «Ma 
rääkisin tõtt. Tõtt. Käpad on küll karu omad, aga karu siit ei läinud.» 

«No mis ma sinuga teen?» kehitas Šelestov õlgu ja hakkas korraga 
naerma: Bõkanõrovi ilme.enäis talle säärases olukorras liiga tõsisena. 

Šelestov ei suutnud taibata, kas vana kütt lõppude lõpuks nalja teeb, 
teda narritab või kõneleb tõsiselt. 

«Mis see siis on! olen umbes paarkümmend nahka karudelt maha 
tõmmanud ja korraga ei suuda taibata, kelle jäljed need on!» mõtles 
major, laskus teist korda põlvili ja hakkas hoolikalt lumel selgesti 
nähtavaid jälgi vaatlema. 

«Kuula mind. Räägin tõsiselt,» ütles Bõkanõrov majori juurde 
astuMs. «Mitte karu ei läinud siit, vaid püsti loll. Täitsa lollpea. Kuigi 
karu on loom, võib tema käest siiski õppida. See aga on loll.» 

«Mitte midagi ei saa aru!» lausus Šelestov ja tõusis püsti. 

«Kas lähme mööda jälgi?» küsis Bõkanõrov. «Ma üksi ei tahtnud.» 
«Milleks veel küsida! Muidugi läheme.» 

«Taas Bass!» kutsus Bõkanõrov. 

Koer lakkus jääaugust külma vett. Ta tõstis pea, kikitas kõrvu ja 
hakkas suud noolima. 

«Edasi!» andis vana kütt käskluse ja osutas käega jälgedele. Sõbrad 
järgnesid koerale, kuid mitte otse jälgi mööda, vaid nende kõrvalt. 

Šelestov oli ilmselt segaduses ning vaikis. Kuigi sügavas lumes 
jäljed enam nii selgesti nähtavad polnud 

kui tiigil, ei saanud major nõustuda Bõkanõrovi väitega, et need 
polnud karu jäljed. 

Jõudnud nõkku, mis oli noori kuuski täis kasvanud, libistusid sõbrad 
järsust lund täistuisanud kallakust alla. 

Jäljed läksid nõo põhja mööda. Suur, oma aja äraelanud, tuulest 
maha murtud ja pooleldi lummetuisanud pehastunud mänd sulges tee. 
Taas Bass peatus ja võttis hüppeks hoogu. «Vaata!» ütles Šelestov. 
«Kihuta talle!» 

Mööda männitüve hüppas vilkalt rammus punnispõseline tuhakarva 
orav. Näis, et ta hädaohtu ei kartnud. 

«Kui pead karule jahti, siis ära jänest vaata,» ütles Bõkanõrov 
etteheitvalt ja vilistas. 

Orav hüppas männilt kuusele ja kadus. 

Sõbrad läksid eaasi. Jäljed viisid neid nõost välja väikesele 
kaskedest ja kuuskedest ümbritsetud lagendikule ning katkesid 
lõhutud onni juures. Siinsamas mustendasid lumel lõkkeriismed, 
põlenud tikud ja paberossikonid. Lagendik oli ära tallatud ja sealt 
läksid taigasse värsked selgesti nähtavad suusajäljed. 


Taas Bass kippus suusajälgi mööda edasi, kuid vana kütt hoidis teda 
tagasi. 
«Kuhu siis sinu karu jäi?» küsis ta Šelestovilt muiates. 
«Mitte midagi ei taipa, löö mind kas.või maha!» tunnistas major. 
«Seep see on. Inimene jättis need jäljed, aga mitte karu. Ma märkasin 
seda kohe.» 
«Kuidas siis? Kuidas? Miks mina aru ei saanud?» 

Bõkanõrov muheles, võttis kinda käest, rebis salli küljest jääpurika 
ja pistis käe taskusse tubaka ja piibu järele. 

«Inimesel on kaks silma, kütil aga neli.» algas ta õpetlikul toonil, 
piipu mahorkaga täites. «Too lollpea tõmbas kätte ja jalga karukäpad. 
Arvas, et inimesed ei taipa. 

Aga mina taipasin. Miks ma taipasin? Tule siia.» Ja vana kütt astus 
mõned sammud tagasi sinna, kus karujäljed veel näha olid. «Vaata! 
Kas karul on siis tagumised jalad ühesugused? Ah? Näed, siin on 
mõlemad vasakud .. .» 

Šelestov laskus ühele põlvele ja silmitses tähelepanelikult jälgi. 
«Karu» tagumine parem jalg jättis vasaku jala jälje. 

«Kuidas ma küll selle silmapaari vahele jätsin?» Ja major koputas 
enesele tusaselt laubale. . 

Bõkanõrov, rahuloma avastuse ja läbinägelikkusega, popsutas piipu 
ja naeratas. 

«Nüüd on mulle kõik selge,» lausus Šelestov lõpuks. «Huvitav, 
kellele oli see kaval maskeering vajalik?» 

«Küllap saame teada. Tuleb aeg - ja saame teada,» tähendas 
vanamees veendunult. «Võib-olla tahtis komandant nalja teha,» lisas 
ta. 

Nad pöördusid koos lagendikule tagasi. Šelestov korjas kokku 
paberossikonid, mässis need taskurätti ja pistis taskusse. Lootuses 
midagi väärtuslikku leida, hakkas ta anni ümbrust läbi uurima, 
Bõkanõrov aga tegeles jälgede uurimisega. 

Major pööras ümber kuuseokstest küljealuse, mis möödunud ööloli 
niihtavasti kellelegi asemeks olnud, kraapis laiali tuha, loopis laiali 
põlenud tuletukid, kuid ei leidnud midagi. 

«Kahju, väga kahju, kuid midagi ei ole,» lausus ta kuuldavalt ja 
pöördus Bõkanõrovi poole. «Noh, mis sul seal uut on?» 

«Kõik on uus! Kõik on hea!» vastas vanamees nooruslikult kõlava 
häälega. «Siin olid kaks, aga mitte üks. Täpselt, kaks. Üks oli tulnud 
enne lumesadu. Ootas, murdis kuuseoksi, tegi onni ja süütas lõkke. 
Istus kaua, siis lamas. Teine tuli kaevandusest. Pärast lumesadu 

tuli. Ära läksid koos. Läksid suuskadel. Ja mitte väga kaua tagasi. 


Siiski, on möödunud tundi kümme. Nad on nüüd kaugel, väga kaugel. 
Liikusid kiiresti. Uks oli venelane, teine jakuut. Uks läks keppidega, 


teine ilma.» 

Šelestov vaikis. Väliselt ei ilmutanud ta millegagi teda haaranud 
erutust, kuid tema sisemuses leegitses kõik. Ta oli valmis nüüd kohe 
ruttama mööda tundmatute poolt jäetud värskeid jälgi, kuid terve 
mõistus ütles talle, et nii toimida ei või. Esiteks oli tarvis kaevandusse 
tagasi minna ja juurdlust jätkata; teiseks oli lihtsalt mõttetu suuskadel 
taga ajada inimesi, kes olid lahkunud siit peaaegu pool ööpäeva tagasi. 
«Lähme tagasi,» ütles major. 

Teel asulasse püüdis Šelestov orienteeruda teda erutavates mõtetes, 
oletustes ja aimdustes, kuid neid oli nii palju ja nad olid üksteisele nii 
vasturääkivad, et kõik tema pingutused ja püüdlused neid teataBasse 
susteemi viia ei andnud mingeid tulemusi. 

Šelestov oli algul veendunud, et, avastanud taigasse viivad jäljed, 
oli ta saavutanud peaaegu kõige olulisema kuriteo avastamisel, kuid 
mida lähemale asulale nad jõudsid, seda enam see veendumus 
nõrgenes. 

Kõik faktid - Kotšnjovi mõrvamine, võõra ilmumine kaevanduse 
lähedale, komandandi mõistatuslik kadumine, karukäppade jäljed ning 
taigasse minevad suusajäljed - ei omandanud siiani Šelestovi silmis 
ühendavat seost ja esinesid igauks omaette. Teiselt poolt aga näis 
sääraste juhuslikkuste kokkukuhjumine ilma ühise põhjuseta 
ebatõenäolisena. 

«Näe!» hõikas teda Bõkanõrov ja osutas käega. 

Nad olid juba tiigile jõudnud. 

Otse tiigi kaldal kasvava männi oksal istus suur satietia e 
lüürataolise sabaga tedrekukk. Inimestele tähelepanu pööramata toksis 
ta okkaid ja kugistas neid 

ülirahulikult, oma pikka ning painduvat kaela välja sirutades. 
«Nüüd võib kõmmutada,» lausus vana kütt ja tõstis püssi palge. 

Kõlas lask. Kaja vastas heledalt ja kaikuvalt. Tedrekukk langes 
kivina männijalale ja kohe tormas tema juurde läbi sügava lume 
kahlates Taas Bass. 

Kui sõbrad olid juba asuBasse jõudnud, küsis Šelestov: 

«Mis sa arvad, isa - kas üks neist kahest pole mitte seesama tüüp, kes 
ei tahtnud end sinu tares näidata?» 
«Ei tea. Mõtlen järele. Küllap selgub.» 

«Ma tahaksin sind paluda,» rääkis major edasi, «kas me ei alustaks 
koos jahti sellele karujalgadega mehele? Kuidas sa selle peale 
vaatad?» 

Vana kütt vaikis pisut ja vastas siis: 

«Jakuut teab, kes taigasse õnnetust toob. Selleks et halba jnimest 
kinni püüda, lähen sinuga väga kaugele. 

Lähen päris maailma otsa. Taigast, tundrast, merelt — igalt poolt 
leiame ta üles.» 


VII. UUS ROIM 


Orossutsev ja Šaraborin olid suuskadel olnud juba peaaegu 
ööpäeva. Algul läks, suusarada rajades, Šaraborin ees, pärast asendas 
teda Orossutsev. Ja mitte sellepärast, et üks või teine nii oleks tahtnud, 
vaid sellepärast, et Šaraborinil murdus parem suusk pooleks ja tal oli 
nüüd kergem minna teisena, mitte aga esimesena. Pidi see suusk ka nii 
ebasobival ajal murduma! Esiteks võttis selle parandamine tubli tunni; 
teiseks polnud suusk enam see, mis ta oli varem - ta oli muutunud 
vasakust suusast lühemaks jasõnakuulmatumaks. Valgest park- 

nahast rihm, mis suusa mõlemaid pooli koos hoidis, takistas ja 
raskendas liikumist. 

Orossutsev närvitses. Ta mõistis, et niimoodi kaugele ei jõua, et 
kaevanduses on tema kadumine juba avastatud hing tõenäoliselt 
tagaotsimist alustatud. On tarvis, maksku mis maksab, kiiremini põtru 
ja nartasid hankida. See ülesanne polnud kerge: ei tema ega Šaraborin 
söandanud end näidata ei kolhoosides ega küttide peatuskohtades. 
Tähendab, oli vaja üles otsida üksik kütt, kellelt oleks võinud põdrad 
Jõuga ära võtta. 

Šaraborin närvitses mitte vähem oma vanemast kaaslasest. Viimase 
ööpäeva kestel valdas teda üha sagedamini nõutusetunne. Ta ei 
teadnud, kuhu nad lähevad ja millised on nende eesmärgid. Järgides 
Orossutsevi juhtnööre, oli Šaraborin teda kaevandusasula lähedal tiigi 
taga taigas oodanud, ent kuhu nad suunduvad ja kui pikk tee neil ees 
on, seda ta ei teadnud. 

Enne avariid suusaga tahtis Šaraborin asja kategooriliselt üles võtta ja 
Orossutsevile teatada, et ta ei soovi tema teekaaslaseks olla, ning 
seejärel teise, temale tarvilikku kanti siirduda. Nüüd aga loobus ta 
sellest mõttest. 

Oli vaja pisut ära oodata, kas või nii kaua, kuni nad põtru leiavad. 

Otsustanud nõnda, hakkas Šaraborin tegutsema temale omase 
visadusega. Ta tegi haake, õgvendas teed, ronis padrikusse, kust tema 
arvates võis kõige hõlpsamini põtrade jälgedele või kütionnile sattuda. 
Kuid senini oli see kõik jäänud asjatuks. 

Ööl aga ei paistnud lõppu tulevatki. 
«Nii palju maad oleme läbi kahlanud ja kõik asjata!» lausus 
Orossutsev ärritatult. 

Šaraborin vaikis. Tal ei olnud midagi vastu öelda. Näis, et ta 
tõepoolest oli kaotanud oma metsloomavaistu, mis teda palju kordi oli 
päästnud: vee juurde juhtinud, 

kui janu vaevas, rändlaagrisse, kui sooja ja toitu vaja oli, põdrakarja 
juurde, kui jalad üles ütlesid. See vaist oli nüüd kadunud, nagu poleks 
teda olnudki, ja Šaraborin eksles mööda taigat nagu pime kutsikas. 

Ta mõtles praegu endamisi, et põtru nad tõenäoliselt ei leia, kuid 
kartis seda mõtet Orossutseviga jagada. 


«Puhkame pisut,» ütles Orossutsev ja istus otse lumme. 
«Mu jõud on päris otsas.» 
«Puhkame,» nõustus Šaraborin. 

Võib-olla vajas ta puhkust enam kui Orossutsev. Pealegi andis end 
tunda külmast lõhkenud alumine huul. Haavake näis olevat väike, 
kuid ta pakitses ja tekitas valu. Huul paistetas üles. Kui Šaraborin 
ettevaatamatult pead pööras ja sall vastu huult puutus, oleks ta valust 
karjuda tahtnud. Ta püüdis isegi vähem rääkida, et huult mitte osatada. 

Orossutsev ja Šaraborin võtsid aset paljale lumele ja vabastasid 
ärahõõrdunud jalad suuskadest; okstest küljealuse tegemiseks ei 
jätkunud neil jõudu. 

Orossutsev soris oma reisikotis, võttis sealt kaks väikest külmanud 
lihatükki ja viskas ühe neist Šaraborinile. 

Külmunud liha on raske süüa, lõhenenud ja paistetanud huulega aga 
seda enam. Söömine tekitas Šaraborinile talumatuid piinu ja kutsus ta 
südames esile kibeduse ja solvumistunde. Šaraborin ei söönud liha, ei 
hammustanud seda, vaid näksis hammaste otstega nagu närija loom. 

Külm liha ei vaigistanud nälga ega lisanud jõudu. Söömine ei 
rahuldanud nende isu ja nad hakkasid suitsetama. 

«Räbalasti läheb, kui me homseni põtru ei leia,» lausus Orossutsev. 
«Küll me leiame,» püüdis Šaraborin teda rahustada, kuigi tal endalgi 
sellesse väga vähe usku oli. 

«Tuleb kogu öö ringi luusida, päeval aga puhkame, sõnas Orossutsev. 
«Kuidas tahad,» nõustus Šaraborin. 
Mustendavate männi- ja kuusesalkude tagant kerkis hiline kuu, heites 
lumele roomavaid, laialivalguvaid varje. 
Pakane tugevnes ning tema jäine hingus hakkas juba Orossutsevi ja 
Sanlborini riiete alla tungima. 
«Küll aga kõrvetab,» lausus Orossutsev ja väristas külmakartlikult 
õlgu. «Kui sedasi pooleks tunniks istuma jääda, võib ära kärvata.» 
Šaraborin mõtles: 
«Kohe lähme jälle põtru otsima, ja jällegi jääb mul teadmatuks, 
misjaoks me neid otsime ja kuhu me ruttame.» 
Ta võitles enesega kaua ja lõpuks ei kannatanud enam välja: 
«Misjaoks sa mind enesega kaasa vead? Ah? Misjaoks ma sulle 
tarvilik olen? Mul on hoopis teine plaan.» 
Orossutsev tõusis püsti ja hakkas suuski jalga kinnitama. 
«Kohe, niipea kui põdrad käes on, räägin sulle kõik.» 
«Mispärast nii?» 
«Mis inimene sina küll oled!» lausus Orossutsev ärritust maha 
surudes. «Kas sulle tõesti ei ole selge, et ma seda kõike mitte oma 
lõbuks, vaid sellepärast teen, et nõnda tarvis on! Sinagi saad aru, et 
see on vajalik. Lähme. .. Nüüd mine sina ees, ma tunnen. neid paiku 
halvasti.» 
«Ma liigun aeglaselt,» hoiatas Šaraborin. 
«Pole tähtis. Ka mina ei suuda enam kiiresti minna.» Nad lahkusid 
peatuskohalt ja keerutasid veel kaua taiga pimeduses. Oksad 


piitsutasid neid ja noorte mändide teravad okkad torkisid nende näod 
veriseks. Neil 

mõlemal paistetasid jalad, muutusid väsimusest raskeks ega kuulanud 
enam sõna. Kuid hilisööl üle madala, põhjani kinnikülmunud ning 
lund täistuisanud oja minnes sattusid Orossutsev ja Šaraborin täiesti 
ootamatult põtrade ja nartade jälgedele. 

Nad peatusid ja tardusid paigale, silmitsedes eemalduvaid jälgi. 

See oleks neile nagu jõudu juurde andnud. Šaraborinile näis, et isegi 
tema huul ei pakitsenud enam. 

«Vaist ei petnud mind. Aina vedas siia, sellesse kanti. Ma haistsin,» 
ütles ta, kuigi teadis hästi, et põtrade ja nartade jälgedele sattusid nad 
täiesti juhuslikult. 

«Jah, oled väärt teejuht küll,» kiitis Orossutsev teekaaslast. «Sa 
tunned hästi taigat ja oled siin nagu omas kodus.» 

See meelitas Šaraborinit, kuid samal ajal tegi ta ettevaatlikumaks. 
Ta oli Orossutsevi suust vähe kiitust kuulnud ja kartis, et selle taga 
peitub mingi eriline, temale arusaamatu mõte. 

Šaraborinil, osalt ka Orossutsevi!, kes olid taigas palju aastaid 
veetnud, oli üsna kerge kindlaks teha, kuhu ja millalolid nartad siit 
läbi sõitnud. 

«Nad läksid vasakule, hommikul, üsna vara,» ütles Šaraborin 
veendunult. «Söönud põdrad, jooksevad hästi.» 

Mitme põdra ja kahe narta jälgi mööda oli palju kergem liikuda. 
Orossutsev ja Šaraborin kulutasid nüüd edasiliikumiseks vähem 
jõudu. 

Šaraborin otsustas, et põtru juhtis hea ja ümbrust hästi tundevajaja, 
sest jäljed ei loogelnud, vaid kulgesid peaaegu sirgeina üle lagendike, 
läbi metsatukkade ja väikeste taigapaljandite, risti üle kinnikülmunud 
tiikide, ojade ning järvede. 

Kuu oli juba kõrgele tõusnud ja tema viirastuslikult ebatõenäolises, 
petlikus valguses kujunesid fantastilised 

pildid. Iga känd näis eemalt pingelises ootuses tardunud inimkoguna. 
Orossutsev, kes esimesena sõitis, peatus mitu korda, pühkis 
hingeaurust härmatanud ja pakase käes kinnikleepunud ripsmed 
puhtaks, ning veendudes, et kuuvalgus neid mõlemaid ninapidi veab, 
vandus: 
«Kurat teda võtku, mingi viirastus!» 
Püsides rangelt jälgedel, jõudsid Orossutsev ja Šaraborin pärast 
tunniajalist peatusteta sõitu kingule ning seisatasid. Esiküljega nende 
poole kössitas palktare. Selle korstnast tõusis suits sirge 
sambanartaeva poole, eraldudes reljeefselt okasmetsa tumedal seinal. 
Tarest mõni meeter eemal lebasid kaks jalastega ülespoole pööratud 
nartat. See rääkis kõige selgemat keelt sellest, et põdrad on kuskil 
lähedal toitu otsimas. 


Orossutsev Ja Šaraborin seisid vaikides. Neid lahutas tarest mitte 

enam kui nelikümmend või nelikümmend viis meetrit. 
«Ma ju rääkisin, et leiame põdrad,» ütles Šaraborin vaikselt. 
«Oled ikka täitsa mees! Tubli!... Kuid ega põtrade leidmine üksi pole 
veel kõik.» 
«Tean. Kuid peamine on siiski - leida nad.» 
«Peamine on - võtta nad, ja võtta ilma kärata, et peremees ei näeks.» 
«Samune et, n'ad on siin lähedal.» 
«Ja vaja on võtta nad kõik, niipalju kui neid on, et peremees meid 
ülejäänutega taga ajada ei saaks.». 
«Kõik võtame. Kõik.» 
«Aga rakmed?» meenus korraga Orossutsevile. «Rakmed on ju tares, 
eks ole?» 

.Saraborin vaikis. Ta oli rakmed täiesti silmapaari vahele jätnud, 
korralik peremees aga hoiab need muidugi soojas. 

«Rakmetes kogu konks seisabki,» lausus Orossutsev vaevu tigedust 
tagasi hoides. 

Korraga kostis lähedalt hääl, mis pani mõlemad võpatama. . 

«Eh-hei! Miks te külma käes seisate? Astuge sisse!» hüüdis keegi 
valjusti jakuudi keeles. ja tarest ilmus. nähtavale mehe kogu. 

Põgeneda oli mõttetu. Pealegi lähenes mees juba neile. See oli 
tugeva kehaehitusega keskmist kasvu noor jakuut. Ta tunnistas teraselt 
öiseid rändureid ja palus neid veel kord majja astuda. 

Vaikiva kokkuleppe kohaselt järgnesid talle Orossutsev ja 
Šaraborin. Väikeses toas, küdeva kolde ees kõrgel pakul istus 
tahapoole siledaks kammitud juustega noor naine. Ta rappis lauakesel 
suurt kala - baranatkat. Hõõguvatel sütel kahes malmkatlas vulises ja 
auras. tugevasti keev vesi. A 
Keset tuba laes pika konksu otsas rippus lamp «nahkhiir». . 
Tervitanud sisseastujaid, võttis naine kala koos lauaga ja läks teise 
nurka. 

Peale väikese värvimata, kuid puhtakskaabitud laua ja mõnede 
toolide aset täitvate pakkude ei olnud toas midagi. 

Öised külalised vaatasid imestades toas ringi, mis peremehele 
märkamata ei jäänud. . 

«Elame kehvalt, mis?» küsis ta muiates. 

«Jah, kehvavõitu,» vastas Orossutsev jakuudi keeles. 

Peremees mu igas veel kord heasüdamlikult ja selgitas, et nad naisega 
alles eile hommikulolla siia tühjana seisnud tarre kolinud. Kolhoosi 
juhatus teinud neile ülesandeks maja elamiseks korda seada, kuna 
küttimisperioodi alates pidi siia asuma terve küttide brigaad. 

«Me ei jõudnud veel midagi ära teha. Panime hingedelt 
mahalangenud uksed ette, ajasime prahi välja, klaasisime akna, 
takutasime praod, parandasime kolde ja varusime puid. Tarvis on veel 
narid ja pingid teha ning korsten savitada. ..» 

Peremees polnud üle kolmekümne. Hästiistuv kalevist, 


sõjaväepluus, sõduririhm ja üldine rüht kõnelesid sellest, et ta oli alles 
hiljuti armeest vabanenud. 

Orossutsev ja Šaraborin võtsid kohaliku kombe kohaselt mütsid 
peast ja kasukad seljast, istusid pakkudele ja hakkasid suitsetama. . 
Peremees astus ühe katla juurde ja võttis selle tulelt. «Mida sa 
keedad?» huvitus Orossutsev. 

«Uusi püügiraudu keedan okkaleotises. Tahan neilt raua lõhna, ära 
kaotada. Aga kes teie olete?» 

«Toi Haja kaevandusest,» ruttas Šaraborin vastama, kuid kohanud 
Orossutsevi viltust, laitvat pilku, vaikis. 

Kartes, et ta kaaslane midagi liigset ütleb, hakkas Orossutsev ise 
kõnelema. Tal valmis juba uus tegevusplaan. 

«Ma viin kolme nartaga kraami kaevandusse, põdrad aga nõrkesid 
ja kukkusid kõik rivist välja.» 

Šaraborin vaatas tähelepanelikult Orossutsevile, püüdes mõistatada 
ta kavatsust. Vahepeal oli Orossutsev, kes kolde lähedal istus, 
vatikuue lahti nööpinud ja Šaraborin nägi selle all nahktaskut, milles 
tavaliselt fotoaparaati hoitakse ja kantakse. 

«Mis kraam sul on?» huvitu s peremees. «Tähtajaline ja ohtlik kraam - 
lõhkeaine.» 

«Oo! See on juba midagi,» tähendas peremees. «Kaevanduses 
oodatakse, küllap on kannatuse kaotanud ja rahutud, meie aga jäime 
toppama ega tea, mida teha,» jätkas Orossutsev. 

«Kas koorem jäi kaugele?» 

«Kilomeetrit kümme siit.» 

«Hakkame sööma,» segas perenaine vahele, «küll pärast räägime.» 
Laual seisis juba katel, millest levis üle kogu toa kalaleeme isuäratavat 
lõhna. 

Šaraborinil värises näljast iga sooneke ja ta järgnes esimesena 
kutsele, veeretas kohale paku ning istus laua äärde. Ülejäänud 
järgnesid tema eeskujule. 

Söödi vaikides. Pererahvas sõi rahulikult, külalised aga rutakalt ja 
ahnelt. Pärast seda kui nad olid kalaleent helpinud ja kala söönud, jõid 
nad kanget teed, mis jäätunud piima tükikestega oli valgeks tehtud. 
Kui söömine oli lõppenud, kostitas Orossutsev peremeest paberossiga 
ja küsis: 

«Põtru sul vist on?» 

«Mõistagi, et on,» vastas peremees. Harjunud piipu suitsetama, 
hoidis ta paberossi nagu mõnda habrast eset ettevaatlikult käes. «Kuus 
pead on: kaks pulli ja neli emapõtra. Põdrad on head. Teist korda 
rakendasime talve kestel. Väga head.» 

«Noh, aita meid siis hädast välja. Sa oled ju kolhoosnik ja pead 
teadma, mida lõhkeaine meie kaevandusele tähendab. Sulle tasutakse 
hästi: raha kaevandusel on. Anna meile selleks ööks oma põdrad, me 
tõmbame koorma sinu tareni, jätame siia, ise aga läheme kaevan- 
dusse.» 

«Aga kas sul dokumente on?» küsis peremees äkki. 


Orossutsev ei vastanud midagi ja aJas käe kuue tasku. Kui ta siiani 
oli Šaraborini vastu pahameelt tundnud sellepärast, et too oli öelnud, 
et nad mõlemad kaevandusest on, siis tänas ta nüüd teda mõttes. 
Dokument oleks teda nii või teisiti reetnud. 

Ta tõmbas taskust kaevandusasula komandandi töötõendi ja ulatas 
selle peremehele. See tutvus dokumen- 

diga tähelepanelikult, andis siis omanikule tagasi ja, pööranud pilgu 
Šaraborinile; küsis: 

«Aga sinul?» 

«On. Iseenesestki mõista, et on». Šarabarin ajas samuti käe taskusse. 

«See on minu teekaaslane, õpetaja. Sõidab meie juurde 
kaevandusse. Nüüd on meil kaks õpetajat; üks venelane, teine jakuut.» 

Diplom, mille Šaraborin ulatas, ei kutsunud majaperemehes esile 
mingit kahtlust. 

«Õpetaja - see on hea,» tähendas ta. «Kuid põtru ei saa ma teile. 
anda. Mul ei ole selleks õigust. Põdrad kuuluvad kolhoosile ja mina 
vastutan nende eest. Olen brigadir. Kuid teid on vaja abistada. 
Kaevandus see on tähtis asi. Ma käisin kord kaevanduses, viisin sinna 
kalu.» 

«Kuidas sa siis meid abistada mõtled?» küsis Orossutsev ärritudes. 
Peremees noogutas mitu korda pead: 

«Abistan, abistan. Sõidan ise teiega kaasa. Toome koorma siia. 
Põdrad on minuga harjunud, jooksevad hästi. Toome kiiresti ära.» 

Olukord muutus keerukamaks. Oli tarvis silmapilkselt väljapääs 
leida. 

Orossutsev tõusis püsti. 

«No nii, hüva, kallis sõber! Sinuga koos on veel parem. Võta 

põdrad ja sõidame. Mida kiiremini, seda parem.» . 


Kuid Orossutsevi suureks imestuseks peremees isegi ei liigutanud 
end. 

«Sõidame hommikul,» lausus ta. «Las põdrad puhkavad. Siia tulles 
olid nad kolm päeva teel ja siingi vedasime nendega veel pool päeva 
puid.» 

Orossutsev kratsis kukalt: 

«Kahju, hommikuks oleksime siin olnud.» 
Ta oleks tahtnud peremehele hoopis midagi muud öelda, kuid mõistis, 
et ei tohi oma soovi peale suruda. 

«Sõidame vara, sõidame vara,» rahustas peremees. «Koormaga ei 
juhtu midagi halba. Taigas on ta nagu laos.» 

«See on tõsi,» kiitis Šaraborin järele ja märkas, et Orossutsev nüüd 
enam fotoaparaati ei peida ning et see kõigile nähtavalt tal kaelas 
kõlgub.,. 

«Puhkate soojas välja,» segas perenaine vahele. «Hommikul joote 
teed ja lähete. Ma jõuan liha keeta...» Ta kõneles vaikselt ja 
pehmelt, venitades sõnu nagu poollauldes. 


Perenaine lükkas laua kõrvale ja laotas selle asemele põdranahad. 
Vastu vaielda oli kasutu. Enne magamaheitmist pani Orossutsev ette 
teha veel üks suits. Tal oli vaja Šaraboriniga omavahel mõned sõnad 
vahetada, kuid too, nagu kiuste, võttis esimesena jalad lahti, heitis 
mahalaotatud nahkadele, ja Orossutsev ei jõudnud veel pooltki 
paberossi ära tõmmata, kui ta juba kuulis oma teejuhi norskamist. 


Kõik kujunes vastupidiselt Orossutsevi ja Šaraborini soovidele. 
Põtru röövida ei õnnestunud. Ei läinud korda ka peremeest pehmeks 
rääkida, et ta põdrad oleks andnud või nõustunud ise veel öösel 
nendega kaasa sõitma. Hommikul ärgates aga nägid nad küdevat 
kollet ja selle kõrval askeldavat perenaist. Tema juuresolekul polnud 
hea kõnelda. 

Orossutsev vandus endamisi, tõusis jalule ning andis , Šaraborinile 
märku, et see tarest väljuks. 

Šaraborin mõistis teda, riietus kiiresti, väljus ja põrkas kohe 
peremehega kokku. Too oli põdrad juba ette rakendanud ja ootas 
külalisi. 

«Kõik on valmis,» teatas peremees. «Just tahtsin teid jalule ajada.» 
«Kohe, kohe. . .» kiirustas Šaraborin ja pöördus kiiresti tarre tagasi. 
Sinna tuli ka peremees. . 

Söödi vaikides, nagu eilegi. 

Peremees ise kiirustas külalisi. Ta oli huvitatud sellest, et koorem 
oleks kiiremini ära toodud ja ta saaks oma talituste juurde asuda. 
Sellepärast olid ettevalmistused kiired ja Orossutsev ei jõudnudki 
Šaraborinile oma plaani teatada. 

Peremees istus ajajana esimesele nartale. Tema selja taha asetus 
Orossutsev. Šaraborin istus teisele nartale. Tema järele olid seotud 
kaks tagavara-põtra. 

Põdrad hakkasid lumeraase üles paisates jooksma. Orossutsev istus 
sügavais mõtteis ja kaalutles, kuidas edasi talitada. Ta mõistis väga 
hästi, et oli sattunud täbarasse olukorda. Ta kaalutles järgmiselt: 
niipea kui peremees nende suusajälgedele satub, mis paremalt poclt, 
kaevanduse suunast, nartade teele ilmuvad, aimab ta, kohe midagi 
halba ja võtab kahtlasena kõike seda, mida Orossutsev ja Šaraborin 
eile rääkisid. Ja kui ta ei peaks sellele tähelepanu pöörama ja põtru 
nende poolt tehtud suusarada mööda edasi ajab, siis hakkavad 
Orossutsev ja Šaraborin, selle asemel et kaevandusest eemalduda, 
sellele hoopis lähenema. See on täiesti ebasoovitav ja ohtlik. 

«Tähendab, temast tuleb võimalikult kiiresti lahti saada ja enne seda 
kohta, kus me nartateele välja «tulime,» otsustas Orossutsev. 

Kuidas aga seda paremini teha? Põtrade peremehe taga istudes oleks 
ta võinud tema kerge vaevaga nartalt lumme tõugata. Kuid mida see 
annaks? Mitte kui midagi. Omada elavat tunnistajat, inimest, kellele ei 
maksnud midagi koju pöörduda, püss võtta, suuskadele asuda ja 


ümbruskonda alarmeerida, - tähendaks andeksandmata rumalust. 

«Jakuuti ei tohi ellu, jätta,» tuli Orossutsevile uus mõte. «Kui ta 
poleks mu dokumerite näinud, siis võiks kõige peale sülitada. Oleks 
võinud ta nartalt maha tõugata ja jalga lasta. Las otsib tuult põllul... 
Kuid ta nägi dokumente ja jättis need tõenäoliselt meelde.» 

Orossutsev heitispilgu tagasi ja vaatas Šaraborinile. Too istus 
kuidagi imelikult kössis. Ta oli väga rõõmus, et peamine küsimus, 
põtrade küsimus, jäi mitte tema, vaid Orossutsevi lahendada. 

Põdrad jooksid kiiresti, narta hüples ja Orossutsevil ei jäänud muud 
üle kui hoida kinni kas peremehest või nartast. 

«Kuhu sa ruttad?» hüüdis Orossutsev peremehe kõrva. 
«Jõuame. . .» 

«Mida kiiremini, seda parem,» vastas peremees, kuid pidurdas 
põtrade jooksu ja viis nad peaaegu sammule üle. 

Nüüd võis kätega tegutseda. Orossutsev heitis veel kord pilgu 
Šaraborinile ja hakkas käega kasukahõlma alt midagi otsima. Ta 
tõmbas tupest oma pika jahinoa, sirutas käe ettevaatlikult kasuka alt 
välja ja tõstis selle siis hoobiks hoogu võttes üles. 

Narta peremees ei märganud midagi, kuid erksad ja vähe rakkes 
käinud põdrad võtsid käeviibutust märguandena ja sööstsid järsult 
edasi. Orossutsev, kes seda oodata ei teadnud, langes kehaga 
tahapoole, ja et mitte nartalt maha kukkuda, haaras vaba käega noore 
jakuudi 
88 
kasukakäisest. Samal silmapilgul andis ta parema käega. milles oli 
nuga, hoobi, kuid mitte enam säärase jõuga, nagu ta oli kavatsenud, ja 
mitte sellesse kohta, kuhu ta oli sihtinud. Ta oli tahtnud nuga vasaku 
abaluu alla lüüa, kuid lõi vasaku käe lihasesse. 

Äkilist põletavat valu tundes, kuid jõudmata veel taibata, mis 
sünnib ja millest põdrad kohkusid, vaatas peremees kiiresti taha. Ta 
nägi Orossutsevi kohutavaid, verd täisvalgunud silm! ning tema käes 
uueks löögiks tõstetud nuga. Narta peremees, kütt ja taigalane, oskas 
samuti kiiresti tegutseda. Jalgadega nartajalastele toetudes tõmbus ta 
kössi ning järsult välja sirutudes andis Orossutsevile peaga hoobi 
rindu, mis Orossutsevi lumme paiskas. Paiskas ta küll lumme, kuid 
kaotanud tasakaalu, langes ise tema kõrvale. 

Ehmunud põdrad kihutasid nartaga teele mahajäänud kahest inimesest 
mööda. 

Küti-Jakuudi peas oli praegu ainult üks mõte: andmata Orossutsevile 
aega toibumiseks, võtta nii kiiresti kui võimalik temalt relv ning teha 
ta kahjutuks. Ta hüppas kiiresti jalule, viskus veel mitte tõusta 
jõudnud vaenlasele, haaras tal käest, mis nuga hoidis, ja langes temale 
kogu oma keha -raskusega. 

«Või säärane komandant sa oledki!» tungis ta huultelt koos 
katkendliku hingamisega. 

«Lurjus!... Tapan su. ,. tapan. . .» kähistas Orossutsev. . 

Ka Orossutsev oli tugev ja osav ning rohkem kui ükskord oli ta 
veristest kähmlustest võitjana välja tulnud. 

Vaba vasaku käega lõi ta kõigest jõust põdraperemeest vastu lõuga 


ning heitis ta eneselt ära. 

Selle lühikese ajaga, mis kestis ainult sekundeid, jõudis ta märgata, 
kuidas põdrad Šaraboriniga teekäänakul puutüvede taha kadusid. Tal 
oli tahtmine oma haavatud 

vastane maha jätta ja põtradele järele joosta, kuid ta mõistis, et see on 
võimatu. 

Vaevalt oli. noor jakuut eemale paisatud, kui ta tegi uue hüppe, 
kuid juhust kasutades jõudis Orossutsev teist korda nuga kasutada ja 
selle ilma hoogu võtmata vastase rinda torgata. Samal hetkel sai 
Orossutsev jalaga tugeva hoobi küünarnuki pihta ja nuga lendas 
eemale. 

Põdraperemees langes uuesti tema peale ja kaks inimkeha veeriesid 
kokkuklammerdunult mööda sügavat lund. Soojad talveriided segasid 
neid, takistasid nende tegutsemist, kuid olles jõu ja osavuse poolest 
peaaegu võrdsed, andsid nad siiski teineteisele hoope näkku, rindu ja 
kõhtu. Võimalik, et Orossutsev ehk olekski kaotajaks jäänud, kui 
noore jakuudi kehha löödud noahaavad poleks võitlejate jõudu 
ebavõrdseks teinud. Põdraperemees jäi üha -nõrgemaks, andis vähem 
hoope, püüdis rohkem end kaitsta, ja kui Orossutsev, valinud soodsa 
silmapilgu, talle rusikaga tugeva hoobi meelekohta virutas, hakkas 
jakuudil kõik silmade ees keerlema, ta langes näoli lumme ja jäi 
liikumatult lamama. 

Orossutsev hüppas jalule ja alles nüüd tundis ta, kui nõrgaks ta oli 
Jäänud. Hingamine tungis tal vilinaga kopsudest, jalad värisesid, 
silmade ees hüplesid rohelised tulukesed. Süda iiveldas. Ta teadis, et 
ta põdra peremeest polnud tapnud, vaid ainult uimaseks löönud: Oros- 
sutsev vaatas ringi, lootes nuga leida, kuid seda polnud kuskil. 

Ja kui teekäänaku tagant uuesti põdrad esimesel nartal istuva 
Šaraboriniga nähtavale ilmusid, hüüdis Orossutsev midagi segast ja 
ruttas värisevail jalgeloma kaaslasele vastu. 

VIII. MAJOR TEEB OTSUSE 


Šelestov ei saanud tähtsusetuks pidada kaevandusasula komandandi 
Beloljubski ootamatut kadumist. Ta mõistis, et niisuguses segases loos 
nagu käesolev tuleb iga fakti põhjalikult juurelda. Iga uus asjaolu tuli 
läbi uurida, lähtudes selle seosest juba varem hangitud faktidega. 
Lumel avastatud jäljed aga võisid, kõige juhtunuga kõrvutatuna, 
omada otsustavat tähendust ja saada saladuse paljastamise võtmeks. 

Kuulnud komandandi kadumisest, otsustas Šelestov eelkõige 
kontrollida, kas Beloljubski oli temalt saadud ülesande täitnud või 
mitte. Ta tegi vanale kütile Bõkanõravile, Nogovitsõnile ja 
Vinokurovile ülesandeks suurem osa asula maju läbi käia ja välja 
selgitada, kas Beloljubski oli seal käinud. 

Bõkanõrov ja Nogovitsõn täitsid ülesande esimestena. Pöördunud 


tagasi, kandsid nad ette, et nendes majades, mida nemad külastasid, 

polnud komandant käinud. 

Viimasena tuli tagasi Vinokurov. Ta teatas sedasama. 

«No vaata» lausus Šelestov. «On näha, et tal polnud minu käsu 

täitmisega asjagi. Nähtavasti oli tal tähtsamaid asju ajada.» 
Vinokuravile mõjus Beloljubski kadumine rängasti. Nüüd aga, 

teinud kindlaks, et komandant polnud isegi katsunud kaevandusasulat 

läbi käia, kaotas Vinokurov lõplikult pea. Üksisilmi kohkunult 

majorile otsa vahtides seisis ta tema ees ja nappis närviliselt oma 

viletsat habemetutti. 


Pika vaikimise järel, mis Vinokurovit veel enam segadusse viis, esitas 
major lõpuks küsimuse: 

«Loodan, et teil on olemas Beloljubski ankeet?» «Kuidas siis muidu,» 
elavnes direktori asetäitja pisut. «Olgu mujal kuidas on, aga minu 
töölõigus on alati täie- 

lik kord. Selle eest võin vastutada. Pole veel olnud juhust .. .» 

«Tooge mulle kõik, mis teil Beloljubski kohta olemas on,» nõudis 
Šelestov. 

Vinokurov lahkus kiiresti oma kabinetist ja pöördus väga ruttu 
tagasi. Ta asetas majori ette lauale õhukese toimiku, millele kellegi 
osav käsi püüdlikult oli maalinud: «BELOLJUBSKI, V. 1.». 

«Istuge,» lausus Šelestov Vinokuravile ja avas toimiku. 

Selles leidis ta ainult kolm dokumenti: tavalise ankeedi, Beloljubski 
enda käega kirjutatud elulookirjelduse ja avalduse töölesaamiseks 
kaevanduses. 

«Ta hakkas teie juures kohe komandandina töötama?» küsis 
Šelestov toimikut lehitsedes. 

«Ei, ei. Ma ju rääkisin teile. Algul ta...» 

«Ma mäletan väga hästi, millest te rääkisite, sellepärast ma küsingi. 
Isiklikus toimikus ei kajastu see mitte kuidagi. Isegi iseloomustus 
puudub.» 

Vinokurov laiutas käsi, kergitas end pisut ja vajus uuesti endisele 
kohale. 

Šelestov tutvus Beloljubski elulooga ja tuli järeldusele, et see on 
haritud mees. Igal juhul väljendas Beloljubski omi mõtteid ladusalt ja 
ei teinud keelelisi vigu. Kuid pärast kahe käsitsikirjutatud dokumendi 
hoolikat uurimist avastas major neis midagi, mis tähelepanu vääris. 
Ankeedist selgus, et Beloljubski töötas Džug-Džuris kuus aastat, 
eluloo järgi aga tuli välja, et ainult neli aastat. Ankeedi järgi lahkus ta 
Kaug-Idast tuhande üheksasaja neljakumne neljandal aastal, eluloo 
Järgi 

aga - neijakümne kuuendal. Esimese järgi oli tal joonestaja ja 
kopeerija eriala, teise järgi aga trükiladuja oma. 

Major Šelestov heitis pilgu kummagi dokumendi kuu- 

päevale ja leidis, et elulookirjeldus oli kirjutatud enam kui aasta enne 
ankeeti. 


«Kahtlane tegelane. Mingi avantürist,» mõtles Selestav. «Kuipalju 
neid leiab meil veel ulualust meie tölpluse tõttu!» 

«Kas te Džug-Džurist pärisite järele Beloljubski kohta?» küsis ta 
Vinokurovilt. 

«Ei jõudnud veel,» vastas Vinokurov ja tegi jälle katset tõusta. 
«Poolteise aasta jooksul ei jõudnud?» 

Vinokurov ainult laiutas käsi. Talle näkku vaadates oleks võinud 
arvata, et ta on valmis nutma puhkema. «Kus ta tööraamat on?» 

«Ta kaotas selle ära.» 

«Kaotas?» 

«Jah! Oli kevadel läbi jõekoolme läinud ja tööraamat oli ära 
ligunenud. Ta näitas mulle seda. Raamat oli mingiks pudruks 
muutunud.» 

«Tähendab, et mitte kaotanud, vaid rikkunud?» 

«Jah, nii oleks õigem öelda.» 

«Aga kas te olete veendunud, et ta teile just oma tööraamatu riismeid 
näitas?» 

Vinokurov sattus segadusse: 

«Kinnitama ma seda ei hakka. Sellest sodist, mida ta mulle näitas, oli 
raske midagi aru saada.» 

Šelestov trummeldas sõrmedega lauale, tõusis ja astus akna juurde. 
Siis ütles ta tasa, nagu endamisi: 

«Te olete vana kommunist, seltsimees Vinokurov, vastutav töötaja - 
kaevanduse direktori asetäitja. Mul on piinlik teile märkust teha, kuid 
ma ei saa seda ütlemata jätta. Ma olin teist paremal arvamisel. Ma ei 
uskunud, ette tölplane olete.» 

Vinokurov istus langetatud päi ja näppis närviliselt oma 
habemetutti. Ta ei mõelnudki vastu vaielda. 

Šelestov seisis ikka veel akna juures. 

«Ja nüüd katsuge mulle vastata, kes see komandant tõeliselt oli?» 
jätkas ta. «Kus ta sündis? Kui vana ta on? Kust ta teie juurde tuli? Mis 
on ta elukutse? Miks ta, elukutselt ja hariduselt joonestaja või 
trükiladuja, nõustus korraga asula komandandiks hakkama? Ja kas ta 
nimi ongi Beloljubski? Teie aga, nagu ma teist aru sain, kavatsesite 
teda parteisse vastu võtta!» 

Šelestov pöördus järsult. Talle tuli äkki uus mõte,. meenus veel üks 
üksikasi, mida ta, nagu talle nüüd näis, saabumispäeval kuigi tähtsaks 
polnud pidanud. 

Ka Vinokurov tõusis püsti, valmis vaikides ära kuulama ka edasisi 
kibedaid, kuid pälvitud etteheiteid. 
Kuid major kõneles muust: 
«Lähme veel kord tuppa, kus mõrvatud Kotšnjov leiti.». 
«Olge lahked,» nõustus Vinokurov kohe. 
Astunud tuppa, läks Šelestov lüliti juurde ja keeras tule põrema. 
«Lubage! ...» hüüatas Vinokurov. 
«Mis on?» 
«Lamp!» 
«Mis selle lambiga on?» Šelestov heitis pilgu elektrilambile, mis 


madalale laua kohale oli alla lastud. 

«Suur pirn! Nii suurt ja tugevat valgust pole ma varem näinud. 
Kindlasti mitte. See on ju vähemalt kahesajaküünlaiine. Siin oli alati 
väike pirn, direktor ja Kotšnjov aga töötasid laualampidega. Hm... 
kust siis see siia sai?» 

Šelestov hakkas luubi abil tähelepanelikult kirjutuslauda uurima ja 
leidis selle pinnalt, mida otsis: mitu peaaegu märkamatut rõhknaela 
või nööpnõela augukest. Ta palus Vinokurovit seifi avada. 
Vinokurov võttis taskust võtmed, mis nüüd tema hoiul olid, ja avas 
seifi. 

Šelestov tõmbas seifi st uue tööstusrajooni rullikeeratud plaani, mille 
kallal Kotšnjov oli töötanud, ja laotas selle lauale. Laual avastatud 
augukesed langesid kokku plaanis olevate augukestega. 

«Kõik on selge,» ütles Šelestov, pööras vatmanpaberirulli ja asetas 
seifi tagasi. 

«Kui te esimest korda mõrvatud Kotšnjovi juurde tulite, missugune 
pim siis oli?» 

Tundes enesel tähelepanelikku pilku, ei teadnud vapustatud 
Vinokurov, mida vastata; ta pingutas kogu oma mälu, kuid ei suutnud 
midagi meenutada. Silmapilkselt välgatas kohutav mõte vastutusest, 
mida ta pidi kandma oma lohakuse ja saamatuse pärast. Ta laup kattus 
higiga. Major tuli talle appi. 

«Esimest korda olite siin hommikul, tuld ei süüdanud ega saanud 
seetõttu lambile tähelepanu pöörata, kuigi see asjaolu väga 
tähtis on,» ütles ta. 

«Täiesti õige!» hüüdis Vinokurov selginenud näoga. «Kuid teine kord, 
koos minuga, käisite siin öösel ja ma lülitasin tule sisse.» 

«Jah, tõsi... Lülitasite küll... Ma tahtsin siis teie tähelepanu suure 
elektripirni tekkimisele juhtida, kuid millegipärast ei pidanud seda 
tähtsaks ja hiljem unustasingi selle üldises saginas.» 

Šelestov tõmbas kulmud kortsu: 

«Kas te naljatate või räägite tõsiselt?» 

«See tähendab?» 

«Ette tol korral sellele tähelepanu pöörasite?» 

«Ei naljata, vannun teile! Mulle torkas tookord silma ere valgus.» 

«See on väga oluline,» lausus Šelestov mõtlikult. «Nüüd aga 
kutsuge siia direktori sekretär ja pitseerime nii seifi kui ka toa kinni.» 

Šelestov avas komandant Beloljubski maja ukse oma võtmega. Uks 
avanes, südantlõhestavalt kääksudes ja Šelestov, astunud üle läve, 
püüdis teda enese järel kiiremini kinni tõmmata. 

Tuulutamata toa läppunud õhk lõi kohe ninna. «Imelikult vastik hais,» 
mõtles Šelestov ja surus taskulambi nupule. 

Hele valgusvihk libises mööda seina ja peatus lülitil. Šelestov keeras 
tule põlema ja vaatas ringi. Koristamata ja pühkimata tuba jättis 
ebameeldiva mulje ning kahtlemata iseloomustas oma peremeest. 
«Tundis end siin külalisena,» otsustas Šelestov ja asus tuba läbi 


uurima. 

Seinariiulilt, mille ette oli riputatud vana ajaleht, leidis ta viinast 
lehkava pudeli. Viina lõhn oli juures ka kahel emailkruusil. 

«Jõid kaks,» tähendas major. 

Väikeses vineerkohvris, mis voodi all seisis, oli suur jõhvist 
sääsevõrk, malmist haavlivalaja ja tühi «Belamorkanali» 
paberossipakk. 

Põrandaluuki polnud raske märgata ja Šelestov avas selle. Niiske 
õhk lõi talle vastu. Valgustanud läbi kõik keldrinurgad, laskus major 
alla. Hoolikalt keldri läbi uurinud, avastas ta ainult mõned 
paberossikonid ja väikese, sõrmkübarasuuruse tüki mingit tihedat 
massi. Ta pani nii ühed kui teise taskusse ja väljus keldrist. 

Major otsustas toa üksikasjalisemali läbi vaadata: tuhnis läbi kõik 
pilud, heitis veel kord pilgu riiulile, raudvoodi alla ja märkas siis ühes 
nurgas, kus pingil kätepesemise nõu all pesukauss seisis, 
kokktikleepunud salgu lühikesi tulipunaseid juukseid. Juuksed olid 
kõik ühepikkused. Ta mähkis juustesalgu paberisse ja pistis samuti 
taskusse. 

Midagi muud läbiotsimine ei andnud, kuid ka leitu pani Šelestovi 
mõneks. ajaks põhjalikult tööle. Võtnud ülekuulamisele terve rea 
asula elanikke, nende hulgas ka direktori asetäitja, sai Šelestov teada, 
et külmade tulekust saadik pole asulas keegi oma pead paljaks 
püganud ega habet ajanud. Edasi selgus, et niisuguste juustega, nagu 
need, oli asulas neli inimest, kuid igaüks neist pidas oma juukselakka 
kalliks. Lõpuks tehti kindlaks, et peale Vinokurovi polnud Beloljubski 
maja tavaliselt keegi külastanud ja ükski polnud viimaste päevade 
kestel näinud, et komandandil oleks mõni külaline käinud. 
Beloljubskil endal olid mustad juuksed. Jäi üle arvata, et keegi 
kõrvaline isik oli oma pea komandandi majas paljaks ajanud ja 
mahaaetud juuksed koristamata jätnud. 
Või, mis kõige tõenäolisem, komandant ise ajas kellegi pea paljaks. 
Kuid kelle? Ja milleks? Mis eesmärke taotles selline protseduur? 
Šelestov sulges end Vinokurovi kabinetti ja laotas enese ette laiali 
kõik selle, mida kohtuliku juurdluse keeles nimetatakse asitõendiks. 
Siin olid paberosside «Belamorkanali» konid, mis olid üles korjatud 
taigast, sealt. kus «karu» jäljed lõppesid, ja ka need, mis komandandi 
korterist leiti, siin olid ka kokkukleepunud punaste juuste salgud. 
Puudusid veel mingid detailid, milledeta ei saanud peaülesande 
lahendamisele asuda. Šelestov mõtles kaua, püüdes luua kas või 
umbkaudsetki pilti kaevanduses asetleidnud kurbmängust. 
Keegi koputas uksele. Šelestov tegi haagi lahti ja laskis Bõkanõrovi 
sisse. 
Vana kütt oli nähtavasti kaua pakase käes olnud. Ta tõmbus kössi, 
hõõrus käsi ja ajas käe taskusse tubaka koti järele. 
«Muudkui mõtled?» küsis ta majorilt. 
«Kes siis minu eest mõtleb?» küsis Šelestov muiates. 

«Ja kas sa mõtled veel kaua?» 

«Mis siis?» 

«Need kaks lähevad kaugele ära. Aeg läheb edasi ja nemad jõuavad 
kaugele. Tarvis on nad kinni püüda.» «Küll me nad kinni püüame, ei 
nad pääse.» 

«Ühte neist ma tunnen,» ütles Bõkanõrov. 

«Kes ta siis on?» muutus Šelestov tähelepanelikuks. 

Vana kütt täitis oma savipiibu ja läitis selle. Selgus, et vahepeal oli ta 
Jõudnud teist korda sealpool tiiki ära käia, läinud kahe tundmatu jälgi 
mööda ja jõudnud järeldusele, et üks neist kahest on toosama, kes 
tema tarre sisse astuda ei tahtnud, ja keda jälgides ta peaaegu ka e- 
vanduseni oli jõudnud. 

Šelestov ohkas pettunult. Ta oli oodanud, et Bõkanõrov nimetab 
tundmatu mehe nime. 

«Sellest, mida sa rääkisid, mõtlesin minagi,» tähendas major. «Ma 
tean täpsemalt kui sina, et üks kahest taigasse läinuist oli komandant 
Beloljubski.» 

«Ohoo!» hüüatas vana kütt. «Seda ma küll ei arvanud.» 

«Aga kes see teine on?» Šelestov asetas asitõendid paberilehele. 

«Mis see on?» küsis korraga Bõkanõrov imestunult, sõrmega punast 
juuksesalka torgates. 

«Juuksed.» 

«Pea nüüd! Pea...» Bõkanõrov võttis majori käest kinni. «Kust sa need 
said?» 

Šelestov jutustas komandandi maja läbiotsimisest. 

Bõkanõrov puudutas sõrmedega juukseid, istus siis toolile ja jäi 
mõttesse. Mõtted kandsid teda kaugele, ununema hakanud minevikku. 
-.. Kolmekümne esimene aasta. Tulekahju kolhoosis ja kuriteolt 
tabatud süütaja, kaheksateistkümne-aastane jakuudi noormees 

hüüdnimega. «Punapea». Ta on kõvasti 

purjus ja püsib vaevu jalgadel. Ta ei taha midagi varjata, valab pisaraid 
nagu naine ja jutustab. Teda olid õpetanud kulakud, šamaanid, tema 
kadunud isa sõbrad. Nad olid ta täis jootnud ja saatnud kolhoosiladu 
süütama, kus karusnahku hoiti. Ta oli teinud nagu teda õpetati ja nüüd 
kahetseb seda. 

Roimar anti üle kohtuorganitele. Juurdlusel tehti kindlaks, et ta 
puhast tõtt oli rääkinud. Õiglane nõukogude võim, kellele kättemaks 
on võõras, võttis arvesse roimari noorust ja vähest kirjaoskust, 
andestas talle süütamise, andis armu ja laskis ta vabaks. Karistust 
kandsid algatajad ja ässitajad. 

Mõnda aega elas Punapea külas ja oli siis äkki kadunud. Üks laskis 
kuulduse lahti, et ta on uppunud, teine rääkis, et oli taigas põdrale 
määratud noole ette sattunud ja surma saanud. Tegelikult aga oli kõik 
teisiti. Punapea elas ja oli terve. Kolmekümne kolmandal aastal tungis 
ta kallale taigas magavale kahele kullaotsijale, tappis nad, röövis 
nende poolt väljapestud kulla ja peeti kinni, kui ta katsus üle piiri 


Mandžuuriasse minna. Konoeerimise ajal õnnestus tal põgeneda. 

Hiljem omandas Punapea pikemaks ajaks salakaubavedaja 
kuulsuse. Käisid visad jutud, et ta hangeldab salakaubaga, viib 
kullakaevandustesse oopiumi, kokaiini ja morfiumi, vahetab kõik selle 
kulla vastu, kulla aga saadab üle piiri. Kõneldi, et ka ta ise oli 
korduvalt üle piiri käinud, kuid tabada teda ei läinud korda. Punapea 
oli tabamatu. 

Kolmekümne kuuendal aastal sattus grupp jakuudi kütte Maja-Judome 
harujõel kahele tapetud hiinlasele kullakaevanduse töölisele. Lugu 
leidis aset hilissügisel. Äsja oli sadanud esimest pehmet lund. Tapetud 
polnud veel kangestunud ja nende juurest viisid jäljed mägedesse. 

Kütid, nende seas ka Bõkanõrov, sööstsid värskeid jälgi mööda 
järele. Nad liikusid kaks päeva magamata ja puhkamata ning jõudsid 
mõrvaritele siiski järele. Neid oli kolm. Nad ei tahtnud alistuda 
võitluseta ning avasid tule. Kuid kütid osutusid kogenenumaiks 
laskureiks. Tulevahetuses sirutasid nad kaks neist maha surnutena, 
kolmanda aga tabasid elusalt. See oli Punapea. Ta püüdis end välja 
keerutada, ajas hiinlaste tapmise oma kaaslaste süüks, valas jällegi 
pisaraid nagu naine, ja jällegi kahetses. Seekord aga Punapead ei 
ustud, ja ta sattus vanglasse. 

Halvad inimesed unustatakse taigas kiiresti, unustati ka Punapea. 
Sõja-aastail aga ilmus ta korraga jälle silmapiirile ja hakkas end 
meelde tuletama.. Liikus kuuldus, et Punapea põgenes aega ära 
istumata. Ning kuuldus osutus tõeks. Taiga kõrvalistel radadel sattus 
ta aegajalt vastu jakuutidele ja evenkidele. Kust ta tuli, kuhu läks? Mis 
asju ta ajas? Kus leidis ta endale ulualust? 

Kes teda varjas? Kust hankis ta endale toitu? Keegi midagi ei 
teadnud. 

Kogu sõja kestel tegeles Punapea röövimisega, siis öleks ta nagu 
vanale tegevusalale - salakaubavedamisele - asunud. Kuid aastat neli 
pärast sõda kukkus ta jällegi sisse. Grupp bandiite teostas kallaletungi 
moonavoorile, kuid vooris leidus julgeid inimesi, kes nad tagasi lõid. 
Kaht bandiiti õnnestus elusana tabada, ja seejuures oli abimeheks ei 
keegi muu kui Taas Bass. Üheks kinripeetuks osutus Punapea. 

Vooris oli Bõkanõrov oma ustava Taas Bassiga ning teist korda tuli 
tal Punapea kohtuorganitele üle anda. Punapea mõisteti süüdi. Jälle 
hakkas ta inimeste mälust ununema. Kuid üsna hiljuti, aasta tagasi, sai 
teatavaks, et Punapea põgenes laagrist, saades seejuures jalast haavata. 

Need mälestused elustusid BõkanŠrovi peas, ja ta jagas neid majoriga. 
«Miks sa just Punapeale mõtlesid?» huvitus major. 

«Aga mis see on?» Ja vana kütt torkas jälle sõrmega, punast 
juuksesalka. «Just samasugused olid temalgi.» «Kas sa ta nime 
mäletad?» 

«Mäletan küll. Šaraborin.» 

«Õige. Ka mulle tuleb meelde. Šaraborin põgenes laagrist ja kuulub 
tagaotsitavate hulka. Sa arvad siis, et see oli tema?» 


Vana kütt kehitas õlgu. 

«Mispärast ei võiks seda arvata? Šaraborin on alati seal, kus on veri. 
Ta on paha inimene, päris paha.» Šelestov jäi mõttesse, siis aga küsis: 
«Muide, miks tal punased juuksed on? Ta on ju jakuut?» 

Bõkanõrov noogutas pead: 

«Jakuut küll, aga juuksed on punased, sellepärast pandi talle 
hüüdnimeks «Punapea». Ema oli tal jakuut, isa aga venelane, 
tsaariurjadnik Ja isa juuksed olid tulipunased. Ta oli taigas valgete 
bande teejuhiks ja tapeti partisanide poolt.». 

«Mäletan. . . Nüüd tuleb kõik meelde.» 


Kui Šelestov ja Bõkanõrov korterisse tagasi jõudsid, oli kell juba 
üheksa ligi. 

Lendur Nogovitsõn ja mehaanik Peresvetov magasid. Everstova 
tegi laua ääres istudes mingeid märkmeid oma vihikusse. 

Bõkanõrov heitis veidi puhkama, Šelestov aga hakkas mõtteis 
mööda tuba käima. Tal polnud veel mingeid konkreetseid tõendeid 
selle kohta, et Beloljubskil on midagi ühist insener Kotšnjovi 
tapmisega, kuid koman- 

dandi segane elulugu, tema saladuslik kadumine, lõpuks ka tundmatu 
viibimine tema majas — kõik see koondas kahtluse just temale. 

Seda, et koos Beloljubskiga lälts taigasse Punapea, võis Šelestov 
samuti ainult oletada. Nüüd seisis peamine ülesanne selles, et 
võimalikult kiiresti Beloljubskile ja ta kaaslasele järele jõuda ja nad 
tabada. Võib-olla saab siis nii mõnigi asi selgeks. 

Šelestov astus magava vanemleitnandi juurde ja teda õlast puudutades 
sõnas: «Seltsimees Nogovitsõn .. .» 

Lendur hüppas silmapilkselt jalule talle järgnes mehaanik Mõlemad 
haigutasid nagu käskluse peale ja hõõrusid uniseid silmi. 

«Seltsimees Nogovitsõn,» pöördus major lenduri poole, «kas te 
saate praegu kohe Jakutskisse välja lennata?» 

Nogovitsõn võttis valveseisangu: 

«Selleks on tarvis vaid teie käsku.» 

«Niisiis, lennake aega viitmata välja. Teie tulekust teatatakse ette 
radiogrammiga ja võimalik, et polkovnik Grohhotov aerodroomile 
sõidab. Lühidalt öeldes, teie kohalejõudmiseks on juba üht-teist ette 
valmistatud ja kohale toodud. Laadige kõik peale - ja otsemat teed 
tagasi! Sooviksin teid siin näha varahommikul. Tulete toime?» 
«Tulen, kui vaid Jakutsk või ilmastik kinni ei pea.» 

«Jakutski eest ma vastutan, tema juba kinni ei. pea, ilmastik teid aga ei 
kohuta - see on mulle ammu teada.» 

«Sel juhul olen hommikul vara siin. Lupate lahkuda?» 

«Jah. Soovin edu.» 

Kui uks lenduri ja mehaaniku järel sulgus, lausus Bõkanõrov: 
«Tublid poisid. Lõbusad, noored, noorus aga saab kõigest jagu. 


Hommikuks on nad oma linnuga tagasi.» 

Šelestov istus Bõkanõrovi kõrvale ja pani oma käe ta õlale. 

«Sina, isa, oled samuti noor, ja sinagi ei karda mingeid raskusi ega 
takistusi. Ma arvan, et ka sina oled vara hommikul siin.» 

«Kuhu ma siis jään? Näe, sellesama koiku peal olengi!» Major 
lükkas pluusikäise tagasi ja vaatas kella. 
«Ei, kulla mees. Sel ööl ei tule sul magamisest vist midagi välja. Sul 
seisab töö ees.» 
Bõkanõrov tõusis voodist tema eale ebatavalise kärmusega. 
«Mis sa siis venitad, Roman Lukitš? ütle kohe, mis töö see on?» 
«Ma ei venita, ma mõtlen. Sinust oleneb väga palju. Sinust oleneb. kas 
me homme saame neid kahte taga ajama minna või mitte.» 
«Räägi siis, räägi!» kiirustas Bõkanõrov. «Ma teen kõik, mis vaja.» 
«Mitu kilomeetrit on kaevandusest sinu kolhoosini?» 
«Kuidas kunagi, Roman Lukitš, ja oleneb sellest, kes läheb.» 
«Kuidas nii?» 
«Aga näe kuidas: päeval saab kuusteistkümmend, öösel aga - oma 
kakskümmend ära. Üks asi on, kui mina lähen, teine lugu aga, kui sina 
lähed.» 
Šelestov noogutas pead: 
«Mõistan. Kas kolhoosi esimeheks on endiselt Neustrojev?» 
«Tema jah.» 
«Meile on hommikuks põtru ja nartasid tarvis. Kaheksa põtra ja neli 
nartat. Teie kolhoos on kaevandusele kõige lähemal. Ja nüüd ma 
mõtlen selle üle: kas lähed sina üksi Neustrojevi juurde või tulen ma 
sinuga kaasa?» 

«Oled arukas mees, Roman Lukitšl ütle siis, milleks kahekesi, kui üks 
toime tuleb?» 

«Arvan sedasama. Seepärast asu suuskadele ja sõida kolhoosi.» 

«Ja lähengi, kõige lühemat teed lähen. Ainult mina üksi tean seda 
teed. Kaks tundi - ja ma joon Neustrojevi juures teed.» 

«Väga hea. Palu Neustrojevit minu nimel ja isiklikult omalt poolt. 
Räägi talle kõik selgesti ära. Ma mõtlen, et kõik kolhoosnikud on 
huvitatud Šaraborini ja Beloljubski taoliste inimeste tabamisest. Kumb 
neist ohtlikum on, seda on praegu raske öelda.» 

«Saan aru,» vastas Bõkanõrovlühidalt ja hakkas riietuma. 
«Vali head põdrad ja korralikud nartad, kontrolli rakmeid. . .» 

«Tean,» vastas vana kütt. «Ise vaatan kõik järele. Võtan sihukesed 
põdrad, kes sügisest saadik pole rakmeis olnud.» Ta kompas 
millegipärast oma roideid ja hakkas siis pihtkasukat selga ajama. 

«Vanaisa, kas te Taas Bassi söötsite juba?» küsis Everstova. 

«Ma söödan Taas Bassi alati enne kui ise söön,» vastas Bõkanõrov 
tõsiselt. «Olengi juba valmis. Hommikul olen siin. Olen kohal varem 
kui noored saabuvad .. .» 

Šelestov väljus vana sõpra saatma. Sellal kui Bõkanõrov suuski üle 
vaatas ja neid kinnitas, mõtles major: «Kui palju kordi on vanamees 


mind hädast välja aidanudl Ja kui palju kordi tuleb mul veel abi 
saamiseks tema poole pöörduda.» 

Ta surus vana küti kätt ja seisis maja trepil, kuni Bõkanõrov ja Taas 
Bass kaevandusasula ehitiste taha kadusid. 

«Nüüd on tarvis Jakutskile teatada,» otsustas Šelestov ja pöördus 
tuppa tagasi. 

Raadiosidemeni Jakutskiga oli jäänud kolmkümmend kaks minutit. 
Võtnud välitaskust pliiatsi ja paberi, istus Šelestov laua äärde ja 
kirjutas polkovnik Grohhotovile telegrammi: 

«Arvan, et sattusin taigasse pagenud roimarite jälile. Otsustasin 
neid jälitada. Saatsin lennuki Jakutski. Palun tema saabumiseks ette 
valmistada operatiivohvitser, kes hästi suusatab, ja muud mulle taigas 
hädavajalikku: nädala toidutagavara, komplekt kuivpatareisid raadio- 
Jaama jaoks, kolm paari suuski, ahjuga telk, kaks sapöörilabidat, kaks 
binoklit, kaks kompassi], neli magamiskotti ja väliapteek. Peale selle 
palun välja selgitada, kellena ja kui kaua töötas Vassili Jakovlevitš 
Beloljubski DžugDžuris. Samuti palun saata kohtuliku ekspertiisi 
esindaja Kotšnjovi laiba lahkamiseks.» 

«Kas jõuate šifreerida?» küsis Šelestov Everstovale paberilehte 
ulatades. 

«Jõuan.» 

«Mina aga heidan pikali.» 

«Heitke, heitke. Teil tuleb ju homme vara tõusta.» 

«Aga teie?» 

«Mis minul viga! Ma magan kõik ööd.» 

«Mina magan ka ja selles te veendute otsekohe.» Everstova hakkas 
radiogrammi šifreerima, Šelestov aga rõivastus kiiresti lahti ja puges 
teki alla. 

Kui ta silmad kõvasti oli sulgenud, et kiiremini uinuda, kuuldus 
eemalt mootoripõrinat. See kasvas üha ja tugevnes. Üle öisesse 
pimedusse mähkunud kaevandusasula lendas mürinal lennuk. 

Õpilase kombel pea viltu kallutatud ja keeleotsake hammaste vahel, 
maalis Everstova hoolikalt numbreid. 

Lõpetanud kõneluse Jakutskiga, sulges ta raadiojaama. asetas selle 
oma padja alla, vaatas majori poole: «Uinus, tänu jumalale,» - 
ning kustutas tule. 

Kuid ta eksis: Šelestov ei maganud. Majori meeleolu oli halb. 
Teadmine, et inseneri mõrvar on vabaduses ja isegi veel kindlaks 
tegemata, rikkus ta puhkuse ning peletas une. 

Šelestovile näis, et ta tegutseb aeglaselt, loiult, kõhklevalt, et mõni 
teine tema asemel tegutseks aktiivsemalt ja oleks selle ajaga juba 
kindlaid tulemusi saavutanud, tal oleks olnud käes midagi rohkemat 
kui paljad oletused. 

Miks insener mõrvati? Praegu võis sellele küsimusele täpset vastust 
anda ainult üks inimene - mõrvar. Kuid üht-teist oli selgunud juba 


nüüdki. Esiteks, Kotšnjovi tapmisega oli kahtlemata seotud 
Beloljubski. Teiseks, plaan, mille kallal Kotšnjov oli töötanud, 
etendas kogu selles loos mitte just viimast osa. Kolmandaks, 
Beloljubski polnud muidugi see, kellena ta esines. Kuid edasi. ., Edasi 
kuhjusid faktid, konkreetsed faktid, millede vahel polnud siiani näha 
seaduspärast vastastikust seost. Miks ajas ta näiteks paljaks kellegi 
punase pea? Mis inimene see oli, kes vargsi kaevandusse hiilis? Kas 
võib kindel olla, et see just nimelt Punapea oli? 

Oma peamiseks veaks pidas Šelestov seda, et ta komandant 
Beloljubski isikus otsekohe vaenlast ei suutnud ära tunda ja talle 
vastutava ülesande andis. 

Kuid seesmine hääl protesteeris. 

Oletame, et Beloljubskile poleks mingit ülesannet antud ja ta poleks 
kadunud. Kuid siis poleks Bõkanõrov leidnud kahtlasi jälgi, mis tiigilt 
taigasse viisid. Šelestov poleks Beloljubski majja sattunud ja poleks 
punaseid juukseid leidnud, poleks hakanud huvi tundma komandandi 
isikliku toimiku vastu. Tuleb välja, et kui 


107 


Šelestov poleks nõnda tegutsenud, vaid teisiti - võimalik, et tal poleks 
tänapäevanigi midagi käes olnud... 

Major uinus pikkadest mõtisklustest raskeks muutunud peaga alles 
üsna hommiku eel. 


IX. PÕGENIKELE JÄRELE! 


Leitnant Grigori Petrenko väljus polkovnik Grohhotovi juurest kella 
ühe paiku öösel ülevas meeleolus. Polkovniku sekretär teatas: 
«Auto ootab ukse ees. Olete valmis?» 

«Täiesti,» vastas Petrenko. 

«Kavatsete nõnda lennatagi, kasukata?» küsis sekretär imestunult. 

«Ei,» naeratas Petrenko. «Lõplikult rõivastun aerodroomil. Noh, 
jääge terveks!» Ja ta ulatas sekretärile käe. 

Petrenko jooksis kiiresti teiselt korruselt trepiastmeid mööda alla, 
istus kinnisesse «gasikusse» ja autojuht käivilas mootori. 

Kus leitnant Petrenko viimasel ajal küll ei olnud viibinud! Seitsme 
ööpäevaga sõitis ta rongil läbi peaaegu kogu riigi: Moskvast kuni 
Suur-Neverini. Neverist jõudis ta autol nelja ööpäevaga Aldaani 
kullakaevanduste keskuse, Nesametnõi linna kaudu üle Holodnikani 
mäeseljandiku ja üle jääkattes Leena Jakutskini. Nüüd aga kihutas ta 
juba aerodroomile, et lennukisse istuda. Ta komandeeriti major 
Šelestovi käsutusse, keda ta oma silmaga polnud näinud ja kes ootas 
teda kuskil taigas, kaevanduses, milleloli kummaline nimi - Toi Haja. 
Seal aga, nagu pollmvnik Grohhotov ette teatas, tuleb tegemist teha 
põtrade, suuskade, võimalik aga, et ka millegi muuga. 

Petrenko sai hiljuti kahekümne nelja aastaseks. Niikaua kui ta 


mäletab, on teda kogu aeg vashjpandamatult tõmmanud Põhi. Teda 
veetlesid uued, läbiuurimata alad, karm maa ning metsik, 
metsloomade radadega risti ja põiki läbilõigatud taiga. Teda erutasid 
alati raamatud ja filmid, mis jutustasid Põhjast. 

Sündinud Ukrainas, igatses ta südames Siberi avarusi ning kandis 
rinnas taltsutamatut küti- ja rändurikirge. 

Kui noortele sõjakooli lõpetanud ohvitseridele teatati, et nad võivad 
teenistust jätkata Jakuutias, andis Petrenko esimesena nõusoleku 
väljasõiduks ning esitas raporti. 

Ja nüüd on ta kauges Põhjas. Alles üleeile oli ta Jakutskisse 
jõudnud, täna aga lendab juba edasi, võitlusülesande täitmisele. 

Tema seltsimehed vaatavad talle kui õnneseenele, arvavad, et tal 
lihtsalt veab. Ka Petrenko ise kaldub sedasama arvama. Praegu, teel 
aerodroomile, viibisid noormehe mõtted veel vestluse juures 
polkovnikuga, kelle kabinetist ta äsja oli lahkunud. 

Polkovnik Grohhotov kõneles temaga komandeeringu eesmärgist, 
siis aga viis ta seinal rippuva suure Nõukogude Liidu kaardi juurde ja 
ütles: 

«Siin ta on, Jakuutia. Suur, karm ja väga rikas maa. Siin, aga, näete, 
asub isegi veel kaardile märkimata Toi Haja kaevandus, kus teid ootab 
major Šelestov. Te lendate üle Amga - see on rajoonikeskus. Kunagi 
elas Amgas sinna väljasaadetud kirjanik Korolenko, Viljuiskis veetis 
oma asumisaastad Tšernõševski, Pokrovski külas - Sergo 
Ordžonikidze, Leena ülemjooksu kasemattidest põgenes Feliks 
Dzeržinski... Näete, kui suure maa-ala Jakuutia enda alla võtab! 
Oma suuruse poolest seisab ta teisel kohal Vene Föderatsiooni järel. 
Mulle öeldi, et te ise avaldasite soovi. . .» 

«Just nii, seltsimees polkovnik,» katkestas Petrenko Grohhotovi. «Ma 
tahaksin väga siin olla.» 

«Kas olla või töötada?» 

«Töötada muidugi. Ma ei väljendunud õigesti.» 

«See on teine asi.» Polkovnik astus raamatukapi juurde. «Meie 
kodumaa on tohutu suur ja rikas, kuid me tunneme teda veel halvasti. 
Ent peame tundma. Võtke see raamat teele kaasa ja lugege. Soovitan 
lugeda. Minule isiklikult valmistas see suurt naudingut.» 

«Tänan, seltsimees polkovnik. Kindlasti loen läbi.» 


Lennuk tõusis õhku hilisööl. Temperatuur oli langenud kuni 
neljakümne kahe kraadini alla nulli. 

«Kuidas küll elusolendid sellise õudse pakase välja kannatavad?» 
mõtles Petrenko, asetudes mugavamalt temale määratud istmele. 
«Küll sa, lõunamaalane, siin alles saad! Küllap tuletad veel meelde 
sooja ja avarat Ukrainat!» 

Harjunud kohanema igasuguste olukordadega, sai Petrenko sooja ja 
uinus kiiresti. Ta ärkas, kui päikest veel näha polnud ja alles vaevu 
koitma hakkas. Petrenko vaatas aknast välja. 

Kord laius all merenartaiga, kord asendasid teda ääretud 


lumelagendikud. Harva puutusid silma väikesed asulad. Nende 
läheduses muutus mets hõredamaks, laigulisemaks ja väiksemaks. 
Valgust armastavad männid ei sirutanud oma latvu taeva poole, vaid 
hargnesid rohkem kuplitaoliselt. 

Petrenko silmitses huviga asulaid. Näis, et korstnad ei tõuse 
majadelt, vaid vahivad vastu paksudelt lumehangedelt. Meenus 
sõjakool ja topograafiaklass. Seal seisid just niisamuti mitmesugused 
majakesed ja ehitised, ainult et mitte lumes, vaid vatis. 

Suure taevatatava jõe Aldaani, Leena harujõe, tundis 

Petrenko ära jäässe külmunud liikumatute väikeste kalapüügilaevade - 
kungasside - järgi. 

Keset lumemerd ja jääkuhilaid näisid need väikesed, laevad haledate 
ja abitutena. 

Mida kaugemale kirdesse lennuk jõudis, seda ühetoonilisemaks, 
süngemaks ja karmimaks muutus loodus. Lähenes ääretu taiga, 
asustamata maa-alad. 

Lennuk oli veel teel, kui päike tõusis. Päikese säravad, kuid mitte 
soojad kiired paiskusid esile ja lumi lõi sätendama, nagu oleks teda 
leek haaranud. 

Päike kujundas korraga kõik ümber. Silme ette kerkisid 
ennenägematult kaunid pildid. 

Petrenko imetles neid kaua. Siis meenus talle polkovniku poolt 
antud raamat, ta võttis sellevälja, avas ja hakkas lugema: 

«Käid põiki - aina mõõtmatu avarus - ääretu sätendav maa! Käid 
pikuti - ka pikkus on mõõtmatu, ääretuna kulgeb ta! 

Kaunis maa on idanõlvade jalameilt nagu sassis lõngadega läbi 
põimitud. Tema ilusaid aasu piiravad läänenõlvad. Põhjanõlvade rüpes 
lokkavad viljapõllud. Lõunanõlvadelt laiuvad rohelise siidina ta orud. 
Ta metsaga kaetud alad sarnanevad väljavenitatud karralehtedega. . 
Varje polegi - helkivad järved. . .» 

Nii kujutavad Jakuutiat rahvaeepose «Olongho» heroilised poeemid. 

««Olongho» , .. «Olongho»...» kordas Petrenko silmi raamatult 
tõstes. «Huvitav. Vaja meeles pidada.» Ja süvenes jälle lugemisse. 

«.. . Kuid Jakuutia tõeline pale on karm. 

Soojad lõuna- ja Jäänemered on vabariigist tohutult kaugel. 
Vaiksest ookeanist eraldab teda Stanovi, Kolõmi ja Anadõri 
mäeahelike katkematu sein. 

Põhjast on maa avatud kõigile tuultele. Verhojanski- 

Oimjakona alal asub külmapoolus, kõige külmem koht maakeral, kus 
temperatuur langeb kuni 84,5°-ni Celsiuse järgi... 

... Ülev on Jakuutia avarus: nõod ja künkad, luhad ja lagendikud. 
Hämar lõputu taiga on täis külvatud sädelevaid järvi nagu suuri 
peegleid. Arvutud on jõed ja jõekesed, mis kannavad oma voogusid 
karmi Põhja-Jäämerre. .. 

-..Jakuutia talv, kristalse, heliseva õhuga, tiheda piimja uduga ja 
täieliku tuulevaikusega kestab seitse kuud. Jõed on kaetud kahe meetri 


paksuse jääkattega. .. 

-.. Kevadet Jakuutia peaaegu ei tunne. Suvi saabub silmapilkselt: 
niipea kui jõed on jääst vabanenud, paisuvad ja pakatavad kolme-nelja 
päevaga pungad, tärkab rohi ning maa rõivastub rohelisse. 

. Algab ruttav, ablas elu. Sulakullana rändab päike peaaegu kogu 
ööpäeva kahvatusinises taevas. Imekaunid on sellel maal valged ööd. 
Sinkjas läbitungiv valgus, vaikus, pisut kahvatuks tõmbunud rohelus 
ja avaruste lõpmatus, veelgi ääretum kui päeval. .. 

... Ühe ruutkilomeetri kohta tuleb siin üks elanik, niisugustes 
rajoonides aga, nagu Ust-Janski või Olenekski - viis kuni kümme 
korda vähem. . .» 

Vanemleitnant Nogovitsõn laskus lennukiga järsku allapoole, viis 
selle peaaegu niitvale lennule ja osutas käega alla. 

Petrenko pani raamatu kõrvale ja jäi teraselt silmitsema: hunt! 
Ruttamata, laisa sörgiga läks üle lageda, lund täistuisanud tasandiku 
tõeline põhjahunt, nagu ei märkakski ta lennukit ega pelgaks seda. 
Ühtlane, puutumata lumi, mis lagendikku nagu valge atlass kattis, 
helkis sinakalt. 

Siis jälle taiga. Näis, et tal polegi enam ei otsa ega äärt. Kuid mõne aja 
pärast nihkus ta korraga laiali ja 

Petrenko silmas kõrget okasmetsaga kaetud mäge, sellest vasakul aga, 
jalamil - asulat. 

«See ongi arvatavasti Toi Haja,» mõtles Petrenko. 

«Aga mis tähendab «Toi Haja»? Tarvis järele pärida.» 

Lennuk hakkas maanduma ja Petrenko võis juba eraldada asula 
tänavaid, kaevandusehitusi ja üksikuid maju. 

Läheneva lennuki põrinat kuuldes jooksid asula elanikud hulgana 
tänavale, lapsed aga sööstsid ülepeakaela lennuki maandumiskohale. 
Sinna ruttas ka kaevanduse direktori asetäitja oma alatises 
hundinahkses kasukas. Ta nõõtas hobust, viibutas tohutute 
kasukakäistega, ja loom kihutas peaaegu tuhatnelja, kapjadega 
lumekamakaid üles paisates. 

Kui Nogovitsõn, Peresvetov ja Petrenko olid lennukist väljunud ja 
rekke istunud, ütles Petrenko lendurile: 

«Imelik! Ümberringi on nii palju metsa, asulates aga ei näinud ma 
ühtki puukest. Ja siingi on sama lugu... Millega seda seletada?» 
«Väga lihtne,» vastas vanemleitnant. «Meil Jakuutias, ja Põhjas üldse, 
võitleb elanikkond iidsest ajast metsaga. Mets tungib peale, inimene 
aga asub kaitsele. Igaüks tahab, et vähemalt tema kohal, tema maja 
kohal, oleks selge taevas, mitte aga mets.» 

Hommik oli külm ja haruldaselt vaikne. Ja kuigi taevas oli täiesti 
selge, vilkusid ja sädelesid päikesekiirtes vaevalt nähtavad lumelitrid, 
torkides nägu. 

«Hakkab vist varsti sadama,» arvas Petrenko. Nogovitsõn raputas 
pead. 

«Ei, see on meie kandis tavaline nähe. Õhus olev niiskus külmub ja 
muutub lumekristallikesteks. Tõsi, võib küll arvata, et varsti hakkab 


lund sadama. Vaadake,» ja Nogovitsõn hingas mõned korrad välja. 
«Kas märkasite, milline kahin oli?» 
«Ja-jah.. .» 

«Seda hingamist saatvat kahinat võib kuulda ainult tugeva 
pakasega. Keegi siberiastest nimetas seda «hingamiskahinaks». V 
anamehed räägivad,» naeratas lendur, «et hea tahtmise juures võib 
Põhjas isegi tähtede sosistamist pealt kuulata.» 

«Suurepärane! Kas teie teate, miks kaevandust Toi Hajaks 
nimetatakse?» 

«See on jakuudi keeles. Toi tähendab otseses tõlkes «laul», Haja 
aga «mägi». Tuleb välja «Laul-Mägi», see tähendab «Laulev Mägi». 
Seal ta on, näete?» Nogovitsõn osutas mäele. «Ümberkaudseid kohti 
nimetatakse samuti Toi Haja, kaevandustki nimetafakse seniajani 
nõnda.» 

Vahepeal oli regi juba kaevandusasulasse jõudnud. 


*Pikaks teekonnaks rõivastatuna kõndisid Šelestov, Bõkanõrov ja 
Everstova nelja põdrarakendi ümber, silmitsedes hoolikalt nartasid ja 
põtru. š 
Vana kütt pidas sõna ja tõi põdrad hulk aega enne lennuki saabumist 
kohale. 

«Põdrad on head... pole midagi öelda, täitsa head,» ütles Šelestov, kui 
oli kõik üle vaadanud. 
Bõkanõrov noogutas pead. Ta oli rahul, et oli ülesande tähtajaks 
täitnud. 
«Näe, seal ta vist ongi, keda me ootame,» lausus Everstova, ja kõik 
pöördusid läheneva ree poole. 

Vinokurov peatas hobuse. Astunud reelt maha, suundusid 
Nogovitsõn, Peresvetov ja Petrenko Šelestovi poole. 

Vasaku käega vintpüssi hoides tõstis Petrenko parema käe mütsi 
juurde ja raporteeris selgesti, määrustiku kohaselt: 

«Seltsimees major! Leitnant Petrenko saabus teie käsutusse.» 
«Tervist, seltsimees leitnant,» vastas Šelestov kätt ulatades. «Me pole 
ju veel tuttavad?» 

«Just nii. Üleeile alles saabusin Jakutskisse pärast kooli ja praktika 
lõpetamist.» Šelestov vaatas leitnanti tähelepanelikult. 

«Nii, nii! Palusin saata kogemustega operatiivohvitseri, tuli aga. . .» 
mõtles ta endamisi ja ütles: 

«Tuleb välja, et laevalt - ja kohe ballile?» 

«Tuleb nii ,välja, seltsimees major.» Petrenko naeratas. «Kas Põhjas 
olete varem olnud?» 

«Irkutskist kaugemale pole saänud.» 

«Suuskadel olete kunagi olnud?» 

«Mul on suusatamises esjmene järk.» Leitnant kohendas vasakult alalt 
mahalibisevat optilise sihikuga vintpüssi. 


«See on hea. Aga mis see on?» Šelestov osutas vintpüssile sellise 
ilmega, nagu oleks ta seda esmakordselt näinud. 
«Olen snaiper,» vastas Petrenko. «See on auhind. See on mul alati 
kaasas.» 
«Kah hea» kiitis Šelestov. «Suusataja ja snaiper...» 
«Jah. Ja kaks aastat olin poksitreeneriks,» lisas Petrenko. 
Everstovale näis, et leitnant naeratab ebasobival ajal ja kõneleb liiga 
enesekindlalt. 
Üldiselt aga jättis Petrenko kõigile. hea mulje. 
Sõideti lennuki juurde. 
Major pöördus Bõkanõrovi poole: 
«Vassili Nazarovitš! Jaota koorem võrdselt nartadele ja paiguta ära. 
Seltsimehed abistavad sind.» 
Ta astus mõne sammu eemale ja avas ümbriku, mille Petrenko oli talle 
üle andnud. 

Kiri oli kodunt. Niisuguseid kirju kirjutatakse palju, ja näib, et nad 
on kõik üksteise sarnased, kuid mitte ainuski neist ei kaota sellepärast 
adressaadi jaoks oma väärtust. 

Algul kirjutas naine kodustest asjadest, igapäevastest muredest ja 
oma tervisest, siis järgnes pikk, oma lihtsuses armas ja üksikasjaline 
kirjeldus sellest, kuidas kasvab tütar ja milliseid hindeid ta koolis on 
saanud. 

Šelestov luges kirja kaks korda läbi ja jäi mõttesse. Ükskõik kui 
lugupeetud luure töö ka oleks, on ta siiski raske ja nõuab inimeselt 
suurt enesesalgamist. Luuraja ei saa jagada naisega omi muresid ega 
rahutusi ja — mis võib-olla kõige raskem - oma rõõmusid edu puhul. 
Sellest hoolimata oli Šelestovi naine talle ustavaks sõbraks ja iga kord 
kuhugi kaugele komandeeringusse sõites tundis Šelestov ängistavat 
igatsust. 

«Roman Lukitš!» kõlas Bõkanõrovi hääl. «Täitsa korras!» 

Šelestov vaatas kõik nõudliku pilguga üle ja jäi rahule. 

«Kui ilm lubab,» pöördus ta Nogovitsõni poole, «tehke homme 
väike luure. Pole võimatu, et õhust õnnestub näha neid, kes meid 
huvitavad. Pidage meiega sidet.» 

«Selge, seltsimees major. Kuid mul tuleb täna veel kord Jakutskis 
ära käia: Kotšnjovi laip kästi sinna viia.» 


Kergete nartade ette rakendatud põdrad jooksid juba neljandat tundi 
mööda lumist teed. Õigupoolest polnudki mingit teed, olid ainult kahe 
suusapaari poolt jäetud jäljed. Selgesti nähtavad suusajäljed viisid 
mööda lagedaid lumega kaetud kohti, laskusid nõkku, kulgesid üle 
kinnikülmunud väikeste jõgede, järvede ja hundipajusse kasvanud 
nõvade. 


116 


Põtrade kapjade alt lendas teelistele näkku ja nartadele kerge, 


koheva lume tükikesi. 

Puhuti viisid suusajäljed nii umbsesse tihnikusse, et näis, nagu 
polekski sealt enam väljapääsu. Kuid teelised rabelesid välja ja 
kihutasid edasi, tehes lühikesi, viieminutilisi peatusi selleks, et 
suitsetada Ja põtradele puhkust anda. 

Esimest põdrapaari juhtis Šelestov, kuigi poleks päris õige öelda 
«juhtis». Teisel nartal istus Bõkanõrov, kolmandal- Everstova, 
neljandal aga -leitnant Petrenko. 

Väsimatu Taas Bass jooksis nartadele järele, vahel pisut maha 
jäädes, vahel aga ette rutates ja silmist kadudes. Puhuti metslooma ] 
älgedele sattudes ta peatus, ja lasknud nartad mööda, nuuskis kaua, 
turtsudes ning teravaid kõrvu, liigutades, siis aga sööstis uuesti ette. 

Suusajäljed viisid üha kaugemale ja kaugemale taigasse, tegid 
haake, ekslesid mööda tihnikuid ja külmast kärbunud pajustikku. 

Taiga ei püsinud endisena, ühetoonilisena, ta muutus 
silmanähtavalt. Noored nulu- ja kuusetihnikud asendusid 
männimetsaga. Siin-seal vilksatasid valged kased. 

Vaikselt tilises kelluke esimese narta ette rakendatud juhtpõdra 
kaelas ja seda kaeblikku heli kuulates mõtles igaüks omi mõtteid. 

Vana kütt Bõkanõrov mõtles Punapeast. Ta oli veendunud, et saatus 
ka seekord teda Šaraboriniga kokku viib. . 

Šelestovi süda oli rahutu. Millest see rahutus tuli, seda ei teadnud ta 
isegi. Tollest hetkest, mil nad kaevandusest lahkusid, polnud midagi 
muutunud, erutus aga haaras teda ja hoidis pinevil. Võib-olla tuli see 
sellest, et ta ikka veel ei teadnud, kuhu põgenikud tõttavad? Või ka 
sellest, et ta polnud kindel, kas ta põgenikke jälgides teeb nimelt just 
seda, mis vaja. 

Leitnant Petrenko aga silmitses uudishimulikult uusi paiku. . 

Mõnikord, enamasti nõgudes või lummetuisanud jõesängides, 
tõusid peaaegu otse põtrade jalgade eest kärarikkalt lendu lumest 
vaevu eraldatavad tombutaolised valged rabakanad. 

Nad lendasid veidi eemale ja laskusid uuesti maha, kadudes lumme. 
«Rumalad linnud,» mõtles Petrenko. 

Vahetevahel silmasid nad kaskedel liikumatult istuvaid topistele 
sarnanevaid tetri. Nartade ja inimeste lähenedes sirutasid nad 
uudishimulikult kaela, keerasid kentsakalt päid, kuid ei ilmutanud 
erilisi rahutuse tunnuseid. 

Järjekordse lühikese peatuse tegid sõitjad äratallatud lumel - põgenike 
peatuskohal. 

Bõkanõrov ja Šelestov hakkasid peatuskohta hoolikalt läbi uurima. 

Šelestov tõstis maast kaks «Belamorkanali» paberossikoni, 
Bõkanõrov aga leidis lumest mõned väikesed kondid. . 

«Seda-et, nad on väsinud,» arvas Bõkanõrov. «Kõvasti väsinud. 
Sõid külma liha. Jakuudil murdus suusk. Parema jala suusk. Ta 
kinnitas selle kuidagimoodi. Tal on kehv minna, päris kehv. Ta liigub 
nüüd taga.» 

Šelestov mõtles endamisi: 


«Tark ja läbinägelik vana. Kui terased ja tähelepanelikud silmad 
talon! Ta loeb jälgi nagu mina raamatut!» 

«Meie põdrad on tugevad,» ütles Everstova, «jooksevad hästi ning 
koorem on ühtlaselt jaotatud. Ma arvestasin välja, et öösel, äärmisel 
juhul hommikul, jõuame komandandile järele.» 

Šelestov noogutas pead. Ka tema arvas nii. 
«Aga kui nad suuskadel mööda niisuguseid kohti lähe 


118 
vad, kust põdrad läbi ei pääse?» avaldas Petrenko kartust. 
«Seda ei juhtu,» muigas Bõkanõrov. «Kust inimene läbi läheb, läheb 
põder ammugi.» 
«Põdrad on meil aga head, pole midagi öelda. Tubli mees, see 
Neustrojev! Aitäh talle põtrade eest,» lisas Šelestov. 
«Neustrojev teab, mida teeb,» tähendas Bõkanõrov. Tal oli alati 
meeldiv kuulda kiitvaid hinnanguid oma kolhoosi esimehe kohta. 
Bõkanõrov. viskas kondid lumme, pühkis käed puhtaks, istus 
esimese narta äärele ja hakkas piipu pahvides kõnelema: . 


«Seda-et, esimehed ei ole kõik ühesugused. Olen igasuguseid 
näinud. Sellest on umbes aasta või paar tagasi. Mina ja mu sõber 
sõitsime Okojemovi poole. Okojemov on «Põhja .Küti» kolhoosi 
esimees. Kauaaegne esimees. Põikasime ta juurde sisse nagu külla, 
teed jooma ja juttu ajama. Meie kolhoosist on «Põhja Kütini» oma 
sada kümme kilomeetrit. Okojemov oli kodus. Võttis meid hästi ja 
südamlikult vastu. Ladus välja just koldest võetud kuumad karaskid ja 
pani lauale keedetud põdraliha. Jõime kanget, musta teed. Sõime ja 
jõime tublisti, tõmbasime piipu ja. ajasime juttu. Okojemov rääkis, 
meie aga kuulasime. Ta rääkis kolhoosi asjadest. Rääkis kõigest. Kes 
kui mitu oravat hooaja jooksul maha lasknud, kui palju keegi 
hermeliine ja rebaseid kinni püüdnud, kuipalju nahku Jakutpušninale 
üle andnud. Okojemov teab kõik: missugune pull on karjas kõige 
parem, kuipalju vasikaid iga emapõder tõi, kuipalju põtru on kol- 
hoosis, kellel missugune püss on, kuidas see laseb, kes on kõige 
parem laskur. Ma kuulasin Okojemovit, kuulasin kaua, siis aga 
küsisin: «Seda-et, ütle, kuipalju pulmi oli sel aastal sinu kolhoosis?» 
Okojemov hakkas naerma 

ja ütles: «Neid. ma küll lugenud ei ole.» Mina aga jälle küsisin: «Palju 
teil sel aastal ka inimesi juurde sündis?» Okojemov hakkas jälle 
naerma: «Olen ma siis perekonnaseisuaktide büroo või šamaan?» 
Näed, missugune ta on/ Mina aga sain tema sõnade peale pahaseks. 
Kuidas võib niisugune inimene esimeheks olla? Tal on peas oravad, 
hermeliinid, pullid, emapõdrad, püssid, aga inimest ei ole. Okojemov 
unustas inimese. Aga meie Neustrojev ei. Temal on esimesel kohal 
inimene. Nagu eilegi. Läksin, rääkisin talle kõik ära, ja Neustrojev 
kohe: «Lähme karja juurde. Valime kõige paremad välja.» Neustrojev 
on kindel mees. Näeb sügavale.» 

Bõkanõrov koputas kustunud piibust tuha välja ja peitis selle kotti.. 


«Noh, asume teele!» lausus Selestov oma nartale istudes. 


Jällegi jooksid põdrad, jällegi vilksatasid mööda metsatukad, lumised 
sood, jäässe aheldatud jõed. 

Hakkas juba märgatavalt pimenema. Sel aastaajal on päev Põhjas 
lühike. 

Ligi tunniajalise sõidu järel tegid esimesed põdrad kolme kase 
juures korraga nii järsu pöörde, et narta küljeli kaldus ja Šelestov 
vaevu sellele püsima jäi. 

Kõik nägid korraga, et suusajäljed lõppesid ja algas 

sissesõidetud nartatee. 

Šelestov peatas oma põdrad. 

«Seda-et, Beloljubski on kah seda teed läinud,» otsustas Bõkanõrov 
nartalt maha tulemata. «Ja teine läks temaga koos.» 
«Jah, nii see ongi,» nõustus Šelestov ja ajas põtru edasi. 

Umbes kümne minuti pärast peatas major oma rakendi, tõmmates 
seile isegi pisut tagasi. Ta tuli kiiresti nartalt maha, astus paar sammu 
kõrvale ja tardus 

paigale: ärataliatud lumel mustendas kurjakuulutavalt suur, 
jääkoorikuga kattunud vereloik. 

Bõkanõrov, Petrenko ja Everstova jooksid majori juurde. 
«Veri. ..» sosistas Everstova. 

Lumi ümberringi oli ära tallatud, oli palju inimjälgi. Segamini 
aetud lumi, vereplekid ja korrapäratud jäljed kõnelesid ilmselt sellest, 
et siin oli toimunud võitlus. 

Taas Bass jooksis kõhuni lumes olles nuuskides edasi-tagasi. 

Bõkanõrov püüdis lumelolevate jälgede järgi sündmusest 
umbkaudsetki pilti saada. Ta leidis koha, kus Orossutsev oli nartalt 
kukkunud. Leidis siis ka selle koha, kus oli toimunud esimene 
kähmlus. 

«Mis siin siis juhtus?» mõtles Šelestov rusutult, vaadeldes võitluse 
jälgi lumel. 

Sellal kraapis Taas Bass vihaseit turtsudes esikäppadega lund laiali. 
Ta pea kadus kord üleni lume alla, kord ilmus lumisena jällegi 
nähtavale. Siis sukeldus Taas Bass veel kord tema poolt kraabitud 
auku ja ronis sealt välja midagi hammaste vahel hoides. 

«Nuga, nuga!» hüüatas Petrenko, kes oli koera otsinguid jälginud. 
Kõik pöördusid Bõkanõrovj poole. Too võttis koera suust noa, keeras 
seda ettevaatlikult käes ja andis siis Šelestovile üle. See oli Põhjast 
päritolev jakuudinuga, pika ühepoolse teraga ja jämeda, kuid tugeva 
kasejuurikast peaga, millel olid hüübinud verejäljed. 

Šelestov hoidis nuga kaua käes, mõeldes siin asetleidnud veretööst. 
Siis mähkis ta noa paberisse ja peitis välitaskusse. 

«M-jah ... Küll on lugu! ...» ütles ta vaikselt. 

Nad jätkasid sündmuskoha hoolikat uurimist. Nelja silmapaari eest oli 
raske milielgi varjule jääda. 

Inimesi abistas Taas Bass, kes oli nähtavasti kõigist kõige enam 
erutatud ja kõikjal ringi sagis. 

«Inimene oli haavatud, kuid mitte surnud!» hüüatas korraga Petrenko. 
«Vaadake, ta roomas.» 

«Tõsijutt,» tähendas Bõkanõrov. «Seal aga, kus palju verd on, oli ta 
lamanud.» 

Pärast sündmuskoha hoolikat uurimist oli kõigil selge, et haavatu 
oli läinud ühele poole, kaks nartat ja põdrad aga teisele poole. 

Kerkis küsimus: millises suunas edasi liikuda? Šelestov arutles nõnda: 
«Paremale kadusid need kaks, keda me jälgisime. Siiamaani liikusid 
nad suuskadel, nüüd aga kasutavad nähtavasti põtru. Vasakule aga 
läks see, kellele põdrad kuulusid.» 

Kuid need olid vaid oletused. 

Oleks võinud kahte gruppi jaguneda: ühe grupiga nartade jälgi mööda 
kihutada, teisega aga kiiresti järele vaadata, mis haavatuga juhtus ja 
kes ta on. Kuid Šelestov ei tahtnud oma gruppi juba jälitamise algul 
killustada. Seesmine hääl ütles talle, et tuleb välja selgitada haavatu 
saatus. Võib-olla vajab ta abi. Pealegi võis haavatult, kui ta veel elus 
on, tähtsaid andmeid saada. «Sõidame vasakule,» otsustas Šelestov 
ja tegi korralduse nartadele asuda. 

Põdrad sööstsid kohalt, kuid mõneminutilise sõidu järel peatati nad 
uuesti. 

Jälle punetas lumel vereloik, eelmisest mõnevõrra väiksem. Jälle 
tuli paik hoolsasti järele vaadata. Pärast järelevaatamist ütles 
Bõkanõrov: 

«Seda-et: inimene on juba surnud.» 
Kõik vaikisid. Pikaleveniva vaikuse katkestas Šelestov: 
«Millest sa järeldad, et ta surnud on?» 

«Ta ei läinud ise. Keegi kandis teda.» 

Bõkanõrov sammus jälgi mööda, tema järele aga liikusid ettevaatlikud 
teised. 

«Teda kandis naisterahvas: vaadake, kui väike jalg. 

Ja tal oli raske. Jalg on sügavale lumme vajunud.» 

«Nüüd kiiresti nartadele! Las käia!» 

Ja jälle kihutasid põdrad. Nad lennutasid nartad üle mahalangenud 
paksu lumekorra ja tõenäoliselt üle põhjani kinnikülmunud soo, 
kadusid taigasse ja tormasid lõpuks välja metsaservale. 

Sõitjad silmasid väikest lamedakatuselist lummetuisanud palktare. 
Taas Bass istus otse ukse ees ja, tõstnud koonu taeva poole, ulus 
kaeblikult. 

«Kui koer istub ja keegi temasse ei puutu, siis tähendab ohtu ei 
ole,» vilksatas Šelestovil mõte peast läbi. Ta peatas põdrad otse tare 
juures, hüppas kiiresti maha ja avas ukse. Avas... ja jäi seisma: 
peaaegu tühja, elamiseks veel kohendamata ja külma toa põrandale 
laotatud põdranahal lebas ebaloomulikult väljasirutatuna noor jakuut. 
Tema kõrval põlvitas naine ja pomises vaikselt midagi arusaamatut. 
«Mis juhtus?» küsis Šelestov vaikselt jakuudi keeles, oma kaaslasi 


enesest mööda lastes. 

Naine vaatas talle kurbade silmadega otsa, ohkas raskesti, kuid ei 
vastanud midagi. 

Bõkanõrov astus ta juurde, võttis tal õlast kinni ja ütles valjusti: 
«Zinaida, miks sa vaikid?» 

Naine võpatas, heitis pilgu vanale kütile ja ta silmadesse valgusid 
kibedad pisarad. 

Ta langes liikumatult lamava mehe rinnale ja puhkes vastuse asemel 
meeleheitlikult nutma.. 

Šelestov pöördus Bõkanõrovi poole. 

«Sa tunned teda?» 

«See on ju meie kolhoosnik, Otšurova, Zinaida, see aga on tema mees 
Dmitri.» 

Kõik olid rõhutud meeleolus ja ei söandanud midagi ette võtta. 

Algatusvõimet ilmutas Everstova. Jõupingutusega tõstis ta noore 
naise põrandal lamava mehe juurest üles, pani ta pakule istuma, 
raputas teda ja hakkas temale otse silmi vaadates jakuudi keeles 
kõnelema: 

«Miks sa vaikid? Miks sa nutad? Kas sa arvad, et sinu pisarad teda 
aitavad? Võta end kokku!» Ja ta raputas teda veel korra. «Räägi, mis 
juhtus. Me oleme sinu sõbrad. Kes tappis su mehe?» 

«Tappis. .. Tappis...» oigas naine karjatades, valmis uuesti lamaja 
juurde sööstma. 
Everstova aga pidas teda kohal kinni: 
«Istu nii. Istu, ütlen ma...» 
«Zinaida!» tuli Everstovale appi Bõkanõrov. 
Ta tahtis veel midagi öelda, kuid ta silmist hakkasid pisarad tilkuma. 
Ta pühkis nad käega ära, kortsutas nägu ja lausus vaikselt: 

«Tubli kolhoosnik oli. Endine rindemees. Läks kuni Berliinini välja, 
ja näete...» 

«Mispärast oli?» küsis Šelestov valjusti, võttes kiiresti kasuka 
seljast ja kindad käest. «Sellest on veel vara rääkida!» Ta laskus 
põlvili ja võttis atšurovi randme kätte. 

Juuresolijad tardusid pinevas ootuses. 

«Nadjuša!» käsutas Šelestov hetke pärast. «Andke nartast 
sanitaarpaun. Ruttu! Petrenko, suüdake koldes tuli!» 

Noor jakuuditar istus sirgena, kätt suule surudes, nagu püüaks ta 
karjatust tagasi hoida, mis valmis oli välja tungima. 

Bõkanõrov ruttas Petrenkot abistama. Everstova avas juba pauna. 
«Abistage mind!» pani Šelestov perenaisele ette. 
«Võtke tal saapad jalast ja hõõruge jalgu lumega.» 
Ise avas ta Otšurovi särgikaeluse, surus kõrva ta rinnale, kuulas ning 
ütles veendunult: 
«Muidugi, elus! Pole siin midagi nutta ega paanikat tekitada.» 
Ta rebis pluusi lõhki, ja paljastanud Otšurovi rinna ning käed, nägi 


kaht haava: üks neist oli kerge õlahaav, mille oli tekitanud riivamisi 
antud löök, teine aga oli tõsisem, parema rinnanibu piirkonnas. 
«Need haavad on nähtavasti löödud noaga, mis mu välitaskus on,» 
mõtles Šelestov. 
Everstova kaasabil hakkas ta haavu puhastama. Otšurovi naine hõõrus 
hoolikalt mehe jalgu lumega. «Aitab!» lausus Šelestov lõpuks. 
«Mähkige jalad millessegi sooja.» 
Noor naine toibus ja hakkas ise kõnelema. 
Senikaua kuni Bõkanõrov ja Petrenko tuld koldesse 
tegid, pajad lumega täitsid ja Šelestov ning Everstova haavu töötlesid 
ja sidusid, jutustas ta, kuidas kõik juhtus. Ta jutustas kutsumatutest 
külalistest, kes öösel nende juures käisid, nende palvest, mehe soovist 
abistada hättajäänud inimesi ja lõpuks sellest, kuidas ta mehe kauasest 
äraolekust rahutuks oli muutunud ja otsustanud talle vastu minna, ja 
kuidas ta tema haavatuna lumelt ära tõi. 
Šelestov avas ettevaatlikult oma noaotsaga Otšurovi kõvasti 
kokkupigistatud hambad ja kallas ta suhu kaks supilusikatäit piiritust. 
Mõne minuti järel hakkas haavatu nägu roosakaks tõmbuma, kuigi 
ta ise endiselt liikumatuks jäi. 

Toas küdes juba heledalt kolle. Petrenko tõi suure sületäie kuivi halge 
ja pani nad põrandale. 

Kui haavatut kergitati, et talle teist põdranahka alla laotada, ohkas 
ta tasa, vaevukuuldavalt; meelemärkusele tulemata. 

«Kaotas palju verd,» ütles Šelestov. «Vaadake kui kahvatu ta on. 
Kuid ma olen veendunud, et ta jääb ellu. Üks haav on tühine, ja 
teinegi pole eriti kardetav. Mis meil produktidest toitvamat on?» 
Everstova laiutas käsi: 

«Ma ei tea...» j a pööras pilgu Bõkanõrovile, kes oli koormat 
pakkinud. 


Vana kütt kehitas samuti õlgu. 

«No otsige midagi,» palus major. 

Nad tõid mõned purgid kondenseeritud koort ja asetasid ühe neist 
tulele. 

«Seda-et, sel moel võime me põgenikud minema lasta,» avaldas 
Bõkanõrov kartust. «Põtradega jõuavad nad kaugele.» 

«Minu arvates aga jõuame neile kiiresti järele, vanaisa,» ütles 
Everstova. «Ka meil on head põdrad.Ja me sõidame mööda 
sissesõidetud, juba valmis teed.» 

Šelestov vaikis ja mõtles midagi omaette. Siis küsis ta 
majaperenaiselt: 

«Mitu põtra teil oli?» 

«Kuus. Kuus põtra ja kaks nartat. Tugevad põdrad. Nad sõitsid 
nendega minema. 

«Kas te neid kahte tundsite?» 

«Ei tundnud. Nende dokumente vaatas Dmitri.» «Kuidas nad välja 
nägid?» 


Otšurova kirjeldas öisi külalisi. Tema sõnadest selgus, et üks 
kurjategijaist oli venelane, teine - jakuut. Venelane oli muidugi 
Beloljubski. Kõik tundemärgid langesid kokku. 

«Jakuut oli punapealine? Olid tal punased juuksed?» huvitus 
Bõkanõrov. 

«Ta oli hoopis ilma juusteta. Ta pea oli paljas nagu kaalikas. Ma 
veel mõtlesin, et milleks oli inimesel vaja talve .ajal juukseid maha 
ajada?» 

«Neile tuleb kiiresti järele jõuda. Kaotame asjatult aega!» ütles 
Petrenko. 

«Õige jutt, leitnant,» toetas Bõkanõrov noormeest. 

Šelestov vaikis. Ta pidas aega alati kalliks, tundis iga minuti väärtust, 
kuid ta ei tahtnud rutata. 

«Pean ära. kuulama, mis Otšurov räägib,» otsustas ta ja pani kõiki 
väga imestama, kui teatas: 

«Oöbime siin. Laspõdrad puhkavad hästi välja. Varahommikul aga 
liigume edasi.» 

Dmitri Otšurov tuli meelemärkusele keskööl. «Siina, Siina...» kutsus 
ta. 

Päeva kestel väsinud ja kurnatud, kuid mehe juurest mitte hetkekski 
lahkuda tahtnud Zinaida kummardus kohe ta kohale. Ka erksa unega 
Bõkanõrov tõusis. Ta tuli haavatu juurde, kes lamas tulele lähemal kui 
teised, ja sõnas: 

«Otšurov!» 

«Oled see sina?» küsis haavatu omakorda. 

«Mina jah. Need aga on mu sõbrad. Kõik on hästi. 

Lama rahulikult ja ära liiguta. Sul siiski vedas, õnneseen! » 

Minut hiljem olid juba kõik jalul. 

Šelestov keelas haavatul kõnelemise, teistel aga talle küsimusi esitada. 
Otšurovile anti juua keedetud veega lahjendatud koort, enne seda aga 
sunniti jooma pisut piiritust. 

Õigeaegselt antud abi avaldas oma mõju. 

Otšurov tundis verekaotuse tõttu nõrkust, kuid haavad ei häirinud 
teda. Tal tekkis söögiisu ja Šelestov lubas talle anda rammusat 
pelmeenipuljongit. Mõne aja pärast ilmusid haavatu kahvatunud 
põskedele punased laigud 

Silmadesse tekkis läige. 

«Valutab?» küsis Šelestov rinnale osutades. «Natuke.. .» 

«Kas on raske küsimustele vastata?» 

«Mitte põrmugi.» 

Kõik kogunesid kobaras aseme juurde. Naine istus peatsisse. 

«Te vaatasite vist roimarite dokumente?» 

«Jah, vaatasin. Venelane oli Beloljubski, kaevanduse komandant.» 
Kõik vahetasid pilke, Bõkanõrov aga ei kärsinud enam: 


«Aga jakuut?» küsis ta. 

«Tal oli õpetaja diplom... Nime aga unustasin...:. «Kas mitte 
Šaraborin?» ütles vana kütt ette. 

«Ei, Šaraborin see küll ei olnud.» 

Bõkanõrov vaatas Šelestovile, ja ta nägu väljendas pettumust. 
Šelestov naeratas suunurkadega ja lausus: 

«Ta pole ju rumal, see Šaraborin, et siia oma nime all ilmuda.» 
Bõkanõrov noogutas mitu korda pead: 

«Tõejutt. Ma ei tulnud selle pealegi.» 

«Kas neil relvi oli?» 

Otšurov raputas pead. 

«Aga mis venelasel kaelas rippus?» meenutas Otšurovi naine. 
Mees naeratas ja tahtis naisele kätt ulatada, kuid laskis selle oiates 
langeda. 

«Relv see polnud,» selgitas ta. «See oli fotoaparaat vutlaris.» 

«See klapib minu oletustega,» arutles Šelestov. «Tähendab mitte 
asjata ei vajanud Beloljubski nii tugevajõulist elektripimi. Mitte asjata 
ei kinnitanud ta laua külge Kotšnjovi plaani.» 

Kõik vaatasid nüüd Šelestovile, kuna keegi neist kaevanduses 
asetleidnud sündmuse üksikasju ei teadnud. 

Šelestov aga ei esitanud enam küsimusi, vaid palus Otšurovit 
jutustada, mis temaga juhtus pärast seda, kui ta hommikuloli kodunt 
lahkunud. 

Otšurov jutustas kõik järgemööda kuni selle silmapilguni, mil ta 
koju roomates teist korda. teadvuse kaotas. 

Kahvatu, tähtedeta taevas paistis aina kõrgemale ja kõrgemale 
tõusvat. Hakkas koitma. 


X. LENNUK TAIGA KOHAL 


«Pea kinni! ... Pea!» kordas Šaraborin enda ees istuvale 
Orossutsevile. «Põdrad ei püsi enam jalul. Varisevad viimati kokku. 
Emapõder on täitsa läbi.» 

Beloljubski ei pööranud oma kaaslase hüüetele mingit tähelepanu ja 
kihutas põtru nagu pöörane.. 

Ilmselt oli ta enesetunne vilets. 

Esiteks kukkus lugu põdraperemehega räbalasti välja. Kes oleks 
võinud arvata, et nuga tuli tarvitusele võtta. Oli ju kavatsus kõike 
vaikselt ja kärata teha. Kui aga tema, Orossutsev, juba noa paljastas, 
siis oleks pidanud sellele kolhoosnikust jakuudile lõpu peale tegema. 
Jakuuti ellu jättes oli ta teinud suure vea. Nüüd võidi mees üles 
korjata, või jõuab ta ise elamuni, ja tagaajamise oht muutus reaalseks. 

«Oleks pidanud teisiti talitama,» heitis Orossutsev endale juba 
mitmendat korda ette. «Oleks pidanud öösel salaja majast välja 


hiilima, võtma põdrad, suusad ja nartad ning loril lõpp. Otsi siis veel 
tuult põllul! Nüüd aga võib kõike oodata!» 

Teiseks, neil ei vedanud teel. Nad ei jõudnud eemalduda kümmet 
kilomeetritki kohast, kuhu nad jakuudi olid jätnud, kui Šaraborini 
narta mingile lummetuisanud kännule porkas ja rivist välja kukkus. 
Üks nartajalas oli murdunud kahest kohast ja narta tuli maha jätta. 
Nüüd istusid Šaraborin ja Orossutsev ühel nartal. 

Tigestunud ja oma ärevate mõtetega tegelev Orossutsev ei 
märganud, et põdrad ei jookse enam nii, nagu nad kahe-kolme 
esimese tunni kestelolid jooksnud. Loomad vähendasid jouksutempot, 
jalad käisid risti ja komistasid isegi tasasel maal. 

«Jõud on otsas. Äraaetud. Vaja puhkust anda. . .» kordas Šaraborin. 
. Ta tundis põtru paremini kui Orossutsev ja nägi selgesti ette säärase 
meeletu ajamise tagajärgi. 

Põdrad tirisid narta künkale, laskusid aeglaselt, nagu vastu tahtmist 
mööda lagedat kohta alla otse taigani, takerdusid noorte kuuskede 
vahel ja jäid seisma. 

Orossutsev ja Šaraborin istusid edasi. Mõned minutid möödusid 
vaikuses, siis lausus Orossutsev: 

«Nad teavad ise, millal peatuda. Teavad meietagi.» 

«Halvasti teavad,» vaidles Šaraborih vastu. «Kui nad veel kord nõnda 
seisma jäävad, siis ei lähe nad hoopiski enam edasi. Puhkavad kas 
või,nädala, aga edasi ei lähe. Neid on vaja puhata lasta. Kaks-kolm 
tundi sõitu ja - puhkus. Ja jälle kaks. . .» 

«Hea küll, aitab juba!» katkestas teda Orossutsev. «Hakkad lora 
ajama! Korja puid, mina aga rakendan nad lahti.» 

Mõlemad tulid nartalt maha. Šaraborin hakkas metsakuiva murdma, 
seejärel lund kinni tallama kohal, kus nad otsustasid puhkepeatuse 
teha. 

Orossutsev rakendas põdrad lahti. Need tulid ninapidi kokku, 
nuusutasid üksteist ja jäid tukkuma. Neid mählds endasse soe 
aurupilv. 

«Anna mulle oma nuga,» küsis Orossutsev, ja saanud selle, astus 
kõige väiksema emapõdra juurde. 

Too püsis vaevu jalul, pead sügavasti alla lastes. Ta võbises nagu 
külmavärinais ja hingas raskesti. 

Orossutsev silitas vasaku käega emapõdra pead. Tundes hellitavat 
liigutust, lähenes loom Orossutsevile, vaatas talle oma niiskete ja 
usaldavate silmadega otsa, tõmbas kareda keelega üle ta palja käe ja 
nühkis end vastu Orossutsevi puusa. 

Samal hetkel torkas Orossutsev parema käe tugeva löögiga noa 
emapõdrale otse südame alla. 
Emapõdra jalad lõid kohe nõtkuma ja häält tegemata varises ta lumele. 

Orossutsev laskus põlvili, ja tõmmanud noa haavast välja, hakkas 
suurte sõõmudega sooja, väljapurskavat verd jooma. Veri voolas 
punaste niredena mööda ta habet, valgus ta pihtkasukale ja värvis 
lume punaseks. 


Šaraborin seisis puusületäiega eemal ja vaatas vesise suuga pealt, 
kuidas ta kaaslane maiustas. . 

«Süüta lõke, mis sa aega raiskad,» lausus Orossutsev. 

Šaraborin hakkas midagi endale nina alla pobisedes puid lõkkeks 
laduma. 

Orossutsev asus tapetud põtra tükeldama. Ta oli sellell alal meister. 
Naha maha nülginud, jagas ta liha mitmeks tükiks. Valinud siis välja 
mõne,d üdikondid, raius ta need noaga pooleks ja hakkas nohisedes 
ning matsuta des neist üdi välja imema. 

Valinud paremad tükid välja, viskas Orossutsev need katlasse ja täitis 
selle siis lumega. 

Šaraborin oli juba lõkke süüdanud. Kuivad vaigused halud hakkasid 
kohe heleda leegiga põlema. 

Katel riputati otse tule kohale. 

Orossutsev võttis nartalt reisikoti ja sellest piiritus .pudeli, tõmbas 
korgi pealt, ja ajanud lume käega laiali, asetas pudeli tulest eemale. 
Ladus siis kuuseoksad maha ja istus nendele. 

Šaraborin asetus tema vastu, teisele poole lõket, pehastunud 
männijupile. Algul istus ta tulele lähemale, kuid lõhenenud huul 
hakkas suurest, kuumusest veelgi enam pakitsema ja Šaraborin nihkus 
eemale. 

Õhk lõkke kohal väreles ja hõljus nagu suvel suurest kuumusest, 
moonutades kõike, mis temast läbi paistis. 

Nii juhtub vahel, kui jõe põhja vaadata läbi vee, mille tuuleiil on 
virvendama pannud. 

Ka Orossutsev näis Šaraborinile kuidagi teistsugusena kui ta 
tegelikult oli. Orossutsevi nägu muutus alatasa: see kas venis korraga 
pikaks, sarnanedes hobuse peaga, või laienes külgedele ja sarnanes 
pannkoogiga, või lõpuks valgus hoopis laiali, nii et temas polnud 
võimalik tabada tuttavaid jooni. 

Orossutsev ajas käed peaaegu tulle, kuid tõmbas nad samas kiiresti 
tagasi. Siis hakkas ta nukrutsevalt ja monotoonselt laulma, venitades 
mingit Šaraborinile arusaamatut sõnadeta laulu. 

Šaraborin vaikis. Mõne aja pärast vaikis ka Orossutsev. Oli kuulda, 
kuidas tõrvased tules praksusid ja pajas keema hakanud vesi vulksus. 

Šaraborin ootas, et Orossutsev talle selgitab, kuhu nad sõidavad ja 
milleks. Orossutsev oli lubanud seda teha, niipea kui nad endale 
põdrad on hankinud. Tähendab; ta peab seda tegema nüüd. 


133 

Orossutsev aga mõtles, mida ta peaks Šaraborinile ütlema ja kuidas 
seda teha. Ta ei tahtnud teekaaslast täiesti oma plaanidesse 
pühendada. kuid mõistis väga hästi, et ta seletusest mööda ei pääse. Ta 
mõistis ka seda, et Šaraborini abita ta eesmärgile ei jõua. Taigat peab 
hästi tundma, et mitte teelt kõrvale kalduda ja eksida. Kõigele lisaks 
sidusid Orossutsevit veel tähtajad. 

Orossutsevi peas oli mõlkunud teel ja veel nüüdki palju seletuste 


variante, mida oleks võinud Šaraborinile esitada, kuid ta heitis nad 
kõik kõrvale. Lõpuks jõudis Orossutsev järeldusele, et tuleb siiski 
rääkida teekonna tõelisest eesmärgist, muidu taipab Šaraborin, et teda 
petta tahetakse, ja siis ära sa temalt abi oota: sülitab, vihastab ja läheb 
minema. Mida aga Orossutsev siis üksi ilma teejuhita peale hakkaks? 
Katel kees juba üle. 

Šaraborin võttis kepikese ja segas sellega katlas. «Sa olid kogu aeg 
huvitatud sellest, kuhu ma lähen,» hakkas Orossutsev korraga 
kõnelema. 

«Sugugi mitte,» vastas Šaraborin. «Sa räägi tõtt, milleks mina sulle 
vajalik olen, aga seda, kuhu sina lähed, pole mul vaja teada.» 

«Üks on teisega tihedasti seotud,» selgitas Orossutsev. 

«Mul on vaja nii kiiresti kui võimalik Kõverjärvele jõuda. Saad aru? 
Kas sa seda järve tead?» 

«Tean.» 

«Oled seal käinud?» 

«Olen.» 

«Mina aga ei ole. Kas sa tunned teed järvele?» 

«Tunnen küll.» 

«Mina aga ei tunne. Sellepärast pead sina minu kõige lühemat teed 
mööda Kõverjärvele viima. Ma ei jää sulle võlgu. Sa saad rohkem kui 
sa loodad. Ja peale selle avaldab Harry sulle tänu.» 

Šaraborini keha läbistas värin. 

«Mis sulon?» imestas Orossutsev, märganud, kuidas Šaraborin 
võpatas. 

«Jälle Harry?» 

«Jah, jälle. Kuid mitte niipea - kevadel, ja viimast korda.» 

Šaraborin vaatas teraselt Orossutsevile näkku, püüdes sealt lugeda ta 
sõnade varjatud mõtet. 

«Sa ei usu?» küsis Orossutsev ja kordas vastust ootamata: 

«Ütlen ausalt, et viimane kord. Ma lendan Kõverjärvelt üle piiri. 
Mulle saadetakse lennuk järele. Ja sul ei ole vaja enam minu juurde 
tulla.» 

Šaraborin muigas. Ta ei saanud seda muidugi uskuda. Selge, et 
Orossutsev püüab teda ümber sõrme mässida. Kuid milleks? Kas 
tõesti tahab ta temalt Harry käest saadud raha ara võtta? Lollus! Ei või 
olla! Kui Orossutsevit oleks huvitanud raha, mitte aga Šaraborin, siis 
oleks ta juba ammu leidnud viisi, kuidas seda oma taskusse üle tõsta. 
Ei, küsimus ei seisa muidugi" rahas. Kuid milleks siin lennuk? Mis 
lennuk? Ja kust? 

«Sa ei usu?» küsis Orossutsev veel kord. 

«Samune et, kaugel. Raske on uskuda, et kohale, jõuab,» vastas 
Šaraborin oma mõtteid varjates. 

«Imelik inimene oled sa! Mida tähendab meie ajal kaugus! Ega ta siis 
Ameerikast lenda.» 

«Kust siis?» 

«Jaapanist muidugi.» 


«Samune et, see on kah kaugel.» 

«Pole midagi kaugel. Jaapani kõige lähemast põhjapoolsest punktist 
on Kõverjärveni kõige enam tuhat kaheksasada kilomeetrit. Uuemat 
konstruktsiooni lennukile on see kukepea.» 

Šaraborin imestas väga, et Orossutsev, kes iialgi oma tegevust 
polnud selgitanud, korraga nii avameelseks muutus. Milles on asi? 
Kas siis tõepoolest seisab lugu selles, et kohata lennukit, mis 
Kõverjärvele saabub? Kas tõesti on õige, et Orossutsev kavatseb 
õhuteed kaudu üle piiri minna? 
«Aga kuidas lennuk sind üles leiab?» küsis Šaraborin. 
«Taiga, ümberringi taiga. Järv on lume all.» 
Orossutsev puhkes naerma, .paljastades oma suuri, kollaseks 
tõmbunud hambaid. 
«On olemas kaardid, on orienteerimisvahendeid ja lõpuks ka 
signaalid.» 
«Hädaohtlik,» raputas S.araborin pead. «Lennata tuleb ju öösel.» 
«Lendurile pole tähtis, kas päeval või öösel.» 
«Oo-ei,» lõi Šaraborin kahtlema. «Ainult öösel. Päeval - parts! ja 
põrutavadki alla.» 
«Päeval ta ei lendagi.» Š 
Püsis jäine, hääletu vaikus. Seda vaikust segasid ainult kahe inimese 
jutt, keeva vee kahin katlas ja tõrvaste praksumine. Ja siis tekkis uus 
heli. Kui see oleks suvel olnud, oleks seda võinud pidada sääse 
pirinaks. Kuid oli talv, käre pakane. Orossutsev ja, Šaraborin taipasid 
kohe, et kusagil kaugel põriseb mootor. 
Mõlemad tardusid, pöörates pilgu sinistele taevalaikudele, mis 
paistsid üksteisega tihedasti põimunud härmatanud okste vahelt. 
Algul vaevukuuldav mootoripõrin muutus aja jooksul läheneva 
lennuki mürinaks. Heli kasvas, laienes, mattes kõik teised helid. Oli 
selge, et lennuk lendab madalalt ja kuskil lähedal pea kohal. 
Seletamatu nõrkustunne haaras korraga Šaraborini ja sundis teda 
neljakäpukile laskuma. Kurku tõusis iiveldus. Värin läbistas keha 
nagu elektrivool. Lämmatav, 

silmapilkselt saabunud hirm pigistas südant nagu kruus tangidega. 
Šaraborin pingutas jõudu, et enesevalitsust mitte kaotada ja hirmu 
maha suruda, kuid kõigi ta pingutuste kiuste nööris see ta hingamise. 
Imelikult ägades sööstis Šaraborin neljakäpuli oksliku kuuse alla. 
Ta ajas ümber piiritusepudeli ja riivas õlaga ritva, mille külge oli 
kinnitatud katel juba peaaegu pehmeks keenud lihaga. Piiritus sattus 
tulle ja plahvatas põlema tugeva väreleva leegiga, liha kukkus 
lõkkesse, mis sisisema ja suitsema hakkas. 
Lennuk möödus mürinal üle vaikiva ja liikumatu taiga, ta mootori 
põrin jäi vaiksemaks, nõrgemaks ja kustus lõpuks kuskil kauguses.. 


Põleva piirituse ja kõrbeva liha lehk segunes suitsuga, ja kõik see 


kibe ning haisev tungis Orossutsevile silmi ja suhu. Ta kargas jalule 
nii järsku, nagu oleks teda keegi torganud. Viha vallutas ta mõistuse. 
Ta suutis vaevu ohjeldada ülekeevat raevu, hoidus vaevu pöörasest 
soovi rusikatega oma kaaslasele kallale tormata. Vihast meeletuna 
karjus ta: 

«Loll! Argpüks!... Vana naine, niisugune. Sul kuluks kael 
kahekorra käänata!» 

Hetkeks ta unustas, et peab Šaraborini suhtes teatud taktikat 
säilitama. Tema kahvatud, vihast värisevad huuled puistasid sõimu ja 
solvavaid sõnu. Südametäiega lõi ta väärtuslikust märjukesest tühjaks 
jooksnud pudelit jalaga, sülitas tulele, kus tuhaga kaetud liha vedeles, 
Ja jäi äkki vait. . 

Šaraborin ronis kuuse alt välja, ajas enda püsti, tõstis 

. Õlad nurgeliselt kõrgele ja naeratas totralt. Tema huuled kõverdusid j.a 
liikusid mõni aeg hääletuli. Et oma kaotatud mehisust tagasi saada, 
ajas ta end sirgu, lükkas rinna ette ja libistas pilgu üle taeva. Kogeldes 
lausus ta: «Ma sellepärast... et ta ei märkaks.» 

Orossutsevi külmad silmad välgatasid, kuid ta vaikis edasi. 

Alles nüüd tundis Šaraborin ebameeldivat kihelemist peopesades ja 
talle meenus, et ta oli need lõkke tulisel tuhal ära põletanud. Ta hõõrus 
käsi, puhus neile peale ja et ebameeldivale vahejuhtumile lõppu teha, 
ütles: 

«Mul on piiritust. Peaaegu terve plaskutäis.» Orossutsev seisis 
harkisjalu ja vaikis edasi. Pähe ronisid erutavad mõtted: «Kust ilmus 
lennuk? Miks tuli ta siia, metsikusse taigasse? Ega see ometi sama 
lennuk ole, millega major kaevandusse tuli? Kas lendur märkas neid 
või mitte?» 

Šaraborin aga käis ümber segiaetud, vett täiskallatud lõkke ja vaatas 
kahetsusega rikutud liha. Söömisest ei saanud olla juttugi. Ta tõstis 
tühjaks jooksnud piiritusepudeli üles, nuusutas seda ja viskas pead 
vangutades lõkkesse: 

«Samune et, madalalt lendas,» lausus Šaraborin, teadmata, mida 
öelda. «Päris madalalt.» 

«Jah,» nõustus Orossutsev. «Mulle see ei meeldi. Rakenda põdrad 
ette.» 

Šaraborin jooksis põtru tooma. Orossutsev hakkas katelt ja reisikotti 
nartale laduma, ning kui järg põdralihani jõudis, vandus ta ja viskas 
selle kustuvasse lõkkesse: narta tuli igasugusest liigsest raskusest 
vabastada. 

Kui kõik valmis oli ja nad nartale istusid, ütles Šaraborin: 

«Sa tegid halvasti. . .» 

«Mis asja?» küsis Orossutsev, valmis jõhkralt vastama. «Oleks 
pidanud tollele lõpu peale tegema.» 

«Kes siis arvata võis, et see kõik nii lollisti välja kukub?» 
«Vaja kõike teada,» lausus Šaraborin. «Nüüd, samune 

et, on vaja kiiremini sõita. Meile tullakse jälgi mööda järele. Hea 
oleks, kui tuleks lund. . .» 
Orossutsev ei vastanud midagi ja ajas põdrad kiiremale jooksule. 


Major Šelestovaga kihutas oma sõpradega mööda värskeid jälgi ja 
mõtles ainult üht: 

«Kui vaid lund ei tuleks! Juhtugu mis tahes, kui ainult lund sadama ei 
hakkaks! Siis on kõik kadunud.» 

Umbes pooletunnilise kiire sõidu järel tegi Šelestov esimese, ja 
nagu kõik taipasid, sunnitud peatuse: teel oli ümberpaisatud narta. . 
«Natike katki,» ütles Bõkanõrov naerusui. «Tähendab, nad on nüüd 
kuue põdra ja ühe nartaga.» . 

See fakt iseenesest ei tähendanud suurt midagi: roimariteloli veel 
kuus põtra ja nad võisid seega vajaduse korral väsinud põtru vahetada. 

Mahajäetud narta juures peatusid jälgijad mõne minuti ja liikusid 
siis edasi. 

Umbes kolme tunni pärast, kui põdrad avaralie lagendikule olid 
jõudnud, kuuldus kaugelt kahe mäe vahelt lennukipõrinat ja Šelestov 
peatas põdrad. 

Kõik hüppasid nartadelt maha. 

Šelestov ja Petrenko haarasid binoklid. Vasakult ilmus silmapiirile 
vaevumärgatav liikuv punktike. See lähenes, muutus suuremaks ja 
juba oli palja silmagagi näha, et see on lennuk. 

Lennuk lähenes. Õhku lendasid kindad, kõlasid valjud 
tervitushüüded. Lennuk lasikus madalamale, lendas peaaegu üle 
peade, tegi siis pöörde, lähenes uuesti ja viskas välja vimpli. Väikese 
punase langevarju külge kinnitatuna langes see kiiresti allapoole, 
kantuna kõrvale õhu märkamatust liikumisest. 

Siis tõusis lennuk tugeva undamisega kõrgele, kõigutas hüvastijätuks 
tiibu ja lendas läände. Kõik lehvitasid kätega, kuni lennuk silmist 
kadus. 

«Tubli poiss, see Nogovitsõn!» Leidis meid siiski üles,» lausus major 
mõtlikult silmapiirile vaadates. 

«Hea lendur,» kinnitas Petrenko. «Teate, kui ma Jakutskist 
kaevandusse tulin, näitas ta mulle hunti. Ütlen ausalt, et siiani polnud 
ma elusat hunti näinud. Mina ise poleks teda mingi hinna eest 
märganud. Nogovitsõn aga ütleb, et huntidele on võimalik lennukilt 
Jahti pidada. On see tõsi?» 

«Tõsi,» vastas Šelestov. «See on huvitav jaht. Muloli juhus sellest 
kord osa võtta. Kuid lennukilt on parem jahti pidada kevadepoole, siis, 
kui soojemaks muutub. Peab ju lahtine lennuk olema, praegu aga, 
niisuguse pakasega, ära pista ninagi välja.» 

Everstova võttis kiiresti nartalt suusad ja kihutas vimpli järele. 
«Jõuan järele!» hüüdis talle sportlikust õhinast haaratud Petrenko ja 
sööstis oma narta juurde. 

«Ega ei jõua,» heitis Petrenkole järele vana kütt Bõkanõrov. «Ta on 
juba poolel teel. Ja kihutab tublisti.» 


«Ikka jõuan!» 

Šelestov võttis paberossipaki välja, hakkas suitsetama ja, hinnanud 
pilguga Everstova poolt läbitud maad, mõtles: «Vanal on siiski õigus. 
Ega ei jõua küll.» 

Petrenko asus suuskadele, kinnitas kiiresti sidemed, viskas 
pihtkasuka seljast ja asus teele mitte mööda Everstova jälgi, vaid 
otseteed hundipajustiku poole, kuhu tema arvates vimpeloli langenud. 
Ta kihutas, keha ettepoole kallutatud, kogenenud suusataja hoogsa ja 
treenitud sammuga. 

Ei möödunud poolt minutitki, kui Bõkanõroy oma arvamust muutis: 

«Oi, jõuab järele, jõuab järele... Eksisin. Poiss on kärmete jalgadega. 
Näe, Roman Lukitš, vaata!» 

Vana kütt trampis paigal seistes jalgu ja lõi käsi kokku. 

Major jälgis pilusilmi kaht lumel kiiresti libisevat kogu. 

«Tõesti, jõuabki järele,» mõtles ta. 

Bõkanõrov ei pidanud vastu: 

«Nadja!. Nadja!» hüüdis ta valjusti, käsi toruna suu ette asetades. 
«Pressi kiiremini! Pressii! .. .» 

Everstova vaatas tagasi ja silmas leitnanti meetrit kakskümmend 
enesest eemal. 

Petrenko möödus temast, tormas edasi ja, märganud kaugel 
langevarju punast laiku, suundus sinna. Ta tõstis vimpli üles, läks 
Everstova juurde ja ulatas selle talle. «No ei, viige ise,» lausus 
Everstova. «Teie olete paras mees põtru taga ajama.» 

Tagasi tulid nad koos, sammu. Petrenko jutustas, et ta oli 
esmakordselt suusad alla saanud alles kolm aastat tagasi, ja haaratuna, 
sellest spordialast, hakkas treenima. 

«Ma ei mõelnud muidugi, et ma kunagi Põhja satun, kuigi ma 
sellest unistasin. Aga näe, sattusingi. Nagu näete, läkski suuski tarvis. 
Muide, ma harrastasin kõiki spordialasid, paremad tulemused olid mul 
aga suusatamises, poksis ja laskmises.» 

«Olete tubli!» kiitis Everstova naeratades ja lisas: «Aga mina sain 
kunagi Jakutskis võistlustel saja meetri jooksus esimese koha. See oli 
terveks sündmuseks. Tõsi küll, see oli väga ammu.» 

Petrenko vaatas tähelepanelikult naise näkku ja mõtles: «Mida 
tähendab «ammu»? Kui vana ta siis on? Minu arvates vaevalt 
kakskümmend kaks, kakskümmenö kolm. ..» Ning ohjeldamata oma 
uudishimu, küsis: 

«Millal see siis oli?» 

«See oli neljakümne esimese aasta suvel, kui sõda algas.» 

«Lubage, lubage! ...» sõnas Petrenko ja hakkas mõttes arvestama, kui 
vana ta kaaslane võiks olla. 

«Teie mees on Jakutskis?» huvitus ta jälle. 

«Jah.» 


«Pole teda arvatavasti juba kaua näinud?» 

«Mina nägin teda ööpäev tagasi, tema aga mind vististi nüüdsama.» 
Petrenko näol peegeldus arusaamatus. 

Everstova puhkes kõlavalt naerma. 

«Ei taibanud?» 

«EL» 

«Minu mees on lennuki mehaanik Peresvetov. Te olete temaga 
tuttavad.» 

«Ahnii on lugu! Selge.» 

«Vimpel! Vimpel kiiresti!» nõudis Šelestov. «Millest te siis vestlema 
sattusite, nii et vaevu liigute?» 

«Niisama, argipäeva-asjadest,» vastas Everstova. «Palun, seltsimees 
major.» Ja Petrenko ulatas vimpli. Šelestov viskas pooleldisuitsetatud 
paberossi lumme, võttis vimplist torrukeeratud paberilehe, rullis selle 
lahti ja luges valjusti: 

«Leidsin teid vaevu üles. Nartade jäljed lähevad kirdesse. Inimesi ja 
põtru ei näinud. Beloljubski kaevandusse tagasi ei tulnud. Soovime 
edu. Nogovitsõn. Peresvetov.» 

Šelestov vangutas pead ja mõtles: «Beloljubski ei tulegi kaevandusse 
tagasi. Nüüd on see juba selge.» Ja pöördudes oma kaaslaste poole, 
lausus ta: 

«Sõidame, seltsimehed! Meil tuleb päevavalges veel hulk 
kilomeetreid maha sõita.. .» 

Ja jälle kihutasid neli põdrarakendit jälgi mööda edasi. 

Suud peaaegu avamata ümises vana kütt Bõkanõrov endale nina 
alla siinsamas loodud lihtsat laulukest. Selle laulukese mõte oli tõlkes 
järgmine: igal asjal on algus ja lõpp. Maailmas pole midagi alguseta 
ega lõputa. Hiir uuristab, uuristab ja jõuabki välja. 

Põdrad jooksid reipalt mööda sissesõidetud, selgesti nähtavaid jälgi, 
kohevat lund üles paisates. Kord läksid jäljed vasakule, kord 
paremale, kord mäest alla, kord jälle looklesid ja tungisid kõige 
sügavavasse padrikusse. 

Šelestov ja ta kaaslased möödusid vaikides liikumatult seisvatest 
mändidest, kuuskedest, nulgudest ja lehistest. Põdrad jooksid mööda 
kõrget külmunud rohtu, ja siis kuuldus kriiksumist, nagu oleksid 
nartad mitte lund mööda, vaid üle liiva libisenud. 

Juba ületasidki põdrad kergesti järsaku, hakkasid laskuma ja 
Šelestov peatas nad: ta märkas tihnikus lõkke jälgi. Ärapõlenud halud 
ning tuhk mustendasid lumel silmatorkavalt ja selgesti. 

Tuldi nartadelt maha. 
See oli koht, kus Orossutsev ja Šaraborin hommikul olid peatuse 
teinud ja lennuki ilmumise tõttu hommikueineta jäänud. 

«Kümme minutit puhkust. Suitsutund,» tegi Šelestov korralduse. 
«ümbrus tähelepanelikult läbi vaadata.» 

Põtru lahti rakendamata hakkasid kõik peatuskohta läbi uurima. 
Leidsid vereloigu, kondid, tükeldatud ja millegipärast mahajäetud 


põdraliha, kustunud lõkke, milles oli söestunud lihatükke ja 
pudelikilde. 

«Nüüd on neil mitte enam kuus, vaid viis põtra,» arutles Šelestov. 
«Toiduaineid neil nähtavasti ei ole.» 

«Kiirustasid. Põgenikud kiirustasid väga,» tegi järelduse. Bõkanõrov. 
«Kõik jätsid maha.» 

143 

«Küllap haistsid tagaajamist,» avaldas Petrenko arvamust. 

Šelestov ei lausunud midagi, kehitas ainult õlgu. Ta mõtles veel 
kord: «Kui ainult lund ei tuleks! Nüüd on meie ees lahtine raamat - loe 
ja mõista. Kui aga lund tuleb. . .» 

Kuigi päev oli lõppemas ja päike silmapiiril juba pakaseuttu 
mähkunud, ei mõelnud Šelestov veel ööbimiseks peatuda. Põtrade 
pärast ta ei kartnud, sest need polnud siiani väsjmuse tunnuseid 
avaldanud, vaid jooksid kiiresti ja reipalt. 

«Viivitada ei tohi,» otsustas major endamisi. Ja ütles otseselt 
kellegi poole pöördumata, nagu räägiks iseendaga: 

«Huvitav, millal nad siin olid?» 

Sõnagi lausumata laskus Bõkanõrov lõkke äärde kükakile ja, võtnud 
kinda Itäest, puudutas tuhka. Uuris, siis konte ja veel kord, juba 
tähelepanelikumalt, inimeste ja põtrade poolt jäetud jälgi. Ta tegi seda 
vaikides, keskendunult ja tõsise näoga. 

«Asi on sihuke,» ütles ta lõpuks. «Nad olid siin varahommikul.» 
Šelestov vaatas kella: 

«Ohoo! Neli... Kuidas küll Nogovitsõn neid ei näinud? Kuid kas 
säärasest tihnikust siis midagi näed! Peab kogenud taigaelanik olema, 
et siin mitte eksida.» 

Põdrad viidi jälgedele ja uuesti istusid kõik nartadele. 


XI. LAGEDA TAEVA ALL 


Läks videvikuks. Pakane kõvenes. 
Aeg oli ööbima jääda, kuid paik polnud selleks sobiv. Roimarite jäljed 
viisid. harvikut mööda, kus puhus nõrk, 

kuid, madala temperatuuri tõttu soolveena kõrvetav tuuleke. 

Põdrad ei jooksnud enam nii reipalt kui päeval. Nad olid väsinud, ja 
Šelestov ei sundinud neid taga. 

«Minu omadki on juba väsinud, ja ometi on mul kaks kõige 
tugevamat pulli,» arutles major. «Teistel peab siis veelgi raskem 
olema.» 

Šelestov otsustas korraldada esimese ööpuhkuse keset tihedat taigat, 
kusagil vaikses kohas, kuid siiani polnud sobivat paika leidunud. 
Kui nartad kitsasse nõkku laskusid, mis oli tihedalt hundipaju täis 
kasvanud, peatas major järsku põdrad. Kaaslased arvasid, et ongi 
puhkekohale jõutud, kuid Šelestov haaras automaadi järele. Nüüd 
muutusid valvsaks ka teised. Alles siis, kui .eespool rabakanade parv 


vurinal lendu tõusis, selgus, millised ulukid majori tähelepanu oli 
äralanud. 

«Mina küll ei mõista, kuidas valget rabakana lumes märgata võib,» 
imestas Petrenko. 

«Küll harjud, silm harjub nägema ja näedki kõike,» vastas Bõkanõrov. 
«Rabakanade mustad peakesed on ju selgesti näha. Lumi on valge, 
need aga mustad. Ja alati kössitavad rabakanad pead vastutuult, et see 
nende sulgi sassi ei ajaks. Eks linnulgi ole külm.» 

Äkki kostis Taas Bassi niutsumist. Kõik pöördusid vaatama. Koer oli 
tee kõrval ja kraapis esikäppadega lund. Ta karv tõusis turri. 

«Mis see nüüd on?» küsis Šelestov. «Mida ta sealt leidis?» 

«Ma vaatan kohe,» ütles Bõkanõrov ja astus Taas Bassi juurde. 
«Nojah, siit on põdrapull läbi läinud,» tegi ta kindlaks. «Suur loom. Ja 
nüüdsama läinud.» 

Tõepoolest viisid hundipajutihnikusse .peaaegu supitaldriku 
suurused jäljed. 

«Näh, sarviline on siin hundipaju nosinud,» osutas Bõkahõrov 
äranäritud hundipajule. «Näh, siit kah võtnud. Vana on, hambad teisel 
juba viletsad. Rauk.» 

Šelestov vaatas kella. Oli juba hiijavõitu. Kuidas küll oleks ta 
tahtnud taigakuningat, põdrapulli, üles otsida! Kas leidub tõelisele 
kütile paremat tasu kui säärase looma tabamine! 

«Seltsimees major... ,» pöördus Petrenko meelitades. 

Šelestovi poole. 
«Mis on?» 
«Lubate mul pisut ringi vaadata?» 
«Hiljavõitu, kulla mees.» 
«Olen silmapilk tagasi, lähen suuskade!. Ausõna! Võib olla satun talle 
järsku peale!» 
«Kui talle peale satud, siis sihi otse südamesse, muidu läheb ta sul 
käest. Põdrapull on niigi tugev loom, see siin on aga suurem kui 
hobune,» segas Bõkanõrov jutusse. 

Šelestov mõtles järele. Ta kartis, et tuliseloomuline leitnant laseb 
end tagaajamisest kaasa kiskuda ja et põdra jäljed teda kaugele viivad. 

Kuid Petrenko nurus edasi: 

«Seltsimees major, me teeme ju varsti peatuse. Ma tulen ju 
omaenda jälgi niööda tagasi. Tulen tagasi ja kannan ette, ,et põdrapull 
on valmis ja küps. Ausõna!». 

«Üldiselt pole selles midagi hirmsat,» mõtles Šelestov 
«Niikuinii teeme kohe peatuse.» 

Bõkanõrov tuli leitnandile appi: 
«Mis sa siis selle juures nii mõtled? Luba. Las jookseb veidi ringi.» 


«Olgu siis,» ütles major. «Kuid ainult ühel rangel tingimusel: kui 
poole tunni, pärast põdra le ei satu, siis kohe tagasi!» . 
«Just nii/poole tunni pärast tagasi!» 


Petrenko haaras nartalt kähku suusad ja kepid, käänas 

torbaste sääred alla, võttis seljakotist mähised ja mähkis need ümber 
sääremarjade, tõstis siis saapasääred uuesti üles, kohendas püssirihma, 
asus suuskadele ja hakkas pikkade sammudega minema. Kiiresti 
jõudis ta nõost kingule ja kihutas sealt hoogsalt edasi. 

«Ega. midagi, jookseb väledasti,» kiitis Bõkanõrov ja laksutas keelt. 
«Jaoh, ta on esmaklassiline suusataja,» nõustus Šelestov noore 
ohvitseri kaugenevat kogu pilguga saates. 

«Kas põder teda aga rägastikku ei vii?» kartis Everstova. 

«Ma määrasin talle kindla aja,» vastas Šelestov lühidalt. 

Petrenko osutus täpseks. Šelestov, Bõkanõrov ja Everstova olid 
vaevalt jõudnud põdrad ööbimiseks valitud kohal lahti rakendada, kui 
leitnant juba tagasi oli. 

Ta viskas lumele suure musta mõtuse, puhkes naerma ja ütles: 

«Siin ongi teile põdrapull! Täpselt kolmekümnendal minutil näen 
puu otsas linnukuningat, põdrapulli pole aga allagi. «Noh,» mõtlen, 
«miks ma peaksin tühjalt tagasi pöörduma, põrutan selle maha.» Ja 
põrutasingi.» 

Bõkanõrov tõstis mõtuse maast ja katsus: 
«Natike kõhnavõitu, vana lind.» 
«Pole midagi,» lausus Everstova, «küll ta tulel nooreneb.» 

«Noh, hakkame pihta, seltsimehed, pimedus tuleb peale,» kamandas 
Šelestov. «Tööjõu jaotame nii: Bõkanõrovi hooleks jääb puude 
muretsemine ja tuletegemine, meie leitnandiga lööme telgi üles ja 
Nadjuša hoolitseb lõunasöögi eest.» 

Everstova puhkes naerma: 
«Mis lõunasöök see teil, Roman Lukjtš, veel vastu ööd on! Varsti on 
õhtusöögi aeg käes.» 

«Nii üks kui teine tuleb ühendada.» 

Kõigist neljast oli leitnant Petrenko ainuke, kellel esmakordselt tuli 
ööbida taigas peaaegu viiekümnekraadise pakasega. Ja praegu kartiski 
ta kõige rohkem seda, et vahest keegi kas kogemata või meelega 
viitab sellele, et tema, Petrenko, taigas alles uustulnuk on. Kuid kõigil 
oli omagi tööga küllalt tegemist. 

Vana kütt läks metsakuiva koguma. Everstova soris toidukottides. 
Taas Bass, vaatamata pikal.e teekonnale, ei heitnud maha, vaid luusis 
laagrikoha ümber, midagi nuuskides ja midagi kuulatades. Põdrad 
otsisid toitu. Nad kaapisid jalgadega hange laiali, kaevusid siis pead- 
pidi lumme ja rabistasid kõvakskülmunud põdrasammult süüa. 
Hanged olid nii sügavad, et põdrad mõnikord peaaegu täiesti neisse 
kadusid ja nähtavale jäid ainult nende kahuste sabakeste lühikesed 
lõmblevad tombukesed. 

Šelestov ja Petrenko puhastasid sapöörilabidatega nelinurkse 
platsikese lumest. 

«Siia heidamegi magama,» ütles Šelestov, haaras kirve ja astus tiheda, 


oksliku kuuse juurde. 
Ta lõi kirvesilmaga vastu puutüve ja kargas siis eemale. Okstelt 
varises alla lund ning härmatist. . 

Major puhastas kuusealuse lumest ja hakkas tugevate hoopidega 
tüve raiuma. Kuusk võpatas ja laskis kuuldavale heli, mis sarnanes 
valuohkega, justkui kaalutleks hetke, vajus siis ühele küljele ja langes 
raginal lumme. 

«Tema elu on läbi,» mõtles Petrenko nukralt. Leitnandil oli alati kurb 
vaadata, kui puid hävitati. 
Kuid osavasti kirvest käsitsedes laasis major juba kuuse käharaid oksi. 
Oksad viidi ja laotati lumest puhastatud kohale. Tekkis mitmekihiline, 
pehme küljealune. 
Nelinurga keskeleasetati väheldane ümmargune ahi. 
Sellest juhiti välja plekk-korsten. Sinna, kus plekk telgi 

riidega kokku pidi puutuma, kinnitati lai asbestvöö. Siis võeti 
nartadelt karusnahksed magamiskotid ja asetati need okstele. 

Plingist lõuendist telk varjas lumest puhastatud ja kuuseokstega 
kaetud koha. Major tagus külmunud maasse poolviltu neli vaia, 
kinnitas telginöörid nende külge ja suunas korstna selleks tehtud 
avausest välja. 

«Ongi valmis,» ütles ta siis, telgi eesriiet korraldas. 

«On ka aeg.» 
Taevas süttsid tähed. 
Bõkanõrov püstitas kahele poole tuld hargid ja asetas nendele ridva. 
Sellele riputas ta kalla ning laia põhjaga teekannu, mis oli kõvasti lund 
täis tuubitud. 
Ahne leek lõi kõrgele üles, valgustas kogu ümbrust ning tähed taevas 
oleksid nagu kustunud. 

Everstova luges kotist välja kõvaks külmunud pelmeene, mis 
klõbisesid nagu pähklid, Petrenko poolt lastud mõtus oli juba kitkutud 
ja puhastatud. 

Bõkanõrov ajas linnu vardasse ja kinnitas selle tule kohale. 

Lõkke tõttu vajus kogu ümbrus pimedusse. Mida heledamalt tuli 
lõõmas, seda lähemale paistis roomavat pimedus, ümbritsedes lõkke 
juures istuvaid inimesi. Tume taevavõlvaga tõusis üha kõrgemale ja 
kõrgemale. 

Tuli pures ahnelt kuivi halge, sisises õelalt, turtsus ja pildus 
pragisedes sädemetevihke õhku. 

Taas Bass lebas lõkkest eemal, asetanud oma suure pea võimsatele 
käppadele. Ta silmad paistsid pimedusest kiirgavate roheliste 
täppidena. 

Lõke muutus üha heledamaks, nagu astuks ta käreda pakasega 
kahevõitlusse. 

«Kus on küll praegu Beloljubski oma sõbraga?» lausus Bõkanõrov, 
kellegi poole pöördumata. 

«Arvatavasti kavatsevad nad, nagu meiegi, õhtust süüa,» vastas 
Everstova. 
«Võib-olla aga annavad jalgadele valu,» arvas Petrenko. 

«Nemad sõidavad ju ka põtradel,» väitis Everstova. «põder aga 
vajab iga kahe-kolme tunni järel puhkust. Ja süüa on loomadel ka 
tarvis.» 

«Jah, ega nartad põdra ees jookse,» kinnitas Bõkanõrov. 

Kõik vaikisid. Siis alustas Šelestov: 

«Küll on aga mahajäetud nurk! Inimese jalg pole vist kunagi siia 
saanud.» 

Bõkanõrov raputas pead. 

«Hee, Roman Lukitš, siin on astunud mitmesuguste inimeste jalad, nii 
heade kui halbade omad. Kaheksateistkümnendal aastal redutas neis 
paikades bande. Redutas siin ja tungis siit küladele ning 
peatuspaikadele kallale, mõnitas nõukogude inimesi. Meie, partisanide 
suhtes ei tundnud nad armu ega halastust. Suvel tegid nii: püüavad 
inimese taigas kinni, võtavad ta ihualasti, seovad puu külge ja 
jätavadki sinnapaika. Ja inimesel oligi ots käes. Päriselt. Vastikud 
putukad langesid pilvena õimetu kallale ning imesid ta tunni-paari 
jooksul verest tühjaks. Talvel aga toimisid bandiidid teisiti. Saavad su 
kätte, seovad kinni, löövad lumme püsti ja valavad siis veega üle. 
Käreda pakasega! Nii külm on, et lind lennult surnult. maha langeb... 
Hiljem me siiski hävitasime kõik need bandiidid.» 

Vanamees vaikis, sirvides mälestuses rasket minevikku ja imedes oma 
lühikest piibunosu. 

«Teie olite vist partisan, vanaisa?» huvitus Petrenko. «Jutustage meile, 
kuidas te vaenlastega võitlesite.» 

«Päris tõesti, jutustage!» toetas Everstova noormehe palvet. «Minu isa 
jutustas midagi kindral Pepeljajevist, 

kuid mina olin siis alles väike, ei mäleta enam midagi. Hiljem aga isa 
suri.» 
«Mina võitlesin ka kindral Pepeljajevi vastu,» ütles Bõkanõrov. 
«Jutusta siis, isa, jutusta! Seda on kasulik kuulda mitte ainult neil, 
noortel, vaid ka minul,» palus Šelestov. 
Bõkanõrov nõustus ja jutustas järgmist. 

Jaapani imperialistid ihusid juba ammu hammast nõukogude maa 
peale ja haudusid ammugi m.õtet saada Kaug-Ida, Siberi ning Jakuutia 
peremeesteks. Ja tuhande üheksasaja kahekümne teisel aastal 
valmistusidki nad saatma Nõukogude Liidu territooriumile 
ekspeditsiooni, eesotsas valgekaardi kindrali Pepeljajeviga. Formeeriti 
väeosa, mis koosnes peamiselt ohvitseridest ja kuhu kuulus umbes 
tuhat meest. Väeosa varustati kõigi relvaliikidega ja läkitati Ohhoota 
merd kaudu Ajaani sadamasse, mis kuulus Nõukogude riigile. Seal 
väeosa maabus ja suundus Jakuutia sisemaale. Ta läks metsistunud 
kohti mööda läbi taiga, kus meie väeosi polnud, kohtamata vastupanu, 
põletades harvad asulad ja hävitades kõik noore nõukogude võimu 
pooldajad. Pepeljajevil oli ülesandeks vallutada vabariigi keskus 


Jakutsk, kukutada rahvavõim ja kinnitada seal kanda. 

Teel Jakutskisse liitusid Pepeljajevi väeosaga kulakud, purustatud 
bandede riismed ja kriminaalkurjategijad ning väeosa muudkui 
kasvas. Talveks jõudsid nad rajoonikeskusse, Amgasse, asulasse, kust 
Jakutskini jäi kõigest kahe-kolme päeva teekond. 

Jakutsk oli suures ohus. Vägesid linnas ei olnud. Kommunistid 
kogusid umbes kolmesaja mehelise väesalga ja saatsid selle kindralile 
vastu. Ka Bõkanõrov oli väesaigas, ta läks sinna vabatahtlikult. 
Jakutskist Petropavloyski külani mindi hobustel, ja sealt jalgsi 
Amgasse. Toidumoonast ei jätkunud, püssideks olid peamiselt jahi- 

püssid. Viis päeva marssis väesalk, kuid Amgani ei jõudnud. 
Pepeljajev saatis kommunistide vastu oma abilise kindral Višnjovski. 
Algasid lahingud. Kommunistide olukord oli raske. Kaevikuid ei saa 
kaevata - maa on kõva kui raud. Kui üks seltsimeestest tapeti, varjasid 
teised end tema laiba taga ja tulistasid. Ellu jäi ainult sadakond 
kommunisti, kuid need ei alistunud ega lasknud valgeid Jakutskisse. 
Hiljem tuli abiväge ja pepeljajevlased purustati. Ning järgmisel aastal 
tabati ka kindral Pepeljajev ise. 

Bõkanõrov lõpetas jutustuse ja hakkas vaikides oma juba kustunud 
piipu imema. Vähe aja pärast lisas ta nukralt: 

«Kuid mina jutustasin halvasti. Oleks ju paljugi rääkida, aga ma ei 
oska.» 

Vestluse kestel olid pelmeenid valmis keenud ja mõtus küpsenud... 
«Noh, hakkame sööma ja siis puhkama» ütles Šelestov tõustes. 
«Viige kõik telki.» 

Telgis oli avar ja hõõguvaks köetud ahju tõttu soe ning valge. Kõik 
võtsid maha milte ainult mütsid ja pihtkasukad, vaid ka vatiülikonnad, 
jäädes haritiku riietuse väele. 

Nad asetusid istuma sissekäigust paremale. Everstova pani katla 
pelmeenidega istujate keskele ja andis igale lusika. 

Šelestov pilgutas radistile kelmikalt silma ja pikema seletuseta 
võttis see kotist kitsakaelalise alumiiniuminõu ning hakkas 
emailkruusidesse piiritust valama. 

«Täna võib anda kahekordse portsjoni. Oleme ju peaaegu rinde 
tingimustes,» ütles Šelestov. 

Bõkanõrov köhatas ja hõõrus käsi. 
Kui pelmeenid olid söödud ja järjekord mõtuseni jõudis, õnnestus 
seda vaid suuri vaevu tükeldada. 

«On aga linnuke!» muigas Bõkanõrov. 
«Mis linnukesel viga on? Hea linnuke,» tähendas Petrenko endale 
tükki võttes. 
Ka Šelestov valis endale tüki, proovides seda hammustada, kuid asetas 
selle pead raputades tagasi: 

«Tarvitades ühe Dumas' kangelase sõnu, võib öelda: ma austan 
vanadust, austan vägagi, ainult mille praetult.» 


Kõlas üldine naer. 
«Teie «põdrapull», Gritsko, tuleb vist anda Taas Bassile järada,» ütles 
Seleslov. 

Telgi eesriide alt poetas Taas Bass pea sisse. Ta silmad juslkui 
laususid: «Täitsa õige! Miks te end vaevate! Andke see vana mõtus 
parem mulle, kiili minu hambad tast juba jagu saavad.» 

Everstova kogus mõtuse tükid kokku ja viskas need koerale. 
Pool tundi hiljem valitses telgis juba vaikus. 


Hommikul ärgates ja pead magamiskotist välja pistes nägi 
Everstova majorit. See istus, jalad hommikumaalase kombel enda alla 
tõmmatud, kepi külge kinnitatud väikese peeglikese ees ja ajas habet. 
Ahi küdes juba ja telgis oli soe. 

Everstova laskis pilgu telgis ringi käia ja veendus. Et ka Bõkanõrovi 
ning Petrenko magamiskotid olid tühjad. 

«Tuleb välja, et jäin kõige kauemaks magama,» mõtles radist 
kohmetudes. 

Kuid väljas alles vaevalt koitis. 

Everstova ronis kotist välja, lõi telgi eesriide kõrvale ja tardus: vööni 
paljas leitnant võttis peodega lund ning hõõrus sellega nägu, õlgu ja 
rinda. 


153 

«See on ju meeletus,» karjatas Everstova, «Roman Lukitš, vaadake, 
mis ta teeb!» 

«Tean. Nägin juba. Pole seal hirmsat midagi,» vastas Šelestov. 
«Karastamine on hea asi, Nadjuša,» ütles Petrenko Everstova poole 
pöördudes. «Vabandage, et ma teid nimepidi kutsun.» 

«Te võite ju kopsud ära külmetada!» 

«Tühi jutt,» vastas Petrenko kindlalt, juba telgist. 

«Nüüd hõõrun ma keha selle froteerätiga üle ja valmis. Ma hõõrun 
end ikka talvel lumega, ja kui lund ei ole, siis valan keha külma veega 
üle.» 

Leitnandi tõmmu läikiva naha all mänglesid lugevad lihased. 

«See kõik on väga hea. Kuid ärge unustage, et te pole Ukrainas, vaid 
Jakuutias.» 

Everstova vangutas pead, läks telki ja heitis pilgu oma kellale: 

«Mul on kohe ühendus Jakutskiga.» 

Šelestov lõpetas habemeajamise. 

«Hästi,» ütles ta. «Töötage. Meie leitnandiga aga valmistame 
hommikusöögi.» 

Jakutsk teatas, et Beloljubski on Džug-Džuris tundmata, et insener 
Kotšnjov ei ole ise endalt elu võtnud, vaid on tapetud, ja et mõrvarid 
tuleb iga hinna eest leida ja kinni võtta. 

Hommikusöök oli valmis, kuid kõik ootasid Bõkanõrovi 
tagasitulekut. Vana kütt oli enne teisi üles tõusnud ja suuskadel 
lahkunud, teatades majorile, et tahab «natike patseerida». 

Kütt tuli tagasi alles valges. 
«Noh, jälgedeajaja, kuidas on?» võttis Šelestov teda küsimusega 


vastu. 

Bõkanõrov ei kiirustanud vastusega. Ta tegi kaelasalli lahti, laskus 
kükakile, toppis piibu tubakat täis, süütas põlema ja hakkas alles siis 
kõnelema. . 

«Läksin jälgi mööda edasi. Kui sõidad, on ühtemoodi, kui lähed 
jalgsi, siis teistmoodi jäljed. Kuid ma arvan õieti: koos Beloljubskiga 
põgeneb see mees, kes minu maja juures käis. .. Külm on. Nad 
sõidavad, sõidavad, siis tuleb aga kord üks, kord teine nartalt maha ja 
jook'seb kõrval. Teevad endale sooja. Ja ühel on teine jalg teist moodi, 
lonkab, nagu näha. Ja see mees lonkas kah.» 

«Ja seda kõike nägite te pimedas?» kahtles Petrenko. «Nägin,» heitis 
vanamees lühidalt ja asus sööma. 

«Mina ei mõista, isa, mis sul sellest avastusest kasu on?» ütles 
Šelestov õlgu kehitades. «Kas see on nüüd see mees või mitte, mis 
vahe sel on?» 

Bõkanõrov, kes oli söömisega ametis, ei vastanud. 


XII. VAENLANE SEGAB JÄLGI 


Varahommikul puhus põhjast nõrk, muul aastaajal vaevalt märgatav 
tuuleõhk. Kuid praegu, mil temperatuur alla neljakümne kraadi langes, 
lõikas see kõrvetav ja põletav «tuuleke» otse üdini. Pakane hakkas 
nartadel liikumatult istuvaid inimesi nagu aheldama, ja seetõttu tuli 
vehetevahel nartadelt maha ronida ning kiiret sörki teha. 

Roimarite jäljed kulgesid endiselt kord taigat mööda, 

kord lagendikel ning viisid seejärel laia kinnikülmunud jõe äärde. 
Jõe asukohta võis taibata mitte ainult järsu kalda, vaid ka lumega 
kaetud jäärahnude järgi, mis külmunud jõel turritasid. 

Jõe liikumatu pind,. mis praegu karu turris karvadega selga meenutas, 
kõneles kahe ürgjõu - vee ja pakase 

kahevõitlusest, mis talve tulekul siin oli aset leidnud. Nagu näha, oli 
vesi kaua heidelnud, kuid lõpuks nõrkenuna alistuma sunnitud, ning 
pakane pani ta kõvasti ahelaisse. Ta kattis jõe kaldast kaldani paksu ja 
kindla jääkaanega. Kuid kuulatades tabas kõrv, kuis vesi jää all kees ja 
vihaseit kohises, ning selles kohinas võis kuulda ähvardust: «Oota 
aga, küll luleb ka minu kord! Las aga kevadine päike hakkab 
soojendama, las aga voolavad mu rüppe kevadised sulaveed ja lisavad 
mulle jõudu, siis ma vast näilan sulle, pakane, mida mina suudanl 
Heidan endalt jäljetult su jääkatte ja voogan jällegi vabalt...» 
Roimarile jäljed viisid jõe veerjal kallast mööda, põikasid la järsku 
kääru, seejärel aga suundusid kõrvale, itta. 

Ei olnud tahlmist peatuda ja aega raisata, polnud just eriti mõnus 
sellise pakasega labakuid käestl võtta ja kaarti ning kompassi välja 
otsida, kuid teist leed polnud. 

«Kural võlaks seda Beloljubskit!» mõtles major endamisi. «Mis asi 


teda sinna kõrvale veab?» 

Šeleslov tõmbas planšetist kaardi, võttis paremalt randmeil 
piirituskompassi ja tegi mõne minuti pärast kindlaks, et põgenikud 
olid suunda muutnud. Kui nad senini rangelt kirdesse olid kihutanud, 
siis pöördusid nad nüüd ootamalult ilta. 

«Mm-jaa. .. Ei mõista, mida nad kavatsevad. Võib-olla tahavad 
tšuktšide või korjakkide juurde pääseda?..» arvas major. 

«Neil on ainult üks tee,» tähendas Bõkanõrov. «Ja ka meil on ainult 
üks tee.» 

Nad kohendasid oma salle, sidudes neid tugevamini ja kõrgemale, 
katsid suu ja nina, jättes vabaks ainult kitsad pilud silmade jaoks. . 

Silmapiiriga ühtesulavale kaugete mäeahelike tagant tõusis jõuetu 
päike. Ta valgustas nii heledait, et tahtmatult tuli silmad sulgeda, kuid 
ei soojendanud üldse. 

Tema viltustes kiirtes keerlesid müriaadid tibatillukesi, 
tolmukübemele sarnanevaid lumekristaile. 

Kõik istusid oma kohtadele. Šelestov tõmbas esirakendi ohje. 
Põdrad kihutasid, narta jalased kriuksusid. Ja jällegi algas 
tagaajamine. 

Kuid roimarite jäljed hoidusid ikka enam ja enam paremale. Mis 
sundis põgenikke suunda muutma? Kirde poole vaadates ei paistnud 
seal olevat mingeid takistusi. Ühetasase lumekihiga kaetud avar 
jõeluht ei võinud takistuseks olla. Milles siis asi seisis? 

«Nad kavatsevad midagi,» arutas Šelestov endamisi. 

«Aga mida nimelt?» 

Samad mõtted häirisid ka teisi. 

Šelestov sundis vahetpidamata põtru taga, tõstes sõidukiirust. 

Veidi enne keskpäeva, ületanud mäenõlvaku ja laskutlud kiiresti 
alla, sõitis Šelestovi rakend värsketele narta jälgedele. Põdrad peatati 
ja uuriti ümbrust ning kõigile sai selgeks, et nad olid siin juba kord 
olnud. 

«See on ju seesama jõekäär,» hüüatas radist imestunult. 

«Seda-et, segavad jälgi. Tahavad meid eksiteele viia,» ütles 
Bõkanõrov. 

«Jääge teie istuma, seltsimehed,» tegi major korralduse, «ma vaatan 
ümbruse hästi järele. EI me juba kord siin olime, selles pole kahtlust. 
Siin võtsin ma kaardi välja ja võrdlesin kompassiga.. Vaadake, siin on 
mu jäljed. . . Istuge edasi, ärge nartadelt maha tulge.» 

Major tõusis nartal kogu pikkuses püsti ja vaalas ringi. 

Siis võttis ta jällegi kaardi ja kompassi ning pöördus näoga kirde 
poole. Eespool uppusid läbipaistmatusse külmaahetusse silmaga 
vaevalt tabatavad ja oma piirjooni muutvad mäeahelikud. Paremal 
pool, seal, kust Šelestov ja ta kaaslased olid äsja tulnud, kerkis paiguti 
lage, 

paiguti madalate põõsaste ja harvikuga kaetud jõekallas. Nõlvakul 
paistis rühm kaski, mis end tihedasti üksteise lähedusse olid surunud. 
Neid piiras hundipajurägastik. Pahemal pool laius ääretu taiga, paiguti 


roheline, paiguti pruunikasroheline ja lõpuks must. Taiga oli ka nende 
seljataga, kus Šelestov ja ta seltsimehed olid peatunud ja ööbinud. 

Mayori kiirustamata liigutustest ja ta uurivatest pilkudest, mida ta 
kord ühele, kord teisele poole heitis, oli raske ta mõtteid mõista. 

Pealtnäha oli ta nagu ikka rahulik ja pisut karm. Kuid see näis 
ainult nii. Roimarite käitumine viis majori segadusse ja ta püüdis 
kangekaelselt selgusele jõuda, mida nad sepitsevad. Ta erutus. 

«Mis mõte on küll kogu sellel tembul?» küsis ta endalt. «Nad tegid 
ju ringi, läksid üle omaenda ja meie jälgede ning siirdusid nüüd juba 
läände.. Tähendab vastupidises suunas, tagasi? Miks? Milleks oli neil 
vaja asjatult aega raisata?» 

«Ja siia nad jälgi ei jätnud, ei tulnud nartalt maha. Kas märkad seda, 
Roman Lukitš?» tähendas Bõkanõrov, Šelestovi mõtteid katkestades. 

«Märkasin juba ammugi,» vastas major ning mõtles endamisi: 
«Sellepärast ma ju ütlesingi teile, et ärge kah nartadelt maha tulge.» 
«Tähendab, kavatsevad meid petta,» lausus Petrenko. «üht võib 
petta,» tähendas Bõkanõrov, «kahega on seda raskem teha, kolmega 
veelgi raskem, neljaga aga juba hoopis raske. Seda-et, ka meil tuleb 
neile järele sõita. Jällegi taigasse.» 

«Muud üle ei jää. Neil on üks narta ja läände viivad ainult 
nartajäljed,» ütles Petrenko. 

«Aga kuidas siis veel võiks olla?» küsis Everstova. 
«Võiks ka nii olla, et üks sõitis nartal läände, teine- 

aga suuskadel või põdra seljas teisele poole,» seletas leitnant. . 
«Mõte on õige,» arvas Šelestov endamisi ja otsustas, et ühel tuleb 
nartalt maha tulla ja jälgi uurida. 
«Isa,» pöördus major Bõkanõrovi poole, «silmitse sina jälgi. Võib-olla 
läksid nad tõesti lahku. Ainult ettevaatlikult.» 

«Saan aru,» vastas Bõkanõrov lühidalt. 
Nartalt maha tulemata võttis ta suusad, asetas need narta jalaste 
rööbastesse, asus siis suuskadele ja sõitis edasi. Ta liikus algul läände, 
kuhu uued jäljed viisid, seisatas seal mõne minuti, pööras siis ümber 
ja siirdus kirde suunas. Seal peatus ta samuti ja silmitses põtrade ning 
narta jälgi. Vana küti teritatud vaist ja pilk võimaldasid talle mingite 
märkamatute, hariliku silmaga tabamatute tunnuste abil kindlaks teha, 
et mõlemad roimarid nartal läände olid sõitnud. 
«Nad sõitsid koos,» teatas ta tagasi tulles. 
«Pool päeva on juba läinud,» mõtles Selestav, «peab ruttama.» Ja 
jätkas tagaajamist. 


Kui mittesoojendav päike juba tihedasse õhtuvinesse vajus, selgus, 
et Šelestov oma seltsimeestega oli veel ühe ringi teinud, see tähendab 
kuskil kagus veel kord roimarite ja omaenda vanadest jälgedest üle 
sõitnud. Nad leidsid endid samas kohas, kus keskpäevalgi, nimelt jõe- 
kääru läheduses. Sõitjad peatusid. Põtradele tuli puhkust anda. 
«Seda-et, tahavad meid jälgedelt ära eksitada,» ütles Bõkanõrov. . 

«Nüüd on see juba päevaselge,» mõtles major. «Nad tegid kaks 


ringi, täpse kaheksa, ja seda muidugi meelega.» 

«Nad kontrollisid ja veendusid, et neid taga aetakse,» tähendas 
Petrenko. 

Šelestov hõõrus käega pakase tõttu kokkukleepunud silmalauge. 
Viimased kolm-neli kilomeetrit oli ta pärituulega sõitnud. Ta mütsi ja 
pihtkasuka ääriseid kattis paks härmatisekord. 

«Siinsamas orienteerusin ma hommikul kaardi ja kompassi abil,» 
mõtles Šelestov veel nartal istudes. «Seal on sama hundipajust 
ümbritsetud kaskede salk. Taamal paistab lund täistuisanud kuuselatv. 
Nüüd on vaja teada saada, kuhu ja millises suunas nad ometi sõitsid.» 

Roimarid olid neile raske ülesande andnud. Jälgede ristumiskohalt 
läksid jäljed kolmes suunas: mööda jõekallast endiselt kirdesse, üle 
nõlvaku itta ja lõpuks läände. . 

Jälgijad istusid murelike nägudega. Šelestov ei andnud käsklust 
nartadelt mahatulemiseks, ehkki selleks tundus juba olevat ilmne 
vajadus: nagu ikka, vastu õhtut pakane kõvenes. Oli vaja liikuda ja 
tardunud luidliikmeid elustada. 

Viimaks lubas Šelestov nartadelt maha tulla ja kõik siirdusid tema 
juurde, püüdes sammuda endist jalasejälge mööda, et mitte enam uusi 
jälgi teha. T 
Oli vaja nõu pidada ja arvamusi vahetada. 

Silmad pilukil ja kulmud kortsus, laskis Šelestov jalad üle nartaääre 
ning ütles: 

«Mis sa kostad! See on vast lugu! Sellelt teelahkmelt on päeva jooksul 
viis nartat ja kolmteist põtra kaks korda üle läinud. Katsu siis selles 
jälgede segus veel millestki aru saada. . .» 

Isegi Bõkanõrov oli ilmselt segaduses. Petrenko ja Everstova vaatasid 
vaikides Šelestovile. 

«Näete, mis nüüd välja tuleb,» jätkas major. Ta joonistas sõrmega 
lumele oma jalgade ette kaheksa ja 

märkis sellel ilmakaared algustähtedega. «Püüame nüüd nende 
väheusutavad suunad kõrvale heita. Kagusse ei võinud nad sõita, kuna 
meie sealt tulime. Nad oleksid meiega kokku põrganud. Tähendab see 
suund langeb kindlasti ära. Teist korda läände, see on tagasi sõita ei 
olnud neil minu arvates mingit mõtet.» Major vaikis, mõtles ja jätkas 
siis: «Nii et järele jääb kaks suunda itta või kirdesse. Teist võimalust 
ma ei näe. Kuid millist teed nad nimelt sõitsid, selles seisab küsimus.» 
«Aga vahest mõtlevad nad veel kord emba-kumba ringi korrata?» 
avaldas Petrenko arvamist. 

Šelestov tõstis pea, vaatas leitnandiJe ja tähendab nagu iseendale: 
«Emba-kumba ringi korrata... Emba-kumba... Aga millist siis?» 


«Missugust tahes.» 

Šelestov langetas pea ja otsis taskust paberosse. 

«See oleks neile endile väga riskantne ja ohtlik,» ütles ta pärast 
mõningat vaikimist. «Kujutlege end nende asemel. Kui nad siia 


jõudsid, kaalutlesid nad nähtavasti samuti, millises suunas minna, ning 
arvestasid ka seda võimalust, et meiega kohtuda võivad.» 

«Jah, võib küll olla,» nõustus Petrenko. 

«Tagasi nad ei lähe,» ütles Bõkanõrov kindlalt. «Näed sa, nad tahtsid 
meid ninapidi vedada ja lähevad nuüd edasi.» 

«Edasi jah, edasi nüüd küll, kuid kuhu nimelt?» küsis 

.Šelestov. «Lähevad nad kirdesse, on see edasiminek, siirduvad aga 
itta, lähevad samuti edasi.» 

Bõkanõrov kehitas õlgu. 

Kõnelusse segas Everstova. 

«Kas Taas Bass ei haista, kuhu nad sõitsid?» Šelestov vaatas 
Bõkanõrovile, see aga omakorda Taas Bassile. Peni lebas just jälgede 
ristumiskohal, hoides 

kõrgel oma kikkis kõrvadega pead. Kuuldes oma nime, tõusis ta 
jalule. 

«Kole raske,» vastas Bõkanõrov viimaks. «Jälgi on palju. Ta oleks 
ehk isegi juba haistnud, aga näe, on teine rahulik.» 

«Proovida ju võib,» ütles Petrenko. 
Bõkanõrov noogutas pead ja andis koerale jakuudikeelse käskluse. 
Tõlkes oleks see kõlanud: «Otsi, Taas Bass... Võõras.. . Otsi!» 

Peni sööstis kohalt ning hakkas jälgi nuusutades tarmukalt edasi- 
tagasi jooksma ja sagima. Lõpuks jooksis ta Bõkanõrovi juurde, istus 
tema vastu maha ja vaatas talle otsa. Koer keeras pead kord paremale, 
kord vasakule ja taloli justkui süüdlane ilme. 

«Isal oli õigus,» ütles Šelestov. «Sellises virr-varris ei saa ka Taas 
Bass otsa ega aru.» 

Kuid videvik tihenes, tihenes ka külmavine. Ja juba kadusidki sinna 
päeval selgesti näha olnud mäeahelikud. 


Põdrad sõtkusid jalgadega, nagu avaldaksid nad sellega oma 
kärsitust. 


Šelestov istus mõne minuti vaikides, tõusis siis üles ja ütles: 
«Roimarid ei tohi meie käest pääseda. Ning meie ei hakka 

ennusjama kuhupoole nad sõitsid. Me püüame mõlema suuna suhtes 

selgusele jõuda. Tuleb nii teha: sina, isa,» pöördus ta Bõkanõrovi 

poole, «jääd siia, ristteele. Peidad enda ära ja valvad.Kui nad on 

otsustanud veel kord ringi teha, siis peavad nad tingimata teelahk 

mele tulema. Kas sa said minust aru?» 

«Õige. Sain aru.» 

«Sinu ülesandeks on teada saada, millise suuna nad valivad, kui uuesti 

siia ilmuvad. Kuid nad ei tohi sind näha. Mitte mingil juhul! Sa pead 

neile märkamatuks 

jääma. Peitud hundipajustikku, sinna nende kaskede alla ja ootad. 

Meie jätame sulle kaks nartat. Kui roimareid näed, lase mööduda. Ei 

hõiget ega lasku, mitte midagi. Oota, kuni nad eemalduvad ja sõida 

siis ühe nartaga jälgi mööda neile järele. Teise narta jätame siia. Las 

põdrad puhkavad. Neid läheb meile hiljem vaja. Näe, sellesse kõige 

suuremasse kaske lõika märk, et meie teaksime, kuhu sa sõitsid. 


Teravots ülespoole tähendab kirdesse, teravots paremale tähendab itta. 
Sa tead ju, kuidas seda tehakse?» 
«Mõistan, mõistan,» vastas Bõkanõrov. «Aga mis teie teete?» 

«Meie?» kordas Šelestov küsimust. «Meie teeme nii: mina sõidan 
kirdesse, Petrenko ja Everstova aga ühel nartal itta.» 

«Ahaa. Targasti,» kiitis Bõkanõrov. 

«Ja veel kord: pea meeles,» hoiatas major, «et sina oled üksinda, 
nemad aga kahekesi, ja millised relvad neil on; me ei tea. Tähendab, 
tüli ära nori. Võitluses võib üht või kaht surmavalt haavata, see aga ei 
kuulu meie ülesandesse. Me peame nad mõlemad elusalt kätte saama. 
Sina pead järele vaatama, kuhu nad sõidavad ja neile järgnema. Meie 
aga jõuame sulle järele.» 

«Kui nad aga siia ei tulegi? » esitas Everstova põhjendatud küsimuse. 
«Siis oota kedagi meist.» 

«Seda-et, võta Taas Bass endaga kaasa,» tegi vana kütt ettepaneku. 
«Milleks?» 

«Ee-e, kuula mind. Taas Bass leiab mu kusttahes üles. Ja minu 
juurde pole tarvis kedagi saata. Ta leiab ise. Aga temaga leian ma ka 
teid üles.» 

Major nõustus ja ütles siis: 

«Asume nüüd asja juurde.» 

Kaks nartat põtradega viidi nõlvakule, paremale jõekäärust, keset 
hundipajutihnikut. Bõkanõrov istus kaskede juurde varitsema. Need 
seisid ristteelt meetrit kakskümmend eemal. Varitsuskohalt vaadates 
oli risttee nagu peopesal. Vanamees võttis nartalt magamiskoti, ronis 
sellesse rinnuni sisse ja sõnas: 

«Nüüd ei saa mind ka külm kätte.» 

«Me jätame oma kotid ka teile,» tegi Everstova ette paneku. «Milleks 
meil neid teel vaja on? Liigne raskus.» 

«Ka see on õige, Nadjuša. Oöbida me ei kavatse,» ütles major. 


Kolm magamiskotti - Šelestovi, Petrenko ja Everstova omad, laoti 
üksteise peale. Moodustus suur karusnahkadest madrats. 


«Täitsa hea,» kiitis Bõkanõrov, kaheraudset püssi enda kõrvale 
asetades. 
Šelestov mõtles veidi ja lausus siis: 
«Üldse oleks õigem kogu kraam nartadelt siia jätta, nii telk kui ka ahi 
ja toiduainetekotid. Võtame ainult seljakotid kaasa. Ja nüüd kähku 
kõik siia!» 
Mõne minuti pärast oli kogu kraam kahelt nartalt Bõkanõrovi 
varitsuspaika üle toodud. 

«Väga hea, väga hea,» kordas Bõkanõrov kotis istudes ja piibunosu 
popsides. «Nüüd jooksevad teie põdrad kergelt.» 


Varitsemiskohalt lahkudes tasandasid Šelestov, Petrenko ja 
Everstova oma karusnahksete labakutega lume ning kaotasid kõik 
jäljed, mis ristteelt Bõkanõrovi juurde viisid. 


Šelestov vaatas sinnapoole, kuhu Bõkanõrov oli maha jäiinud ja ütles: 


«Suurepärane. Juba praegu ei ole siit mitte midagi näha ja öösel 
veel vähem. Noh, aga nüüd, leitnant, istuge Nadjušaga oma nartale ja 
sõitke jälgi mööda itta. 

Tee on teile juba tuttav. Mina aga sõidan jälgi mööda kirdesse. Ja 
pidage meeles peamist: meie peame sellel ringil kohtuma ega tohi 
ringist välja minna.» 
«Aga kui nad ringist välja lähevad ja uut teed pöörduvad?» küsis 
Petrenko. 
«Üükstapuha,» vastas Šelestov kindlalt. «Meie kohtume ringil ega 
lähe sellest kõrvale isegi siis, kui me uued jäljed avastame. Selge.» 
«Selge.» 

«Nõnda. Kui mina uutele jälgeoele satun, jään sinna teid ootama, ja 
kui teie satute - oodake mind. Siis otsustame, mis teha. Ja pidage veel 
meeles - ärge põtru ära väsitage. Iga tunni või poolteise pärast tehke 
kas või kümneminutiline peatus. Noh, ja kui te vaenlasi peaksite 
kohtama, juhinduge sellest, mis ma Bõkanõrovile ütlesin: mõlemad 
roimarid tuleb elusalt kinni võtta. Kohanege olukorraga ja pidage 
meeles, et need lurjused millegi eest tagasi ei põrka ja abinõusid ei 
vali. Ärge ägestuge. Teadke, et seljatagant tapetakse ka vapraid. 
Tegutsege!» 

«Just nii - tegutseda!» raius leitnant Petrenko ja lastes radisti ees 
minna, siirdus oma narta poole. 

Ka Šelestov tahtis juba nartale istuda, kui talle meenus koer. 
«Taas Bass! Taas Bass!» hõikas ta peni. 
Kuid koera polnud näha. 
«Taas Bass!» kutsus Šelestov uuesti ja kuulis siis Bõkanõrovi häält: 
«Mine, mine, Taas Bass. . . Mine, nii on vaja. . .» 
Peni nähtavasti ei mõistnud, miks ta oma peremehe pidi maha jätma, 
kuid ta täitis siiski käsku ja läks majori, juurde. 

See silitas koera ja otsis taskust suhkrutüki. Taas Bass liputas saba 
ja vaatas narta poole, mis kiiresti ida suunas eemaldus. 

«Sina tuled minuga, Taas Bass, minuga tuled,» kõneles major 
nartale istudes. «Meie oleme ju sinuga vanad tuttavad. Miks seda 
sõprust kaotada? Ee-hei!» hõikas ta põtradele. 

Ja risttee jäi tühjaks. 


Vilkuvate tähtede külmas valguses magas taiga. Sametmustast ja, 
nagu näis, maad ligi laskunud taevast langesid vaevumärgatavad 
nõeljad härmatisekübemed. 

Nartal istus varjatuna Bõkanõrov, piilus ja kuulatas, oodates 
vaenlase võimalikku ilmumist. Ta kartis köhatada, suitsetada või end 
ettevaatamatu liigutusega reeta. 


Üksindus oli Bõkanõrovit õpetanud iseendaga kõnelema, kuid 
praegu hoidus ta ka sellest. Kütt istus vaikides, nagu oleks ta kohale 
tardunud, ja ainult kutsumatud mälestused tikkusid talle pähe. Meenus 
paarikümne aasta eest surnud naine, meenus ainuke poeg, kelle valged 
bandiidid olid tapnud. Ja vanal kütil käis peast läbi mõte, et saatus on 
inimeste suhtes väga ebaõiglane: noored lahkuvad elust, vanad aga 
jäävad. 

Halastamatu, kärekülm pakane tungis juba magamiskotti ja haaras 
vähehaaval kogu keha. Kuid vana kütt istus endiselt liikumatult Ja 
võpatas tahtmatult, kui puhkavad põdrad norsatasid. 

«Seda-et, Beloljubski siia tagasi küll ei tule,» mõtles ta. «Asjata ma 
siin istun.» 

Kui unerammestus peale tikkuma hakkas, raputas Bõkanõrov end 
järsult ja suunas pilgu ristteele. Jälle hakkas ta aju unest ähmaseks 
muutuma ja vanamees väristas õlgu. Järsku tabas ta erk kõrv mingit 
ebamäärast heli. Õieti sarnanes see heli sahinaga. Bõkanõrov teadis, et 
taigas on mitmesuguseid helisid. Mõned neist vaibuvad juba enne, kui 
suudavad õieti tekkidagi. Kuid 

see heli, mida tema kõrv tabas, ei vaikinud, vaid kuuldus üha 
selgemini. 

Bõkanõrov vahtis pingutatult ettepoole, kust sahin kostis, ja nägi 
inimest. Üksik mees lähenes ristteele läänest ja ta suusad kriuksusid 
kergelt. Lume taustal oli mehe kogu nüüd juba selgesti näha. Ta liikus 
suuskadel ilma keppideta, ettevaatlikult, aeg-ajalt peatudes ja teed 
silmitsedes. 

Mees tuli sealtpoolt, kust teda kõige vähem võis oodata. Nüüd 
peatus ta jällegi, kükitas maha, tõusis siis jälle püsti ja tuli edasi. 
Vahemaa Bõkanõrovi ja tundmatu vahel vähenes. 

Ja nüüd märkas Bõkanõrov, et mees üht jalga lonkab. 

«Seesama, seesama!» mõtles vana kütt. «Kuid miks ta üksi on? Kus 

on teine? Kus on Beloljubski? Kus on põdrad ja narta.. .» 

Silmi pingutades vahtis ta pikkamisi lähenevat kogu. 

Nüüd lahutas neid ainult umbes neljakümnemeetriline vahemaa, mitte 
rohkem. 

Mehel polnud püssi ja ta käed olid vabad. Ja arvestades seda, et 
mees ei liikunud nii, nagu ausad inimesed harilikult liiguvad, vaid 
kuulatades, ringi piiludes kükakile laskudes ja jälgi uurides ning aeg- 
ajalt peatudes otsustas Bõkanõrov, et ta ees seisab Beloljubski 
kaaslane ja nimelt sama inimene, kes tookord tema tarre sisse ei 
astunud, võib-olla Punapea. 

Mõtted kihasid Bõkanõrovi peas. Mispärast ta ometi üksi on? Kuid 
võib-olla major või leitnant võtsid Beloljubski kinni, see siin aga 
põgenes? 

«Küllap see nii ongi,» käis tal mõte peast läbi. Võib olla haavas 
pealekauba veel kedagi meie omadest. Haavas ja nüüd ei tea, kuhu 
minna. Kardab uusi jälgi jätta. 

Aga kui äkki... E1,» Bõkanõrov heitis pahad mõtted 


167 


kõrvale: «Aga mis siis, kui ma ta kinni püüan? .. . Šelestov, nagu 
näib, püüdis Beloljubski kinni ja mina püüan selle. Kuidas oleks? Ta 
on üksi, püssi pole. Oi, see läheb hästi. Roman Lukitš ütleb veel 
aitäh.» 

Selle ajaga oli tundmatu juba peaaegu ristteeni jõudnud ja peatus 
uuesti, nagu aimates, et teda mingi oht varitseb. 

Bõkanõrov ei tundnud enam külma, vastupidi, tal hakkas nüüd 
järsku kuum, isegi lämmatavalt palav, ja ta käed tõmblesid 
millegipärast. EttevaatJikult, käratult vabastas ta jalad magamiskotist, 
surus selle põlvede abil enese alla kokku ja võttis püssi kätte. 
Tundmafu kükitas jälgi uurides maha. 


«Eks sa näe, kah vahib. Tahab teada, kuhu meie omad läksid,» mõtles 
Bõkanõrov ja nägi, kuis mees end äkki ootamatult sirgu ajas. «Tarvis 
ristteele lähemale minna. Las ta näeb, et mul on püss. Siis ta ei jookse 
minema. Küllap ta teab, et kuulide eest ei pääse.» 

Mees seisis mõned sekundid liikumatult, ning justkui kinde lolles, 
et mingit ohtu ei ole, laskus uuesti kükakile ja jätkas jälgede 
silmitsemist. 

«Nii ma teengi,» otsustas Bõkanõrov, ja kuni tundmatu lumel jälgi 
uuris, asus vana kütt hääletult suuskadele ning püssi ühes käes hoides 
lükkas teisega hundipajud kõrvale ja liugles alla. 

«Seisa! Seisa!» karjus ta valjusti, püssi viibutades ja ristteele 
lähenedes. 

Mees tõusis kähku, nägi Bõkanõrovit püssiga, pööras ringi ja pani 
sinnapoole jooksma, kust oli tulnud. 

«Pääseb, .. Väledasti jookseb... Pääseb. ..» torkas ärev mõte vana 
kütti. «Kuid ma hirmutan teda... Sihin peast kõrgemale ja lasen. Las 
teab, et mu püss oskab lasta kah.» 

Bõkanõrov peatus, pani püssi palge, libastus seejuu- 

res, kuid tulistas siiski. Kaja kaikus tumedalt ja nukralt vastu. 

Ning äkki juhtus uskumatu lugu: mees peatus jooksul ja langes 
näoli lumme. Üks suusk tuli tal jalast ära ja libises ettepoole, teine 
tõusis otsapidi üles. 

Bõkanõrov jahmus ja hõõrus silmi. Kuidas võis see juhtuda, et 
tema, esmaklassiline kütt, kes orava tabamusega silma tappis, nüüd 
inimese maha laskis, kui ta ju ometi peast kõrgemale sihtis? Ta tahtis 
ju meest ainult hirmutada, mitte aga tappa, isegi mitte haavata. 
Kuid mees lamas liikumatult siruli lumel nagu suur tume laik. 
«Asi on halb. . Täitsa halb. Seda-et, tapsin ta ära. Libastusin ja sattus 
pihta.» . 
Kibedad mõtted tulid talle pähe: miks astus ta majori keelust üle? 
Miks ta ennast näitas? Miks ta tulistas? 

«Roman Lukitš vajab elusat, mitte aga surnud vaenlast. Halvasti 


läks. Aga võib-olla ma haavasin teda ainult?» mõtles Bõkanõrov ja 
läks lamaja poole. 

Kuid tundmatu ei avaldanud mingeid elumärke, ta ei liigutanud ega 
oianud. 

«Tapsin ära... Ära tapsin... Halvasti tuli välja,» kinnitas vana kütt 
'endamisi, lumel lamavale inimesele lähenedes. 

Ta astus üsna ligi. 
Mees lebas näoli lumes. Tema vasak käsi oli ette heidetud, parem aga 
oli vajutatud pea alla. 
«Mis nüüd teha?» lausus Bõkanõrov juba valjusti, viskas suusad 
jalast, kummardus tundmatu kohale ja tõstis ta käe üles. 
Käsi oli raske kui surnul. Bõkanõrov surus oma käe ta ees lebäva 
mehe mütsi alla ja tundis paljast nahka. 
«Punapea,» ütles ta siis. «Šaraborin. Tähendab minu osaks langes talle 
lõpp teha. Kuid mis ütleb nüüd Roman 

Lukitš? Kuidas vaatan ma talle veel silma? Ta ju õpetas mind, mina 
aga ei kuulanud ta sõna.» 
Bõkanõrov tõusis ja ajas enese sirgu. 
«Kuhu see kuul ometi sattus?» küsis ta endalt. 
Ja äkki tegi seni liikumata olnud keha järsu liigutuse, haaras vana küti 
jalge ümbert kinni ja tõmbas neid tugeva tõmbega enda poole. 
Bõkanõrov langes selili. Ta ei jõudnud toibuda ega midagi taibata, ei 
jõudnud vähimatki vastupanu osutada, kuna kõik toimus mõne hetke 
vältel. Ta peale langes kogu raskusega suur inimkeha ja midagi lõikav 
valusat kõrvetas ta külge. .. 

Kui Bõkanõrov meelemärkusele tuli, tundis ta kõigepealt 
vaigistamatut, käristavat valu vasakus küljes. Ja et selle õudse valu 
pärast mitte kisendada, hammustas ta huulde ning kuulis samas 
inimeste hääli. 

«Püss ja padrunid kuluvad meile marjaks ära,» ütles keegi 
külmetanud häälega. Bõkanõrov tundis häälest komandant 
Beloljubski. 

«Tarvis on ära sõita, kiirusta... Mida siin veel oodata?» kuuldus teine 
hääl. 

Ka seda häält tundis Bõkanõrov - see kuulus Punapeale. 

«Ehk aga ärkab veel ellu? Kuidas sa teda tabasid,» küsis Beloljubski. 

«Minu noa alt, tead, ei ole veel keegi eluga pääsenud,» vastas 
Šaraborin. «Sina oled see, kellel halvasti välja kukub. Nagu viietsai 
kütil kunagi - pääsevad kerge haavaga.» 

Talumatut valu ületada püüdes ja oigeid alla surudes pigistas 
Bõkanõrov kõvasti hambad kokku. Ta tunds, kuidas ta pahemat külge 
soojendas ta enda palav veri, mis haavast voolas, kuid vana kütt kartis 
end liigutada. 

«Kuidas ta ilma põtradeta siia sattus?» kuuldus jälle Beloljubski 
hääl. 

«Ei tea. Maksab selle üle pead murda? Tarvis on ära sõita, aga mitte 


mõelda,» muutus Šaraborin ärevaks. 

«Noh, kui sõita, siis sõita,» nõustus Beloljubski ja lisas: 

«Tõenäoliselt tuli ta siia suuskadel. Aga kust?» 

Talle ei vastanud keegi. 

Veidi hiljem kõlas põdraajajale iseloomulik hõige ja Bõkanõrovi kõrv 
püüdis kinni kohalt liikuva narta tuttava heli. 

Kui vaikseks jäi, avas vana kütt silmad. Ülal, tema kohal laius 
tähtede maailm, avar, salapärane, mõõtmatu ja külm. Suure vaevaga 
keeras Bõkanõrov enese paremale küljele, ajas end ühele käele 
toetudes üles ja nägi kirdesse, jõekääru poole, eemalduvat nartat. 
Bõkanõrov saatis sedapika pilguga, kuni narta ööpimedusega ühte 
sulas, ja mõtles kibeda kahetsusega oma õnnetu saatuse üle. 

«Seda-et, Punapea vedas mu sisse, hullusti vedas sisse. Ma olen 
otsas, päris otsas Oi, kuidas ,külg valutab! . .. Tal on terav nuga. Pikk 
nuga... Mu elupäevad on läbi ja Roman Lukitš ei saagi teada, kuhu 
põgenesid Beloljubski ja Punapea. See on paha... Kaske peab märgi 
lõikama... Märgi... Miks ma Taas Bassi ära saatsin! Peni oleks mulle 
appi tulnud. Poleks lasknud mind tappa... Olen rumal vanamees... 
Päris rumal. .. Ooehh!.. .» 

Valu alla surudes katsus Bõkanõrov end üles ajada ja jalgadele 
tõusta, kuid vana partisani, väsimatu küti tugevad jalad, mis pika elu 
jooksul nii palju kilomeetreid olid maha käinud, olid nüüd nii nõrgad, 
et ei suutnud keha kanda. Ta kukkus rinnuli lumme ja vilistades tuli 
hingamine ta lõõtsutavatest kopsudest. Süda tagus korratult ja üha 
kumedamalt ja kumedamalt. 

Liikumatult lamades mõtles ta: 

«Kaskedeni pole palju maad. .. Mitu sammu see oleks? Sammu 
kakskümmend-kakskümmend viis. Jalad ei võta, rooman. .. Peab 
märgi tegema... Siis tabab Roman Lukitš nii Punapea kui ka 
kornandandi -.. Sõidab siia... näeb märki ja.. ,» 

Kogu jõudu kokku võttes hakkas Bõkanõrov selle koha poole 
roomama, kus ta hulk aega oli peidus olnud. Ta ei suutnud järsku 
taibata, miks ta üks käsi äkki nii külmetama hakkas, kuid nähes, et see 
paljas oli, mõistis, et oli labaku kuskile maha pillanud. Et kätt lumest, 
mis kõrvetas kui kuum raud, eemal hoida, püüdis ta end küünarnuki 
abil edasi tõugata. Ta tegi kramplikke liigutusi ja lükkas oma keha 
edasi nagu tõuk, jättes lumme sügava, nagu adraga küntud vao. 

Bõkanõrov roomas. .. Ta peatus sageli, langedes kogu kehaga 
lumele ja vajudes peadpidi hange, kaotades tilk tilga haaval oma 
elumahla - verd. 

Aeg-ajalt ahmis vana kütt ahnelt suuga kohevat lund ja neelas seda. 
Ta sisemuses põles kõik. Ja püüdes seda tuld vaigistada, neelas ta 
lund. Neelas ja langes jälle lumele; tundes, et jõud temast lõplikult 
lahkub, et ta varsti, nüüd kohe, teadvuse kaotab. 

Mõistes oma süüd ja piineldes, et ta seda enam heaks teha ei suuda, 
roomas vana kütt üha edasi, liikudes rohkem oma veel säilinud 
tahtejõu viimase pingutuse kui kehalihaste varal, mis olid muutunud 


loiuks, kaotanud oma sitkuse ja jõu ning ei kuulanud enam sõna. 
Vahemaa vähenes pikkamööda. Bõkanõrov nägi juba 
hundipajustikku, nägi salgana kasvavaid kaski allarippuvate raagus 
okstega. 
Jõudnud lõpuks kõige suurema kaseni, haaras ta käega selle tüve 
ümbert kinni, oigas üha suureneva valu pärast, vajus kummuli lumme 
ning jäi mõneks hetkeks jällegi liikumatult lamama. 

«Ma lõikan märgi... Lõikan, seda-et... Roman Lukitš ei sajata 
mind...» 

Siis haaras ta jõuetute kätega külmunud kase libeda ja külma tüve 
ümbert kinni, võttis kogu oma jõu kokku, toetas värisevad põlved 
lumme ja hakkas pikkamisi end üles ajama. 

Meelekohtades tagusid haamrikesed, silme ees tantsisid 
mitmevärvilised tulukesed. Bõkanõrov hoidis kasetüvest kinni ja 
langes põsega ta atlasslibeda jäätanud koore vastu. 

«Nõndaks. .. Nõndaks... Nüüd on vaja nuga võtta,» käsutas ta 
iseend. 

Labakuta jäänud parem käsi ei tundnud enam külma ja seda ei 
saanud peaaegu enam liigutada. Kaua otsis ta sellega pihtkasuka alt 
vöö külge kinnitatud nuga. Lõpuks sai selle pihku, ja hoides seda 
kangestunud sõrmedega, lõikas aeglaselt kase valgesse koorde 
tumeda, ülespööratud otsaga noole. Hetke pärast vallandusid ta 
sõrmed iseenesest ja nuga kukkus maha. 

Bõkanõrov katsus vaadata lumisesse kaugusse, kuid kõik sulas ta 
silme ees ühte, tähed taevas tantsisid. Ta tõmbas täie rinnaga endasse 
kopse põletavat kärekülma õhku ja karjatas: 

«Oo! Masuren!...» 

Tema karje, jõuetu ja lühike kui ohe, kadus tühjusse. 

Jalad kaotasid elastsuse ja nõrkesid, nagu oleks keegi nad läbi 
lõiganud. Puutüvest eemaldumatavajus Bõka nõrov maha, pöördus 
vaevaga ümber ja istus, selga vastu puud toetades, kase alla maha. 

Ja samal ajal tuli ta juurde kütkest lahtitõmmanud põder. Too 
lükkas oma niiske nina Bõkanõrovi näkku ja mähkis selle oma sooja 
hingusesse. 

Põder eemaldus. 
«Kus on mu püss?» kerkis äkki ajju hilinenud küsimus. 

Ja kohe tuli ka vastus: «Punapea võttis ta... võttis püssi, mille Roman 
Lukitš mulle kinkis . .» 

Mitte kunagi varem kogu oma rohkem kui seitsmekümne aastase 
elu kestel polnud Bõkanõrov tundnud tugevamat pahameelt iseenese 
üle ja põletavamat viha Punapea vastu. 

Vähe aja eest talumatuna tunduv terav valu vasakus küljes hakkas 
pikkamisi vaibuma. 
Vana kütt tundis midagi kergenduse taolist. Ta kehas valgus laiali 


meeldiv, mõnus roidumus. Kuid sügavale aukuvajunud silmades 
väreles veel nõrga tulukesena elu. 

«Sa oled õnnelik, puu,» sõnas Bõkanõrov tasa, tõstes pilgu ja 
vaadales kase okstele. «Sina näed veel kaua tähti... taevast. . .» 
Need olid vana küti viimased sõnad. 

Suure kase vastu, mille all Bõkanõrov istus, hõõrdus kriiksudes 
väike kaseke, mida kerge tuuleõhk liigutas. 

Ja vanakesele viirastus, et üsna lähedal kriuksuvad läheneva narta 
jalased. Ja veel viirastus talle kevadise sulavee ojakeste vulin, rohu 
kahin ja linnuhäälte sillerdav 

helin... 

Kurb naeratus tardus vana küti näole, ta laud sulgusid, nagu oleks 
neile uni vajunud. 

Bõkanõrov ei kuulnud enam, kuis kusagil lähedal kaeblikult ja 
hädaldavalt nuttis jänes. , . 


XIII. ÄREV ÖÖ 


Pakane kleepis laud kokku ja põletas nägu, kuid Petrenko tundis end 
hästi ning reipana ja ümises isegi mingit lõbusat ukraina meloodiat. 
«Miks te nii rõõmus olete?» küsis tema selja taga istuv Everstova, 

«Ma ei tea, näe, isegi,» vastas leitnant ausalt. «Võibolla sellepärast, 
et mulle näib, nagu õnnestuks just meil kahekesi neid bandiite 
tabada.» 

Everstova vaikis ja mõtles. «Muidugi oleks see tore küll.» 

Narta viitas teeaukudes ja mäenõlvakutel, põrkas nähtamatute, 
lumega kaetud kändude vastu, paiskus üles ja Everstova haaras siis 
tugevamini leitnandist kinni. 

«Hoidke aga kõvasti,» hoiatas Petrenko, jalgu kindlamini vastu 
jalaste otsi toetades. «Muidu ma kaotan teid ara ja siis vast saan 
majori käest pipart.» 

Petrenko ja Everstova ei unustanud hetkekski, et nende ülesanne ei 
seisa ainult selles, et ringi sõita või roimareile järele jõuda, vaid et neil 
tuleb tähele panna ka veel seda, kas põgenejate jäljed vahest ringist 
välja, eri, suunda ei lähe. 

Püssi hoidis Petrenko kaitseviilnas, et oleks võimalik seda iga hetk 
kasutada. 

Leitnant oli mõttes juba kava välja töötanud, kuidas toimida juhul, 
kui nad vaenlasi peaksid kohlama. Sellel kaval oli mitu varianti, 
olenevalt sellestl, kus ja kuidas kohtumine toimub. 

«Ellu jätan ma nad muidugi,» arutas Petrenko endamisi, «kuid 
mõlema ribisid proovin ma nüüd küll. See on ju päevaselge! See ei käi 
majori käsu vastu,» 

Uusi jälgi polnud. Kuigi roimarid ehk teist korda seda teed sõitsid, ei 
väljunud nad ringist. . 


Vanu rööpaid mööda jooksid põdrad võrdlemisi kiiresti, kuid majori 
juhiseid meeJes pidades tegi Petrenko kella jälgides korrapäraselt 
lühikesi peatusi ja laskis loomi puhata. 

Kell kaks öösel tegid nad pooletunnilise peatuse, rakendasid põdrad 
lahti ja lasksid nad sööma. Petrenko, püss käes, istus nartale, et 
roimarid neid ootamatult 

ei tabaks, Everstova aga võttis seljakotist raadiojaama. Oli aeg 
Jakutskiga raadioühendusse astuda. Polkovnik Grohhotov tundis huvi 
selle vastu, milliseid tulemusi jälitamine oli andnud, ja Everstova 
teafas jakuudist kolhoosniku Ootšurovi haavata saamisest, põtrade 
röövimisest ja roimarite kavalusest, kes püüavad jälitajaid eksiteele 
viia. 

«Aga kus on major?» järgnes küsimus. 

Everstova vastas ka sellele, seletades, et tuli jaguneda kolme rühma, 
kui majorit ja Bõkanõrovit kumbagi «rühmaks» lugeda võib. 

Seejärel palus Grohhotov majorile edasi anda, et Toi Haja 
kaevandusse on kaks uurijat välja sõitnud, ja käskis, niipea kui 
leitnant ja Everstova majoriga kohtuvad, kohe Jakutskiga ühendusse 
astuda. Grohhotov teatas, et nüüdsest peale raadiokeskjaam Jakutskis 
ootab pidevalt Šelestovi väljakutset ja seetõttu võib igal hetkel ühen- 
duse jalule seada. 

«Aga mina tahaksin juba süüa,» tunnistas Everstova pärast 
raadiosideme lõppemist. 

«Ainuke, mida ma pakkuda võin, on šokolaad,» ütles Petrenko. Ta 
otsis välja ja ulatas Everstovale šokolaaditahvli, mille söömist oli 
alustatud juba enne Jakutskist väljasõitu. «Tugevamaks keha 
kinnituseks ei jätku meil aega.» 

«Jah, seda küll,» nõustus Everstova. 
Põdrad vedasid uuesti nartat mööda jälgi, mis keset tihedat taigat 
looklesid. 

Pärast peatust Petrenko meeleolu muutus. Ta kaotas juba lootuse 
roimareid kohata ja vaikis. Vaikis ja mõtles oma asjadest, sellest, et 
niipea kui ta komandeeringust Jakutskisse tagasi pöördub, tuleb kohe 
ema enese juurde kutsuda. Juba neli aastat, kuni tema, Petrenko, õppis 
ja praktiseeris, oli ema elanud üksinda. Tema eriala 

tõttu pole tal raske tööd leida, sest arstid on Jakuutias sama vajalikud 
kui Ukrainas. Kuid kas teda ära lastakse? . .. Tal tuli tahtmine teada, 
kas Everstoval on ema ja millega tema tegeleb. Ning ta küsis: 
«Nadjuša, kas teie ema on Jakutskis?» 

«Jah.» 

«Mida ta praegu teeb?» 

«Praegu?» Everstova muigas. «Praegu ta arvatavasti magab.» . 
Petrenko hakkas naerma. 

«Ei-noh, teie ei saanud minust õieti aru. Millega ta üldse tegeleb?» 


«Ta töötab agronoomina sovhoosis. Ta on esimene jakuutlanna - 
agronoom.» 

«See on tore,» tähendas Petrenko. 

«Kui isa temaga abiellus, oli ema peaaegu kirjaoskamatu. Isa töötas 
temaga iga päev ja sundis teda õppima minema.» 

«Kui ma Jakutskisse tagasi pöördun, kutsun kohe ema Zaporožjest 
sinna. Mis te arvate. . .» algas leitnant, kuid ei lõpetanud lauset. 
Eespool puutüvede vahel vilksatas midagi tumedat. Petrenko, kes 
isegi ei jõudnud oma kaaslast hoiatada, peatas korrapealt põdrad, 
tõmmates neid järsult paremale. Narta käändus küljeli ja Everstova 
langes lumme. 

«Tss!.. .» tegi leitnant vaevait kuuldavait, laskus ühele põlvele ja 
pani püssi palge. 

Ta pidi juba varem valmis mõeldud käskluse hõikama, kuid samas 
hüüatas Everstova: 

«See on ju Taas Bass!... Taas Bass, tubli.koer, tubli peni!» 

Koer jooksis nendeni ning sagis ühe juurest teise juurde, kargles ja 
püüdis nägu limpsata. 

«Ptüi! . ..» ohkas leitnant kergendatult. 


178 


«Pidite ta peaaegu maha laskma. See oleks vast number olnud!» 
«Noh, ega küll! Ma ei kavatsenudki lasta, ja kui oleksingi lasknud, siis 
mitte pihta. Öelge tõtt - mida te mõtlesite?. 

«Mina. .. ma...» kohmetus Ever-tova. «Ausalt öelda - lõin veidi 
araks.» 

«Seda juhtub kõigiga. Tõeline argpüks ei tunnista kunagi, et ta 
kohkus. .. Nagu näha, ei ole Roman Lukitš kaugel. . .» 

Petrenko ei jõudnud veel lauset lõpetadagi, kui nendeni kandus 
jalaste iseloomulik kriuksumine ja mõne hetke pärast ilmus Šelestovi 
rakend nähtavale. 

Major sõitis üsna nende juurde ja tuli nartalt maha, et luid-liikmeid 
sirutada. 

«Küll Taas Bass aga ehmatas meid!» tunnistas Everstova. 

«Aga miks te siin peatusite?» küsis Šelestov. 

Petrenko seletas. 

Šelestov süütas paberossi ja ütles: 

«Kaotasime asjata mitu tundi. Jälgi ei näinud?» «Ei. .. Ei...» vastasid 
leitnant ja Everstova peaaegu ühest suust. 

«Jälle vedasid need kõrilõikajad meid sisse,» mõtles Šelestov. 
«Tähendab nad kordasid teist ringi, aga mitte seda, ja siirdusid 
läände.» Ning küsis: 

«Kas põdrad on väsinud?» 

«Pole märgata. Jooksevad hästi.» 

«Lasite neid puhata?» 

«Jah, mitu korda.» 

Major viskas pooleldisuitsetatud paberossi lumme. 
«Kas raadioühendus oli?» oli ta huvitatud. 


Everstova jutustas, mida Jakutsk oli edasi andnud. 
Vähe aja pärast ütles Šelestov: 

«Pole võimalik, et põgenikel oleks pähe tulnud tagasi pöörata. 
Peaks olema täielik idioot, et seda söandada. Arvatavasti ilmuvad nad 
jälle ristteele. Meie ei tohi hetkegi kaotada. Kuipalju teie kell näitab?» 
Petrenko ja Everstova vaatasid oma kella. Kõigi kolme kellaaeg ühtis. 
Kell oli mõned minutid neljal. 

«Pöördume tagasi ristteele,» ütles Šelestov. «Teie minge minu teed, 
mina aga sõidan teie oma mööda. Ja olge kogu aeg valvel.» 
«Mõistan,» vastas Petrenko. 

Nad istusid nartadele ja sõitsid eri suunas. 

«Mis siis nüüd õieti toimub?» küsis Everstova arusaamatuses pärast 
pikka vaikimist. 

«Lööge või maha, aga ma ei saa millestki aru,» vastas Petrenko 
mõtlikult. «Võib ainult ennustada.» 

«J aa-ah. . .» venitas radist oma salli kohendades, «sellistes asjades 
ennustus ei aita.» 

«Teate mis. ..» Petrenko vaikis veidi aega. «Nad kas loobusid 
sellest teest, mida mööda meie sõidame, või siis väljusid ringist ja 
maskeerisid oma jäljed nii, et meie seda ei märganud.» 

«On see võimalik? Ei, ei või olla. Ma ei tea, kuidas nüüd küll teie, 
kuid mina. olen kogu aja tähelepanelikult vaadanud. Ja ärge unustage, 
et majoril Taas Bass kaasas oli.» 

«Majori pärast olen ma niuretu, tema on kogenud inimene, aga just 
meil tuleb silmad lahti hoida.» 
J ah, tõsi küll, tuleb veelgi tähelepanelikumalt vaadata.» 

Taiga muutus harvemaks. Üha - tihedamini esines kaski. Lõpuks 
jõudsid põdrad väikesele puudeta tasandikule ja jooksid erksamalt. 
Tee oli siin kergem ja sirge, ei olnud enam ei kände, tuulemurdu ega 
lamapuid. Ka nähtavus muutus paremaks. Läks nagu valgemaks, 

olgugi et koiduni oli veel küllalt aega. Ka tuul vaikis. Seda polnud 
peaaegu tundagi. 

Kokkuleppe kohaselt vaatasid Petrenko ja Everstova kumbki ise 
külge: Petrenko vasakule, Everstova paremale. 

Nende silme ees kulges endiselt kaugusse isegi öösel hästi nähtav 
üksainus tee. 

Umbes poolteist tundi pärast peatuseta sõitu tasandikul, mis 
jõekääru juurde viis ja juba tuttav oli, hüüatas Everstova äkki ning 
haaras leitnandil õlgadest: 

«Pidage, pidage! Jäljed!» Petrenko peatas rakendi: 


«Kus?» 

«Mööda sõitsime. Ma nägin selgesti.» Ja nartalt maha hüpates jooksis 
Everstova lumme vajudes tagasi. 

Jooksnud meetrit kakskümmend, hõikas ta ärevusega hääles leitnanti: 
«Tulge siia! Ruttu... Sõitsime mööda ja ei märganud ... Jäljed jah. . .» 


«Kuidas siis ei märganud, kui ometi märkasime,» mõtles Petrenko 
Everstova juurde rutates. 
«Näe, vaadake. . .» näitas see. 

Kirde suunas sõidetud teelt põikasid umbes kolmekümnekraadilise 
nurga all kõrvale uued, täiesti värsked jäljed. 
Petrenko võttis kompassi ja asetas selle peopesale. 
Kompass kinnitas, et jäljed suundusid just kirdesse. 
«Nad sõitsid oma endist kurssi mööda,» lausus ta siis. 
«Aga kuidas siis Roman Lukitš neid jälgi ei märganud?» imestas 
Everstova. 
«Jah, tõepoolest... Ehk teate mis? Kui ta siit mööda sõitis, siis jälgi 
nähtavasti veel ei olnud.» 
«Tuleb välja, et nad sõitsid pärast majorit?» 

«Tuleb nii välja,» ütles Petrenko. «Ja kuigi major poleks jälgi 
märganud, mis on täiesti uskumatu, oleks - Taas Bass nad kindlasti 
avastanud.» 
«Tähendab nad sõitsid Roman Lukitši kannul tema jälgi mööda, siin 
aga pöördusid järsult vasakule.» 
«Kahtlemata. Vahe seisab ainult ajas. Meie sõitsime pool teed ristteeni 
Ja jõekääruni.» 
Everstova laskus, põlvili ja silmitses tähelepanelikult kirdesse viivaid 
nartajälgi. 

«Teate mis,» ütles ta tõustes. «Meie peame ju nüüd kohe vanaisaga 
kohtuma. Eks ole? Tema pidi ju neile järgnema.» 
Petrenko mõtles veidi. 
«Võib-olla sõitis tema ka juba mööda?» 
«EL» raputas Everstova pead. «See pole võimalik. Siit on ainult üks 
narta läinud. Selle teeb iga koolipoiss kindlaks.» 


*Ristteeni jõekääru juures oli Petrenko ja Everstova arvestuse järgi 
jäänud mitte üle kilomeetri maad, kuid Bõkanõrovit polnud ikka veel 
näha. 

Põdrad vähendasid juba jooksukiirust - nad olid väsinud. 
«Mul oli peaaegu õigus,» tähendas leitnant «Vana kütt on tõenäoliselt 
enne meid siit ära sõitnud.» 

«Võin kihla vedada, et mitte,» raputas Everstova pead. «Ma ei ole 
taigas esimest korda, olen siin palju sõitnud. Ühe narta jälgede suhtes 
on võimatu eksida.» 

Petrenko tahtis oma kaaslasele midagi vastata, kuid samal hetkel 
kuulis ta kõrv selgesti koera ulgumist. Petrenko tõmbas ohjadest ja 
põdrad jäid seisma. «Kas kuulete?» küsis ta. 

«Kuulen.» 

Ulgumine kostis umbes nelisada meetrit ristteest eemal, sealt, kuhu 
Bõkanõrov varitsema oli jäetud. 


«Taas Bass?» lausus leitnant kõheldes ja lisas kohe: 
«Aga võib-olla ka hunt?» 


«Ei, see pole hunt. See on Taas Bass. Ja kuidas ta ulub, otse 
südamesse lõikab!» 

«Tähendab major on juba seal?» 

«Kuid mispärast ulub Taas Bass nõnda?» 

«Ei mõista. Noh, läki!» Ja Petrenko huigatas põtradele. 

Šelestovi ja Petrenko nartad jõudsid ühtaegu ristteele. Põdrad põrkasid 
peaaegu kokku. 

Šelestov kargas nartalt maha ja heitis kiire pilgu maastikule oma 
ümber. 

Valitses vaikus; seda häiris ainult Taas Bassi südant lõhestav 
ulgumine. 

«Noh, kuidas on?» küsis Šelestov. 

Mida see küsimus pidi tähendama, ei suutnud Petrenko taibata. Käis 
see Taas Bassi ulgumise või selle kohta, mida Petrenko ja Everstova 
teel olid märganud? 

«Me avastasime nende jäljed, seltsimees major.» 


«Kus?» 

«Nii kilomeetrit kaheksa siit eemal.» 

«Kuhu jäljed lähevad?» 

«Kirdesse. Määrasin selle kompassi järgi täpselt kindlaks.» 


«Ja jäljed on päris värsked, ühe narta jäljed,» lisas Everstova. 


«Kuid kus on siis Bõkanõrov?» küsis Šelestov ja ta hääles tundus 
ärevust. 

Petrenko laotas käsi: 

«Ei tea. Meie ei kohanud teda. . .» 

«Mispärast Taas Bass ulub? Mis on juhtunud?» küsis major jällegi, 
suutmata oma erutust alla suruda. 

«Meie ise ehmusime ka,» tähendas Everstova aralt. Šelestov kohendas 

masinlikult automaati, mis tal rinnal rippus, astus mõned sammud 

nartast eemale ja peatus äkki. Leitnant ja radist seisatasid ta kõrval. 
Nad nägid selgesti veidrat, hirmuäratavat, nagu kellegi poolt küntud 

vagu lumes, mis viis ristteelt sinna, kuhu Bõkanõrov oli varitsema 

jäetud ja kus Taas Bass praegu ulgus. 

«Isa! Kuule, isa!» hüüdis Šelestov värisema löönud häälel valjusti. 

Talle vastas ainult kiiresti vaibuv kaja. 

«Taas Bass! Siia!» hüüdis Šelestov uuesti. 

Taas Bass vaikis hetkeks, kuid hakkas siis veel kaeblikumalt, veel 

nukramalt ulguma... 

Šelestov ja ta sõbrad seisid liikumatult. 

Ööpimedus hõrenes ja hajus aeglaselt, nagu vastutahtmist. 

Läänetaevas kustusid tähed, idas aga piilus juba läbi koidueelse 

hämaruse. arglik hommikuvalgus. 


Šelestov, kes millegipärast äkki kühmu oli vajunud, nagu oleks ta 
õlgadele üle jõu käiv koorem laotud, sinJtas käed ette ja astus põlvini 
lumes pahmates vagu mööda edasi. Petrenko ja Everstova järgnesid 
talle. 

Varsti nägid nad külmunud veretilku. Major tundis, kuidas tal 
südame alt külmaks tõmbus ja jalad oma kindluse kaotasid ning 
nõrgaks muutusid. 

«Mis siin juhtus?» mõtles ta südame valutades. «Miks Bõkanõrov ei 
vasta?» 

See, mida kõik kolm kaskedele lähenedes nägid, otse naelutas nad 
kohale: kõige suurema kase all lumel, toetanud selja vastu puutüve, 
istus kuidagi viltuvajunult, ebaloomulikult langetatud päi liikumatu 
Bõkanõrov. 

Taas Bass, nagu ei märkakski ta lähenenud inimesi, istus peremehe 
kõrval, ja tõstnud koonu ülespoole, ulgus. Veidi eemal seisid kobaras, 
vahetevahel nahka väristades, neli põtra. 

Everstova kattis näo kätega. Šelestov sööstis edasi, takerdus lumes 
ja kukkus. Leitnant möödus temast, jooksis vanakese juurde, silmitses 
teda pingutatult ja võpatas. Bõkanõrovi poolavatud, eluläike kaotanud 
silmad näisid talle kunstlikena, kulmud ja ripsmed olid tihedalt 
härmatisega üle puistatud. Kortsudest uuristatud nägu oli pikaks 
veninud ja koltunud. Lumel eretas vereloik, millele juba jääkoorik oli 
peale tõmbunud. . 

«Elab?» hüüdis summutatud häälel juurderutanud üleni lumine 
Šelestov. 

Vastuse asemel võttis Petrenko vanakese külma, juba kangestunud 

käe, lootuses, et pulsi kas või nõrkki löök tema kurva aimuse tühistab. 


Šelestov ei korranud küsimust. Ta laskus samuti põle vili, viskas 
kindad käest, haaras vana küti randme oma sõrmede vahele ja katsus 
kaua pulssi leida. Siis tõmbas ta käe ära ja pühkis sellega pikkamisi 
üle oma näo. 

Kõik temas hakkas vastu kohutavale mõttele, et ta vana ustav sõber 
juba surnud on, et tema, Šelestov, istub praegu inimese vastas, kellele 
nüüd kõik on tühine. Talumatust sisemisest valust vananes majori 
nägu järsku ja silmad langesid auku. Ta puhkes nutma. 

Siis segunes valutundega kibe teadmine, et ta võib-olla ei teinud 
midagi nii, nagu oleks pidanud tegema, et ta võib-olla midagi ette ei 
näinud ja et just see vana küti hukkumise põhjuseks saigi. See mõte 
viis ta meeleheitele. 

Šelestov tõusis. Oleks tulnud öelda: «Jah, lõpp!» Kuid selle asemel 
käskis ta veidi häält kõrgendades: 

«Telk! Lööge ruttu telk üles!» 

Petrenko ja Everstova tormasid käsku täitma. 

«Nüüd magamiskott!» 

Everstova võttis koti, mis kaskede juures maas oli, ja andis selle 


majorile. 

«Kõigepealt on vaja teda külma eest kaitsta,» otsustas major. 
«Võib-olla on ta külmanud.» 

Šelestov ja Everstova panid Bõkanõrovi tõrksa, paindumatu keha 
karusnahksesse kotti, vabastanud enne vanakese jalad torbastest ja 
võtnud tal pihtkasuka seljast. 

Koitis juba, kuid päikest polnud veel näha. Telk löödi üles ja toodi 
mõned sületäied kuivi hagu. Petrenko jooksis läheduses kasvavate 
kuuskede juurde ja raius neilt oksi. Ta laotas need ühetasase kihina 
maha ja soovitas majorile ettevaatlikult: 

«Minu arvates tuleks haav kiiresti järele vaadata.» 

«Tean,» vastas Šelestov ahju paigale seades. «Kuid külma käes ei saa 
seda teha.» 

Everstova murdis kuivi hagu, valmistudes ahjus tuld süütama, ja 
liigutas hääletult huuli. 

«Nadja,» hüüdis teda Šelestov, «millal on ühendus J akutskiga?» 
«Igal ajal, Roman Lukitš. Ma andsin ju teile edasi, mis polkovnik 
ütles.» 

«Unustasin,» tunnistas Šelestov. 

Everstova pani haod ahju ja tõmbas tikust tuld. Tuli lõi vuhinal 
põlema. Külmast toodud raudahi hakkas prõksuma ja pragisema. 

Bõkanõrov kanti telki, võeti magamiskotist välja ja hakati teda 
riidest lahti võtma. Riided olid, eriti vasakpoolsest küljest, üleni verd 
täis imbunud. Särk lõigati lõhki ja kui ühel pool haava ei leitud, 
keerati teine külg. Evetstova karjatas: abaluust veidi allpool haigutas 
vasakus küljes kohutav, surmav haav. 

Milliseid oletusi major ka tegi, ei suutnud ta enesele toimunud 
mõrvast pilti luua, olgugi et ta pärast ümbruse hoolikat uurimist siiski 
mõningatele järeldustele jõudis. See, et neli põtra, kaks nartat ja kogu 
nende koorem puu- 

tumatult alles olid, sundis mõtlema, et roimarid varitse'miskohal 
polnud käinud, ja võimalik, et ei teadnudki, et Bõkanõrov seal peidus 
oli. Nähtavasti olid roimarid väga kiirustanud, sest nad polnud tahtnud 
ümbruse läbiuurimisega aega raisata. 

Jälg, mis sarnanes küntud vaole, milles oli vereplekke, kuulus 
Bõkanõrovile. Muid jälgi siin polnud. 

Püssi ja padrunitasku puudumine ei vajanud selgitusi. 

Oleks veider olnud, kui Beloljubski ja ta kaaslane, olles relvadeta, 
oleksid loobunud püssi ja padrunite kaasavõtmisest. 
Samm-sammult edasi liikudes jõudis Šelestov lõpuks kohani, kust 
Bõkanõrov oli surnult leitud, ja silmas nüüd kasekoorel noolt, mis 
näitas, millises suunas mõrvarid olid kadunud. 
Seejärel tegi major ringi ümber hundipajudesse kasvanud 


varitsemispaiga, kuid ei leidnud sealt midagi peale põdrajälgede. 


«Roimarid on jälle kirdesse läinud,» mõtles ta ja pöördus mõtetega 
Bõkanõrovi juurde tagasi. «Ma uskusin sinusse, isa, nagu iseendasse. 
Uskusin nii kindlalt, et ei lubanud endale mõelda, et sa eksisammu 
võiksid teha. Nagu näha, oleksin ma ise pidanud varitsema jääma ja 
sinu enda asemele saatma. Kuid kes võis arvata, et vaenlane tuleb 
sealt, kust teda ei oodatud? Kuidas võis arvata, et sina, vana partisan, 
kogenud kütt, kärsituks muutud? Kõik on imelik, kummaline ja rumal! 
Mõned tunnid tagasi kuulsin ma sinu reibast häält, kõnelesin sinuga .. 


Nüüd aga lebad sa liikumatult, kõige vastu ükskõiksena .. .» 


Telgist väljunud Everstova katkestas majori kibedad mõtted: ' 
«Roman Lukitš! Kas teil on midagi Jakutskisse edasi anda?» ' 

«Jah,» vastas Šelestov lühidalt. 
Ta astus telki, võttis välikotist märkmiku ja kirjutas polkovnik 
Grohhotovile telegrammi: 

«Täna öösel hukkus meie poolt jälitatavate roimarite käe läbi meie 
teejuht, tuntud kütt, kolhoosi liige Vassili Nazarovitš Bõkanõrov 
vaenlast varitsedes. Millistel asjaoludel ta hukkus, ei ole mulle veel 
selge. Kõik üksikasjad kannan teile tagasi tulles suuliseit ette. Palun 
Toi Haja kaevanduse direktsiooni kaudu kolhoosi juhatust infor- 
meerida. Omakseid Bõkanõrovil ei ole. Jätkan jälitamist. Kõik 
andmed räägivad selle poolt, et meil on tegemist kardetavate 
roimaritega, kes ei vali abinõusid oma eesmärgi saavutamiseks. Pean 
oma ülesandeks nad lähema kahe ööpäeva jooksul tabada.» 


*Bõkanõrov otsustati matta nõlvakule, peaaegu kaskede alla. 

Polnud kerge kivikõvaks külmunud mBasse hauda kaevata. 
Kõigepealt süüdati tohutu suur tuleriit. Kui see lõplikult oli ära 
põlenud ja kokku varisenud, ajasid Šelestov ja Petrenko tuha ja 
söestunud tukid kõrvale. Siis haaras major kirve, leitnant aga labida. 

Kuid maa oli sulanud kõigest kümne-viieteistkümne sentimeetri 
sügavuselt, edasi aga oli igikülmunud maa. Kirves ja labidas põrkasid 
sellelt tagasi nagu raualt. 

Pärast pikka ning väsitavat tööd, millest majori ja leitnandi 
pihkudesse jäid verised rakud, oli mBasse raiutud umbes 
kaheksakümne sentimeetri sügavune haud. 

«Aitab,» ütles Šelestov hauaservale istudes. «Kiskja ei kraabi seda 
enam lahti.» 

Bõkanõrovi keha mässiti telkmantlisse, asetati hauda ja Petrenko 
hakkas seda külmunud mullakamakatega täis ajama. 
Peagi kujunes haua kohale künkake ja leitnant puistas selle lumega 


üle. 


Everstova nuttis. 
Petrenko pöördus kõrvale, et silmi tikkuvaid pisaraid varjata. 
«Hüvasti, isa! Hüvasti, Vassili Nazarovitš! . ..:. sosistas Selestov ja 


langetas pea veelgi sügavamale. 
Vana sõbra surmaga kadus minevikku tükk tema enda elust. 

Õhus sätendasid härmatise hõbedased tähekesed. Sinakana sillerdas 
taiga. Silmapiirile kerkisid mäeahelike sinised kontuurid. 

Šelestov astus kase juurde, lõikas selle atlasskoorde kuupäeva ja 
kaks joont ümber tüve. 

«Et ma ära tunneksin,» mõtles ta. «Ma tulen veel sinu juurde, isa, ja 
külastan sind...» 

Taas Bass aga keerles haua ümber ja ulgus kaeblikult. Ta jooksis 
nõlvakule kaskede juurde, kus kerkis lumega kaetud künkake, ja 
tardus paigale. Näis, et ta 

kaalutles, mis nüüd ette võtta: kas joosta kauge üksiku majakese 
juurde, kus ta palju aastaid oli elanud, kus ümberringi taigas iga rada 
talle tuttav oli, või jääda siia selle künkakese juurde, või siis lõpuks 
järgneda uuele peremehele? 

Nartad hakkasid liikuma ja võtsid suuna kirdesse. 

Taas Bass püsis endiselt kohal. Šelestov pöördus ja hõikas koera: 

«Taas Bass! ... Taas Bass! Minu juurde!» 

Koer vingatas kaeblikult ja järgnes sörkival hundi sammul nartadele, 
lastes pea sügavalt norgu. 

XIV. OROSSUTSEV TEEB VEA 


Külm õhk oli täis okaspuude lõhna. Hiiglaslikud mastimännid 
oleksid nagu toetanud madalat mustavat taevast, mis oli tähti täis 
puistatud. Kuuskede selgesti eralduvad ja teravad nooled kõrgusid 
noorte kaskede kohal. Salgakesel kuuskedel olid oksad üksteisest läbi 
põimunud ja moodustasid nagu telgi. Selle all põles lõke. Pragisedes 
paiskusid tulest üles kollased leegikeeled. . 

Lõkke juures istusid Orossutsev ja Šaraborin. Nad olid alles 
nüüdsama ööbima jäänud, lõkke üles teinud ja ootasid nüüd, millal 
liha pehmeks keeb. 

Näol valugrimass, oli Šaraborin alumise huule ette lükanud ja 
määris seda ettevaatlikult põdra ploomirasvaga. 

Orossutsev silmitses oma kaaslase pikka jahinuga ja proovis ta 
pideme tugevust. Vaatluse tulemused rahuldasid teda ja ta viskas noa 
Šaraborinile tagasi. 

«Jah, kui see asjake augu lööb, siis on see korralik,» ütles ta. «Ja 
käes istub kah hästi. See kukkus sul siiski maruhästi välja! Kuidas sa 
ometi pead ei kaotanud?» 

Šaraborin vajutas sõrmeotstega huult ja lausus kähiseval häälel: 

«Mis seal pead kaotada! Tema hõikas: «Hei! Seisa!» Mina hakkasin 
jooksma, tema aga - põmm! Mina mõtlesin: «Ta on siiski halb kütt, 


või ei taha ta mind tappa. Näib, et tahab elusalt kinni võtta.» Ja näen, 
ta on üksinda, kedagi ümberringi pole. Võtsin siis kätte ja kukkusin. 
Las mõtleb, et on mu tapnud. Nii ta mõtleski. Täitsa tola vanamees. 
Nii kaua maailmas elanud, aga loll mis loll!» 

«Noo-no, aga edasi?» Orossutsev asetas oma põlvedele püssi, mis 
alles hiljuti oli Bõkanõrovile kuulunud, ja hakkas seda silmitsema. 

«Edasi. .. Ta tuli mu juurde, mina krauhti! ta jalgadest kinni ja 
põmmdi! lumme. Ning siis - v-vopsti!... ja oligi valmis.» 

«Osavasti nuputatud. Tõepoolest osavasti! Mina poleks vist selle peale 
tulnud,» kiitis Orossutsev. 

«Mis seal nuputada. Olen juba varem sedasi teinud. Kui üks ühe 
vastu väljas oled, siis on see kõige kindlam ots.» 

«Jaa -ah,» venitas Orossutsev, silitades läikima poleeritud 
püssipära. 

Püss meeldis talle ja vanema eesõigust kasutades otsustas ta juba selle 
omastada. 

«Kuid ma tegin ikkagi hästi, et sinu suuskadel ette saatsin. Kui me 
nartal kahekesi oleksime ristteele sõitnud, oleks ta võinud meid 
teineteise järel maha nottida.» 

«Ei tea. Võib-olla,» kostis Šaraborin. Endamisi aga mõtles ta: «Sind 
oleks küll tapetud, sina istusid ees, mina aga oleksin jällegi surnut 
teeseinud.» 

Nad vaikisid. 

Oöpimedus mähkis endasse lõkke ja selle ääres istuvad kaks meest, 
taiga tõmbus nende ümber koomale. Vaikust segas ainult 
tule.praksumine, mille kohal katlas vahutades kees teise tapetud põdra 
liha. 

«Pane tähele, nad tulevad tingimata jälle meile jälgi mööda järele,» 
katkestas Šaraborin vaikuse. 

«Ja sinu kavalus ei aidanud midagi,» torkas Orossutsev. 

«Jah, ei aidanud. Ma tapsin vanamehe ära ja major on nüüd kindlasti 
päris tige.» 

Nad vaikisid jälle. 

Orossutsevit rõhusid halvad eelaimused. Ta kartis, et Šaraborin 
lõppude-lõpuks keeldub ehk viimast teda Kõverjärveni, kohani, kus 
lennuk maandub. Jätab ehk tema 

öösel maha ja kaob ise ära. Sest Šaraborin on ju taiga risti ja põiki läbi 
hulkunud, tunneb kõiki salaradu, võib sind viia kuhu vaja ja ükskõik 
kust ka tuua. Ja olgugi, et lõppeesmärk, nagu öeldakse, käega katsutav 
on, siiski ei saavuta Orossutsev seda ilma Šaraborinita. Ta hirm oli 
kasvanud pärast jutuajamist, mille vältel Šaraborin avameelselt oli 
ütelnud, et tal pole tahtmist üheskoos edasi minna ja et temaian 
mingisugused oma asjad ajada. Hirm suurenes veelgi pärast lennuki 


ootamatut ilmumist nende kohale. 

Pärast kolhoosnik Otšurovi pussitamist oli Šaraborin kogu aja 
halisenud ja kinnitanud, et neid jälitatakse, et neid aetakse taga, ja 
seda juba siis, kui selleks polnud veel mingit alust. Seejärel oli 
Šaraborin teinud ettepaneku number kaheksa kujuline ring teha. 
Sellega kaotasid nad peaaegu terve ööpäeva, kuid, tõsi küll, siis selgus 
ka, et neid tõepoolest taga aetakse. 

Ja jällegi alustas Šaraborin juttu, et pole mõtet kahekesi koos 
Kõverjärvele minna, et Orossutsev pole ju laps ja leiab ise tee, et üldse 
on parem lahku minna: see viib jälitajad segadusse ja eksitab nad 
jälgedelt ära. 

Orossutsev murdis pead selle üle, kuidas kaaslases ühise tee vastu 
huvi äratada, millega teda enda külge köita ja milline abinõu leiutada, 
et Šaraborin püüaks, nagu ta isegi, tähtajaks järve juurde jõuda. 

Endistel aegadel tegi Orossutsev Šarabariniga mis tahtis. praegu aga 
taipas ta selgesti, et tal Šaraborini üle võimu enam ei ole. 

Ka Šaraborinit närisid kahtlused. Ta ei mõistnud Orossutsevi 
käitumist. Ta arutas endamisi: Orossutsevile lendab kindlasti lennuk 
järele. Miks ta muidu Kõverjärvele läheb, mille ümber tublisti saja 
kilomeetri ulatuses pole ainustki inimelamut? Kuid miks lendab 
Orossutsev ära? Mis sundis teda kaevandust nii ootamatult maha 
jätma?» 

«Kui õige seda talt küsida? Ta ei ütle tõtt. Ma tunnen teda.» Ja äkki 
vilksatas ta peas mõte, millest tal hing kinni jäi ja palav hakkas: «Mis 
saab siis, kui me kohale jõuame? Orossutsev võib-olla tapab mu ära. 
Tapab ära ja võtab raha endale. Kõik võtab endale. Milleks ta mind 
enam vajab?» 

Orossutsev katkestas ta mõtteid: 

«Millal me sinu arvestuse järgi Kõverjärvele jõuame?» Šaraborin 
muutus valvsaks: «Kas öelda tõtt või valetada?» 

Otsustanud, et tema vastusest Orossutsev enesele midagi kasulikku ei 
ammuta, ütles ta tõtt: 

«Samune et, on jäänud veel kilomeetrit viiskümmend. Homme, sel 
ajal.» 

Orossutsev vaatas kella; osuti lähenes kuuele. Ta mõtles endamisi: 
«Kui see õige on, siis peaks vähemalt kuus tundi enne lennuki 
saabumist. kohale jõudma. Jah, vähemalt. Ja sellest ajast jätkub täiesti, 
et signaallõketeks puid varuda. Tähendab järv on üsna lähedal. On 
jäänud ainult üks ööpäev. Aga mis siis, kui Šaraborin ei, taha enam 
edasi minna? Mis siis saab? Kas ma üksi oskan sinna minna? Kas ma 
jõuan tähtajaks?» Ja jällegi küsis ta: 

«Ja kogu aeg tuleb kirdesse hoida?» 

«Jah.» 

Šaraborin võttis katla ridvalt ja asetas lumele. Lumi hakkas sisisema, 
muutudes auruks. 

«Nõndaks, liha on valmis,» ütles ta ja heitis tulle mõned kuivad oksad. 


Tuli haaras nad kohe. 

«Ega siis muud, kui hakkame sööma,» pani Orossutsev ette, võttes 
endale mugavama asendi otse katla juures, millest tõusis pilvedena 
tihedat kuuma auru. «Sa suurustasid,et sul on piiritust. Too lagedale!» 

Šarabörin pistis vaikides käe pihtkasuka alla ja tõmbas vöö külge 


kinnitatud plasku välja. 

«Kuidagi saan ma ikka tõtt teada,» otsustas ta. «Hirmutan teda, 
ütlen, et ma ei lähe enam kaugemale, ja ta räägib kõik ära. Piiritus aga 
päästab ta keelepaelad valla. Vassilil on nõrk pea ja kui ta tublisti 
võtab, ei kuula ta keel enam sõna.» 

«Anna siia,» sirutas Orossutsev käe. «Valan ise, kui palju vaja.» 
Šaraborin lükkas ta käe kõrvale: 
«Miks nii? See ön minu piiritus, ja mina olen peremees.» 


Orossutsevi keelelt pidi juba libisema sajatus, kuid ta valitses ennast: 
mine veel tühja asja pärast tülli, tüli aga ei too head. 


«Kannatan ära, kannatan,» kinnitas ta endale, raevu alla surudes, ja 
ütles täiesti leplikult ning tigeduseta: 
«Oeh, oled sina aga ahne! Aga minu piirituse valasid sa rumalast peast 
maha...» 
«Valasin küll, sul on õigus,» nõustus Šaraborin. Ka tema polnud 
praegu riiust huvitatud. Ja: lisas: «Mina olen peremees. Mina kostitan. 
Hästi kostitan.» 

«Eks vaatame,» lausus Orossutsev umbusklikult ja pani Šaraborini 
ette oma emailitud kruusi, mis mahutas vähemalt kaks teeklaasitäit. 

Kiirustamata keeras Šaraborin plasku korgi pealt ära, ja valades 
piiritust Orossutsevi kruusi, kordas: 
«Kostitan hästi.» 
Orossutsev oli väga imestanud, kui nägi, et Šaraborin enesele ilmselt 
ülekohut tegi: Orossutsev sai suurema osa piiritusest, ta kruus oli 
peaaegu täis. Enesele valas Šaraborin aga poole vähem. 

Orossutsev, tahtis juba pärida, millega sellist heldust seletada. tuleb, 
kuid Šarabarin jõudis temast ette: 

«Ma raiskasin sinu piirituse ära. Olin sulle võlgu. Nüüd oleme tasa.» 
«Nõus.» Ja Orossutsev võttis oma kruusi. «Joo, muidu lahtub ära ja 
pole enam nii kange.» 

Ta oli väga ettevaatlik, ja enne kui jooma hakata, mõtles: «Paljugi, 
mis kõik elus võib juhtuda! On ka seda olnud, et inimesed ainsast 
piirituselonksust surid.» 

Ta ootas, kuni Šaraborin oma kruusi oli tühjendanud, ja hakkas 
alles siis jooma. 

Tõmmanud endasse kogenud joodikute poolt väljatöötatud reeglite 
vastaselt külma õhku, kõhatas Orossutsev mõnuga ja kahmas osavalt 


palja käega auravast katlast kuuma liha tüki. 
Šaraborin järgnes tema eeskujule. 

Mõlemad sõid ahnelt, õhinal, nagu kardaksid nad, et keegi äkki 
nende söömist segab. Nad kugistasid liha, seda peaaegu närimata. 
Viinauim vallutas nad, pani pea ringi käima ja tumestas aju. 
Šaraborin viskas kaugele eemale viimase paljaks näritud kondi ja ütles 
äkki: 

«Viimast korda jõime koos. .. Nõndaks. .. mina enam edasi ei tule. 
Näitan sulle tee kätte ja lähed ise.» 

Orossutsev põrkas tagasi ja, tabatuna ootamatust teatest, tõmbus 
kuidagi kössi, nagu oleks keegi pussi temale suunanud. 

«Mis sa räägid? . .» suutis ta vaevalt lausuda, hoides tagasi 
vihapurset. 

«Ei tule,» kinnitas Šaraborin ja jätkas: «Sina mängid minu ees 
salalikku, mõtled: Šaraborin on tola! Juhatab mulle teed. Las juhatab, 
aga milleks seda vaja on, pole tema asi.» Sina lendad lennukiga ära, 
aga mis minust saab? Kuhu mina lähen? Selja taga on major... Sina 
oled küll seal, mina aga satun jälle vangilaagrisse. 

Sedasi on halb, ei kõlba kuskile. Sina hakkad elama, mina aga kärvan 
nagu koer. Mind tabatakse. Nad tulevad jälgi mööda järele, jälgedest 
aga juba lahti ei saa. Olgu see taiga, tundra või mäed - igale poole jääb 
jälg...» 

Šaraborinit kuulates võttis Orossutsev peaaegu masinlikult 
paberossi ja raiskas vähemalt tosina tikke, enne kui suitsu põlema sai. 
Ta tõmbas ahnelt mõned mahvid. Ta polnud veel nii joobnud, et 
poleks mõistnud, et sel hetkel otsustus ta saatus. 

Orossutsev teadis vägagi hästi, et ta homme iga hinna eest peab 
Kõverjärvel olema. Lennuk saab tulla ainult üks kord ja seda ka ainult 
homme, nagu Harry teatas. Mida nüüd teha? 

Ja korraga näitas Orossutsevi leidlik, veel teovõimeline mõistus talle 
ootamatu pääsetee. 
«Mida sa siis tahad?» küsis ta pehmelt oma kaaslaselt. 

Šaraborin vaatas temale teraselt nagu sihtides otsa, ja Orossutsev 
nägi selgesti ta avardunud .silmatera, mis läikis kollasena nagu kassil. 
«Mina? . .. Mina?» pääsesid Šaraborini keelepaelad lahti. «Mina 

tahan teada, mis minust saab, kui sina ära lendad.» 
«Mida talle öelda? Milline kaart välja mängida, et sisse ei kukuks,» 
kõhkles Orossutsev. 

«Sa vaikid?» jätkas Šaraborin, ja võtnud maast puukillu, hakkas 
sellega närviliselt oma hambaid urgitsema. 

«Ei, sind ei tabata,» ütles Orossutsev viimaks kindlalt ja veenvalt. 
«Ei tabata. Sa lendad ühes minuga ära. Jätkub sulle siin tolknemisest, 
sellest tagaaetava hundi elust, sellest hulkumisest mööda 
läbipääsmatuid padrikuid. Küllalt! Jätkub! Elame ka veidi sealpool 
kandis.» 

Ühe hetke vältel uskus Šaraborin Orossutsevi sõnu, siis aga lausus ta: 
«Sa oled kaval... ma tunnnen sind. Milleks mind sealpool vaja on?» 
Orossutsevi teadvus hakkas poolituma, mõtted katkesid ja tal tuli 
juba mõningal määral end pingutada, et oma mõtteid õieti ja 
loogiliselt väljendada ning ots otsaga kokku viia. 

«Sa oled sama vajalik kui mina,» ütles ta siis. «Meile mõlemale on 
usaldatud suur töö. Mõistad? Mõlemale. 

Harry lubas sulle midagi? Lubas.» 
«Milline töö?» esitas Šaraborin küsimuse. 
Viinauim tumestas Orossutsevi pead. Et ennast kokku võtta, sulges ta 
hetkeks silmad ja hammustas tugevasti alumisse huulde. Siis hõõrus ta 
laupa käega ja viskas äramälutud otsaga paberossi tulle. 
«Kas öelda talle või mitte?» vaevasid teda mõtted. «Kas muutub 
midagi, kui Šaraborin sedasama teada saab, mis mina tean? 
Absoluutselt mitte midagi. Homme aga olen ma juba õhus. Šaraborin 
teab ainult ühe ööpäeva vältel seda, mida tal tarvis polnud teada. See- 
eest aga usaldab ta mind ja viib mu Kõverjärvele. Seal aga... Seal ma 
juba tean, kuidas toimida. Ei, ta ei lange majori kätte. Seda pole vaja. 
Major sunnib ta ta kõnelema ja Šaraborin lobiseb kõik välja. Ta on ju 
argpüks viimane argpüks. Ta patrab Harryst, kuid Harryga tuleb mul 
võib olla veel kokku puutuda. Ei, Šaraborin ei lange majori kätte. Ja 
kuigi langeb, siis ei kõnele ta enam midagi. 
Hm .., Muidugi võiks talle ju nüüd mistahes ette valetada. Kuid kas ja 
seda luiskamist usub? Ta ei ole nii rumal, nagu esimesel pilgul 
paistab. Ta ei usu. Ta sülitab ja läheb minema, ja mina jään üksinda 
siia kogu oma saladusega. Mina ei suuda ise sellest padrikust välja ra- 
belda, ja kuigi rabelen ning Kõverjärve üles leian, on 

juba hilja. Ja mis sellest siis kasu on? Kellele mu saladust siis veel 
tarvis läheb?» 

Šaraborin vaikis kaua, vaadeldes Orossutsevit pilusilmil, ja lausus 
siis jällegi: 

«Võta mind kaasa. Olen nõus. Kuid ütle, millise suure töö Harry 
sulle andis? Kui sa sõber oled, siis ütle tõtt.» 

Šaraborini poolt oli see varem läbimõeldud ja kaalutud samm. 
Ja Orossutsev otsustas: 


«Kas näed. vaat, seda?» Ta tõmbas pihtkasuka alt vutlari 
fotoaparaadiga. «Näed?» 
Šaraborin noogutas. 

«Selles on kogu see värk. Ma pildistasin insener Kotšnjovi plaani ja 
seda ära viima tulebki lennuk. Selle plaani pärast tapsin ma Kotšnjovi. 
«Lennuk tuleb siia, võtab plaani, meid aga jätab maha,» kahtles 

Šaraborin. 

«Sa oled juhm!» pahvatas Orossutsev südametäiega, vihastades 
selle üle. et Šaraborin ka seda ei usu. «Film ei ole ilmutatud ja 
aparaadi anname ära alles siis, kui teispool piiri oleme.» 


Kui Orossutsev poleks ägestunud, oleks Šaraborin veelgi kahelnud, 
kuid nüüd tundes oma kaaskase iseloomu, muutis ta oma esialgset 
arvamist. 

«Ja Harry teatas mulle,» hakkas Orossutsev uuesti kõnelema, «et ma 
ohtlikul hetkel sinu eest midagi ei varjaks. Nii ta kirjutaski sinu 
kolule. Tähendab ta usaldab sind.» 


«Miks sa seda, samune et, varem ei öelnud?» oli Saraborin huvitatud. 


«Sellepärast, et sa oled argpüks, paanikatekitaja, neetud hing!» sähvas 
Orossutsev toorelt. «Oleksin ma sulle 

seda varem rääkinud, oleksid sa hirmu pärast ammu jalga lasknud.» 
Ka seda uskus Šaraborin. Selline rääkimisviis oli Orossutsevile 
omane. 

«Aga usud sa kindlasti, et lennuk tuleb?» küsis ta siiski. 

Viinauim lõi Orossutsevile jälle pähe, maa asus äkki taeva kohale, 
kuid mees väristas end ja jätkas: 

«Nemad ise on sellest rohkem huvitatud kui meie sinuga. Narr! 
Seda plaani ajasid nad peaaegu aasta otsa taga. Nad on valmis mitte 
ainult ühe, vaid terve tosina lennukeid saatma.» 

«Tähendab usud?» kordas Šaraborin oma küsimust. 

«Ehee... Selle plaani eest laovad nad kenad rahad välja.» 

«Kuid millal lennuk tuleb?» ei jätnud Šaraborin järele. 

«Tuleb tingimata, kurat teda endale ei kosi. Tuleb, ega ta kuskile jää. 
Kõike on arvestatud, kõik on ette nähtud. Mina pole ka loll. Ja 
aparaadi annan alles siis ära, kui mu jalad kindlalt sealpool piiri 
maapinnal seisavad, muidu - vilistagu. . .» 

Orossutsev vastas juba kuidas juhtus, kordas öeldut, ta jut muutus 
segaseks, mõtted jooksid laiali. 

«Mis kella ajal lennuk tuleb?» käis Šaraborin visalt peale. 

«Ma ju ütlesin! Noh? .. . Ootame teda öösel kella kaheteistkümne 
ja kahe vahel. Asetame viis riita puid ümbriku sarnaselt ja süütarne 
siis põlema. Näed, nõnda.» Orossutsev tahtis sõrmedega lumele lõkete 
paigutamise plaani joonistada, kuid kukkus küljeli ja vandus. End üles 
ajanud, hakkas ta naerma: «Süütame põlema ja võtame vastu. .. Ja 
minu asi on joones!.. .» Taipas siis äkki: «Ja sinu asi kah. Lendame 
ära ja loril lõpp! Aitab! 

Oleme oma töö teinud. Meid läheb ka seal veel vaja. Selliseid kui 

mina pole loopida, liiga hea selleks! Ja elan seal nagu süda kutsub. 

Ainult et hiljaks ei tohi jääda. . .» 

«Ei jää,» kinnitas Šaraborin. 

«Kas piiritust on veel?» 

«Ei ole.» 

«Olgu, kurat temaga. . . Et me aga sisse ei magaks. .. 

Varsti oleme sinuga priid nagu linnud. Ma aevastan kõige peale!» 
«Samune et, ei maga sisse,» tähendas Šaraborin, mõeldes mingit 


omaenda mõtet. 

«Aga vanamehele sipsasid sa hästi,» jätkas Orossutsev, laotades 
saamatute liigutustega lõkke lähedale kuuseoksi maha. «Tubli poiss! 
Kui majorile sellise sähvaka saaks anda!» 

«Major ei maga, nagu näha,» lausus Šaraborin ringi vaadates. «Ta 
ruttab mööda jälgi.» 

«Ära karda,» ütles Orossutsev end magama seades ja püssi oma 
külje alla toppides. «Meil on alati kaks voimalust: kas ellu jääda või 
ühe ja sama köie otsas kõlkuda. Kuid üldse - enne surma ei juhtu 
midagi... Heida magama.» 

Šaraborinil käis värin üle keha. Ta raputas pead, nagu 

Kaela kgistavast silmusest vabastada tahtes, ja heitis siis suure 
puuhalu tulle. 

«Las hõõgub vähehaaval,» otsustas ta ja heitis teisele poole lõket 
küljeli. 

Kumbki neist lõbustas end mõttega, et on teist tüssanud. Orossutsev 
hakkas peagi norskama, kuid Šaraborin lebas avatud silmadega 
küljeli, põlved kõverasse tõmmatud, ja vahtis tulle, mis kord täiesti 
kustus, kord aga uut toitu leides äkki heledasti leegitsema lõi. 

Pehkinud halg vindus ja suitses, Lämmatav suits kandus 
Orossutsevi poole. 


202 


Mõtted rõhusid Šaraborini aju. Kui kaua juba ei suutnud ta 
hingerahu leida! Kui kaua juba püüdis ta rahutult pilku tulevikku heita 
ja saada vastust küsimusele, mis 

teda ees ootab! Kuid ta ei leidnud vastust. 

Šaraborin tõmbas end kössi, sirutas käe ja pööras pehastunud halu 
ümber. 

Nagu see Orossutsev ... Ta on kaval. Olgugi joobnud, kuid 
mõistust ei kaota. Tõsi küll, ta lobises paljugi välja, kuid seda kõik 
teatud arvestusega. Orossutsevil on vaja, et teda Kõverjärvele viidaks. 
Ja tähtajaks viidaks. Kõik muu aga, jutt «prii lindudest» ja 
«vabadusest» on puhas väljamõeldis. Miks peaks Orossutsev enesele 
mingi koorma kaela võtma? Ja Harry ei ole temale Šaraborini kohta 
midagi kirjutanud. Puha vale! Harry oleks võinud seda ju ise öelda, 
kui nad, Šaraborin ja tema, kohtusid. 

Ja siis, kui nad järveni jõuavad või kui lennuk saabub, on ka 
Šaraborinil ots käes. Oo jaa! ... Orossutsev juba oskab seda. Teda 
pole vaja enam õpetada. 

Lõke oli juba lõpuni põlemas ja langes kokku. Šaraborin nihutas 
enese tulele lähemale. Orossutsev norskas endiselt valjusti. 

«Major aga on üsna lähedal,» mõtles Šaraborin kartlikult. «Ja ta pole 
üksi. Tal on kolm või neli nartat. Ja mis siis välja tuleb? Jõuame 
Kõverjärvele, seal aga teeb 

Orossutsev mulle otsa peale. Kui me järveni ei jõua, kui hiljaks jääme, 
tabab meid major ja ikkagi on mu elul lõpp. Nii või teisiti on lugu 
vilets. Täitsa vilets. Ja nii või teisiti on ots käes. Olen kogu elu 


rabelnud, ja mis sellest kasu on olnud?» 

Külm hakkas kallale kippuma. Jalad ja selg külmetasid. Šaraborin 
tõmbus kössi, vähkres kohal, kuid kõigest sellest oli vähe abi. 

Ta süda valutas ärevalt ja tagus rinnus lühikeste ebaühtlaste 
löökidega. 

Šaraborin ei suutnud enam lamada. Ta ajas enda üles ja istus, 
tõmmanud jalad enda alla. Kuulatas. Taiga vaikis. Šaraborin süütas 
paberossi. Tal hakkas nagu veidi soojem. Kuid peagi tundus 
tubakasuits talle kibe ja ajas iiveldama ning ta viskas paberossi 
minema. 

Lõkkes põlesid lõpuni ja kustusid viimased leegikesed. 

Hommik oli veel kaugel. 


Sisemine hääl meenutas Šaraborinile, et see öö võib saada 
viimaseks ööks ta elus ja et kõik oleneb temast endast. Tuleb 
tegutseda, tuleb midagi ette võtta. Ta seisab oma elu otsustaval 
pöördepunktil. 

Orossutsev aga norskas. 


«Siga!» mõtles Šaraborin. «Täielik siga. Hullusti täis ja külma ei 
tunne. Magab hommikuni välja. Samune et, andsin teisele palju 
piiritust.» 

Ja äkki valgustas teda uus mõte, mis ootamatult pähe tuli. Šaraborin 
tõusis kähku pü:sti ja hõikas tasa Orossutsevit: 
«Vassili!» 
Vaikus. 


Šaraborinis oli kõik pingul ärevate mõtete tulvast. Ta tõmbas pea 
õlgade vahele, astus ettevaatlikult sammu edasi ja kordas juba 
valjemini: 

«Vassili!» 

Endiselt vaikus. 

Šaraborin ootas mõne hetke, tundes, kuidas ta kurk kuivaks tõmbub 
ja hingamine katkeb. Ja juba täitsa valjusti, nagu Orossutsevit äratada 
soovides, hüüdis ta: 

«Vassili, kuule, Vassili!» . 

Vastuseks oli sama norskamine. 

Šaraborin seisis mõne aja kõheldes paigal ja mõtles pingutatuli millegi 
üle järele, siis aga otsustas ta ringi ümber kustuva lõkke teha. Ta astus 
edasi, lumi vajus 

ta jalge all ning ta surus meelega torbastega tugevasti 

lumele, et selle rudisemine veel valjemini kostaks. Šaraborin tegi tiiru 
ümber lõkke ja tuli endisele kohale tagasi. Orossutsev j äi liikumatuks. 


«Magab kui surnu. Magab raskesti,» lausus Šaraborin vaevalt 
kuuldavait, köhatas kõvasti mitu korda järjest, ning astunud üsna 
Orossutsevi ligi, toetas käed põlvedele ja kummardus magaja kohale. 


Orossutsev lehkas tugevasti piiritusest. 

Ta lamas paremal küljel, nägu lõkke poole, Bõkanõrovi püssil. 
Püssiraua ots paistis otse lõua alt. 

Šaraborin katsus magajalt püssi ära tõmmata, kuid tagajärjetult. 
«Tugevasti hoiab kinni, tõbras!» vandus ta endamisi ja ajas end sirgu. 
«Katsun teda õige liigutada,» otsuštas ta, ja haaranud käega 
Orossutsevi pihtkasuka kraest, hakkas teda sikutama, algul kõhklevalt 
ja aralt, seejärel juba tugevamini ja tugevamini. 

Orossutsev magas otse surmaund ja hakkas, justkui Šaraborlni 
kannatust proovile pannes, veelgi kõvemini norskama. 

Šaraborin oli kaua kahevahel, teda oli vallanud mingi võitmatu hirm. 
Mitu korda sirutas ta kõheldes käe Orossutsevi rinna poole, kuid 
tõmbas seile järsku tagasi, nagu oleks ta hõõguvaid süsi puudutanud. 

Reetlik värin jooksis üle Šaraborini keha, kuid ta otsus oli juba küps 
ja poolele teele seisma jääda ta ei võinud. 

«Loll, täitsa loll!... Argpüks!... Orossutsev ütles õieti,» sajatas ta 
hinge põhjas end oma arguse pärast, ja sellest lõpuks jagu saanud, 
poetas ettevaatlikult käe Orossutsevi pihtkasuka põue. 

Käsi tundis fotoaparaadi kõva ja sooja nahkvutlarit. Šaraborin surus 
seda ja sattus segadusse. Ta ei taibanud kohe, et vutlar rihma küige oli 
kinnitatud. Šaraborini lau 

bale tekkisid higipiisad. Tal hakkas kuum. Ta seisis kummargil, kartes 
lasta käest seda, mida ta nii kaua oli kartnud puutuda. 

Lõpuks pistis ta vaba käe oma pihtkasuka alla, leidis sealt noa, 
tõmbas selle tupest ja lõikas aparaadi külge kinnitatud kitsa rihma 
osavasti mõlemalt poolt läbi. Ta hingas kergendatult: vutlar 
fotoaparaadiga oli tema käes. Šaraborin seisis hetke mõttes, siis tõstis 
oma pihtkasuka hõlma üles ja pistis vutlari püksitaskusse. 

Ta oleks tahtnud valjusti naerda Orossutsevi üle, kes end alati oli 
teistest targemaks pidanud ja teda, Šaraborinit, tolana võtnud. Kuid ta 
taltsutas oma naeruhimu. 

Siis proovis Šaraborin sõrmeotsaga oma pika jahinoa vahedaks 
ihutud teravikku, laskus ühele põlvele, tõstis käe hoobiks kõrgele ja 
tardus sellesse asendisse. 

«Tohman, täitsa tohman!» taipas ta kiiresti. «Misjaoks teda tappa? 
Pole vaja. Las magab. Las elab.» Ja ta eemaldus oma kaaslase juurest. 
«Kohendan tuld, las soojendab teda. Tal on soe ja ta magab edasi. Kui 
ärkab, ei ole mind enam. Põdrad võtan kõik, suusad jätan temale. 
Suuskadel aga ei jõua ta põtrade eest ära. Major saab ta kätte. Jõuab 
talle järele, tema aga tulistab ja võib-olla tapab majori. Oma jäljed 
segan ma ära. Kui ta aga ellu jääb, kõneleb major temaga. Kõneleb 
kaua. Selle ajaga jõuan mina aga Kõverjärvele. Ja mind ei tabata. Ma 
olen üksi, põtru aga on neli. Ma lendan ära. Ütlen neile seal lennukis, 
et meid saadi kätte, tema tapeti ära, mina aga pääsesin. Ja asi tahe. 
Samune et, otsustasin siiski õieti.» 

Šaraborin peitis noa ära, murdis lähedusest metsakuiva ja viskas 
lõkke peale. Lõke suitses ja visises vähe aega, siis paiskusid üles 


kuldsed leegitiivad. 
Seejärel ajas ta põdrad kokku, viis nad narta juurde, pingutas 
pihtkasuka rihma ja kohendas salli. Põtrade 

etterakendamiseks kulus mõni minut. Kaks vaba põtra sidus ta narta 
taha kinni. 

Ta korjas kokkl! ja pani nartasse kõik: katla, Orossutsevi seljakoti, 
toore külmunud liha. Ja muigas endamisi: 

«Toitu pole tal vaja. Varsti toidab teda major.» 

Ta heitis pilgu magavale Orossutsevile, võttis põdrad ohelikkupidi 
järele ja lahkus nendega ööbimiskohalt, kuid mitte kirdesse, vaid 
läände. 

«Teen õige haagi,» otsustas Šaraboriri. «Lähen mägede ümbert 
ringi. Mägedes on tee täitsa halb, põdrad ei saa seal edasi. Sõidan 
järve juurde pahemalt poolt. Seal on lage koht. Aega on, jõuan!» 


Aovalgus puudutas öist pimedust. üksteise järel kustusid kahvatama 
löönud tähed ja idas lõi helendama juba koit. 
Orossutsevile viirastus unes, nagu hõljuks tema kohal, suuri ringe 
tehes, lennuk. lendab ja lendab, otsib maandumiskohta, kuid ei suuda 
kuidagi maanduda. Nüüd on lennuk juba üsna madalal. Nii madalal, et 
võib näha isegi lendurit, kes rinnust saadik end kabiinist välja on 
upitanud. Lendur viipab sõbralikuit käega ja karjub midagi. 
Orossutsev teeb pingutusi, et temast aru saada, kuid sellest ei tule 
midagi välja. Mootorimürin summutab lenduri hääle. Ka Orossutsev 
hakkab karjuma, kuid ta kurgust pääsevad ainult nõrgad helid. Ja 
muidugi ei kuule lendur teda. «Ta lendab minema, lendab minema,» 
mõtleb Orossutsev meelt heites. «Mida teha?» Lennuk eemaldub, 
muutub väikeseks täpikeseks, kuid seal teeb ta põörde ja lendab tagasi 
juba üsna madalalt, peaaegu lund mööda, otse Orossutsevi peale. 
Lennuk undab hirmsasti, suureneb üha ja lülitab äkki tuled põlema. 
Need 

põlevad nii eredalt, otse silmi pimestavalt. Kuid lennuk on juba täitsa 
tema kõrval, ta lendab otse Orossutsevi peale. Orossutsev tahab ühe 
lõkke suunas kõrvale karata, kuid jalad ei kuula sõna. Nad on kui 
vatist. Lõpuks teeb Orossutsev uskumatu jõupingutuse, sööstab maast 
üles ja hüppab otse lõkkesse. Mürinal kihutab lennuk mööda, kuid 
lõke põletab jalgu. Põletab nii, et ei suuda enam taluda... 

Orossutsev karjatas, ärkas, tundis ühes jalas valu, kargas püsti ja 
leidis, et torbas hõõgub. 

Ta vandus ja puistas torbase lumega üle. 

Siis tundis ta kogu kehas külma ja peas valu. Ta hüples kohal, 
patsutas end kätega, et sooja saada ja märkas alles siis, et Šaraborin 
puudub. 

«Läks põtru tooma,» otsustas ta, pööras pead ning virildus: nüri 


valu näris tugevasti kukalt. 

«Kui mõnus oleks nüüd topstke piiritust ära võtta,» mõtles 
Orossutsev kahetsusega. «Nagu peoga võtaks ära. Kuid meie oleme 
nähtavasti kauaks magama jäänud. Koidab juba. Oleksime pidanud 
ammu teel olema. Nii võib kergesti juhtuda, et me hilineme järvele 
jõudmisega ja võime peaiegi veel majori küüsi sattuda.» Ta laskis 
pilgu ööbimiskohast üle käia: «Mida ta seal ometi koperdab?» 
Orossutsev seisis pisut ja hüüdis siis: «Hei, Šaraborin! Kuhu sa 
kadusid?» Taiga neelas sedamaid ta häälekõla. 

«Lõket me enam ei süüta,» arutas Orossutsev. «Hilja on. Ajame läbi 
ilma sooja toiduta. Sööme teel toorest liha. Midagi ei juhtu. Aga eks 
siis seal järve juures näe.» 

Masinlikult vaatas ta sinna, kus eile põdra nülitud kere oli üles 
riputatud. Ta ei näinud seda. 

«Hm! Mis kuradi temp see siis on? Või on ta siis liha juba nartale 
paigutanud? Küllap see nii ongi.» 

Kuid ringi vaadates ei näinud Orossutsev ka nartat. Rahutus torkas ta 
südant. 

«Hei! Šaraborin! Kus kurat sa oled?» hüüdis ta veel kord, ja jällegi ei 
vastanud keegi. 

Orossutsev jooksis korra, teise ja veel kolmandagi ümber 
ööbimiskoha, vaatas männitüvede vahele, kuuskede alla, kuid ta ei 
leidnud ei liha, nartat ega põtiu. Seeeest avastas ta midagi muud - 
läände suunduvad nartajäljed. Ja rabatuna kohutavast oletusest, vajus 
ta lõdvaks muutudes körsi. 

Ta ei uskunud veelgi oma silmi ja vaatas kaua, nagu nõiutuna, 
kaugenevaid jälgi ning sööstis äkki neid mööda kiiresti edasi. Ta 
jooksis, komistas, vajus põlvini lumme, kukkus ja tõusis jälle. Ning 
kui ta umbes sada meetrit oli jooksnud, taipas ta lõplikult, et oli 
juhtunud just see, mida ta nii väga oli kartnud: Šaraborin oli ta maha 
jätnud. Šaraborin põgenes ära. Võttis narta ja põdra d ning põgenes. 

Kramp pigistas ta kõri kokku. Orossutsevile tundus, et taigas on 
õhku vähe. Ahnelt, ammuli sui, nagu kuivale heidetud kala, ahmis ta 
õhku ja neelas seda peaaegu lämbudes. Ta oli praegu sellises 
olukorras nagu inimene, kes ei oska ujuda ja on äkki ulgumerele 
sattunud. Kõik sulas ta silmade ees ühte, männid ja kuused kadusid. 
Taiga näis süngena, hallina ja vaikivana. 

Orossutsev seisis liikumatult, laostatuna ning hävitatuna, ja näis, et ta 
pole enam millekski võimeline. 

Toibudes oli ta esimeseks liigutuseks käsi pihtkasuka alla pista. 
Fotoaparaat oli läinud. Käsi kobas ainult rihma armetuid jäänuseid. 
«See ei või olla!. .. Ei või olla!» karjatas Orossutsev metsikult ja 
sööstis laagripaika tagasi. 

Ta paiskas jalgadega laiali kuuseoksakihi, roomas põlvedel läbi 
väikese lagendiku, kuid aparaati ei leidnud. Ning alles nüüd, 
silmitsedes hoolsamini rihma, mis vutlari külge oli kinnitatud, nägi ta, 
et rihm oli kahest kohast läbi lõigatud. 

«Kuid võib-olla nägin seda kõike unes?» Talle paistis, et ta on aru 
kaotamas. Kramplikult surus ta oma pea käte vahele ja langes 
kummuli maha. 

Ta lamas kaua, kuni viimaks lõplikult toibus. 

Talle meenus eilne õhtu, katkendid nende kõnelusest. 

«Jah, ma tegin vea, hirmsa, saatusliku vea. Ma rääkisin talle palju 
sellist, mida poleks tarvis olnud rääkida. Kuidas see kõik nii tuli? 
Kuidas ta julges?» 

Orossutsev pidas ennast targaks ja ettenägelikuks meheks. Ta oli 
alati õnnelikult mööda hiilinud tema teel seisvatest raskustest, ta oskas 
inimesi enese poole võita, neile südamelähedaseks saada Ja kiiresti 
sõprust sobitada nendega, kellest tal võis kasu olla. Ning äkki... 

Ja veel kes, kes? Šaraborin! Šaraborin, kellega ta oli kavatsenud 
lõplikult arved õiendada mitte hiljem kui täna õhtul Kõverjärvel. See 
lollpea ja argpüks oli ta ümber oma sõrme mässinud nagu väikese 
lapse. 

«Aga miks ta siis mulle tõepoolest otsa peale ei teinud?» mõtles 
Orossutsev. «Ma magasin ju kui kott ja ei kuulnud isegi seda, kuidas 
ta käe mu põue ajas. Mis teda keelas mind tapmast? Ta muidugi' 
sihilikult ei lõiganud mu kõri läbi. Ta tahab end minu varju peita, ta- 
hab, et major minu kätte saaks ja kinni võtaks. Kuid ei, seda ei juhtu! 
Ei tule välja!» Ja Orossutsev kargas püsti, nagu oleks keegi talle 
nuudiga nähvanud. 

Ta vaatas kähku kella - oli kaheksa hommikul. Masinlikult keeras ta 
kella üles ja hakkas kuuldavait arvutama: 

«Nii. .. kella kaheksani õhtul on kaksteist tundi, kella 
kaheteistkümneni öösel aga kuusteist tundi. Kui ma tunnis viis 
kilomeetrit, ei, neli, isegi kolm teen, siis on see nelikümmend kaheksa 
kilomeetrit. Ma võin õigeks ajaks jõuda. Peab jõudma. Jõuan. Ta ütles 
eile, et jääb viiskümmend kilomeetrit. Seda mäletan ma hästi. Ja 
mäletan hästi ka seda, et tuleb rangelt kirdesse hoida.» 

Ta asus suuskadele ja hakkas neid kiiresti jalgade külge kinnitama, 
kogu aeg ennast veendes: 

«Ma jõuan... Jõuan... Ja Kõverjärvel kohtume sinuga, sa punane 
saatan. Ning kõneleme suud puhtaks! Püss on ju minu, aga mitte sinu 
käes. Ja olgu ma neetud, kui ma järve ei leia!» 

Orossutsevit viis veidi segadusse asjaolu, et Šaraborin oli mitte 
kirdesse, vaid läände läinud. Kuid ta pidas seda Šaraborini nõksuks. 
«Ei, oota sa! Ei tule välja!. ..» ütles ta endamisi. 

«Sinu jälgi mööda ma ei lähe. Neid mööda läheb major.» 
Orossulsev tundis äkki, et ta jõud kasvab ja ta valmis on kas või 
maailma lõppu minema. Ta kohendas püssirihma, sööstis kohalt ja 
keppidega hoogu andes kihutas kirdesse. . 


XV. VIIMANE VAHEMAA 


Idas roosatas juba taevaserv, kui Šelestov, Petrenko ja Everstova Taas 
Bassi saatel ööbimiskohalt lahkusid ning tagaajamist jätkasid. Muide, 
oleks õigem öelda mitte «ööbimiskoht», vaid «puhkepeatus», kuna 
kogu selle öö nagu eelmisegi jooksul keegi neist kolmest peaaegu 
silma kinni ei saanud. 

Šelestovi ängistas raske hingevalu. Aastate jooksul väljakujunenud 
harjumus varjata oma, sisemisi läbielamusi süvendas seda veelgi. Ta 
ei saanud lahti mõttest, 

et ta isiklikult on mõningal määral süüdi Bõkanõrovi surmas. 

«Viga seisis selles,» arutas ta kibedusega, «et ma jätsin varitsema 
Vassili Nazarovitši, selle asemel et jääda ise või jätta Petrenko. Kuid 
ma uskusin vaevalt, et roimarid uuesti ristteele tulevad.» 

Majorile ootamatult vajusid põdrad äkki nagu kuskile tühjusse, ja 
Šelestov ei taibanud järsku, et rakend ja narta olid langenud suurde, 
lund täis tuisanud auku. Põdrad püüdsid august välja rabelda, kuid 
narta ei liikunud paigast. Osutus, et majori parem jalg, mis oli sat- 
tunud kännu ja küljeli käändunud narta jalasetoe vahele, takistas 
liikumist. 

Kui Petrenko ja Everstova kohale ruttasid, vabastas major 
pingutusega jala ja põdrad tõmbasid narta kergesti august välja. 
Petrenko ulatas majorile käe. Šelestov võttis sellest tugevasti kinni, 
ronis kergesti august välja, kuid, astunud kõvaks tallatud lumele, 
laskus maha ja üle ta näo libises valugrimass. 

«Saite vigastada, seltsimees major?» küsis Petrenko murelikult. ' 
«Jah, vist küll» vastas Šelestov. Longates astus ta mõned sammud 
nartani-ja istus sellele. 

«Oli seöa nüüd vaja,» lausus Everstova tusaselt. «Mis auk see 
niisugune oli?» 

«Kes seda -teab, mis auk see oli,» vastas major parema jala pöida 
katsudes. «Kas neid taiggs vähe on.» 

«Aga nemad olid ju ka selles augus,» tähendas leitnant, mõeldes 
Beloljubskit ja ta kaaslast. 

«Seda küll,» nõustus Šelestov, «niipalju kui jälgedest näha on.» 
«On valus?» küsis Petrenko osavõtlikult. 

«Pisut.» 

Petrenko laskus põlvili ja katsus esiteks jalasääre läbi. Kui ta aga 
pöiani jõudis, tõmbas Šelestov jala ära ja oleks peaaegu karjatanud. 
Petrenko vaatas majorile, kelle näolt peegeldus valu, ja ütles kaunis 
ebakindlalt: 


«Võimalik, et olete jala nikastanud. Peaksite torbase ära võtma.» 
Major noogutas pead ja Petrenko korraldas juba kindlamalt: 
«Nadjuša! Andke sanitaarpaun siia, ma teen kähku tule üles.» 

Kuni Everstova pauna nartalt lahti sõlmis ning Petrenko kuivi oksi 
ja halge korjas, püüdis major veel kord haige jala peale toetuda., kuid 
oli sunnitud jällegi nartale istuma. 

«Kurat võtaks seda auku!» mõtles ta südametäiega, «See veel 
puudus! Hea veel, et Gritsko ja Nadjuša oma põtradega ja nartadega 
minu otsa ei langenud. Siis oleks vast puder olnud!» 

Mõne minuti pärast pani Petrenko haigele jalale kompressi, 
kuna aga jalg nüüd enam torbasesse ei mahtunud, tuli viimane pöia 
pealt lõhki lõigata. Kui torbas, jalga tõmmati, mähiti ta kinni, et ta 
jalast ära ei tuleks. 

«Nüüd sõidale teie, Gritsko, ees, ja püüdke minust tähelepj 1 rielikum 
olla,» ütles Šelestov. «Kui nüüd ka veel teie mingisse auku kukute, 
jääb Beloljubski meil kätte saamata.» 

Petrenko istus nartale ja majorit jäljendades huigatas põtradele. Need 
hakkasid kohe kiiresti traavima. 

Kuid umbes tunni aja pärast jäi esimene rakend, mida Petrenko juhtis, 
järsku seisma. Majori põdrad ei suutnud nii äkki jooksu pidurdada ja 
kargasid esimeste jalgadega leitnandi narta pärale. 

«Mis juhtus? Milles asi seisab?» 

Petrenko hüppas kergesti nartalt ja võttis püssi laskevalmis. . 

«Nad on siin ööbinud. Vaadake,» osutas ta lumel paistvatele 
lõkkeriismetele, kuuseoksakorrale ja inimjälgedele. 

Major heitis uuriva pilgu üle paiga. See oli siinkohal metsik ja sünge. 
«Noh, Taas Bass, otsi! Otsi võõrast!» andis ta koerale jakuudikeelse 
käskluse. 

Taas Bass hakkas nina maas jälgi ajama, nuusutades võõrastest 
inimestest mahajäänud lõhnu. Karvad koera turjal tõusid turri. Ta 
peatus hetkeks kustunud lõkkekoha juures, haistis õhku ja sööstis 
lumele jäänud nartajälgi mööda otsustavalt läände., 

«Ma jooksen talle järele, vaatan,» ütles Petrenko, nartalt suusad 
võttes. 

«Minge!» nõustus Šelestov. «Ainult mitte kaugele.» 
«Just nii, mitte kaugele!» Ja ieitnant kihutas mööda sõidujälgi koerale 
järele. 

Ka Everstova tuli nartalt maha ja hakkas roimarite laagripaika üle 
vaatama. Ta tegi ringi ümber lõkke ja silmas äkki uusi jälgi. 
«Seltsimees, major!» hüüatas ta. 

«Jah, Nadjauša!» 


«Suusajäljed!» 
«Suusajäljed?» 
«Jah!» 

«Kuhu nad viivad?» 


«Näe, vaadake!» 

Everstova püüdis suusarada mööda edasi joosta kuid värsked jäljed ei 
kandnud teda ja naine vajus põlvini lumme. Suusarada suundus 
nartajälgedele vastupidises suunas. . 

«Näen, näen! Praegu viib suusarada kirdesse.» 

«Tuleb kontrollida, kuid mitte teil. Las leitnant tuleb tagasi, siis 
anname talle selle ülesande..» 

«Roman Lukitš, kuid ma ei sõida ju temast halvemini.» 

«Asi. pole selles, Nadjuša. Teie peate ju nüüd veelgi paremini 
mõistma, keda me jälitame.» 

«Ma mõistan, kuid. . .» 

«Kui mõistate, siis tähendab ei tohi vastu vaielda... 

Noh, seal ongi leitnant.» 

Tõepoolest, Petrenko tuli tagasi. Tema ees jooksis Taas Bass. 
Lagendikule jõudes vaatas peni tagasi, laskis koonu alla, ajas jälgi, ja 
leidnud uued jäljed, vingatas ning kihutas neid mööda edasi. 
«Mis see siis on?» küsis hämmeldunud leitnant. 
«Uued jäljed. Suusajäljed. Teine neist on suuskadel läinud,» vastas 
Everstova kiiresti. 
Petrenko vilistas: 
«Nartajäljed suunduvad aga läände, täpsemalt, loodesse. Ma sõitsin 
umbes kakssada meetrit. Mis siis nüüd? Tuleb välja, et ka neid jälgi 
on vaja kontrollida.» 
«Tingimata,» ütles major. «Kontroliige neid, ja siis otsustame, mis 
ette võtta.» 
«Just nii!» vastas Petrenko ja pööras suusad jälgedele. 

«Kuid kaugele ärge minge,» hoiatas major jälle. 


«Mõistan..» 
Petrenko tuli umbes poole tunni pärast tagasi. Šelestov ja Everstova 
soojendasid end süüdatud lõkke juures. 
«Noh, kuidas on?» huvitus major. 
Petrenko heitis suusad alt, kuivatas varrukaga nägu, millele higi oli 
peenikesed kõverad jooned jätnud, ja kandis ette: 

«Suusajäljed viivad kirdesse. Ma sõitsin üsna kaugele, kuid jäljed ei 
põika kõrvale, vaid lähevad otse. Tähendab, nad on otsustanud lahku 
minna. Küllap nad jälle midagi sepitserad. Tõenäoliselt tahavad aega 
võita.» 

«Ma ei mõista, mil kombel nad saavad aega võita?» ütles Everstova. 

«Aeg ei mängi siin mingit osa,» vastas major leitnandi asemel. 
«Siin on midagi muud. Nähtavasti tahavad nad meie jõude killustada. 
Kui nii, siis on see ebaõnnestunud võte. Suuskadel ei jõua põtrade eest 
kuigi kaugele.» 

«Aga kas nii ei või olla,» arvas Petrenko, «et keegi just eriti selleks 
suuskadel ära sõitiski, et meie tähelepanu endale tõmmata?» 


Everstova pööras pilgu majorile. See vaikis mõne aja ja vastas siis: 
«Ma kahtlen selles, vaevalt... Mida tähendab endale tähelepanu 
tõmmata? See tähendab ennast ohvriks tuua. 
Kas teie seda arvasite?» 
«Tuleb nii välja;» 
Šelestov muigas: 
«Ma ei usu. See rahvas ei ole võimeline mingiks ohvriks. Isiklikest 
kogemustest tean, et kui neile hädaoht läheneb, siis närivad nad 
pigemini üksteisel kõri läbi, kui et end kaaslase eest ohverdavad.. 
Need ei ole inimesed, vaid inimsoo jätised, pühkmed, rämps... 
Huvitav, kumb neist suuskadel läks ja kumb nartat kasutas?» lausus 
Šelestov pärast mõningat vaikimist. 
«Ma tegin selle täpselt kindlaks,» teatas Petrenko, kellele äkki 
meelde tuli, et ta seda varem polnud ütelnud. 
«Mina tean ka,» pistis Eyerstova leitnanti katkestades vahele. 
«Mida te teate?» pöördus Šelestov radisti poole. 


«Tean, et suuskadel läks venelane, komandant Beloljubski.» 


Šelestov suitsetas paberossi lõpuni ja viskas koni ära. 

«Miks te seda arvate?» küsis ta siis. 

«Jakuudid suusatavad harva keppidega nagu venela- 

lased, nad sõidavad ilma. See seal on aga keppidega läinud.» 

«Täpselt,» lisas Petrenko. «Ja veel üks detail - suusajäljed on 
värskemad. Ma usun, et nad pole vanemad kui kolm-neli tundi. Kõige 
enam võiks ehk arvata, et viis tundi, kuid mingil juhul mitte rohkem. 
Selle eest võin pea anda.» 

Petrenko vaikis. Major vaatas temale ja küsis: «Oletame, et see on 
nõnda. Millise järelduse te siis teete?» 

«Ma arvan nii,» ütles Petrenko ja istus majori kõrvale. «Oletame, et 
Beloljubski lahkus siit neli tundi tagasi ja sõidab keskmiselt, ilma 
puhkamata, seitse kilomeetrit tunnis. Järelikult on ta meist 
kakskümmend kaheksa kuni kolmkümmend kilomeetrit ees. Mitte 
rohkem. Ma olen suusatajana selles täiesti kindel ja jätan arvestusest 
välja asjaolu, et ta liigub mitte sissesõidetud suusarada mööda, vaid 
puutumatul pinnal, ja see ei ole nii väga lihtne. Eks ole?» 

«No-noh, jätkake!» 

«Tähendab,» algas Petrenko uuesti, «kui aega viitmata põtradega 
temale järele sõita, võib talle kahe, kõige rohkem kolme tunni pärast 
järele jõuda.» 

Šelestov noogutas ja mõtles: «Jah, kolme tunni pärast, mitte varem. 
Puhkuseta edasi minna on väga raske.». 

«Ma teeksin ettepaneku,» algas Petrenko, kuid Šelestov katkestas 
teda: 

«Ma tean, mida te öelda tahate. Tean juba ette. Mina, näe mõtlen 
samuti: istuda tagavara-nartadele.. . muide, põdrad selle ees ei ole veel 
nii väsinud... ja seni kui need kolm rakendit siin puhkavad, katsuda 
Beloljubski kätte saada.» 


«Õige, seltsimees major!» jätkas Petrenko üha rohkem erutudes. 
«Ainult lubage minul seda teha.» 

Kiirustamata läitis Šelestov uue paberossi ja mõtles järele. Ta 
mõistis leitnandi meeleolu. Ta ise oli ka kunagi sama läbematu olnud 
ja mäletas hästi, kuidas piirivalvekordoni ülem talle esmakordselt oli 
ülesandeks teinud taga ajada ja kinni pidada Nõukogude piiri rikkuja, 
kes Liidu territooriumile oli tunginud. Millise innu ja entusiasmiga 
asus ta lahinguülesannet täitma!... 

Petrenko istus nagu nõeltel, kuid ei söandanud kõnelema hakata. 
Vaikus venis pikale. Viimaks ütles major. 

«Sõitke, kuid võtke Nadjuša kaasa. Kaks silma on kaks silma, kuid 
neli on veelgi parem. Sõitke tagavarapõtradega, need siin puhkavad 
seni ja söövad. Ning Taas Bass võtke kaasa.» 

«Ei, seda ei ole!» kostis Petrenko kähku. «Üksi meie teid ei jäta. Te 
olete ju invaliid.» 

«Leitnandil on õigus,» segas vahele Everstova. «Taas Bass peab 
teiega jääma, Roman Lukitš. Teisiti ei saa. See oleks kuritegu...» 

«Kas tõesti?» muigas major. «Noh hästi, oleme rääkinud. Las Taas 
Bass jääb siia. Hakake teele seadma. Teie, Nadjuša, võtke nartalt kogu 
koorem maha. Teie, Gritsko, aga tooge mulle siia puid, muidu võtab 
külm mu ära, ühel jalal end soojaks ei hüppa.» 

Kui puud olid kohale toodud ja narta sõiduvalmis seatud, pani 
Petrenko taskutesse pädrunipidemed padrunitega ja riputas pihtkasuka 
peale binokli. 

«Paistab, et olen valmis,» ütles ta siis. 

«Kui paistab, siis kontrollige veel kord,» andis major nõu. «Võtke 
minu kotist käerauad. Ja pidage meeles: kes see inimene ka oleks, ta 
peab elusana meie kätte langema. Ja veel: kui te teda nelja tunni 
jooksul kätte ei saa, pöörduge tagasi. Saite aru? Ning lõpuks: liikuge 
ettevaatlikult, olge alati kõigeks valmis, eriti plmedates 

kohtades. Ma ei pea võimatuks, et nad varitseda võivad. Muidu jääks 
arusaamatuks, miks nad lahku läksid. Mina aga valvan siin.» 
«Kõik on selge, seltsimees major. Kas võib teele asuda ?» 
«Sõitke!» 
«Läki, seltsimees seersant,» hüüdis Petrenko Everstovale ja siirdus 
narta juurde. 
Rakend ühes Petrenko ja Everstovaga kadus mõne sekundi pärast 
silmist. 
Šelestov laskus ühele põlvele, viskas lõkkesse hagu ja istus siis 
endisele kohale. 

«Veider, et mitte rohkem öelda!» mõtles ta. «Miks oli Beloljubskil 
vaja suuskadele asuda, kui lal põdrad kasutada olid?» 

Lähenes keskpäev. 

Šelestovile meenus, et Taas Bass pärast peremehe kaotamist polnud 


veel midagi söönud. Ta tõmbas koti toiduainetega enese juurde, võttis 
sellest kaks tükki külmunud liha ja hakkas lule kohal soojendama. 

Kui liha sulanud oli, kutsus major peni enese juurde. Seekord ei 
keeldunud Taas Bass toidust, läks lihatükiga veidi eemale ning hakkas 
seda seal närima. 

«Nii on õige, sõbrake,» kiitis Šelestov. «Minul on ka raske, oi, kui 
raske, kuid tuleb elada. Ja kurvastus ei ole murerohi. Et ma ainult 
igavusest magama ei jääks ja ootamatult hätta ei satuks nagu kukk 
kapsasuppi. Ja olgugi et sina mul ustav valvur oled, katsun ma siiski 
unest hoiduda.» 


Poolteisetunnilise kiire sõidu järel taigas viisid suusajäljed Petrenko 
ja Everstova väikese, põhjani külmu 

nud ojakese juurde. Paiguti oli ojake õhukese.lumekihiga kaetud. 

Mida kaugemale edasi Petrenko ja Everstova jõudsid, seda 
lähemale nihkusid teineteisele ojakese järsud kaldad, moodustades 
nagu midagi kitsa mäekuru taolist. 

Vasakpoolne kallas, mida kuldasid päikese viltused kiired, koosnes 
mitmesugustest erivärvilistest geoloogilistest kivimitest ja meenutas 
mitmekihilist pirukat. Kalda kohal rippusid siin-seal nagu girlandid 
sadudest ja külmast puretud narmendavad puujuured. Ülal kaldaharjal 
kulges tiheda seinana taiga. 

Parempoolsel kaldal aga kõrgusi d täiesti paljad, tuultest läikima 
poleeritud. mustad kaljud. Kord kuhjusid nad üksteise otsa, kord 
rippusid ähvardavalt otse peakohal, valmis iga hetk alla varisema. 
Siin-seal kaljude vahel torkasid silma noored männid, mis nagu 
imekombel sinna pidama olid jäänud. 

«Näete?» pöördus Everstova Petrenko poole. «Siin on ta jällegi 
puhanud.» 

«Näen,» vastas leitnant. «Tähendab ta puhkas juba seitsmendat 
korda selle poolteise tunni jooksul. Ja kui oletada, et puhkamiseks 
kulus kõige rohkem viis minutit, siis tuleb kolmkümmend viis minutit 
ajast maha arvata.» . 

«Nagu näha pole ta suur asi suusataja,» tähendas Everstova.. 
«Raske öelda. Võimalik, et ta teadlikult püüab jõudu säästa.» 

Jäljed tõusid üha kõrgemale ja kõrgemale, kuru ahenes ja tee 
muutus iga minutiga raskemaks. Oli näha, kuidas Beloljubski oli 
lumest välja ulatuvate kivirahnude vahel endale teed rajanud, nende 
ümbert ringi minnes. 

Põdrad lakkasid traavimast ja astusid sammu. Narta põrkas 
kivirahnude vastu. 

«Tuleb jalgsi minna,» ütles Petrenko ja tahtis juba nartalt maha 


tulla, kui narta äkki üles viskus ja siis alla langedes kummuli käändus. 
«Paistab, nagu oleksime ümber läinud,» sõnas Everstova vapralt ja 


puhkes naerma. 
«Jah, oleks nagu sedamoodi,» vastas Petrenko samas toonis ning 
tõusis kähku püsti. 

Põdrad jäid seisma. Nende küljed tõusid ja langesid lõõtsutades. 
Üsna maad ligi langetatud peade kohal keerles neil aurupilv. 
Petrenko aitas Everstoval tõusta ja lund maha raputada, siis ajas ta 
põdrad liikuma. 

Kuru jäi üha kitsamaks ja lõppes viimaks, kuid tee ülespoole muutus 
veelgi järsemaks. 

«Siin on nähtavasti oja lätted,» avaldas Everstova arvamist. 
«Niisugustest ojakestest tekivadki suured jõed,» vastas Petrenko. 

Põdrad astusid sammu, vaevaga vedades enda järel tühja nartat, mis 
kord kummuli käändus, kord küljeli langes, kord käigu pealt 
mingisugustesse aukudesse sukeldus. 

Kuru oli juba selja taha jäänud, kuid teed tõkestasid teadmata kust siia 
kantud poolpehkinud palgid, lume alt väljaulatuvad paljad ja teravad 
kivikühmud ning madal, kuid tihe ja okkaline põõsastik. 

Kõigest sellest oli väga raske läbi tungida. 

Põdrad peatusid jällegi. 

«Milline ürgaegne kaos,» ütles Petrenko ja avardas salli oma kaela 
ümber. «Vaadake!» pöördus ta Everstova poole, - «järsak, küll on ikka 
järsak!» 

«Minu arvates lõpeb tõus varsti,» tähendas Everstova. 

«Näete, taamal paistab mets. Sealt algab tõenäoliselt laskumine.» 

«Võimalik. Kuid tahaksin teada, kuhu kurat see Beloljubski põrutab?» 

Leitnant võttis taskust kompassi, pani selle hetke pärast jälle 
taskusse tagasi, vaatas kella ning vajus mõttesse. 

«Jälle nagu varemgi kirdesse,» ütles ta siis. 

Major lubas neli tundi jälgi mööda järele minna. Tähendab, varuks oli 
veel kaks tundi. Põõsastik ulatus umbes kilomeetri kaugusele ja 
polnud mingit mõtet sellest läbi tungida. Põtrade jõud oli lõpukorral. 
Tuli mingile otsusele jõuda ja tegutseda, kaotamata väärtuslikku aega. 

«Teen niisuguse ettepaneku, Nadjuša,» algas Petrenko, - «teie jääte 
põtradega siia, mina aga katsun suuskadega jälgi mööda seljandikule 
jõuda. Vaatan järele, kuidas ja mis seal on. Meil teiega on varuks kaks 
tundi. Ma mõtlen, et sellest jätkub mäeharjale tõusmiseks. Kui neli 
tundi on möödas: pöördun ma jalamaid tagasi, ükskõik, mis ka ei 
oleks. Põdrad aga las puhkavad. Muidu ei vii nad meid enam tagasi. 
Olete nõus?» 

«Mitte täiesti.» 

Petrenko taipas radisti mõtteid: see ei pidanud. võimalikuks lasta 
leitnanti üksi minna. 

«Ma poleks muidugi selle vastu, et kahekesi minna, kuid põdrad on. 
väga väsinud, te näete ju ise. Nad võivad kokku variseda,» seletas 
Petrenko pehmelt. «Jätta aga rakend saatuse hooleks, tähendab 
lõplikult pea kaotada. Sest kõik võib ju juhtuda. Meie eemaldume 


teiega siit kilomeetrit viis, Beloljubski aga teeb haagi, tuleb siia, istub 
nartale ja ongi läinud. . 

Everstova noogutas pead. 

«Ma mõistan seda kõike väga hästi, kuid palun olge ettevaatlik. Selle 
lühikese aja jooksul on meil juba niigi palju ohvreid olnud.» 

«Pole midagi parata,» tähendas Petrenko, suuski ja keppe lahti 
päästes. «Võitlus ilma ohvriteta pole võimalik.» 

«Ma pole sellega nõus. Peab tegema kõik võimaliku, et ohvreid ei 
oleks.» 

Petrenko oli juba suuskadel, kontrollis sidemete tugevust, vaatas 
siis hoolikalt üle oma püssi, proovis, kuidas töötab määrdest peaaegu 
kuivaks hõõrdunud lukk ning haaranud siis kepid, ütles: 

«Teil on õigus, Nadjuša. Luban olla ettevaatlik.» 
«Noh, vaadake mul. .. Õnn kaasa!» hõikas Everstova talle järele. 


*Leitnandil ei kulunud seljandikule jõudmiseks üle poole tunni. Ta 
peatus, tõmbas hinge tagasi ja ta imestus polnud väike: ümbrus oli 
järsult muutunud. 

Seljandik oli täiesti paljas. Siin puudus mitte üksnes igasugune 
taimestik, vaid isegi lumi, mille tuul oli ära puhunud. All lebas 
samasugune metsatu org, kuhu järsult laskusid Beloljubski 
suusajäljed. 

Org laius umbes kaheksa või üheksa kilomeetri ulatuses. Taamal tema 
taga venis mõõtmatusse kaugusse tume taiga, mis kaugelt vaadatuna 
sarnanes tohutu suure 

metsloomanahaga. 

Petrenko tõukas keppidega ja libises kergelt mõned sammud mööda 
suusarada. Ta silmitses teraselt jälgi, mis kaugusse eemaldusid ja 
sellega üphte sulasid, ning pidurdas järsult. 

Eespool, all orus, kilomeetrit kolm temast eemal, paistis lumel 
ähmaselt üksik tume täpp. 


«Tema! Tema! Kas tõesti!» 
Uha vähenevat punktikest silmist kaotamata vabastas Petrenko kiiresti 
pihtkasuka alt binokli, tõstis selle sil- 

made juurde, reguleeris sama kähku läätsi ja nägi selgesti inimest. 
Binoklist vaadatuna polnud ta kaugemal kui kolmsada meetrit ja teda 
võis silmitseda nagu oleks ta peopesal. Kõrgekasvuline, õlakas, 
lühikeses pihtkasukas, püss seljas, töötas ta energiliselt mõlema 
kepiga ja eemaldus kiiresti, kord vähenedes, kord kasvades, selle järgi, 
kuidas ta hoogu võttes kummardus. 

«Lõpuks ometi!» 

Leitnandi süda hakkas kiiremini lööma. Ta vaatas kella ja mõtles: 
«Minu käsutuses on veel üle tunni aja, vaenlane aga on avastatud. Ja 


kui ma ta taban ning seejuures veidi hilinen, kas rikun ma siis majori 
käsku? Ei. Roimari tabamiseks me ju siia tulimegi.» 

Petrenko võttis seljast püssi ning pihtkasuka ja pani ka binokli ära. 
Püssi riputas ta uuesti kaela, pihtkasuka ja binokli aga jättis lumele. 
Siis, kohendanud salli, tõukas -ta tugevasti keppidega ja kihutas alla. 


Ta liugles, tundmata omaenese keha raskust, muutudes ainult 
pinguli lihaste ja närvide kompleksiks. Tuul vilistas ta kõrvus, külm 
kõrvetas nägu kui tuli. Petrenko tormas edasi, pööramata millelegi 
tähelepanu, haaratud ainsast mõttest tabada roimar. 

Kihutanud umbes kilomeetri, tundis ta, et suu on kuivanud. Rinnus 
hakkas kõrvetama, süda tagus ülemäära tugevasti. 

«Liiga ägedalt algasin. Ilmaaegu. Oleks pidanud pikkamööda 
tempot arendama. Noh, pole viga, kohe tuleb teine hingamine. Pole 
viga. . .» 

Ta aeglustas sõidukiirust, läks üle sammule, seisatas hetkeks, et 
vatikuube seljast ära visata, ja sööstis siis jällegi taga ajama. Binoklit 
polnud enam vaja. Vahemaa tema ja Beloljubski vaheloli sedavõrd 
vähene- 

nud, et Petrenko komandanti juba palja silmaga selgesti nägi. 

«Kas ta tõesti ei vaata tagasi?» mõtles Petrenko. Kuid samal hetkel 
Beloljubski, nagu oleks ta leitnandi küsimust kuulnud, peatus, vaatas 
tagasi ja sööstis siis juba kiiremini edasi. 

«Nüüd - edasi!» käsutas Petrenko iseennast ja sööstis Beloljubskile 
järele, järk-järgult kiirust lisades. Siis võttis ta taskurätiku, pistis selle 
suhu, hoides seda hammastega kinni, ja vabastas kaela villasest sallist, 
mis korrapärast hingamist takistas. 

«Noh, nüüd läheb juba ladusasti,» tähendas ta endamisi, rõõmuga 
märkides, el vahemaa tema ja komandandi vahel üha väheneb. 
Tepitud vatipükstesse kohendatud sõduripluus paisus leitnandi seljal 
kui põis, kuid ta lisas aina kiirust. 

Beloljubskist lahutas teda .nüüd mitte rohkem kui kakssada meetrit. 

Kõrv püüdis juba kinni Beloljubski suuskade kriuksumise ja 
keppide heli, kui ta end nendega edasi tõukas. Need hääled julgustasid 
Petrenkot ja andsid talle uut energiat. 

Beloljubski jäi veel kord sekundiks peatuma ja pistis siis uuesti 
edasi.. 

Kui vahemaa umbes seitsmekümne meetrini oli vähenenud, tegi 
Petrenko energilise hüppe ettepoole, peatus siis, võttis rätiku suust, 
hingas täie rinnaga, ja pannud käed ruuporina suu juurde, hõikas: 
«Hei, bandiidinägu! Seisa!» 

Beloljubski peatus silmapilkselt, tõmbus kössi, nagu oleks ta hoopi 
oodanud, pööras pea kohmakalt tagasi, ja tuues kuuldavale mingi 
ebaselge häälitsuse, sööstis uuesti edasi. 

«Seisa! Ma lasen!» karjus Petrenkõ, võttis püssi kaelast ja lõi padruni 
rauda. 
Kuid Beloljubski jätkas jooksmist ja leitnant oli sunnitud uuesti taga 
ajama. 

Kui vahemaa vastaste vahel umbes viiekümne meetrini lühenes, 
peatus Petrenko, viskas paremast käest kinda, pani püssi palge, peatas 
harjumuse kohaselt hetkeks hingamise ja vajutas päästikule. 

Pauk lajatas lumelagendiku avarustes mitmekordse, kaua kumiseva 
kajana. 

Petrenko andis hoiatuslasu. Kuid roimar otsustas nähtavasti, et tuleb 
samuti mõnesugused abinõud tarvitusele võtta. Ta peatus, haaras 
püssi, lõi kepid lumme ja heitis kõhuli, näoga leitnandi poole. 

«Ahaa, siin pole nalja,» mõtles Petrenko ja viskus samuti rinnuli. 
«Kujuneb midagi kahevõitluse taolist.»Nüüd alles nägi ta, millist 
kurja nalja halastamatu pakane temaga oli teinud: ta oli leitnandi 
nimetissõrme otsa ära näpistanud ja tükikese nahka päästiku külge 
jätnud. 

Samal ajal prahvatas lask ja kuul lendas vingudes üle leitnandi pea. 
«Esmakordselt elus olen kellelegi märklauaks, ja pole vigagi... 
Tulistab vist kuulidega - haavlitesse pole usku,» taipas Petrenko ja 
noorusele omasest trotsist tormitsedes hüüdis: 

«Visake püss minema, härra komandant! ... Te ei oska ju lasta!. .. 
Õppige enne korralikult selgeks!» 

Ta tõstis optilise sihiku läätse silma juurde ja nägi, kuidas 
Beloljubski lumme vajununa lebab, temast mõlemal pool lumme 
torgatud suusakepid. 

Üks keppidest oli just püssikirbuga kohakuti ja leitnant vajutas 
päästikule. Kepp murdus, nagu oleks ta habemenoaga pooleks 
lõigatud. Petrenko võttis ka teise 


kepi sihikule ning jälle kajas pauk. Ka teine kepp oli pooleks lastud. 
«Visake püss kõrvale!» käsutas Petrenko. «Muidu lendab ta teie käes 
otsekohe tükkideks. Kuulete?» . 

Beloljubski lebas liikumatult. Läbi optilise sihiku nägi Petrenko ta 
seljal purukslastud suusakepi tükki. . 

«Aimab, lurjus, vist, et ma teda ennast tulistada ei taha,» mõtles 
Petrenko ja märkas äkki, et Beloljubski end liigutas. Roimar tõstis pea 
ja tulistas kiiresti teist korda. 

«Tola,» tähendas Petrenko endamisi. «Mis sa nüüd edasi teed? Laed 
kaheraudset uuesti või?» 

Nii oligi. Beloljubski tõmbus kõverasse ja Petrenko taipas, et ta 
püüdis pihtkasuka alt padruneid kätte saada. 

«Kuid enne tuleb ju tühjad kestad välja võtta,» arutas Petrenko, 
silmi optiliselt sihikult pööramata ja Belöljubski iga liigutust jälgides. 

See aga, nähtavasti kartes, et lumi püssirauda võiks sattuda, keeras 
enda ettevaatlikult küljeli, kergitas kaheraudset ja murdis ta 


laadimiseks keskelt lahti. 
Seda Petrenko just ootaski. Ta pani püssi palge ja tulistas neljandat 
korda. Midagi kõlksatas, raksatas ning Beloljubski peitis pea lumme. 
! 
Midagi kartmata kargas Petrenko jalule, asus suuskadele, ja võtnud 
uue padrunipideme, laadis püssi uuesti. 
«Tõuske püsti!» käratas ta. «Tõuske püsti, muidu teen teist 
sõelapõhja!» . 
Beloljubski ei tõusnud kohe ja leitnandi südamesse hiilis rahutus: ega 
ometi kuul vaenlast ei riivanud. 
Kuid komandant tõusis. Ta raputas isegi lume, riietelt maha. . 
«Ega te haavatud pole?» küsis Petrenko lähenedes ja püssi 
laskevalmis hoides. 

Beloljubski raputas eitavalt pead. 

Petrenko lähenes umbes viieteistkümne meetri kaugusele ja nägi 
lumel riismeid sellest, mida mõned minutid tagasi jahipüssiks 
nimetati. 

«Kahju püssist,» mõtles Petrenko. «Sellest laskis ju Bõkanõrov.» 
Tükk aega seisid luureohvitser ja roimar vaikides, teineteist hoolikalt 
silmitsedes, uurides ja mõõtes: Beloljubski kogu välimus kõneles 
sellest, et ta on igas võimalikus olukorras valmis vastu hakkama. 
«Toi Haja kaevandusasula endine komandant Beloljubski?» järgnes 
küsimus. 

«Ma tahan juua,» vastas BeloljubskL 

«Luban lund neelata.» 

Komandandi nägu virildus grimassiks, ja haaranud pihku lund, toppis 
ta seda suhu. 

«Nüüd aga, asuge suuskadele ja marss edasi! Liigutage end 
kiiremini!» käsutas Petrenko. 

Beloljubski täitis käsu. 

Petrenko astus suusateelt kõrvale, laskis roimari enese ette ja järgnes 
siis talle, hoides kümne-kaheteistsammulist vahemaad. 

Beloljubski sammus kiirustamata, võib-olla sellepärast, et tal kepid 
puudusid, või oli ta väsinud. 

Selline tempo ei rahuldanud leitnanti. Lühike päev kustus kiiresti ja 
silmanähtavalt. Tuli rutata. 

«Nobedamini, nobedamini, muidu tuleb teil hangel ööbida,» hoiatas 
Petrenko. 

Beloljubski lisas sammu. 

«Seiske!» käsutas Petrenko. 

Beloljubski jäi seisma.. 

Petrenko lähenes ja viskas talle oma kepid: 

«Võtke, nii on parem:» 

Beloljubski varustas end keppidega ja hakkas kiiremini astuma. 
Petrenko järgnes talle, pidades endist vahemaad ja hoides relva 
laskevalmis. 

Tee peal korjas ta vatikuue lumelt ja ajas selga. Oli ka viimane aeg, 
sest tagaajamisega kuumaksköetud keha oli ammugi jahtunud ja 
leitnandil hakkas juba külm. 

«Hea veel, et sviiter sõduripluusi all oli, muidu võib sellise 
temperatuuri juures ära surra,» mõtles ta, ja heitnud pilgu mäe suunas, 
peatus hetkeks. 

Mäeseljandikuit, mis oli juba käegakatsutavas kauguses, kihutas 
Everstova suuskadel noolena alla. Ta sõitis nagu sõidavad kohalikud 
põhjamaa elanikud, ilma keppideta, keha ette painutatud ja parema 
käe löökidega tasakaalu hoides. Parema kaenla alla oli tal surutud Pet- 
renko poolt seljandikule jäetud pihtkasukas. 

«Ei pidanud vastu, muutus vist rahutuks,» mõtles Petrenko tänulikult. 
Everstova libises osavasti ees sammuvast Beloljubskist mööda: 

«Pange kohe kasukas selga. Andke seniks puss minu kätte. Vaat 
nõnda. Ma nägin kõike binoklist, mille te mäeseljandikule olite jäinud. 
Põtrade pärast ärge kartke, pulli sidusin ma kinni, lehm aga ei lähe 
tema juurest kuskile. No olete te küll tubli! Beloljubski aga vahib 
metsloomana ringi. Heitsin talle põgusa pilgu. Kindlasti tundis ta mu 
ara. Näete, ta ei vaata isegi tagasi.» 


«Las ta läheb,» ütles Petrenko püssi tagasi võttes. 
«Kas ta ära ei jookse?» 


«Ei usu. Kuid võtke igaks juhuks revolver ja minge kõige ees.» 
Petrenko käskis Beloljubskit peatuda ja laskis Everstova ette. Siis 
liikusid nad jälle edasi. 

Mõne minuti pärast jõudsid kõik kolm seljandikule. 

Ilm oli järsult muutunud. Loojuv päike, mis näis olevat mähkunud 
tihedasse sinetavasse uduvinesse, kadus lumise mäeharja tippude täha, 
andes maad hallidele varjudele. Ähmasesse sompa uppunud taevas 
vajus silmapiiril ligi maad. Videvik tihenes kiiresti. Mäeharjal vihi- 
sesid hangedel tuisuiilid, lumetolmu pikkade jugadena üles 
keerutades. All, teisel pool mäeharja laiuv taiga tardus, nagu 
valmistudes millegi vältimatu vastu. 

«Tuisk tuleb!» hüüdis Everstova. Ta peatus, tõstis käe silmade 
juurde ja silmitses loojuvat päikest. «Peab ruttama.» 

«Minge, minge edasi,» kostis Petrenko ja mõtles: «Tõepoolest on 
vaja kiirustada. Kuid mida teha Beloljubskiga? Teda narta järel sõitma 
panna ei saa, ta on vilunud suli, tormab oma teed ja aja teda siis veel 
taga. Tulistada teda ka ei tohi - ta tuleb ju elusalt kohale toimetada. Ja 
pimeduses ei saa ju sihtidagi. Ta tuleb nartale panna ja ise järel sõita. 
Teist teed ei ole.» 

Mäeseljandikult laskumine toimus märksa kiiremini kui oletati. Siin 
oli tuul veidi nõrgem ja ta ähvardav ulgumine kostis ainult kõrgete 


mändide latvades. 
Videvik saabus kiiresti. Narta põtradega ilmus nähtavale. Petrenko 
võttis taskust terasest käerauad. 

«Kui midagi peaks juhtuma, laske jalgadesse ja ainult minu 
käskluse peale,» ütles leitnant vaikselt, peaaegu sosinal Everstovale ja 
märkas, kuidas sellel püss käes tasa võpatas. «Saite aru?» 

«Just nii,» kostis Everstova lühidalt. 
Petrenko astus Beloljubski juurde. 

«Sirutage käed ette!» käsutas ta, ja vaadanud roimarile näkku, 
silmas seal kleepuva higi juba külmunud nirekesi. «Pühkige nägu 
kuivaks.» 

Beloljubski sirutas pahema käe ette ja hakkas paremaga nägu 
kuivatama. Kinnitades metallkäevõru ühele randmele, leitnant 
pigemini tundis kui nägi roimari teravat pilku endast üle libisevat. 
«Oi!» karjatas Everstova. A 
Beloljubski, nähes, et teda ja relvastatud naist lahutab praegu relvata 
leitnant, tõstis parema käe löögi andmiseks, kuid sai järsku tugeva 
hoobi lõua alla, lendas kõrvale ja kukkus näoli. 

«Andsin talle nähtavasti tubli obaduse,» mõtles Petrenko ja sööstis 
kukkunu juurde. Kuid see toibus kähku, kargas jalule ja, tõmmanud 
pea õlgade vahele, hakkas raskesti hingates noormehele lähenema. 

«Jätke lollused!» hoiatas Petrenko, veidi taganedes ja 
poksiasendisse asudes. «Jätke järele, muidu murran ma teil ribid.» 

Kuid ta hoiatus jäi tagajärjetuks. Beloljubski sööstis leitnandi 
kallale ja andis talle mõned korratud hoobid. 

Neil polnud mingit efekti ja roimar muutis taktikat - ta . püüdis 
nüüd noormehest kinni haarata ja teda enda alla suruda. Ka sellest ei 
tulnud midagi välja. 

Everstova sagis ühelt poolt teisele poole ja otsis kohta, kust ta 
leitnandi haavamata oleks tulistada võinud. Talle tuli mõte Beloljubski 
juurde hiilida ja talle püssilaega virutada. Kuid Petrenko andis 
vastasele hoobi meelekohta, paiskas ta maha ning klõpsatas käerauad 
kinni. 

Vahepeal olid taiga kohale roomanud rasked pilved, vuhisesid 
tugevad tuuleiilid. Tuisujoad kahistasid põõsastes ja väänlesid 
hangedel, ennustades lumetormi. 

Tuulest taganttõugatud narta sellele seotud Beloljubskiga liikus 
tagasiteed. 
Keppidega nartast kinni hoides libises suuskadel Petrenko. 

XVI. PURGAA 


Puldanist telgis, mida valgustas küünal, istusid Šelestov, Petrenko, 
Everstova ja raudus kätega Beloljubski. 


Väljas möllas purgaa. Tuul märatses tohutu jõuga, Keerutas, vilistas 
ja möirgas metsikult. Ta tõstis pilvedena lund õhku ja paiskas selle 
taigat mööda laiali; lagedad kohad pühkis ta täiesti puhtaks, 
paljastades tardunud, läbini külmunud maapinna, keerutas tühemikke 
hangede vahele ning kuhjas silmapilkselt kokku lumekuhilaid ja 
lumevalle. 

Tuul tungis kõikjale: taigasügavustesse ja mäeseljandikkudele, 
kuristikkudesse, mäetippudele ja jõeorgudesse, raputas võimsaid 
mände, painutas looka nõtkeid, õrnu kaski, tuuseldas ja murdis 
armetult noort kuusikut. Ta kargas tugevate hoogsate sööstudega telgi 
kallale, püüdes seda ühes vaiade ja telginööridega maast lahti rebida, 
kokku keerutada ja tont teab kuhu viia. 

Ürgjõud märatsesid. Taiga ägas, ohkas ja oigas otse, kui raskesti 
haige inimene ning hüüdis nagu kedagi appi. . 

«Juba on möödunud tund, kui see möll algas,» mõtles Šelestov 
endamisi... «Olen nii palju aastaid Jakuutias elanud, kuid. midagi 
säärast pole ma veel näinud.» 

Ta lebas poolküliti, vigastatud jalg ette sinltatud. Majori selja taga, 
jalad enese alla tõmmanud, istus Everstova. 

Beloljubski istus Šelestovi vastas. Küdev ahi lahutas neid. Leitnant oli 
aset võtnud Beloljubski lähedal. 

Roimar käitus liiga vabalt ja vastas esitatud küsimustele 
vastumeelselt. 


1 Purgaa - lumetorm. 

Miks ta kaevandusest lahkus? Kõige lihtsamal põhjusel. Väljunud 
tookord major Šelestovi juurest ja olles kõigiti valmis täitma tema 
käsku ning käima läbi kõigi asula elanike majad, kuulnud ta 
ootamatult ühelt ka evandustööliselt, et tiigi läheduses olla avastatud 
tundmatu jäljed. Ta kahtlustanud, et need jäljed kuuluvad just sellele 
inimesele, keda major otsib. Ta otsustanud avaldada initsiatiivi ja 
kähku teotseda ning sööstnud jälgi mööda edasi. Ta arvab, et toimis 
täiesti õieti, ja ei mõista, miks äkki teda ennast taga ajama hakati ja ta 
raudu pandi... See, et ta narta jälgedelt hoopis vastupidisesse suunda 
siirdus, on ka väga lihtsalt seletatav: et jälitamist mitte katkestada, 
sõitis ta ka öösel ja eksis teelt. Kaldus veidi kirdesse. Kust ta püssi 
sai? Kuidas kust? Tee peal leidis ta selle lumest. Nähtavasti oli see, 
keda ta jälitas, püssi maha pillanud. Miks ta ohvitseri käsku ei 
kuulanud, seisma ei jäänud ja vastu hakkas? Noh, sellepärast, et ta 
seda ohvitseri samaks kurjategijaks pidaski, keda ta jälitas. Ägeduses 
ei jõudnud ta paguneid vaadata, ja mis paguneid sa veel vaatad, kui 

sind tulistatakse. 
Šelestov käitus nii, nagu oleks ta tõepoolest kõike seda uskunud, mida 
roimar kõneles. 

Isu täis kõnelnud, palus Beloljubski juua. Petrenko valas teekannust 
jahtunud vett kruusi ja tõstis selle diversandt suu juurde. See jõi 


suurte, katkendlike sõõmudega. 
Šelestov vaikis. Vaikis ka diversant. Vaikis ja mõtles. 
Ta mõtted liikusid kahes suunas. 

Kui Šaraborin poleks nii reetlikult käitunud, võib-olla oleks siis 
maksnud jätkata kord alustatud mängu ja selle majori pea igasuguse 
lobaga segi ajada. Ta teadis ju väga hästi, et süüdistatav võib kõnelda 
kõike, mis pähe tuleb: võib oma süüd eitada, kõik tõendid ümber 
lükata 

ja kõik süütõendid valeks ajada. Kui ainult seda Šaraborinit poleks! 
Pärast tema poolt kordasaadetud alatust ja reetmist pole sellel mängul 
enam mõtet. Kas tema, Beloljubski, nüüd valetab või mitte, ikkagi 
teda ei vabastata. Ei, ei! Ja lõppude-lõpuks saavad nad ikkagi jälile, 
kes sa oled, võimalik, et ongi juba selle välja uurinud. Edasi salata? 
Vaikida? Tõrkuda? Milleks?.. Vaikida selleks, et Šaraborinit päästa? 
Venitada ja sellega talle võimalus anda lennukisse istuda ning üle piiri 
pääseda? 

Susi teda söögu! Tema lendab ära, saab rahad, mis on määratud mitte 
temale, vaid Beloljubskile, elab seal ja sülitab kõigele. See aga, kes 
need rahad suure vaevaga on teeninud, see istub trellide taga, ja mitte 
aasta ega kaks, ka mitte viis aastat, vaid kogu eluaja. Oo!. .. Ta teab 
juba, kuipalju kohus talle määrab. Teab peaaegu täpselt. Hea veel, kui 
vangistus. Aga kui maha lastakse? Šaraborin, kes ta paljaks varastas ja 
tema rahad omastas, elab hästi ning irvitab tema üle, tema aga 
kõduneb samal ajal mullas. Ei! Seda ei ole.! Ei iialgi! 

Beloljubski ei söandanud veel tõtt kõnelda ja end täielikult 
paljastada. Ta mõtted pöördusid uuesti Šaraborini juurde. Kui 
Šaraborin poleks nii toiminud, puhkaks Beloljubski nüüd 
päevateekonna kaugusel Kõverjärvest, ja teadmata on, kas tagaajajad 
oleksid ta kätte saanud või mitfe. Kuid milleks mõistatada? Võib 
kindlasti öelda, et nad poleks teda kätte saanud. Purgaa oleks jälitajail 
tee ära lõiganud, nagu ta nad praegu Šaraborinist ära lõikas. Ja 
viimane muidugi võidutseb. Nähtavasti talitaski ta nõnda just selleks, 
et Beloljubski majori kätte satuks; oma naha päästmiseks jättis ta tema 
nende kätte. Mis siis nüüd teha? Vaikida? Valetada, kindlasti teades, 
et vale ei päästa? . 

Kuid miks pole major Šaraborinist sõnagi lausunud? Miks pole ta 
kordagi insener Kotšnjovile vihjanud? Kas 

tõesti algas kogu madin sellepärast, et nad kaks jakuuti, noore ja vana, 
surnuks pussitasid? Aga äkki ongi nii? Siis pole ju üldse mõtet vaikida 
ja selle patte varjata, kes sind on reetnud. 

«Mõtlete?» katkestas major tema vaikimise. Beloljubski võpatas 
ootamatusest. 

«Kuidas te ütlesite?» küsis ta. 

«Ma küsin: kas te mõtlete?» 


Beloljubski muigas. 
«Mul pole millestki mõelda,» vastas ta. 
«Nähtavasti on, kui nii kaua mõtlete,» tähendas major rahulikult. 
Korduvates vestlustes vaenlastega kogenud Šelestov oli juba 
harjunud nende kalduvuste ja taktikaga, ja teda ei imestanud põrmugi 
Beloljubski rumal, mitte millegagi õigustatud käitumine. Kuid ta ei 
tahtnud oma kaarte enneaegu avada, ei tahtnud näidata, kui paljust ta 
teadlik oli, ning kartis ettevaatamatu küsimusega kogu asja rikkuda. 
Major ei teadnud veel, kes oli süüdi Kotšrtjovi tapmises, ta ei 
tundnud selle mõrva eesmärki, ei teadnud ka roimarite kavatsusi ega 
plaane. Teda tegi rahutuks asjaolu, et teine kurjategija veel vabaduses 
viibib. Lumetorm matab nüüd jäljed lõplikult 
Vaevaga taltsutas major oma raevu, tahet tõusta, selle paadunud 
hundi rinnust kinni haarata ja teda paar korda tublisti raputada ning 
nagu kord ja kohus kõnelema panna. Kuid kui juba keegi, siis just 
Šelestov teadis väga hästi, et uurija, kes kätele voli annab, näitab 
sellega tavaliselt oma jõuetust ja oskamatust vaenlast paljastada. 
Aeg aga läks edasi. Purgaa jätkas oma raevukat kontserti. 
Beloljubski heitles piineldes teda haaranud tunnetega. 

Ta surus lõualuud nii tugevasti ja tihedalt kokku, et isegi hambad 
kriiksatasid. 
«Kolme minuti pärast kaheksa,» lausus endamisi Petrenko kella 
numbrilauale pilku heites. 
Beloljubski võpatas. A 

«Nelja-viie tunni pärast saabub lennuk,» mõtles ta. «Võib-olla seal, 
Kõverjärve rajoonis, polegi lumetormi. Lennuk saabub ja viib 
Šaraborini kaasa. Ning mina, idioot, istun ja vaikin. Mis sellest kasu 
on? Kas see mind päästab? Teeb asja ainult halvemaks ja suurendab 
süüd. Tema, lurjus, aga võidutseb ja irvitab mu üle.» 
Raev lõi keema ja pulbitses temas sellise jõuga, et silme ees mustaks 
läks ning viirastuma hakkas. 
Ka Šelestov heitis pilgu oma kellale ja, pöördudes Beloljubski poole, 
ütles hooletult, käega haigutust varjates: 
«Noh, mis siis ikka, kui teil pole tuju enda kohta tõtt kõnelda, jätame 
siis vestluse hommikuks. Heidame puhkama.» 
«Puhkama! Kena küll!» mõtles Beloljubski ja ohkas valjusti, oma 
keha ebaloomulikult sirgu ajades. «Mina puhkan, Šaraborin aga, väga 
võimalik, et valmistab praegu .lennukit vastu võtma. Ei, seda ei ole! 
Ei ole, olgu ta kolm korda neetud!» 
«Küsige! Ma räägin teile kogu tõe!» pahvatas ta äkki. 
Ta oli arvanud, et nende sõnade peale kõik oma kohtadelt vähemalt 
püsti hüppavad ja teda küsimustega üle külvavad, kuid midagi 
niisugust ei juhtunud. Kõik istusid nagu olid istunud, ilma et oleks 
kuuldavale tulnud ainustki vaimustus- või imestushüüatust. Veelgi 
enam — majoril polnud nähtavasti küsimustega üldse kiiret, ta nägu ei 
väljendanud midagi. Pikkamisi valis ta endale karbist paberossi, 
muljus seda sõrmede vahel ja silmitses kaua suulise etiketti, nagu 


oleks ta seda esmakordselt 

näinud ja nagu oleks sellel tema suhtes võrratult suurem tähtsus kui 
Beloljubski valmisolekul tõtt rääkida. See ruttamatus ärritas diversanti 
ja viis ta enesest välja. «Hakkab ta siis lõpuks suitsetama või ei? 
Läidab ta paberossi?» küsis ta endalt tusaselt. 

Šelestov tõmbas tikust tuld, süütas paberossi ja vaatas roimarile silma. 
«See on teie ainus väljapääs,» lausus ta rahulikult ja tagasihoidlikult. 
«Küsige, mis teid huvitab,» vastas Beloljubski põiklevalt. «Ma vastan 
kõigele.» 

«Ma ei kavatse küsimuste ja vastuste õhtut korraldada,» ütles major 
endise rahuga. «Kui te kavatsesite tõtt kõnelda, hakake peale, ja 
nimelt sellest. Teie juurest on leitud kaks dokumentide komplekti - 
Beloljubski ja Orosutsevi nimele. Kuidas on teie õige 
perekonnanimi?» 

«Orossutsev,» vastas diversant. Ja veidi mõelnud, lisas ta 
naeratades ning liiga vabalt, püüdes sellega oma ärevust maskeerida: 
«Teid muidugi huvitab teada, kuidas ma Beloljubskiks muutusin?» 
«Praegu mitte, igal asjal oma aeg. Kui teil mulle midagi rääkida on, 
palun. . .» 

«Ta teab kõik. Teab, ja mängib minuga, aeg aga kaob,» mõtles 
Beloljubski ja hakkas kõnelema, rahutute pilkudega vahetpidamata 
telgis ümber vahtides ja ringi kobades. .. 

Jah, siiani oli ta valetanud. Ei tea isegi, miks. Võimalik, et kartis 
vastutust. Ja see on loomulik. Nüüd aga jutustab ta kõik vähimatki 
varjamata. Algusest lõpuni. Ta on valmis kandma mistahes pälvitud 
karistust. Niisiis. .. 

Mõned päevad tagasi tuli Toi Haja kaevandusse Šaraborin. 
Beloljubski on temaga juba ammu tuttav. Šaraborin tunneb hästi 
Beloljubski minevikku kontrabandis- 

tina ja oleks võinud teda igal ajal juurdlusorganitele välja anda. Kui 
poleks olnud seda Šaraborinit, ei istuks tema, Beloljubski, praegu siin, 
vaid oleks jätkanud oma ausat tööd kaevandusasula komandandina. 
Kuid kaevandusse ilmunud Šaraborin sundis teda ähvarduste ja 
väljapressimistega varastama selle seifi võtmed, mida kasutas 
keskusest saabunud insener Kotšnjov. Ta varastaski võtmed. 
Šaraborin võttis neist jäljendi ja tegi teised täpselt samasugused 
võtmed. Siis tungis ta korterisse, avas seifi, otsis sealt mingi tähtsa 
plaani ja hakkas seda pildistama. Samal ajal astus insener Kotšnjov 
tuppa. Šaraborin tulistas teda püstolist ja surmas ta kohe Lõpetanud 
ülesvõtte, pani Šaraborin plaani tagasi seifi, hiilis märkamatult 
kontorist välja ja lahkus samal ööl kaevandusest. Enne lahkumist 
käskis ta teda, Beloljubskit, kontrollida, mis kaevanduses pärast tema 
põgenemist sünnib ja siis taigasse, kokkuräägitud kohta tulla. 
Beloljubski tegigi nii, mida ta nüüd kibedasti kahetseb. Et oma jälgi 


varjata, sidus ta käte ja jalgade otsa karukäpad. Šaraborini 
fotoaparaadis on ilmutamata film. Ta viib selle Kõverjärvele. Nelja 
või viie tunni pähast, täpsemalt - kella kaheteistkümne ja kahe vahel 
öösel peab Kõverjärve juures maanduma välismaa lennuk, mis 
Šaraborini pardale võtab. Šaraborin rääkis, et välismaa luure on 
temale plaani eest suure rahatasu tõotanud ja mis peaasi - lubanud ta 
Nõukogude Liidu territooriumilt ära viia. Šaraborini sõnade järgi tuleb 
lennuk Jaapani saarestiku kõige põhjapoolsemast tipust ja maandub 
märgutule peale, mis koosneb viiest ümbrikukujuliselt paigutatud 
lõkkest. See ongi kõik. Ehk ei. .. Sellega ei ole veel kõik Šaraborini 
roimad loendatud, ja pole mingit mõtet neid nüüd enam varjata. 

Teel järvele haavas Šaraborin tema enda silme all, võib-olla 
tappiski, kolhoosnik Otšurovi, et temalt põtru 

ja nartat kätte saada. Samuti toimis Šaraborin tundmatu vana 
jakuudiga, kelle püss talle meeldis. Ta mõrvas vanakese, sattunud 
temaga teel kokku. Ka temaga, Beloljubskiga, toimis Šaraborin 
alatult. Võtnud teda endale teejuhiks Kõverjärvele, lubas talle selle 
eest suurt tasu, kuid ei andnud midagi. Veelgi enam. Kui järveni jäi 
veel ainult tühine maa, nii kilomeetrit viiskümmend, ja Šaraborin 
mõistis, et ta iseseisvaltki suudab kohale jõuda, jättis ta magava 
Beloljubski saatuse hoolde, võttis põdrad, toidumoona ja narta ning 
laskis jalga. Beloljubskile jäid ainult püss ja suusad. Muide, Šaraborin 
on alles hiljuti laagrist põgenenud. Ja veel üks pisiasi: Šaraborinil 
puuduvad isiklikud dokumendid, tal on ainult õpetaja diplom Potapovi 
nimele. 

Beloljubski jäi vait. 

Šelestov palus leitnanti temale kaarditasku ulatada. 

Saanud selle, võttis ta sealt planšeti kaardiga ja süvenes viimase 
uurimisse. 

Beloljubski küsis endalt mõttes, kas ta õieti tegi asjaolusid just 
nõnda kujutades, ja vastas otsustavalt: «Jah,õieti. Jaa, jaa, jaa... Mina 
olen sisse lennanud, kuid las murrab ka tema oma kaela. Ei major 
nüüd enam talle võimalust jäta üle piiri pääseda. Mingi hinna eest ei 
jäta. Ja las siis Šaraborin, kui ta majori küüsi on sattunud, räägib ja 
keerutab enese välja kuis tahab. Vaevalt teda ustakse. Mina aga olin 
esimesena avameelne ja kõnelesin kõik ära. Ja see võetakse mul 
arvesse. Ning juurdlusel ja kohtus kinnitan ma sedasama. Ma pole ju 
kogu elu jooksul kordagi sisse kukkunud ega istunud, kuid Šaraborin - 
oi-oi! ... Noh, kui aga nii välja kukub, et me ühte ja samasse kongi 
satume või ühes ja samas kohas karistust kanname, siis närin ma tal 
hammastega kõri läbi. Las ma ka ise kärvan, aga tema kõri närin läbi! 
Ta õpib mind veel tundma! Mida see major nüüd 

venitab? Kas ta pole sündimisest saadik kaarti näinud või? Ehk ei leia 


ta seda õnnetut Kõverjärve? Milles asi seisab? Tunnid on ju loetud! 
Põdrad tuleb viivitamata ette rakendada, nartale istuda ja vaatamata 
tuisule ülepeakaela järvele kihutada. Šaraborin võib ju tõepoolest ära 
lennata. Mida major ometi ootab? Miks ta ei rutta? Tuleb kiiresti, väga 
kiiresti sõita, et viiskümmend kilomeetrit maha kihutada ja õigeks 
ajaks kohale jõuda. Kuigi. .. muidugi, kui majoril on tugevad põdrad 
ja ta nendele kindel on ning hästi teed tunneb siis on viiskümmend 
kilomeetrit tühiasi. Umbes kolme tunni sõit.» 

Beloljubski heitis majorile, kes endiselt kaarti silmitses, vargsi pilgu 
ja vajus uuesti oma arutlustesse: 

«Ja-jaa. Võiks veel midagi leiutada, peaasi aga mitte kiirustada ja 
ennast ohjas hoida. Kõik pole veel kadunud. Kui major mu endaga 
järvele kaasa võtab - teist teed, tal minu arvates ju pole, siis teen katset 
paluda, et mind käeraudadest vabastataks. Teen katset, mis ma sellega 
kaotan. Mitte kui midagi. Muidugi mitte kohe, praegu, vaid siis, kui 
juba teel oleme. Ütlen, et külm võtab käed ära. Kukun nutma ja 
kaeblema. Midagi ma välja mõtlen. Ja kui mul enam käeraudu pole, 
siis maksab selles pilkases pimedüses ainult veidi kõrvale põigata, 
viis-kuus sammu edasi joosta ja keegi kurivaim ei leia sind enam. 
Mind tulistama nad aga ei hakka. Ma olen neile elusana vajalik. Selles 
ma juba veendusin. Noh, ja kõige halvemal juhul võib plehku pista ka 
käeraudadega. Ega need nii tugevad olegi. Kui ainult esimese kivini 
jõuaks, seal lendavad nad silmapilk tükkideks. Ja las siis see 
pimapäine koer vastutab omaenda nahaga kõige eest. Vastutagu! 
Ainult et nüüd on tarvis jõudu säästa.» 3 
Ja endalegi ootamatult lausus Beloljubski äkki: 

«Tahan süüa, kodanik ülem. Kui annaksite.» Šelestov tõstis pea kaardi 
kohalt, pani planšeti kokku ja ütles: 

«Miks te siis vigurdasite, kui teile pakuti?» 

«Niisama, rumalusest... Ägestusin pisut...» 

«Andke talle midagi,» pöördus Šelestov Petrenko poole. «Ja võtke 
käerauad ära. Las sööb.» 

Leitnant andis Beloljubskile liha, pooliku karbi kalakonserve ja tüki 
rõngassaia ning vabastas ta ühe käe raudadest. 

Kuna ta kogu ööpäeva jooksul polnud ivagi suhu saanud, sõi 
Beloljubski nüüd kiiresti ja ahnelt. 

Talle turgatas pähe hultjulge mõte nüüd kohe õnne katsuda - ahi 
jalaga ümber tõugata ja püüda telgist välja karata. Kuid leitnant, kelle 
rusikatega ta juba lähemalt oli tutvunud, jälgis teda nii 
tähelepanelikult, et tuli sellest plaanist loobuda. Peale selle lamas 
koer, kelle olemasolu Beloljubski oli unustanud, otse ta kõrval. 

«Ei, mitte praegu. Teel küsin veel kord süüa,» otsustas ta. 

Kui Beloljubski söömisega valmis oli, astus leitnant majori käsklust 

ootamata tema juurde ja pani ta vaba käe raudu. 

Jällegi hakkas Beloljubski majorit oma pilkudega jälgima. 

Major vajas suurt enesevalitsemist ja tugevaid närve, et mitte reeta 
oma ärevust. 


Šelestov oli vaenlasi ja nende hingeelu vägagi hästi tundma 
õppinud ja seetõttu ei võtnud ta Beloljubski ülestunnistust mitte puhta 
kullana. Ta teadis oma praktikast, et roimar alati püüab süüd 
kaassüüdlasele veeretada ja omaenda süüd maksimaalselt vähendada. 
Praegu oli see veelgi usutavam selletõttu,. et Beloljubski Šaraborini 
juba väljaspool tabamisohtu arvas olevat ja siis ka järe 

likult tema paljastusi enam ei kartnud. Mis puutub lennukisse, siis 
võis see tõsi olla. Oli ju teadmata, mis roimaris tugevam oli, kas püüe 
silm silma vastu panemist vältida või, vastupidi, soov, et kaassüüdlane 
tema enda saatust jagaks. Muidugi, kui poleks seda lumetormi, siis ei 
halastaks ta endale ega sõpradele, et Beloljubski tunnistust kontrollida 
ja Šaraborinit tabada. Kuid praegu, sellises pimeduses ja lumetormiga, 
ei saanud sellele mõeldagi. . 

«Mis kell on?» küsis Šelestov hajameelselt, täiesti unustades, et tal 
endal käekell olemas on. 

«Pool kaheksa,» vastasid Petrenko ja Everstova ühest suust nagu 
käskluse peale. 

Kuid Punapea on võib-olla juba järveni jõudnud. Tal on ju neli 
põtra. Kas suudavad nüüd ka nemad Kõverjärvele pääseda, kus nad 
kunagi pole käinud? Vaevalt. 

Ja kui suudavadki, siis suure ekslemisega, ja selle ajaga jõuab 
Punapea juba ära lennata. 

Šelestov tõusis, toetus ettevaatlikult haigele jalale, astus siis edasi, 
sõlmis tuulest pingulitõmmatud nööri lahti, lõi telgi eesriide kõrvale ja 
astus kummargil välja. 

Ümberringi kees ja märatses kõik, selles hallis möllus ei suutnud ta 
isegi oma väljasirutatud. käe sõrmi näha. Terav lumi peksis talle 
näkku. Et jalgel püsida, kummardus Šelestov ettepoole. 

«Istume siin nüüd tugevasti kinni,» niõtles major. «Olgu ta neetud. 
see purgaa! Ja oli tal vaja just täna meile kaela kukkuda! Punapea 
laseb jalga. Kindlasti laseb jalga. Mine tea, äkki pääsebki üle piiri. 
Mida peaks küll ette võtma? Jumala eest ei tea. Näe, keeb kui katlas! 
Midagi pole näha. Üksainus möll ümberringi!...» 

Ja äkki valgustas teda uusmõte. Kiiresti pöördus ta telki tagasi, tõmbas 
eesriide ette, sidus nööriotsa vaia külge ja astus Everstova juurde. 
Radist tõusis püsti, ja 

vaadanud majorile silma, taipas ütlematagi, mis viimast huvitab. 

«Seda võib kohe,» ütles ta ja hakkas oma kaasaskantavat 
raadiojaama ümbrisest välja võtma. Siis avas ta selle, pani 
kuuldeklapid pähe ja palus Petrenkot antenn välja viia. 

Šelestov istus oma koha le tagasi, võttis välitaskust märkmiku ja 
hakkas kirjutama. 
Petrenko, kes antenni oli korda seadnud, tuli telki tagasi. . 

Ta palus Everstovalt tükikese paberit, viskas sinna kiiresti mõned 
laused ja ulatas siis lehekese Šelestovile. 
See luges: 


«Lubage. et põdrad narta ette rakendan, tagavarapõdrad ja Beloljubski 
kaasa võtan ning järveni katsun pääseda.» 
Šelestov raputas eitavalt pead, viskas paberi ahju ja ulatas omakorda 
leitnandile oma märkmiku. 
Petrenko laskis silmad kiiresti majori poolt kirjutatud mõnest reast üle 
libiseda, naeratas siis ja vastas: «Väga tore!» 
«Andke Nadjušale edasi,» palus Šelestov. 
Saanud märkmiku, luges Everstova teksti läbi, vaatas majorile ja 
noogutas pead. Siis kummardas ta raadiojaama kohale ja hakkas 
eetrist otsima keskuse väljakutseid. 
«Peavad nõu,» mõtles Beloljubski. «Küll on tolvanid! Küll leidub ikka 
ilmas palju idioote! Milleks siin veel venitada? Kell saab ju varsti 
üheksa. Vaevalt kolm tundi on veel aega!» 

Talle selgus, et tema ülestunnistamine ei olnud märki tabanud. 
Major ja ta sõbrad ei soovinud nähtavasti takistada Šaraborini 
kavatsust üle piiri pääseda. Oma 

ärritust ja viha vaevaga alla surudes ütles Beloljubski endise 
sundimatusega: 

«Minu arvates tuleks kiirustada, kodanik ülem. Šaraborin lendab 
ära. Võib pea anda, et lendab.» 

«Purgaa,» vastas Šelestov sama rahulikult. «Kuulete, mis seal 
toimub? Tuleb kannatlik olla. Sellise ilmaga ei lenda ükski lennuk 
välja. Ta kaotab kursi. Ning sellises lumetormis viiskümmend 
kilomeetrit kolme tunniga ära sõita käib igaühele üle jõu. Ja põdrad ei 
lähe ka.» 

«Põdrad ei lähe, aga inimene läheb,» katsus Beloljubski vastu 
vaielda. «Leitnant on suurepärane suusataja ning ka mina ei sõida just 
halvasti.» 

«Hilja on!» sähvas major. «Oleks pidanud varem kõnelema, aga mitte 
targutama.» 

Major pöördus Everstova poole. Radist tõstis vasaku käe 
väljapöördud peopesaga üles, nagu vaikust nõudes, ja ütles: 

«Mind palutakse vastuvõtmisele üle minna.» 
«Ei, ei!» protesteeris major. «Mitte mingil juhul! Võtku enne vastu.» 
Everstova noogutas pead ja hakkas energiliselt võtmega koputama. 


*Kell oli mõni minut üle kümne. Majori käsu lolid Petrenko ja 
Everstova puhkama heitnud. Pettunud ja rusutud Beloljubski lebas 
suletud silmi, teeseldes magamist. Kõik ta plaanid olid luhtunud, kuid 
endiselt otsis ta palavikuliselt väljapääsu kujunenud olukorrast. 
Šelestov suitsetas ühe paberossi teise järel, kuulatades tuule ulumist. 
Ta mõtted viibisid Kõverjärvel, kandusid Jakutskisse ta 
perekonnaringi, pöördusid sealt tagasi ristteele, sinna, kuhu oli jäänud 
lamama Vassili Nazarovitš Bõkanõrov. 

Kui uni mõtted juba ähmaseks muutis, sirutas Šelestov käe kuivade 
halgude järele ja pani neid ahju, et tuli ei kustuks. 

Umbes kella üheteistkümne paiku tundus majorile, et tuulehood on 
nõrgemaks muutunud. Ta kuulatas. Telk ei rappunud enam, tuul ei 
ulgunud korstnas, ja läks märksa soojemaks. 

«Annaks ometi jumal!» mõtles Šelestov rõhutult, ja tõusnud oma 
kohalt, väljus. 

Esimesena paistis talle kohe silma hea nähtavus, mida tund aega 
tagasi veel polnud. Võis seletada ja üle lugeda juba põtru, kes meetrit 
kümme telgist eemal kobarasse olid kogunenud. Lumesadu oli 
peaaegu lakanud. Pilvedesse olid tekkinud pilud ja siin-seal vilkusid 
nende vahelt tähed. Kuid peaasi — tuul oli vaibunud. Ilma igasuguse 
Jõupingutuseta võis nüüd täies pikkuses püsti seista. 

Suusakepile toetudes ja longates tegi Šelestov ringi ümber laagrikoha 
ning veendus, et kõik jäljed, mis seljandikule ja sealt alla viisid, olid 
kadunud, nagu poleks neid kunagi olnudki. Ümberringi laius puhas, 
puutumatu lumi. «Oleksime me tund või paar hiljem siia jõudnud, 
oleksime kaotanud mitte ainult Šaraborini, vaid ka Beloljubski,» 
mõtles major ja jäi veel mõneks hetkeks seisma, jälgides tuule 
vaibumist. Siis pöördus ta telki tagasi, ja märganud, et Beloljubski ei 
maga, ütles: 


«Tõuske üles!» 
Beloljubski ohkas raskelt ja tõusis istukile. 


«Suitsu tahate?» 

Major võttis paberossi, läitis selle enda oma küljest ja Beloljubski 
poole kummardudes pistis paberossi viimasele suhu. 

Nad suitsetasid. 

«Nüüd aga jätkame vestlust. On teil selleks tuju?» küsis major. 
Beloljubski vaikis. Avameelne vestlus ei olnud talle meeltmööda. 
Ta tahtis piirduda sellega, mis ta juba enesest ja Šaraborinist oli 
rääkinud. Kuid see võiks majorit vihastada ja Beloljubski vastu üles 
ärritada. «Nagu näha, tuleb kõnelda,» otsustas Beloljubski. 
«Noh, kuidas siis on?» katkestas Šelestov ta mõtteid. 
«Küsige.» 
«Ainult ilma luiskamiseta,» hoiatas major. 
«Ma räägin tõtt.» 
«Eks me näe,» muigas Šelestov ja küsis siis: «Kui kaua Šaraborin 
kaevanduses viibis?» 
«Paari ööpäeva ümber.» . 
«Täpsemalt.» 
«Ma ei tea.» 4 
«Kas olete Šaraboriniga juba kaua tuttavad?» 
«Ammust ajast.» 
«Umbes?» . 


«Aastat. . . aastat. . .» Beloljubski vidutas meenutades silmi. «Aastat 
paarkümmend saab ära.» 

«Kus ta seekord kaevanduses olles peatus? Kelle juures ta ööbis?» 
«Täpselt ei tea. Oleksin siis öelnud.» 

«Aga mitte täpselt?» 

Beloljubski kehitas õlgu ja muigas. «Oeh, on see major ka täpne 
mees!» 

«Mind see õigust öelda isegi ei huvitanud,» vastas ta. «Miks?» 

«Noh, vaadake... Ma ju rääkisin teile. Kordan veel kord. Ma otsustasin 
ammugi oma minevikule selja pöörata ja töötasin kaevanduses ausalt. 
Seda ütlevad teile kõik. Küsige kellelt tahes. Kui aga Šaraborin sinna 
ilmus, 

taipasin ma, et minevikust ei ole nii kerge lahti saada. Tunnistan 
ausalt: mul tekkis isegi mõte Šaraborin maha lüüa, kuid käsi ei 
tõusnud. Üks asi on ennast kaitsta, hoopis teine asi aga kallale 
tungida.» 

«Kus te temaga kohlusite ja vestlesite?» 

«Niisama, kus juhtus. Mitmes kohas.» 

«Konkreetsemalt?» 

«Konkreetsemalt? Palun. Üks kord minu maja juures, see oli sel ööl, 
kui ta kaevandusse ilmus. Teine kord tiigi juures, nagu me varem 
olime kokku leppinud. Kolmas kord kontori juures. Ja viimane kord 
toiduainete kaupluse juures.» 

«Väljas?» 

«Jah.» 

«Pakase käes?» 

«Muidugi. Mis sellest siis on?» 

«Ei midagi. Mitte midagi. Ma ainult täpsustan. Kas seifi võtmed 
andsite talle väljas?» 

«Jah, tiigi juures. Tagasi andis ta need kaupluse juures.» 

Šelestov noogutas mõne korra pead ja läitis siis uue paberossi. 
«Kas Šaraborin hoidis fotoaparaadi enda juures või andis teile üle?» 
küsis ta pärast lühikest pausi. 

«Oo! Šaraborin on kaval mees!» 

«See tähendab?» 

«Ta teab, mida vaja on enese käes hoida.» 

«Tähendab fotoaparaat teie kätte ei saanud?» 

«Mitte kordagi.» 

«Kuid miks Šaraborin tapetud Kotšnjovi raha ära võttis?» 

«Kavaldas. Arvestas, et juurdlus annab Kotšnjovi tapmisele 
kriminaalse iseloomu ja satub seega eksiteele. Tapetud näe röövimise 
otstarbel.» 

«Huvitav, huvitav. . . Salakaval mees on see teie Šaraborin,» lausus 
Šelestov mõtlikult. «Noh, aga nüüd jutustage mulle järjekorras, kuidas 
teie sellise eluni jõudsite. Jutustage kõik, kõik. Mis on teie elukutse, 
millega tegelesite, kust pärit olete. Võtke arvesse, et varem või hiljem 


tuleb teil sellest rääkida. Aega meil ju on.» 

«Laske ma suitsetan. Suitsetan ja mõtlen. Elu on teadagi selline 
värk, et teda on võimatu tervenisti meelde jätta. Palju on mälust 
kustunud.» Beloljubski ohkas teeseldult. . 

«Püüdke meelde tuletada.» 
«Püüan,» nõustus Beloljubski ja kaalutles mõttes: 

«Kas jälle jälgi segada? Ajada kõik algusest lõpuni segi? . Kuid äkki 
teavad nad minust rohkem kui ma arvan?» 

Ta suitsetas paberossi ahnelt lõpuni ja hakkas siis endast jutustama. 
Jutustas vastumeelselt ja laisalt. Ta ei rääkinud, vaid nagu mälus; näis, 
et sõnad jäävad tal kurku kinni. 

Kui jutustaja pikemaid vaheaegu tegi, esitas Šelestov talle suunavaid 
küsimusi, juhtis ta tähelepanu elulookirjelcuses esinenud lünkadele, 
lahkuminekutele kuupäevades, võrdles vastuolulisi, teineteist 
vastastikku eitavaid väiteid. 


Beloljubski hakkas närvitsema. Üks jutustatud episood tõi kaasa 
teise ja kolmanda. Tuli nimetada üha, uusi nimesid, üha uusi detaile ja 
peensusi. Ning vastu tema enda tahtmist hargnes kogu kera lahti. 
Ärevusest niheles Beloljubski kohal, kaotas jutulõnga ja läks segi. 
Viimaks lausus Šelestov: 

«Noh, teeme siis kokkuvõtte. Ma sain teist nii aru: olete 
viiskümmend neli aastat vana. Sündisite Tšitaas. Isa ja ema 
perekonnanimeks oli Vedjornikov. Isa oli voorimees, ema õmbleja. 
Kaheksateistkümne aastaselt, esimese im- 

perialistliku sõja ajal, läksite vabatahtlikuna rindele, hiljem läksite, 
samuti vabatahtlikult, üle valgearmeesse ja põgenesite ühes selle 
riismetega MandžuurBasse. Seal elasite mõne aja. Kahekümne teisel 
aastal aga sattusite esmakordselt Jakuutia territooriumile väesalgaga, 
mida juhtis valgekaardi kindral Pepeljajev. Eks ole?» 

«Õige,» nõustus Beloljubski ja mõtles: «Mälu on tal hea!» 

«Kahekümne kolmandal aastal, pärast Pepeljajevi purustamist, 
põgenesite jällegi Mandžuuriasse ja asusite elama Harbiini. Seal 
muutusiteVedjornikovist Krassilnikoviks. Töötasite Harbiini hotellis 
«Modern» kelnerina. Siis astusite Jaapani firma «Kokusai Unio» 
teenistusse. Sellel firmal oli eriõigus Hiinasse salakaupa sisse vedada. 
Sellest momendist peale muutusite salakaubavedajaks. Käisite 
korduvalt üle piiri Nõukogude Liidus ja sealt jälle tagasi. ..» 
«Täitsa õige.» 
«Kolmekümne üheksandal aastal hiilisite Orossutsevi nime all viimast 
korda Jakuutiasse, otsustasite oma minevikust loobuda ja ausaks 
inimeseks saada.» 
«Jah.» 
«Sama eesmärgiga vahetasite ka oma perekonnanime Orossutsev 
Beloljubski vastu?» 
«Kust te saite dokumendid Beloljubski nimele?» 
«Kullaliiva eest võib taigas mistahes dokumente hankida. Ostsin ühelt 


poisiit Džug-Džuris.» 
Šelestov vaikis. Kaval, vaevu märgatav naeratus väreles ta huulil. 
«Teie asjad on halvad, Beloljubski,» ütles ta. 
«Kuidas? Ma ei saanud aru!» 
«Te saate suurepäraselt kõigest aru! Teie vaenuliku tegevuse staaž on 
väga suur, kuid otsi otstega kokku 

viima pole te veel ära õppinud. Ja ega see nii lihtne olegi. 
Täpsemalt - see on vägagi keerukas. Et valet tõena esitada. see vajab 
suurt kunsti.» 

Beloljubski kehitas õlgu. 

«See on teie asi. Mõelge kuis tahate,» ütles. ta. Šelestov puhkes 
naerma: 


«Mispärast minu asi? Teie asi on mõelda. Sest mitte minul, vaid teil 
tuleb vastust anda.» 

«Ma olen kõik öelnud.» sähvas Beloljubski süngelt ja vandus 
südames isennast, et ta üldse kõnelema oli hakanud. 


«Teie ütlesite seda, mida ütlemata ei saa jätta,» vastas Šelestov 
rangelt, «peaasjast aga vaikisite.» 
«Ma ei mõista.» 


«Ma aitan teil mõista. Meenutan üht-teist. Miks teie Šaraborini pea 
paljaks ajasite?» 

«Mina?» 

«Jah, teie.» 

«Mina ei ajanud. Ta tuli juba pügatuna.» 

«Ja tõi mahaaetud juuksed teie korterisse?» 

«Ei tea.» 

«Oletame. Kuid miks rippus fotoaparaat, mis teie jutu järgi Šaraborini 
oma oli, teie, aga mitte tema kaelas?» 

«Ei tea. Kõnelesin seda, mis oli.» 

«Teie ütlesite, et Šaraborin haavas Otšurovit,kuid teda haavasile teie. 
Otšurov on ju elus!» 

Šelestov tõusis. 

«Pikk jutt seisab veel ees,» ütles ta teravalt. «Vaikimisega te ennast ei 
päästa!» Ja hõikas siis: «Gritsko! Nadjuša! Oles!» 

XVII. SEALPOOL PIIRI 


Ohvitseride restorani saal oli täis rasket tubakasuitsu. Kõlisesid 
pokaalid, kostis kaartide laksatusi ja inimhäälte lakkamatut suminat, 
mida kord siin, kord seal katkestasid kas mürisev naer või 
mitmekeelsed hüüded. 

Eddson Hower istus väikese lauakese taga ja luges äsja naiselt 
saadud kirja: 

«... Mind kurvastab ääretult Sinu otsus veel üheks kuuks sinna 


jääda,» kirjutas naine. «Kuid omast kohast on Sul õigus. Raha on väga 
tähtis. Ma tunnen seda praegu rohkem kui kunagi varem. Pärast seda 
kui Stella kuulis, et ma vana. «Fordi» uue «Chevrolet'» vaslu olen 
vahetanud ja võõrastetuppa uue garnituuri ostnud, hakkas ta jälle meil 
käima. Tema John linastab praegu uut filmi «Elektritooli varjus». Ma 
nägin mõningaid stseene. See on midagi hämmastavat! Kui ometi Sina 
mu kõrval oleksid olnud! Aga üldse tee oma äranägemise järgi. Sa 
tead paremini. Ootan Sind kannatlikult. Kui Sa leiaksid paarimehe 
sellele hiina vaasile, mille möödunud korral saatsid, oleks võõrastetoa 
küsimus lahendatud. Stella, niipea kui on siia tulnud, haarab kohe 
selle vaasi ja silmitseb seda nii vaimustalult ja nii kaua, et ma juba 
vihastun. Ta pakub mulle vaasi eest knheksasada dollarit, see Stella, 
kes on valmis ühe dollari eest hinge andma. Ma kujutlen, mis sünnib 
Zimmeriga, kui tema vaasi näeb. 

Ta on ju läbi ja läbi antikvaar. Ta läheb hulluks. 
No nii, seekord ongi kõik. Lähen praegu ja viin raha panka. Kirjuta 
iga päev. Tingimata. Ootan. Ikka Sinu Lilian.» 
Eddson pani kirja ümbrikku, koputas sellega vastu lauda ja pistis siis 
tasku. 
«Jaah. ..» mõtles ta, «poleks halb teist sellist vaasi hankida, kuid see 
on võimatu. Kahju, väga kahju! Vaas 

on tõepoolest väärtuslik, võib igale paleele ehteks olla. Kuidas ma 
tookord selle maha magasin?» 

Vahutav õllejuga voolas pudelist klaasi. Vidusilmil libistas Eddson 
pilgu üle väikese, kuid väga kärarikka saali, mis oli täis igast 
rahvusest lendureid. Ta kibrutas laupa. «Pööraselt igav!» 

Eddsonile meenus, et major Duvers pidi teda ootama. Ta viskas lauale 
paberraha ja tõusis. 

Restoranist väljudes peatus ta hetkeks, pimestatuna loojuva päikese 
kiirtest. Jaapani mere siledal pinnal peegeldusid taevasina ja päikese 
virvendav tee. Kaugemal reidil paistsid selgesti sõjalaevade kontuurid. 
Läbipaistvas sinises õhus kukerpallitasid valged tuvid. Teel oma kuju 
muutes tõttasid läände käharad pilved ja nende servad, leekisid 
punakuldses tules. 

Eddson nööpis oma lühikese nahkkuue kinni ja laskus kiiresti laia 
puutrepi logisevatest astmetest alla mere äärde. 

Ta ei tahtnud hilineda, ja teades, et kallast mööda kõige kiiremini 
aerodroomile jõuab, hakkas lendurite jalgade poolt tallatud kitsast 
rada mööda edasi sammuma. 

Merelt puhus kerge läänetuul. Väikesed lained libisesid laisalt 
liivasele kaldale, noolisid seda loiult ning veeresid tagasi. 

Eddson sammus taaruval kõnnakul ja valmistus mõttes eelseisvaks 
kõneluseks Duversiga. 

Mootori üha suurenev põrin äratas Eddsoni mõitteist. 

Ta pöördus vaatama. Raskelt ja madalalt lähenes lõunast 
transportlennuk 

«Izek saabub,» tähendas Eddson endamisi ja peatus, jälgides 


pilguga,. kuidas lennuk tellikud välja laskis, tasakaalustus siis ja 
maanduma hakkas. 
Aerodroomil käis ta'valine tegevus. Tehnikud ja motoristid askeldasid 
lennukite avatud kapottide juures, mi- 

dagi keerates ja kruttides, sagisid tankijad, roolisid starti lennukid. 
Töötas raadiojaama elektrimootor. Valjuhääldaja ruuporist voolasid 
nukra jaapani laulukese helid. Jaapanlastest laadijad, moodustades 
pika liikuva aheliku, kandsid lattu nelinurkseid valgeid kaste. 

Kui tolm Izeki lennuki juurest oli hajunud, suundus Eddson sinna, et 
lenduriga mõni sõna vahetada. 

Väike, kelmika punase näoga Izek seisis lennuki juures ja kandis 
midagi oma kommertsmärkmikku. Tema ees rohul lebasid 
nahkkindad. 

«lzek!» hõikas Eddson. 

«Jah! Selles olen ma peaaegu kindel,» vastas hüütu lõbusalt. 
«Kunagi ta ei noruta, justkui poisike,» mõtles Eddson kadedusega ja 
küsis: 

«Vedasid jälle kollanägusid?» 

«Seekord mitte, omad poisid olid.» 

«Kuidas sul sel nädalal on?» 

«Pole viga. Neljasaja dollari võrra rohkem.» 

Eddson tammus kohal, vangutas pead ja lausus: 

«Sul veab; oled õnneseenena sündinud.» 

«Hah-hah-haa!» lagistas Izek naerda. «Kui veel mõni teine räägiks, 
ainult mitte sina. Sinul pole põhjust kehva teeselda. Tänaöise 
väljalennuga krabad sa kaks korda rohkem kui mita kogu nädalaga. 
Ma tean ju, kuhu sa sõitma sead.» Ja Izek pilgutas kavalalt silma. 
Eddson vaikis ja mõtles: 

«Vaat kus naaskel! Kuidas ta seda teada sai? Duvers ütles ju, et 
sellest ei tea ükski hing.» 

Izek lõi Eddsonile õlale ja lisas, jällegi silma pilgutades: 

«Nüüd, noormees, on raske saladust hoida. Pole niisugune aeg.» 
Eddson tundis, et vestlus tuleb lõpetada. Ta soovis,. 

sõbrale head edu ja suundus üle aerodroomi major Duversi majakese 
poole, mis asus esimese põiktänava lõpus. 

Tuul kiigutas maja lahtist ust ja see kriuksus iga liigutuse juures. 
Otse läve kõrval seisis tünn haisema läinud vihmaveega. Eddson 
sülitas ja sammus mööda: räpast jalamatti kitsas koridoris majakese 
sIsSeMUSSE. 

Duvers lebas kokkupandaval voodil, sigar suus ja raamat käes. Ta 
silmi varjasid suured sarvraamides prillid. 

Tulijat nähes ajas Duvers enda üles, viskas raamatu lauale ja pistis 
paljad jalad toatuhvlitesse. 

Eddson istus, võttis lendurimütsi peast ja kohendas juukseid. 


Tema tähelepanu köitis jaapani gobelään, haruldasim käsitöö, mis 
kuidagi ei sobinud toa viletsa sisustusega. 

«Lilian sureks rõõmust, kui ta sellise gobelääni saaks,» mõtles ta. 
«Duversil aga pole seda millekski vaja.» Ja Eddson pööras pilgu 
majorile. . 

See kammis väikese seinapeegli ees juukseid. 

Seejärel ta pöördus, raputas tuha siga-rilt otse põrandale ja istus 
Eddsoni vastu kaksiti toolile. Siis asetas ta käed toolikorjule, ja 
vaadates külalisele lähestikku asetsevate ebamäärast värvi silmadega 
otsa, küsis oma kraaksuva häälega: 

«Noh, mida otsustasid?» 

«Hind pole sobiv,» vastas Eddson süngelt. ja hoidis tahtmatult pilgu 
gobeläiinil. 

«Tule issand appi!» hüüatas Duvers. «Kas sul südame tunnistust on?» 
«Kahtlemata on. Kuid raha pole. Ja kui ongi, siis üsna vähe.» 

Duvers vangutas pead, ta silmad tõmbusid kitsaks. Eddson ootas 
vihapuhangut, kuid seda ei järgnenud. 

«Sa oled praktiline, vanapoiss,» hurjutas Duvers külalist. 

Eddson noogutas pead. See oli õige, ta oli väga praktiline. Kuid on 
see siis pahe? 

«Tähendab on õige, mis mulle kõneldi,» jätkas major, - «et Eddsori 
Hower teeb rahalisi arvestusi ka siis, kui ta jumalat palub.» Ja 
andmata külalisele aega vastata, küsis: «Aga teistel on sinu arvates 
raha palju?» . 

«Kuidas kellelgi. Nagu minul ja teil teada, on nendeks eesmärkideks 
assigneeritud sada miljonit dollarit. Mida siin koonerdada? Ega ma 
pole vaestemajja tulnud. Ma pole sõdur, vaid vabapalgaline. See on 
minu teenistus ja mul on õigus kaubelda. Pealegi Jakuutia, see pole 
Jaapan. Tulistavad otsekohe alla. öögi ei päästa.» 

Duvers laskus seljakile ja pahvatas naerma. Lodev nahk ta põskedel 
rappus. 

«Selline tõenäolisus võrdub nullile,» ütles ta. «Sa lendad masinal, 
mis kannab Nõukogude eraldusmärke. Kes sind tulistab?» 

«See pole tähtis,» lõi Eddson käega. «Kas pean ka maanduma?» 
«Tingimata.» 

«Noh, näete! Ilma maandumiseta lepin teie poolt pakutud summaga, 
kulid maandumisega... Aga mis pagana pärast maanduda? Kas siis ei 
saa neid langevarjuga alla heita?» 

«Üldiselt võib. Kuid esiteks on neil väga palju kraami ühes, ja 
teiseks pead sa, kaks maale lasknud, ühe sealt pardale võtma, kes sind 
seal ootab ja signaale korraldab. Tema tood sa siia, minu juurde... 
Selle asja juures on kõik läbi mõeldud ja ette nähtud, vanapoiss.» 
Eddson kibeles toolil ja küsis siis: 

«Kas ilm on ka ette nähtud?» 
«Noh, see pole enam minu asi. Olgu ilm milline tahes, operatsioon 
tuleb läbi viia. Asi on seda väärt.» 


257 


Eddson muheles ja sügas kukalt. 
«Huvitav on siiski teada,» lausus ta aeglaselt, majorile vaatamata, 
«kes peale minu ja kui palju sellelt operatsioonilt teenib?» 

Major kehitas õlgu ja, tooli edasi nihutanud, Istus samuti laua äärde. 

Eddson ei tahtnud järele anda. Poole kõrvaga oli ta, kuulnud, et 
juba kolm lendurit olid keeldunud lennust, milleks tema Duversile 
põhimõtteliselt nõusoleku oli andnud. 

«Selle tühise summa eest ei taha ma oma pea ja eluga riskida,» 
sõnas ta. «Lund on seal rinnuni. Maandud ja jäädki kinni nagu kärbes 
meepotti.» 

«Su lennuk on suuskadel ja ka mootorid on tal head. Ma tean seda 
täpselt.» 

«Mootorid on head, kuid eelaimused mitte just väga.» 

«See on nõrkade ja vaimuhaigete omadus. Ei mina ega mu šeffei arva 
sind sääraste kilda.» 

Eddson ohkas valjusti ja poetas loiult: 

«Inimesi on mitmesuguseid. Teie olete ühtmoodi, mina teistmoodi.» 
«Lori!» katkestas teda Duvers. «Kõigepealt oleme luurajad ja alles siis 
inimesed.» 

Eddson ajas pea kangekaelselt selga. Sel majoril oli igale sõnale kaks 
vastuseks. 

«Teie ütlete «on vaja». Mina aga ütlen teile, et ujuda tuleb kaugele ja 
tee on raske,» muigas Eddson õelalt. 

«Pole viga. Oled hea ujuja, Eddson. Väga hea.» 

«Head upuvad alati. Lähevad kaugele, riskivad ja upuvad.» 

«Hee! Ei soovita uppuda. Sul on noor naine. . » 

«Milleks siin naine?» Eddsoni hääles kuuldus ärritus. 

«Noh, mis siis ikka, katsun Jamesiga rääkida,» sõnas Duvers 
ükskõikselt. «Näib, et ta pole just aravereline, armastab raha ja on 
samasugune vaba kotkas kui sinagi.» 

«Nüüd leidsite sangari! Ta minestab veel enne kui piirini jõuab!» 
«Tal on õigus,» mõtles Duvers ja küsis: 

«Palju sa siis tahad?» 

«See on juba teine jutt! Lisage pool juurde, siis sõidan!» Ja Eddson 
lõi oma laia kämblaga vastu lauda. «Kui ei, siis nägemiseni! Tüütab 
juba ära see jorutamine.» 

Duvers kõndis tuba mööda edasi-tagasi ja vaatas kella. 

Aeg jooksis ja teist kandidaati polnud. 

«Olgu! Kurat sinuga!» urahtas ta. «Maksan kahekordselt, ära ainult 
tõrgu.» 

Eddson ajas käe tasku, võttis sealt paberi, mis risti-põiki resolutsioone 
täis oli, ja pani selle lauale. 

Istet võtmata silmitses Duvershoolikalt paberit ja võttis siis. taskust 


«Parkeri» täitesulepea. 
Mõni minut hiljem lahkus endaga täiesti rahulolev Eddson majori 
juurest, heites gobeläänile viimase nukra lahkumispilgu. 


Väljalennu ajaks oli määratud kell kakskümmend kolmkümmend 
Jakuutia aja järgi. 
Täpselt kell kakskümmend jõudis Eddson Hower «Gipil» 
aerodroomile. 
«Kõik on valmis!» teatas ta abi, kui Eddson autost väljus. «Duversi 
esindaja on siin. Ta sõidab meiega kaasa.» 
«Sõitku, kui tahab,» kostis Eddson ja suundus lennuki poole, mis oli 
juba bensiiniga varustatud. 
Eddson oli heas tujus. Viiekümneprotsendiline avanss kokkulepitud 
summast oli tal taskus. Kergelt astus ta re- 

delit mööda lennukisse, surus Duversi esindaja, noore kapteni kätt ja 
heitis põgusa pilgu kahele ilmetule subjektile, keda ta sealpool piiri 
pidi alla toimetama. Märgates reisijate istmetele kuhjatud pakke, 
korraldas ta järsult: 

«Silmapilk pakkida asjad kahte pakki, või ma viskan nad kõik üle 
parda. Väljalaadimiseks annan aega kaks minutit, mitte rohkem, 
sedasi aga ei kanna neid ka tunniga välja.» 

Algas sagin. Kogu meeskond hakkas askeldama. Kui kõik valmis oli, 
vaatas Eddson nõudlikult kraamipakid üle ja läks siis juhikabiini. 
Täpselt määratud ajal roolis ta masina starti. 


XVIII. KÕVERJÄRVEL 


Šaraborini teed Kõverjärvele tähistasid kolme lõpnud põdra 
korjused, mis põgenik lumme maha oli jätnud. Teades, et aeg ta 
saatuse otsustab, sundis Šaraborin põtru ilma puhkuseta taga. Kui talle 
külm tugevasti kallale kippus, ei peatanud ta nartat, vaid jooksis 
sellele järele, et sooja saada. 

Kolmas põder lõppes päeva teisel poolel, mil Kõverjärveni 
umbkaudse arvestuse järgi oli jäänud kõige rohkem kolm kilomeetrit. 

Viimane põder ei jaksanud nartat ja inimest vedada. Šaraborin 
rakendas ta lahti, sidus talle lihakotid selga ja, asunud suuskadele, 
talutas looma ohelikkupidi. 

Nüüd liikus Šaraborin edasi aeglaselt, rajades endale läbi sügava lume 
teed. 
Ning ka ilm muutus ootamatult halvemaks. Tuuleiilid keerutasid 
maast lund üles - läheneva purgaa kindlaim 

tunnus. Päike kaotas oma sära ning tuhmus, mähituna uduvinesse. 
Saraborin oli väga väsinud, kuid eesmärgi- ligidus 
andis talle kümnekordse jõu. J a kui taiga vähehaaval hõrenes ning 


laiali nihkus, muutus Šaraborin lõplikult erksaks. Nüüd oli ta 
veendunud, et ta polnud teelt eksinud ja läheb õiges suunas. 
Lagendik tõi ta kinnikülmunud jõe juurde, mis Kõverjärve suubus. 


«Varsti olen kohal. Kui ainult purgaa ei algaks,» kõneles ta endamisi, 
püüdes sammu lisada. 


Kuid väsinud põder keeldus kiiremini astumast, tõmbas oheliku 
pingule ja pidurdas edasiliikumist. 

Šaraborini mälu oli kindlalt talletanud kõik, mis nende kohtadega 
seoses oli. Näe seal, jõekäärus, sattus ta kord, kui ta näljane oli ja tal 
toiduaineid polnud, suurele rabakanade parvele ja laskis neid maha üle 
kümne. Ja sinna, meetrit kakskümmend kaldast eemal, salgana 
kasvavate mändide alla, mis oma kroonidega midagi okastelgi taolist 
moodustasid, püstitas ta väheldase hagudest onni ning elas selles mitu 
ööpäeva. Kaugemal aga, seal, kus jõgi järve suubub, püüdis ta küttide- 
evenkidega kala. Tookord esines Šaraborin Jakuutia kullatranspordi 
esindajana ning evengid jäid teda uskuma. 

Põder tõmbas oheliku pingule ja jäi seisma. Ka Šaraborin peatus. 
«Tõmba veidi hinge tagasi,» lubas ta. Põder oli Šaraborinile eel 
vajalik, ja teda tuli hoida. 

Põdra küljed tõusid ja vajusid raskelt, ta peened jalad värisesid. 
«Järsku variseb veel kokku,» mõtles Šaraborin kartusega. «Siis on 
lugu halb. Üksi ei tule ma toime.» 

Kuid tuisujoad vihisesid ja keerlesid hangedel, moodustades pikki 
sabasid nagu šleppe. Tihe hall hägu tõm- 

bus üle taeva ja muutis päeva videvikuks. Tuul tugevnes, puhus 
iilidena ja lõikas valusasti näkku. 

«Väsisin ära, hullumoodi väsisin ära!» ütles Šaraborin endamisi ja 
vaatas ringi. 

Tuisuiil vihistas kähku ta jäljed kinni. 

«Vaat see on hea. Täitsa hea. Keegi ei leia mind. Mõtlevad - Šaraborin 
hukkus. Kuid ta ei hukkunud. .. Noh, tule, tu le!...» tiris ta põtra. 

Ja viimaks ometi tuli eespool nähtavale mitmekordse lumekasukaga 
kaetud veerjate kallastega Kõverjärv. Piklikuna, läänest itta venivana 
ulatus ta paari kilomeetrini. Järve lõunakaldast kogu selle pikkuses 
algas kohe taiga, põhjakallas seevastu aga oli täiesti lage ja hoogu 
sattunud tuul kihutas seal lumekeeriseid kokku. 

«Jumal tänatud, jõudsin ometi pärale!» ohkas Šaraborin 
kergendatult ja vaatas kella. «Oo, päris vara veel! Pool viis. Kella 
kaheteistkümneni on palju aega. Ma jõuan kõik teha ja puhkangi 
vähekese. Asjata kiirustasin. Nüüd pole purgaa enam hirmus.» 

Šaraborin pahmas järve keskele, valis seal meelepärase koha ja 
tänasida toimetusi homse varna viskamata otsustas hakata kohe 
signaallõketeks hagu muretsema. 

«Ümbriku moodi... Viis lõket ümbriku moodi asetada,» kinnitas ta 
endale, meenutades oma kaaslase sõnu. «Ning esialgu tuleb kõik ühte 
riita laduda, muidu matab lumi nad kinni ja pärast ei leia midagi üles.» 


Põtra enda järel sikutades sumas Šaraborin lõunakaldale, taigasse. 
Esimese puu juurde jõudnud, sidus ta looma tugevasti. selle külge 
kinni: ta teadis, et üksik põder, kes pealegi on veel näljane, läheb 
sammalt otsima ja siis ei leia teda enam ka päise päeva ajal kätte, otsi 
kas või tulega. 

Nüüd võis Šaraborin metsakuiva murda ning lume alt tuulemurdu 
välja tirida. . 

Ta ei tundnud mingit väsimust. otse vastupidi, ta töötas nii 
energiliselt, et oleks võinud arvata, nagu oleks ta kogu päeva puhanud, 
aga mitte teel olnud. 

Haohunnik muudkui kasvas ja kasvas, kuid Šaraborin tassis ja tassis 
aina lisa. 

«Nõndaks. Aitab, jätkub. Nüüd on tarvis see kõik ära viia,» ütles ta, 
ning võtnud seljakotist valgest parknahast rihmad, hakkas nendega 
hagu kokku siduma. 

Tal tuli kolm korda järve ja haohunniku vahet käia, et varutud kütet 
põdra seljas kohale.. viia. Vahepeal aga oli kiiresti videvikuks 
muutunud, taevas liitus maaga ning tuulehood muutusid üha 
tugevamaks ja tugevamaks. 

«Asi on halb. Peaks kasetohtu muretsema, muidu ei löö tikud ette,» 
kaalutles Šaraborin. «Noh, tohtu muretsen ma hiljem. Aega veel on.» 

Samas tundis ta, et hakkab lund sadama. Lühikeseks ajaks tekkis tal 
ärev mõte: «Aga kui lennuk sellise ilmaga ei tulegi?» Kuid ta ruttas 
seda mõtet eemale peletama: «Tuleb. Purgaa ei kesta kaua.» 

Ta mõistis, et sellise ilmaga, kus tuul inimese peaaegu. jalust maha 
viib ja nii keerutab, et ümberringi enam midagi näha pole, on täiesti 
mõttetu lõket süüdata: tuul puhub selle laiali. 

«Tuleb oodata, kuni torm üle läheb,» ütles Šaraborin, ja sidunud 
põdra ohelikkupidi haohunniku külge, hakkas jalgadega rutakalt lund 
laiali ajama. 

Ta tegi lumme väheldase lohu, kattis selle põhja peente hagudega 
ning püstitas ümberringi jämedatest teivastest midagi varbtara taolist. 
Siis talutas ta põdra sinna, lükkas ta küljeli lohku ja heitis ise ta 
kõrvale, surudes end vastu põdra selga. 

«Sedasi!» ütles ta rahulolevana. «Muidu olen omadega läbi.» 
Purgaa tormitses üha enam ja enam, loopides lume- 

kahmakaid ja mähkides kogu ümbruse läbitungimatusse valkjashalli 
hägusse. 

Inimene ja loom soojendasid teineteist. Šaraborin tundis, kuidas 
tema peale juba terve kiht lund koguneb. Muidugi ei lisanud lumi 
soojust, kuid aitas seda säilitada ning kaitses tuule eest. 

Tuul aga tugevnes järjest, uludes mitmetooniliselt. 

Lebades pakseneva lumekasuka all, rahustas Šaraborin aeg-ajalt põtra, 
kes püsti tõusma ja lumekoopast lahkuma kippus. Kui põder rahunes, 
katsus Šaraborin oma rahututes tunnetes orienteeruda. 


Ärevus, et lennuk sellise ilmaga võib tulemata jääda, ei lakanud, 
kuid see pesitses kuskil sügaval sisemuses, ja Šaraborin ei lasknud 
teda suureks kasvada. 

Kuidas ta ometi igatses ära lennata! Kuidas tegi teda ärevaks iha 
nende naudingute järele, mida ta piiri taga oli maitsta saanud, kuid 
veel mitte põhjani nautinud! Milliseid väljavaateid avas talle rahaline 
tasu! Praegu ei tahtnud ta isegi meenutada seda armetut summat, mida 
ta säilitas oma taigapanipaigas, kuhu peale tema veel ükski inimjalg 
polnud saanud. ; 

«Palju nad annavad?» küsis ta endalt. «Miks ma Vassililt ei 
küsinud, palju makstakse? Tola! Hea oleks teada. Samune et, palju 
antakse.. Võib-olla sada tuhat. Võib aga olla, el viiskümmend tuhat. 
Viiskümmend tuhat — ka seda on küllalt.» 

Juba ainult mõte, et temal on siis taskus nii palju raha ja et ta seda 
kedagi kartmata võib kulutada kuipalju tahes, joobnustas Šaraborinit 
nagu piiritus. «Missugusesse ettevõttesse oleks kõige parem seda raha 
paigutada, et ta surnud kapitalina seisma ei jääks?» küsis ta endalt ja 
vastas samas: «Avan oopiumisuitsetamise lokaali. See toob hästi 
sisse.» 

Tal polnud põrmugi kahju seda külma maad maha 

jätta, mida mõned lollpead kodumaaks nimetavad. «Mis on 
kodumaa?» arutles ta. «Kodumaa on seal, kus palju raha antakse ja 
kus sul õigus on selle rahaga teha mis tahad, kus võib pääseda 
rõhuvast hirmust» Siin, sellel maal on lõpp kõigel, mis Šaraborinit 
köitis: jäljetult on kadunud kaupmehed, kelledele võis kasulikult 
turustada karuskulda - hinnalisi nahku, milliseid küttidelt kümnete 
kaupa poole pudeli piirituse vastu sai vahetada; välja on surnud 
šamaanid, kelle abiga oli kerge usaldus rikkaid kohalikke elanikke 
täielikus alistumises hoida; kuskile on kadunud ka kullaotsijad, 
kelledele ta tihtigi jahti pidas, lastes käiku oma pika jahinoa. 

Rahvas on targemaks .läinud. Nüüd ei võinud sellele mõeldagi, et sa 
mõne jakuudi, evengi või jukagiiri käest poole toobi piirituse vastu 
hõberebase naha saaksid vahetada, nagu paar-kolmkümmend aastat 
tagasi. Kullaleiukohad ei ajanud enam inimesi ärevusse, kuna nad 
varematel aegadel nende pärast üksteisel kõrid olid läbi närinud. 
Jalamaid tundsid nad nüüd taigas ära võõra inimese ja pidasid oma 
kohuseks teda silmas pidada. 

Kuidas võis pärast kõike seda pidada kodumaaks määratu suurt 
lumega kaetud maad? Kuidas võis teda mitte vihata? 

Šaraborin oli seda viha kogunud kaua, aastaid. Ja lõpuks muutus see 
metsikuks vihkamiseks, mida enam kuidagi ega millegagi ei saanud 
lämmatada. 

Tundes, et soovimatu külm kehasse hiilib, hakkas Šaraborin jalgu 
liigutama ning käsi vastu põdra karva hõõruma. 't 

«Kui aga lennuk siiski ei tule?» tuli jällegi ärev mõte. 

Kuid Šaraborin leidis samas väljapääsu: «Lähen SuurNeverisse, 


kohtan seal Harryt, annan fotoaparaadi temale ja saan raha. ütlen, et 
Vassiliga juhtus õnnetus. ütlen, et teda tulistati ja surmavalt haavati ja 
et ta fotoapa- 

raadi minule üle andis. Mõtlen midagi välja, mida öelda. Ja keegi ei 
saa mind kontrollida. Ka Harry mitte. Vassiliga on aga lõpp. Päris 
lõpp. Kui major teda tabada ei jõua, siis kärvab ta taigas. Kärvab 
nälga. Lõpeb külma kätte. Purgaa teeb talle otsa peale. Mina aga 
rabelen siit välja. Olen sageli rabelnud. Suusad on, põder on, liha on, 
ja nuga on kah. Mina juba otsa ei saa.» 

Nüüd rahunes Šaraborin juba täiesti. Südamel hakkas kergem ja 
tundus isegi soojem, Ta jäi tukkuma ja lõpuks uinus. 

Tuisk ulus. Šaraborin magas. Vaikselt hingas näljane põder. Ainult 
kell Šaraborini randmel jätkas väsimatult oma käiku. 


Šaraborin magas ja nägi und. Ta nägi vana kütti Bõkanõrovit, keda 
ta teelahkmel noaga oli löönud. Hoop oli tugev ja nuga tungis kuni 
käepidemeni küljesse. Pärast sellist hoopi ei võinud inimene enamellu 
jääda. Kuid mis see oli? Vanamees liigutas järsku, ajas end üles, 
tõusis neljakäpukile, karjus kõvasti midagi ja hakkas Šaraborini poole 
roomama. Šaraborin taganes ja pillas noa maha. Vana kütt tõstis noa 
üles ja hakkas sellega vehkides iähenema: Ja vanamees ei sarnanenud 
enam endale. 

Ta muutus määratu suureks karuks inimese peaga. Peab põgenema! 
Võimalikult kiiresti põgenema! Kuid jalad ei kuula sõna. Karu aga 
ligineb üha ja ta käes pole enam nuga, vaid tuli. 

«Oo-o!.. .» karjatas Šaraborin nii, et põder võpatas ja ka ta ise oma 
hääle üle kohkus, kuna see tundus talle võõras. 

Ta oli juba ärkvel, kuid ei suutnud vabaneda tema aju vallanud 
roidumusest. Tema ees püsis veel unenäo poolt sisendatud õudne kuju. 

Kui ta siis lõplikult virgus, tundis ta, et käed külmast tarduvad 
ning jalad peaaegu surnud on - neil lamas põder. 

Šaraborin vabastas jalad ja taipas kohe, et kui need poleks nagu 
mingi ime tõttu põdra alla sattunud, oleks külm nad ammu ära võtnud. 
Šaraborin kuulatas: 

«Purgaa on vaikinud. Kas ma siis tõesti nii kaua magasin?» 
Ta liigutas end ja tundis alles nüüd, et mitte ainult käed, vaid ka kogu 
keha oli külmast kange. 

Ta keeras end kõhuli, toetus käte ja jalgadega vastu maad ning 
hakkas seljaga lumekatust lõhkuma. Erilise jõupingutuseta lükkas ta 
koopa lahti, mis teda surmast oli päästnud, ja tõusis püsti. Tema järel 
ajas ka põder enda jalule. 

Šaraborin tõukas põtra, see kargas koopast välja, läks veidi kõrvale ja 
raputas end. 
«Kuid aeg, aeg?» taipas Šaraborin äkki, ja tõmmanud tikust tuld, 


vaatas kella: osuti oli libisenud üle kaheteistkümne. «Kui kaua ma 
magasin? Tola! Vaat kus tola!» 
Mustas tähistaevas liikusid üsna madalalt tuulest laialipaisatud pilved. 
Lund ei sadanud enan. Tuul oli vaibunud ja teda polnud peaaegu 
tundagi. 
Et sooja saada, hakkas Šaraborin hüplema, tagus käsi vastu keha ja 
talle meenus samas, et on aeg lõkked süüdata, kuid kasetohtu polnud 
ta ikka veel toonud. 

«Nõndaks, jooksen tohu järele,» lausus ta kuuldavalt, suuski lumest 
vabastades ja jalgade külge kinnitades. 

«Ja põdra võtan kah kaasa. Laon temale rohkem peale. 

Ja hagu kahman ka veel lisaks. Võib-olla tuleb kaua lõkkeid põleda 
lasta.» 

Šaraborin vaatas ringi ja nägi umbes paarikümne meetri kaugusel 
põtra, kes lääne suunas eemaldus. 

«Tohtoo! Tohtoo!...» hõikas Šaraborin, kuid põder ei peatunudki. 
Siis kihutas ta suuskadel põdrale järele. Kuid on siis võimalik kätte 
saada põtra, kes enam ei taha inimest teenida! . 

Lasknud Šaraborini endale üsna lähedale, põder peatus, tõstis oma 
sarvedega kroonitud pea, norsatas, võttis hoogu ja hakkas suurte 
hüpetega eemalduma. 

«Läinud. Lõplikult läinud... Läks toitu otsima, elajas! . ..» Šaraborin 
vandus, ja pööranud ümber, ruttas taigasse. 

Tagasi tuli ta suure sületäie kuiva kasetohuga, ning vaadanud kella, 
hakkas kiiresti hagu ümbrikukujuliselt viide hunnikusse laduma. 

Aeg lähenes juba kella ühele öösel. 

«Aga mis siis, kui lennuk juba käis?» hiilis talle kohutav mõte pähe. 
Tal hakkas halb ia südame alt lõi külmaks. «Lendas siia, mina aga 
magasin ja ei kuulnud midagi.» 

Šaraborin ladus viis hunnikut, murdis siis kasetohtu ja pistis seda 
igasse hunnikusse halgude alla. Siis süütas ta tohud ja ussina hakkas 
leek kõigis viies, hunnikus väänlema. 

Šaraborin sagis ja jooksis edasi-tagasi, kohendas hunnikuid ning 
peatus siis, pead selga ajades ja üles vaadates. Taevas oli pilvedest 
juba täiesti puhas, seal värelesid tähed, pilgutasid üktseisele silma ja 
justkui narrisid Šaraborinit. 

Sirutanud käed tule poole, kuulatas Šaraborin vaikust nii 
pingutatult, et tal kõrvades kumisema hakkas. Kuid loodust vallanud 
piinav vaikus ei tõotanud midagi. 

«Kui lennuk kauaks tulema jääb, siis ei jätku hagu,» mõtles ta tusaselt, 
kuid metsa minna ta ei söandanud. 
Lendasid sekundid ja minutid. Šaraborin vaatas ühte- 

lugu kella. Kui juba üle ühe oli, ei pööranud ta numbrilaualt enam 
pilku. Iga minutiga nõrgenes ja rauges ta lootus ning seda asendas 


meeleheide. 

Ärajooksnud põder oleks olnud mitte ainult liiklemisvahendiks, vaid 
ka toiduks. Toidutagavarata ei võinud taigasse tagasipöördumisest, 
unistadagi. Tähendab, nüüd otsustatakse ta saatus. 

Ning äkki, kella poole kahe paiku kuulis ta ootusest pinevas vaikuses 
heli, mis ta algul võpatama pani, siis aga kohale naelutas. Hääl tekkis 
kusagil kagus. Algul arg ja ebakindel, paisus ta järjest ning voogas 
nüüd kuskilt kõrgusest. 

Šaraborin seisis liikumatult, nagu kartes ettevaatamatu liigutusega 
seda kauaoodatud heli minema peletada. Lõpuks, kui see juba selgesti 
kuuldavaks mootoripõrinaks kasvas, karjatas ta: 

«Tema, tema! Tuleb!... Tuleb!.. .» 

Ta sagis ühe lõkke juurest teise juurde, lükkas eemale langenud halud 
koomale ja hakkas äkki rõõmu pärast tantsima, kuidagi imelikult 
häälitsedes ja kätega korratult vehkides. 

Katkestanud tantsimise ja kobanud taskus fotoaparaati, ajas ta enda 
täies pikkuses sirgu ning hakkas teraselt tumedat taevast silmitsema. 
Lennuk nagu talle näis, tegi ringe, kuid Šaraborinil ei õnnestunud teda 
näha. Ning äkki märkas ta kolme täppi, kolme ähmaselt helendavat 
täppi, mis keset liikumatut tähistaevast liikusid. Need 

olid lennukipardatuled. 

«Ta tuli! Tuli!» karjatas Šaraborin jälle ja sattus vaimustusse. 

Lennuk laskus kiiresti. Unnates, vingudes ja põrisedes ning 
väljalasketorudest tuld sülitades tegi ta järve kohal paar tiiru, ning 
heitnud alla pooltosinat silmipimestavaid rakkette, hakkas järsku 
maanduma. 

Iga rakett lagunes paljudeks väikesteks mitmevärvilisteks tulekesteks. 

«Justkui päeva ajal! Justkui päeva ajal! Kõik on näha justkui päeva 
ajal!» kisendas Šaraborin vaimustusest hingeldades. 

Äkki kustus ere valgus ja ümberringi muutus veelgi pimedamaks kui 
enne. 

Kuid hetke pärast nägi Šaraborin umbes sada meetrit endast eemal 
liikumatult seisva suure teraslinnu kontuure. Lennuki mootorid 
surisesid tasa. 

Unustades seljakoti, lihavarud ja kõik muu maailmas, tormas 
Saraborin tulistjalu lennuki poole. ühe sammuga hüppas ta üle 
leegitseva lõkke, kukkus korra ja takerdudes sügavas lumes, kukkus 
teisegi korra, tõusis siis jalule ja nägi, kuis avanes lai uks ja valguse 
raami ilmus inimese suur ja kohmakas siluett. 

«Ma olen siin! Olen siin!» röökis Saraborin kõigest kõrist ja, nagu 
oleks keegi teda taga tõuganud, sööstis jällegi edasi. 

Komistades jõudis ta lennuki juurde ning haaras rõõmust meeletuna 
tugevasti kinni väljaheidetud redelikese käsipuudest. 


XIX. POLKOVNIK GROHHOTOV 


Suurde tuppa olid kogunenud operatiivohvitserid. Viiest suurest 
aknast voolas tuppa eredat päikesevalgust. Siin oli nii soe, et 
tahtmatult unustasid väljas valitseva neljakümnekraadise pakase. 
Ohvitserid vestlesid elavalt omavahel ja vaikisid alles siis, kui 
polkovnik Grohhotov uksele .ilmus. 

«Palun istuda,» ütles Grohhotov järsuvõitu, kuid vaikse häälega ja 
sammus seina ääres asuva väikese laua juurde, mille kohal rippus 
kaart. 

Polkovniku perekonnanimi! ei olnud kuidagi kooskõlas ta välise 
kujuga. Väheldast kasvu, kitsaõlaline ja kõhn, jättis Grohhotov haige 
inimese mulje. Nii see tegelikult oligi. Oma viiekümne kahe eluaasta 
jooksul oli polkovnik küllaltki viletsust ja kaotusi kannatanud, mitu 
korda haavatud, sealhulgas üks kord raskesti, ja viimasel ajal oli ta 
tihti põdur. Läbilastud jalad valutasid ning süda vigurdas. 


Kuid Grohhotovil oli ka veel hinges haav. Isamaasõjas kaotas ta 
kogu perekonna ja jäi üksi. See haav ei kasvanud kinni. 


Tema alluvad armastasid teda, austasid ja pelgasid veidi. Läbi 
teinud suure elukooli ja luure- ning vastuluure-alase töö kooli, tunti 
teda kogenud, kaugelenägeliku ülemana, kellel oli tuline ja aktiivne 
iseloom ning suur endadistsipliin..Kunagi ei kaotanud Grohhotov ene- 
sevalitsust, ta ei närvitsenud ega karjunud alluvate peale. 

Ta oli tasakaalukas, nõudlik ja õiglane. 


«Osa teist, seltsimehed ohvitserid, teab, osa aga ei tea veel Toi Haja 
sündmusest,» ütles Grohhotov. «Kohe jutustab major Šelestov meile 
kõigest üksikasjaliselt. Palun, Roman Lukitš...» 


Šelestov lahkus oma kohalt ja astus kaardi juurde, kuhu ta ise oli 
selgesti joonistanud teostatud operatsiooni marsruudi. 


«Mina ja mu seltsimehed,» algas Šelestov, «sattusime kokku 
ebatavalise juhtumiga. Püüan kõigest üksikasjaliselt ette kanda.» 

Ja temale omase rahulikkusega ning liigsete sõnadeta jutustas 
Šelestov kõigest, alates sellest hetkest, mil ta seltsimeestega 
kaevandusse lendas, kuni ööni, mil purgaa 


I Grohhot - mürin. ragin. SeJlest ka perekonnoaniini Grohhotov. 

märatsema hakkas. Ta ei varjanud juuresolijate eest ebamäärast 
olukorda, mis kujunes ta töö esimesel etapil, jutustas oma kahtlustest 
vaenlase jälitamisel. Ta teadis, et teda kuulavad mitte ainult 
kogemusrikkad ohvitserid, vaid ka noored, kelledel samuti kui leitnant 
Petrenkolgi tuleb nii mõnigi kord vaenlasega kokku puutuda. 


Šelestov tõstis eriti esile leitnant Petrenkot, kes oma esimestel 
tuleristsetel esines energilise, andeka ja algatusvõimelise ohvitserina; 
seersant Everstovat, kes peale oma otseste radistiülesannete osutas 
vahetut abi diversantide tabamisel. 

«Operatsiooni edu,» ütles major, «ei ole üksi minu, vaid meie 
väikese, kuid liitunud köllektiivi teene. Ja nüüd on isegi raske öelda, 
kes operatsioonis suuremat, kes vähemat osa etendas. Ning asi ei 
seisagi selles.» 

Šelestov rõhutas eriti, et loeb oma eksituseks seda, et Vassili 
Nazarovitš Bõkanõrov teelahkmele varitsema jäeti. Sinna oleks 
pidanud jätma leitnant Petrenko või jääma ise. 

«Ma pole sellega nõus,» ütles Grohhotov kohalt. «Kas teil oli põhjust 
seltsimees Bõkanõrovis kahelda?» 

«Ma pole Vassili Nazarovitšis kunagi kahelnud, seltsimees 
polkovnik.» 

«Milleks te siis säärase järelduse teete? Ma ei näe siin loogikat. 
Sellisele järeldusele tulite te ainult seetõttu, et Bõkanõrov hukkus.» 

Šelestov jäi mõttesse. Tal oli raske oma vanast sõbrast kõnelda. 
Tõepoolest: milles oli Vassili Nazarovitš süüdi? Selles, et ta 
ettevaatamata ja kärsitu oli? Kuid seejuures lähtus ta heast tahtest - 
vaenlast kinni võtta. Ja pealegi ei sattunud ta kahe, vaid ühe 
diversandiga kokku. Kiusatus teda kätte saada oli liiga suur. Raske on 
öelda, kuidas oleks toiminud Bõkanõrovi asemel tema ise või leitnant 
Petrenko. 

«Täiesti võimalik, seltsimees polkovnik,» vastas Šelestov pärast 
pikka pausi ja lisas: «See on minu poolt kõik.» 

Grohhotov tõusis ja küsis, kas kellelgi on küsimusi, ja kui major 
nendele oli vastanud, lubas tal istuda. Seejärel hakkas ta ise kõnelema. 
Ta selgitas, et Šelestov oli puudmanud ainult seda, mis operatsiooniga 
otseselt seoses oli, ja ei puudutanud juurdluse tulemusi. Kuid see 
polnudki tema ülesandeks. Grohhotov luges Šelestovi teeneks, et ta 
kõige hoolikamalt ning igast pisiasjast kinni haarates süü- ja 
asitõendeid kogus. Sellised pealtnäha tähtsusetud faktid, nagu 
ebatavaliselt, suur elektripirn Kotšnjovi kabinetis, kleepunud punaste 
juuste salgud, mis pühkmete hulgast leiti, tähtsusetu summa raha 
kadumine Kotšnjovi taskust, samal ajal kui kõik inseneri isiklikud 
dokumendid puutumata olid jäetud, ja lõpuks vastuolud ning 
lahkuminekud Beloljubski isiklikes dokumentides, mis kaevanduses 
säilitati, viisid Šelestovi õieti ja seaduspäraselt mõttele, et peavalitsuse 
esindaja, insener Kotšnjovi tapmine ei olnud lihtne kriminaalmõrv ja 
et Beloljubski ning ta kaaslane, sellal veel tundmata, on mõrva ga 
seotud. 

Polkovnik kõneles aeglaselt ja tasa ning suure pingega. 

«Major Šelestovil,» jätkas Grohhotov, «olid kõik põhjused, et 
Beloljubski sõnu mitte uskuda, mitte uskuda ka seda, et välismaine 
luure tema järele lennuki saadab, mis Kõverjärvel maandub. Pean 


tunnistama, et .ka mina selles tugevasti kahtlesin, kui sel äreval ööl 
Šelestovilt radiogrammi sain. Niipalju kui mulle teada on, pole Jakuu- 
tias minevikus selliseid juhtumeid olnud. Kuid Šelestov, olgugi et 
kahtles, ei saanud siiski lennuki ilmumise võimalust täielikult välja 
lülitada, ja silmas pidades asja erilist tähtsust,. teatas sellest mulle. 
Ning tegi täiesti õigesti. Sellistel juhtudel ei tohi püsida oma kahtluste 
ja 

kõhklemiste juures, vaid tuleb otsustavad abinõud tarvitusele võtta, 
sest kunagi ei tohi kindel olla nende või teiste oletuste absoluutses 
õigsuses. Ma andsin käsu saata järvele Nogovitsõni lennuk. Meil 
vedas: just samal ööl oli Nogovitsõn oma lennukiga Toi Hajas, kuhu 
ta rühma uurijaid ning spetsialiste oli toonud. Ning kaevandusest 
Kõverjärvele ei ole just eriti kauge. Nogovitsõn ootas, kuni torm üle 
läks, ja lendas siis järvele. 
Šaraborin, kes midagi ei kahtlustanud, pidas meie lennukit välismaa 
omaks. Nõnda langes ka teine diversant meie kätte.» 
Grohhotov köhis, kätt vastu rinda surudes, ja pidas väikese vaheaja. 
«Tuleb välja, seltsimehed,» hakkas ta uuesti kõnelema, «et meie 
mõnikord alahindame veel vastase jõude ja võimalusi. Nii major 
Šelestov kui ka mina kahtlesime selles, et välismaine luure söandab 
siia taigasse, nii pika maa taha, saata lennukit maanduma, pealegi veel 
niisuguse ilmaga. Kuid ta saatis.. .» 
Ohvitserid vahetasid pilke ja teritasid kõrvu. See, et välismaine lennuk 
siiski taigasse saadeti, oli üllatuseks. 
Polkovnik Grohhotov seletas edasi. 
«Tõsi küll, lennukit ei saadetud eriti just Beloljubskit ära tooma: meie 
territooriumile taheti maandada kaks luureagenti, kes olid saanud 
sellekohase eriettevalmistuse. Sellejuures taheti ka Beloljubski pardale 
võtta. Kuid fakt jääb faktiks. Ei ilmastik, ei kaugus ega meie vabariigi 
klimaatilised erinevused ei peatanud välismaist luuret. Lennuk saadeti 
meie tunnusmärkide all, ta rikkus meie piiri, tungis meie 
territooriumile, kuid... meie lennukid sundisid ta maanduma ühes 
Nõukogude lennubaasis. 
Kõlasid üksmeelsed kiiduavaldused. 
Grohhotov tõstis vaikust paludes käe ja jätkas: 

«Saanud major Šelestovilt radiogrammi, hoiatasime me õigeaegselt 
oma piirivalvet ja nad sundisid võõra lennuki maanduma. Millised 
järeldused tuleb meil kõigest sellest teha? Mitte kunagi ignoreerida 
pisiasju. Meie töös ei tohigi olla kohta sõnal «pisiasi». Peab oskama 
märgata kõiki pisiasju, neid põhjalikult analüüsida ja üldistada. Teine 
järeldus: püüda avastada vaenlase nõrku külgi, tema ahhillese kanda. 
Kolmas järeldus: tabatud vaenlane tuleb lõplikult paljastada, ka kõige 
väiksem asi ei tohi selgusetuks jääda. Meie tunneme suurema osa 
roimarite taktikat, nad püüavad end puhtaks pesta, varjates oma 


roimarlikke tegusid ja sidemeid, püüavad teist sisse rääkida, oma 
kaaslast reeta. Kui Beloljubski üles tunnistas, et plaan pildistati ja et 
lennuk siia tuleb, siis näis, et ta on peaasja ära rääkinud. Eks ole? 
Kuid nagu selgus, püüdis ta peaasja varjata. Ja ainult õieti toimetatud 
juurdlus andis meile võimaluse kogu kera lahti harutada. Beloljubski 
püüdis kaua meid ninapidi vedada ja tegi seda isegi veel siis, kui talle 
juba selge oli, et tema enda saatus otsustatud on. Kui meie Beloljubski 
olime vastu seina surunud, püüdis ta välja rabelda ja kogu süüd 
Šaraborinile veeretada, kes tavalise sidepidaja ning teejuhi 
funktsioone täitis. Oma minevikust üht-teist jutustades vaikis 
Beloljubski peamisest. Nagu nüüd on selgunud, oli ta kahe välismaa 
luure, Jaapani ja Ameerika, agent. Jaapani luureagendiks hakkas ta 
kolmekümne teisel aastal, Harbiini okupeerimise momendist. Paljud 
teie hulgast peaksid mäletama, et neil aastatel oli Harbiinis Jaapani 
sõjamissiooni ülemaks kurikuulus polkovnik Doihara Kenzi. Seesama 
Kenzi, keda paljud välismaa ajakirjanikud Jaapani Lawrence'iks 
nimetasid. Kenzi valdas korralikult vene keelt ja leppis Beloljubskiga 
nelja silma all kokku. Teie võib-olla küsite? kust teadis polkovnik 
Kenzi Beloljubski olemasolust? Vastan 

ka sellele küsimusele. Beloljubski ei olnudki nii silmapaistmatu isik. 
Kauba tänaval oli talomaenda üksikelamu, kus kuni meie vägede 
Harbiini tulekuni elasid Beloljubski naine ja- kaks poega. Beloljubski 
oli kaua aega suure jaapani firma «Kokusai Unio» osanik. Tal olid 
tihedad sidemed valgekaartlaste aktiivsete ringkondadega. Polkovnik 
Doihara Kenzile soovitasid Beloljubskit kaks inimest: valge- 
emigrantide komitee esimees Kolokolnikov ja vene monarhistide liidu 
esimees kindral Kislitsõn. Nagu näete, pole Beloljubski lihtsalt 
kontrabandist. Kontrabandisti nimetusega varjas ta enda nagu sirmiga, 
oli aga tegelikult paadunud spioon. Sündmuste tõttu Kaug-Idas 
katkesid neljakümne viiendal aastal 

Beloljubski sidemed Jaapani luurega. Beloljubski jättis perekonna 
Harbiinis maha ja põgenes Lõuna-Koreasse. 

Seal avastasid ta ameeriklased, värbasid endale ja saatsid ta juba oma 
agendina meie territooriumile. Lõpuks õnnestus juurdlusel välja 
selgftada, et Beloljubski selja taga seisab veel keegi, kelle vahendusel 
peetakse otsest sidet välismaaga. Seni meie veel ei tea, mis inimene 
see on ja mis on ta õige nimi. Šaraborin ja isegi Beloljubski tunnevad 
teda hüüdnimega «Harry». Kuid ta pole välismaalane. Kõige lähemal 
ajal, märtsi esimesel kesknädalal, neljapäeval või reedel tutvume meie 
temaga. Harry ja Beloljubski vaheloli selliselt kokku lepitud, et kui 
lennuk mingil põhjusel ei tule, siis ootab Harry Beloljubskit Suur- 
Neveri jaamas, Vladivostoki rongi vagunis. 

Loodan, et major Šelestov ja leitnant Petrenko selle kohtumise 
organiseerivad. Nüüd neljas järeldus: vaenlane ei põlga ühtki võtet, 
isegi ammu iganenuid, näiteks salakiri paljaksaetud pealael, et selle 
abil informatsiooni vahetada, ning karu jäljed oma jälgede 


varjamiseks. Esimese võttega tutvusid inimesed juba peaaegu saja 
aasta eest, teine aga on piirivalvuritele ülihästi teada. Lõpuks viies, 

viimane ja eriti tähtis järeldus: meie ümber on palju tölplasi, kes oma 
poliitilise valvsuse on nürineda lasknud. Tahtmatult on nad vaenlasele 
abiks meie maal tegutsemise!. Kuidas võis välismaine luure teada 
saada, et insener. Kotšnjov sellel komandeeringul uue tööstusrajooni 
plaani lõpetab? Vastake mulle, kuidas?» 

Polkovnik peatus ja laskis pilgu ohvitseridel ringi käia. 

«Võib oletada, et keegi peavalitsusest selle välja lobises. Ja nimelt 
peavalitsusest, sellepärast, et mitte Beloljubski ei informeerinud 
Harryt Kotšnjovi suhtes, vaid Harry andis Beloljubskile ülesande. 
Tähendab maskeeritud ja salajane vaenlane kusagil kasutas lobisemise 
ära. Ja seifi võtmed? Kuidas kadunud insener Kotšnjov neid ka hoidis, 
kuid kui need veel tema elus olles diversandi kätte sattusid ja viimasel 
õnnestus neid jällegi tagasi panna, siis tähendab see, et Kotšnjov neid 
halvasti hoidis. Ja see asjaolu, et kaevanduse komandandiks määrati 
inimene, kelle minevikku polnud kontrollitud? See on kergemeelsus, 
millel pole võrdset! Kõigest sellest tuleb täie häälega rääkida. 
Beloljubski ja Šaraborini lugu olgu näiteks neile meie kollektiivis, 
õnneks harva esinevatele seltsimeestele, kes mõtlevad, nagu ei 
suudaks meie kauge vabariik enesele välismaise luure tähelepanu 
tõmmata. Seda arvata tähendab mitte ainult raskesti eksida, vaid ka 
poliitilist valvsust kaotada. Kes siis veel, kui mitte meie, luure ja 
vastuluure, oleme kohustatud alati meeles pidama meie partei 
juhtnööri selle kohta, et vaenlased pole lõpetanud ja ei lõpeta 
õõnestustööd Nõukogude riigi vastu. Nad toimetasid ja püüavad ka 
edaspidi toimetada meie juurde spioone, terroriste ja diversante. Nad 
otsisid ja otsivad ka edaspidi nõukogude kodanike hulgast nõr- 
galoomulisi ja argu inimesi, et neid oma jälgile tööle meelitada. Nad 
vabritseerisid ja püüavad ka edaspidi vabritseerida igasuguseid 
provokatsioone meie kodumaa 

vastu. Nad püüdsid ja püüavad ka edaspidi saada oma kätte mistahes 
dokumente, mis sisaldavad nõukogude inimeste plaane, kavatsusi ja 
mõtteid. Kui meie seda unustame, siis on see andestamatu ja 
kuritegelik. Ma lõpetan. Kaks ohtlikku diversanti on tabatud ja kahju- 
tuks tehtud. Kuid peamine on veel ees. Kolmas ja võib olla kõige 
ohtlikum vaenlane, kes end nõukogude inimese maski taha peidab, on 
veel vabaduses ja teeb edasi oma räpast tööd. Ma mõtlen «Harry» 
hüüdnimega inimest. Kus ta praegu viibib, on raske öelda. Kes tema 
taga peitub, näitab lähim tulevik. Meie ligem ülesanne on tabada 
Harry.» 


XX. «HARRY» 


Sama päeva õhtul, mil polkovnik Grohhotov oma alluvatega vestles, 
sammus ühel Vladivostoki tänaval linna raudteejaama piletikassa 
suunas pealtnäha päris harilik mees. Ta kandis kulunud kevadpalitut, 
jalas olid tal kõrged viltsaapad ning peas põdravasika nahast müts. 

Tõstnud üles kitsa palitukrae, hoidis mees seda ühe käega. Merelt 
puhuv terav külm tuul piitsutas ta nägu, tuuseldas ta palituhõlmade 
kallal ning tungis igast riidepilust läbi. 

Raske oli selles inimeses ära tunda magmisvaguni reisijat, kellega 
Šaraborin oli kohanud. Kuid see oli siiski tema. 

Kõrgekasvuline ja kõhetu, astus ta suurte sammudega edasi ning ei 
paistnud millegagi silma igal aastaajal elava liiklemisega rannikulinna 
teiste inimeste hulgast. 

Ta oli veel täiesti selle kohtumise mõju all, mis tal äsja oli olnud 
oma patrooni Hilghiga. Viimasel ajal käitus Hilgh äärmiselt 
hoolimatult ja väljakutsuvalt. Ta 

määras kohtumise Vladivostokis, nagu poleks ta teist 

sobivat kohta leidnud. Sellepärast tuli end siia maailma lõppu vedada. 
Kuid mille poolest nad siis õieti teineteisest erinevad? Mispärast on 
Hilghil õigus öelda: «Ma ootan teid siin või seal,» «Teie ei pinguta 
küllalt,» «Ma teen teile ülesandeks» või «Rahast kõnelda on veel vara- 
võitu»? Ja tema, Aleksandr Povaljajevi asi on ainult nõustuda, aralt ja 
ebakindlalt vastuväiteid esitada, mingeid Hilghi silmis mitteveenvaid 
põhjusi ette tuua, kuid lõppude-lõpuks teha siiski kõik, mida Hilgh 
käseb. Veab sellel Hilghil! Ta poetas enese osavasti Nõukogude Liidu 
sõbra maski all ühte Euroopa telegraafiagentuuri ja juba mitmendat 
aastat tuleb ta kõigest terve nahaga välja. Ning kui osavasti õnnestub 
tal oma vähestes artiklites «objektiivne» olla! 

Täna hommikul, minnes Hilghiga kohtama, otsustas «Harry», õige 
nimega Povaljajev, kindlalt, et ta temale kõik oma pretensioonid 
näkku ütleb. Kuid vaevalt nägi ta Hilghi külmi ja umbusklikke silmi, 
kui ta otsus «kõik välja kmamida» jalamaid haihtus. 

Hilgh istus jaama restoranis üksinda laua taga ja jõi kannust 
soojendatud moskva õlut. 

Harry ei jõudnud veel istudagi, kui Hilgh teda sisistava sosinaga 
hoiatas: 

«Tellige enesele midagi ise. Meie ei tunne teineteist. Kui keegi 
meie juurde istub või meile läheneb, katkestage vestlus. Mu aeg on 
piiratud. Tunni aja pärast sõidan tagasi.» 

Harry ei vastnud midagi, noogutas pead, ja kutsunud kelneri, tellis 
endale klaasi musta kohvi ning kaks kooki. 

Hilgh ootas, kuni kelner lahkus, siis kummardus ta rinnaga lauale 
laskudes ettepoole ja küsis: 

«Kuidas teie Orossutseviga kokku leppisite? Kuhu pidi ta plaani 
tooma?» 


Harry tõmbus veidi tagasi. Esiteks viis see kaunis 
280 


veider küsimus ta segadusse, ja teiseks tundis ta rockefordi juustu 
teravat ja vastikut lõhna, millest tema patroon alati lehkas. 
Kogunud ennast, vastas Harry: 
«Ma kirjutasin Orossutsevile, et ta plaani Suur-Neveri jaama tooks ja 
märtsi esimesest kesknädalast reedeni mind Vladivostoki rongi 
magamisvagunist üles otsiks. Seda ainult sel juhtumil, kui lennuk ei 
saabu. . .» 

«Noh, see juhtum on käes. Kotšnjovi plaan ei sattunud meie kätte.» 


«See tähendab?» 

«Väga lihtsalt. Lennuk, mis Jaapani saartelt välja saadeti, ei 
pöördunud tagasi oma baasi. Oletatakse, et tal Ohhoota mere kohal 
avarii juhtus ja ta idamandrile ei jõudnudki. Sel ööl möllas mere kohal 
tugev torm.» 

«Kui ootamatu see kõik on,» tähendas Harry. 

Üle Hilghi õhukeste huulte libises pilkav naeratus: 

«Meie elukutse, mu kallis, on alati täis ootamatusi.» 

«Jah... Mida siis nüüd teha?» ž 

«Ei midagi erilist. Ostke sõiduplaan, tehke kalkulatsioon ja võtke 
aegsasti pilet. Orienteeruge igaks juhuks mitte kesknädalale, vaid 
reedele. Alustatud töö tuleb lõpule viia.» 

«Ja kuidas jääb Orossutseviga?» 

«Soolake ta endale sisse.» Ja Hilgh puhkes naerma, näidates 
etteulatuvaid esihambaid. 

«Niipalju kui mina tean,» algas Harry, ärritust alla surudes, 
«lubasite teie Kotšnjovi plaani eest Orossutsevi üle piiri viia ja. . .» 
«Paljugi mis ma lubasin! Lubasin sellepärast, et siis oli selleks 
reaalne võimalus. Ta pole laps, ta peab ise mõistma, et lennuki 
kohalesaatmine on erakordne asi. Tehke see talle täitsa selgeks. 

Selgitage talle, et kuni 
suveni langeb tema üle piiri toimetamise küsimus ära.» 

«Kuid talle on vist lubatud ka suur rahaline tasu?» Hilgh kõõritas 

lauaserva poole, kus oli väike nahkkohvrike: 

«Võtke see kaasa. Ma lahkun ja jätan selle siia. See on Orossutsevile.» 
Harry jäi mõttesse: «Kui aga Orossutsev järsku tõrkuma hakkab, 

mida ta tihti on teinud, ja ultimaatumi esitab: kas ületoomine või. . .» 

«Hm... Aga kui ta...» 

«Ei mingeid «kuisid!» katkestas teda Hilgh. «Tema müüb raha eest 

kas või oma hinge. Kas teie teda ei tunne või? Tegutsege! Ma ootan 

teilt kokkulepitud telegrammi. Hüvasti!» 

Ja Harry jäi üksi. 

Kohv, mis suure hilinemisega lauale toodi, tundus talle vastik, ja ta jõi 

selle vastu tahtmist ära. Kooke ei tahtnud ta nähagi... 


Ja nüüd läks ta kohe piletit ostma, et märtsi esimesel reedel Suur- 
Neveri jaamas olla. 

«Kas see siis igavesti nõnda kestab? Ega ma ometi jäädavalt tema 
jooksutada jää?» küsis ta iseendalt ja ei leidnud vastust. Tõsi küll, 
seljataha jäänud eluperioodile tagasi vaadates veendus Harry, et ta ei 
saa tunnustamata jätta osavust, millega ta endale teed oli murdnud ja 
raskustest jagu saanud. Ja kui palju neid oli! Õudne meenutada! Kogu 
aeg tuli oludega ja «aja vaimuga» kohaneda, alanduda, paluda ja 
rabelda.. 

Ta oli sündinud vähe aega enne revolutsiooni Ida-Siberis, aineliselt 
kindlustatud insener Povaljajevi perekonnas. Ta nimetati Aleksandriks 
emapoolse vanaisa, silmapaistva advokaadi mälestuseks. Elu 
vintsutused algasid üsna varakult. Isa suri nõukogude võimu esimestel 
aastatel. Ema ei osanud ega tahtnud midagi teha. Ta oli ära hellitatud 
ja uskus kindlasti nõukogude võimu 

peatsesse ning vältimatusse krahhi. Kuid nõukogude võim jäi püsima. 
Säästud läksid kaduma. Ema müüs ja vahetas asju, kuid mõnikord oli 
neil ikkagi väga kitsas. 

Siis avanes ventiil: kehtestati nep. Sel puhul ütles ema: «Nii 
pöördub järk-järgult kõik vana juurde tagasi. Annaks jumal! Ega meil 
enam kaua oodata tule, Saša.» 

Tulid välismaa kontsessioonid. Ning Povaljajeva, keda võis pidada 
praktiliseks ja taibukaks, tegi, nagu Aleksandr arvab, väga õieti, 
ühendades hiljem oma edasise saatuse kontsessiooni «Lena 
Goldfiels'i» ühe kaastöölisega, inglase Spleet'iga. Povaljajevite elu 
muutus korra pealt teiseks: ilmus raha, ilmusid toiduained ja välis- 
maised esemed. 

Spleet oli enne revolutsiooni palju kordi Venemaal käinud, ta 
armastas seltskonda ja oli külalislahke. Veel praegugi meenutab 
Aleksandr mõnuga seda suurejoonelist elu, mida võõrasisa ajal nende 
majas elati. 

Spleetile meeldis Aleksandr. Ja Aleksandr oli Spleetist vaimustuses. 
Spleet jutustas sageli, kuidas noorukist võib asja saada, vestles 
Aleksandriga tihti ja kaua, kõneles talle Inglismaast, välismaadest, 
sellest, kus tal juhus oli olnud käia ja millal. Aleksandr kuulas 
võõrasisa joovastuses. 

Spleet oli kindlasti veendunud, et kontsessioon «Lena Goldfiels», 
kes oma kiskjalikud juured sügavale Ida-Siberi maapõue oli ajanud, 
iga päevaga üha enam õitsele lööb. 

Kategooriliselt kinnitas ta, et nõukogude võim vähehaaval muutub, 
et «sotsialistlik eksperiment» aja katsumustele vastu ei pea ja läbi 
kukub. Kuid asi läks teisiti. 

Peagi suutsid bolševikud ilma võõraste käteta ja ilma võõraste 
seadmeteta läbi saada. Kontsessioonile tuli lõpp. Välismaalased 
kolisid oma koju tagasi. Ka Spleet oli sunnitud Inglismaale sõitma, 
kusjuures ta oma uue naise, Aleksandri ema, «unustas» kaasa võtta. 

See oli löök Aleksandrile. Ainus, mis ta Spleetist pärandas, oli 
halvustav suhtumine kõigesse venepärasesse ja hea inglise keele 
oskus. 

Jällegi lendas kõik uppi. Kavatsetud plaanid nurjusid. Lootused 
purunesid. Külluse ja heaolu õhkkond, millega ta oli hakanud 
harjuma, haihtus. Unistused karjäärist, jõukast elust ja välismaale 
sõidust varisesid kokku kui kaardimajake. 

Kõik ümberringi muutus halliks, ebahuvitavaks ja igavaks. 

Kuid Aleksandri emale oli Spleeti ärasõit veelgi raskemaks 
hoobiks. Teda valdas apaatia, ta hakkas jooma, ja kuna ta polnud just 
tugeva tervisega, suri peagi. 

Aleksandr j äi üksi. Nõukogude inimesed hoolitsesid tema eest, kui 
ta veel alaealine oli, aitasid tal jalule saada ja haridust omandada. 
Hiljem anti talle head ja kasulikku tööd, kus ta endale eriala oleks 
võinud selgeks õppida. Kuid see töö näis talle ebahuvitav ja, mis pea- 
asi, vähetasuv. Tal õnnestus saada koht filmitehase lattu, kus tal 
tegemist oli tol ajal defitsiitsete materjalidega. Ta tundis hästi fotoala, 
soetas endale odava hinnaga mõned fotoaparaadid ja hakkas kodus 
eratellimusi täitma. See andis talle ilusat sissetulekut. Kujunes suur 
tuttavate ringkond. Kuid kahjuks tuli filmitehasest lahkuda, sest seal 
toimus ootamatu revisjon ja Aleksandrile tekkisid pahandused. Vaevu 
keerutas ta enese. välja. Seejärel oli ta «Inturisti» süsteemis tõlgiks. 
Talle oli siin abiks ta hea inglise keele tundmine, mida võõrasisa 
Spleet talle oli õpetanud. 

«Inturistis» ei olnud, tõsi küll, defitsiitseid materjale, kuid seal 
avanesid teised võimalused. Sagedased sõidud mööda riiki andsid 
sissetulekut. Välismaalaste hulgas oli mõnikord mitte vähem 
huvitavaid inimesi kui Spleet. 

Neil olid tüsedad rahakotid, soliidsed nahkkohvrid, ülipeened 
nessessäärid ja elegantsed iluasjakesed. Nende seltskonnas unustasid 
mõnikord, et oled Nõukogude Liidus ja mitte välismaal. Aleksandr ei 
võtnud jootraha vastu, kuid kingitusi võttis ta meelsasti. 
Aleksandri saatuse vastu hakkas huvi tundma inglane mister Ewans, 
juba aastates turist. Aleksandr saatis teda sõitudel. Nad vestlesid kõige 
mitmekesisematel teemadel ja väga avameelselt. Mister Ewans nägi 
Aleksandris «kaasmaalast» ja tegi talle mitu korda rahalisi kingitusi. 
Ja kui ta teada sai, et Aleksandri võõrasisa Spleet Inglismaal elab, 
pakkus ta end iga hinna eest Aleksandri võõrasisa üles otsima ja 
panema teda võõraspoja saatuse vastu huvi tundma. 

Kahtlemata etendas mister Ewans Aleksandri elus teatavat osa. 

Vestlustes Ewansiga kõneles Aleksandr palju oma muljetest, mida 
ta mööda Nõukogude Liitu sõites oli saanud, jutustas inimestest, 
uusehttistest ja muudatustest piiri äärsetes vabariikides ning maal. 

Nõukogude Liidust lahkudes kinnitas Ewans Aleksandrile, et selle 
elu kõige lähemal ajal paremuse suunas muutub, ja jättis talle 
hinnalise kingituse: ülikonnariide, habemeajamisriistade komplekti ja 


nahkkohvri. 

Nagu ilmnes, ei teinud Ewans tühje sõnu. Ei läinudki palju aega, ja 
Aleksandr Povaljajevi nimele hakkasid «Torgsini» kaudu 
korrapäraselt saabuma üsna suured rahasaadetised. Kuid varsti 
muutusid need rahad Aleksandri ainsaks elatumisvahendiks, kuna ta 
temale teadmata põhjustel «Inturistisi» vallandati. 

Neil Aleksandrile unustamatuil päevadel tekkis tal tutvus Pjotr 
Andrejevitšiga. Tõsi küll, ta oli Pjotr Andrejevitšiga varemgi 
«Inturisti» asjus kokku puutunud. 

kuid nüüd tuli Pjotr Andrejevitš ise tema juurde. 

XXI. SUUR-NEVER 


Märts oli käes, kuid kevadeni jäi nendes paikades veel palju aega. 
Maapind oli paksu lumekatte all, püsivalt valitses neljakümnekraadine 
pakane ja põhjast puhusid lõikavad kärekülmad tuuled. 

Kõigis majades küdesid ahjud hommikust ööni, SuurNeveri asula ja 
jaama kohal keerlesid arvukad suitsujoad. Asula kitsad tänavad olid 
lumehangi täis kuhjunud, tujukalt rühkisid nendes edasi teerajakesed, 
mida mööda inimesed vaevu üksteisest mööda pääsesid. 

Pimeda tulekuga jäid tänavad elutuiks ja näis, nagu oleks asula 
välja surnud. Kuid see ainult näis nii. Elektripirnide rõõmsad tuled, 
mis läbi jäälilledega paksult kaetud aknaklaaside tungisid, meenutasid, 
et seal, nende palkmajade sisemuses jätkub elu: inimesed. töötavad, 
õpivad, peavad perekonnapidusid, kuulavad Moskva raadiosaateid - 
ühe sõnaga, elavad koos kogu suure avara maaga mitmekesist ja 
täisverelist elu. 

Elu kihas ka Suur-Neveri jaamas, selles Jakuutiale kõige lähemas 
raudteepunktis. Kogu ööpäeva kestel tühjendati jaama platvormidel 
kinnistest vagunitest, platvormidest, tsisternidest ja jäävagunitest 
kaasnevaid raskekaalulisi ronge. 

Tunnikski ei katkenud liiklus Aldaani-Jakutski maanteemagistraalil, 
mis algas Suur-Neveri jaamast ja lõppes Nezametnõi linnas - Aldaani 
kullatööstuse rajooni keskuses. Pidevalt veeresid Aldaani ja Jakutski 
vahet mitmetonnilised «Gazid», «Zisid», «Jazid» ning «Mazid» 
toiduainete, ehitusmaterjalide ja seadmetega. 

Major Šelestov ja leitnant Petrenko elasid SuurNeveris juba 
neljandat ööpäeva, kuna neile oli tehtud ülesandeks tabada «Harry» 
hüüdnime taga peituv tundmatu. 

Šelestov oli ärevil, olgugi et ta oma erutust ja ärevust ei avaldanud. 
Kuid leitnant Petrenkole, kes majorit juba tundis, ei saanud ta pinevil 
meeleolu märkamatuks jääda. Märtsi esimene kesknädal ja neljapäev 
olid möödas, kuid ainsaski idast läände suundunud reisirongis polnud 
neil päevil leidunud inimest, kelle välimus oleks vastanud Harry 


tunnustele. 

Kuid pikaleveninud operatsiooni ei tohtinud lõpetatuks pidada, 
tabamata Harryt ja temaga seoses olevaid isikuid. 

Pähe tekkisid kõige ärevamad mõtted. Võib-olla aimas Harry 
ülesseatud lõksu ja jäi meelega tulemata. Võibolla ajas Beloljubski 
tähtajad segi. Ja lõpuks - võib-olla pidi kohtumine toimuma mitte 
Suur-Neveris, vaid mõnes teises jaamas ja Beloljubski, tahtes hoopi 
Harrylt kõrvale juhtida, nimetas Suur-Neverit. Võib ka nii olla, et piiri 
taha jõudis kumu lennuki tabamisest, ja et Harryt hoida, ei riskinud 
välismaa luure teda sellele kohtumisele saata. 

Beloljubski jutustas juurdlusel, et Suur-Neveri jaamas elab veel 
keegi, keda ainult tema ja Harry tunnevad, nimelt «tagavara 
sidemees». Kui Šaraborin laagrites karistust kandis, käis «tagavara 
sidemees» Harry ülesannetel kaevanduses Beloljubski juures. Ta 
tunneb Harryt näo järgi hästi ja on kuritegevuse alal juba ammugi 
temaga ühenduses. 

Beloljubski teatas «sidemehe» perekonna-, ees- ja isanime, seletas 
ära, kuidas ja kust teda leida ning andis ka parooli, mille abil temaga 
kontakti tuleb luua. 

Beloljubski avaldas mõtet, et selle inimese kaasabil on Harryt kerge- 
leida. Grohhotov kaldus arvama, et pärast «sidemehe» kinnivõtmist 
tuleks tema kasutamise võimalus kohapeal otsustada. Kuid nagu 
Šelestov ja Petrenko kindlaks tegid oli «.sidemees» kaks kuud tagasi 
haigestunud ja surnud.! 

Tänane ööpäev pidi kogu selle ärevuse lõpetama või siis vastupidi - 
mitu korda suuremaks muutma. 

Esimese Vladivostok-Moskva reisirongi saabumiseni oli jäänud kaks 
ja pool tundi. 

Petrenko istus väikeses hästi köetud toas laua taga ja sõi õhtust. 
Laual helkles kohisedes nikkelsamovar. Samas seisis puukauss 
hapukapsaga, kuhi värskeid nisukakukesi ja või. Kiirustamata lõikas 
Petrenko kuumad kakukes'ed pooleks, kattis kummagi poole õhukese 
külmunud võiliistakuga ja pistis nad siis suhu, rüübates peale magusat 
auravat teed. 

Major Šelestov aga, käed sügavale püksitaskutesse surutud, kõndis 
toas aeglaste sammudega nurgast nurka. Tema kõvasti 
kokkupigistatud huulte vahel ripnes kustunud pabeross, mida ta 
vahetevahel masinlikult imes. 

«Mis siis, kui Harry ka täna ei ilmu?» mõtles ta. «Kuidas siis teda 
kätte saada? Kus ta alatine asukoht on? Kes teab ta perekonnanime? 
On see võimalik, et ka Beloljubski midagi ei tea? Ei või olla! Kui me 
aga juba kesknädalal ehk lasksime Harry mööda lipsata? Võib olla 
sõitis ta juba Suur-Neverist läbi, kuid mitte Vladivostoki, vaid 
Moskva rongiga?» 

«Roman Lukitš!» pöördus Petrenko paluval häälei majori poole. 
«Istuge sööma. Üksinda ei lähe toitki kurgust alla. Ausõna!» 


Major heitis pilgu poole võrra kahanenud kakukeste kuhjale ja 
muigas: ei, leitnant ei võinud nuriseda isupuuduse üle. 
«Ei taha millegipärast,» vastas ta siis loiult ja tõmbas käega üle 
karmide hallinevate püstjuuste. 
«Sööge vastu tahtmist.» 
«Sellest pole kasu. Sööma peab siis, kui isu on; Lähen parem jalutan 
veidi. Võib-olla tekib siis isugi. Sina aga 

heida magama. Tingimata heida. Ma tulen sulle siis järele.» 

Šelestov ajas selga suure, näole langeva peakotiga pika raske 
koeranahkse kasuka, haaras nahklabakud ja väljus. 

Ta seisatas veidi trepil, silmitsedes tumedat tähistaevast, ning sammus 
siis edasi mööda kitsukest, mõlemalt poolt tarade vahele surutud ja 
lund täis tuisanud põiktänavat. 

Vinge tuul hulkus uinuva asula vahel. Tuiskas peent lund. Piki 
tänavat venis autode kolonn. Šelestov astus neile teed andes kõrvale. 
Ta hulkus kaua mööda peatänavat, vaatas korraks võõrastemajja ja 
suundus siis jaama. 

Seal küsis ta järele, kas Vladivostoki rong vahest ei hiline, ja 
saanud vastuseks, et rong täpselt graafiku järgi saabub, väljus 
perroonile. 

Jaamalatern'ate valguses sillerdas ja sätendas lumetolm. 
Lumekooma all lookavajununa rip'nesid elektrijuhtmed. Lumega olid 
kaetud vagunite katused, platvormid ja kiirtena hargnev raudtee- 
rööbastik. Ööpimeduses süttisid ja kustusid rööbastikul 
mitmevärvilised tulukesed. Šelestov seisis ja kuulatas. Väike 
mänöövrivedur «talleke» jooksis ähkides ja puhkides südilt mööda 
rööpaid, tirides enda järel vaguniterida. Kui vedur silmist kadus, 
sammus Šelestov pagasiaida juurde. Mõne aja jälgis ta seal, kuidas 
aidast kärudel korralikke valgeid traadiga ümber tõmmatud kaste välja 
veeti. Siis pöördus ta perroonile tagasi. 

Suures lambanahkses kasukas vanamees puistas liiva kuumavee 
majakese esisele platsile. Rohkem polnud siin kedagi. 

«Noh, tänane öö otsustab kõik,» mõtles Šelestov, vaatas kella ja 
sammus sama raske südamega koju tagasi. 

Petrenko magas sügavat und ja ei liigutanudki, kui major sisse astus. 
«Tuleb üles äratada, aeg ei oota,» mõtles Šelestov ja hüüdis valjusti: 
«Gritsko! Aeg on käes, vennas. . .» 
Leitnant avas silmad, haigutas magusasti, ja alles siis, kui oli 
silmanud keset tuba seisvat majorit, viskas kähku karusnahkse kuue 
pealt ning kargas jalule. 
«Ma ei võtnud riidest lahtigi,» ütles ta nagu end õigustades. 
«Hästi tehtud,» oli Šelestov päri. «Pange kuub selga. Vladivostoki 
rong saabub varsti.» 

Selleks et kuub selga tõmmata, müts pähe, sall kaela ja kindad kätte 
panna, kulus leitnandil ainult mõniminut. 


«Relv?» küsis Šelestov. 

Petrenko patsutas käega vastu külge: 

«Vööl, seltsimees major. Kõik on korras.» 

Just samal hetkel, kui nad perroonile lähenesid, teatas jaama diktor, et 

reisirong Vladivostok-Moskva saabub teisele teele. 

«Kiiremini,» ütles Šelestov ja haaras Petrenkol käest. Möödunud 

ööpäevadel olid nad juba jaama tundma õppinud ja siirdusid nüüd 

selle koha poole, kuhu otseühenduse magamisvagun harilikult seisma 

jäi. 

«Kas tegutseme nii, nagu kokku leppisime?» küsis Petrenko. 

«Jah, jah. Mina lähen vagunisse, teie aga valvake vaguni esikus.» 
Esilaternate ereda valgusega silmi pimestades, sisisevasse aurupilve 

mähituna puhises käiku aeglustades mööda härmatunud ja 

lumekuhilais võimas vedur. Tema järel venisid vagunid. 

Šelestov tundis, kuidas ta süda kiiremini lööma hak 

kas, ja ta katsus juba masinlikult taskuid. Paremas oli püstol rauda 
tõmmatud padruniga, vasakus metallkäerauad. Rongi täielikku 
seismajäämist ootamata kargas major magamisvaguni trepile ja esilles 
end vagunisaatjale. 

«Kus on teie paarimees?» küsis ta. 

«Magab.» 

«Siis minge vaguni teise otsa, sulgege uks ja seiske vaguni esikus. 
Ärge laske vagunist kedagi välja. Absoluutselt mitte kedagi! Ja 
vaikselt. Selge?» 

Vagunisaatja kadus. 

Rong peatus. Šelestov noogutas Petrenkole, kes juba ta kõrval 
seisis, läks siis kahest uksest läbi vagunisse ja ta tähelepanu köitis 
kohe umbes tema kasvu hõredate juustega mees. See erines vähestest 
akende juures seisvatest reisijatest oma tülpinud ilme ja sinise, valgete 
põtradega kaunistatud džempriga. Ta seisis lahtise kupee uksel ja 
silmitses tähelepanelikult Šelestovi. 

«Huvitav,» mõtles Šelestov seisma jäädes ja peakotti tagasi heites. 
«Just sellisena kujuttesin ma teda. Seda juhtub harva. Ma võtan ta 
kinni kupees. Siin pole sobiv seda teha, on inimesi. Ning asjata kära 
teha ei maksa. Ühtlasi heidan pilgu ka ta asjadele.» 

Ta astus Harryle nii lähedale, et see taandus, ja vaatas kupeesse. 
«Vaba?» küsis ta. 

«Ja-aah,» vastas Harry kuidagi ebamääraselt. 

«Suurepärane!» tähendas Šelestov ja lisas poolsosinal: 

«Kui olete Harry, astuge siia. Ma olen piletita. Tõin teile midagi 
Orossutsevilt.» 

Majori tähelepanelikule pilgule ei jäänud märkamata, et Harry 
põsed vaevaltmärgatavalt võpatusid ja ta valvsates hallides silmades 
vilksatas ja kustus silmapilkselt hirm. Muide, see võis ka ootamatusest 
tulla. 

«Astuge sisse, astuge,» vastas Harry veidi viivitades. «Ma ei saanud 
teist hästi aru. Ma tulen ka kohe.» 

«Millest ta aru ei saanud?» mõtles Šelestov kupeesse sisenedes ja 
diivanile istudes. «Kavatseb jalga lasta? Ei lähe läbi...» 

Harry sisenes. Ta sulges enda järel ukse, istus majori vastu ja 
seljakile laskudes ristas käed rinnale. Tema valvsad silmad olid 
Šelestovile pööratud. Vaevaga ärevust tagasi hoides küsis ta: 

«Ma ei saanud aru... Mida te mulle ütlesite?» 
«Nagu näha, saab ilma püstolita hakkama,» mõtles major ja pistis käe 
taskusse käeraudade järele. 

Kuid nüüd juhtus see, mida ta kuidagi ei oodanud. Harry 
kummardus kähku ettepoole ja andis kaks välkkiiret hoopi: pahema 
käega solaari ja paremaga meelekohta. Hoobid olid nii tugevad ja 
täpsed, et Šelestov oigele sarnaneva häälitsusega põrandale vajus. 


Vaguni esikus valvelolev leitnant Petrenko surus vaevaga oma 
kannatamatust tagasi. Ta nägi selgesti, kuidas major sinises džempris 
mehe juurde astus, seejärel kupeesse läks, ja kuidas see, kes 
kahtlemata «Harry» hüüdnime kandis, majorile sinna järgnes. 

«Viimaks ometi langes lõksu, sunnikl» võidutses Petrenko. «Asjata 
muretsesime. Ja kõik on õige: reede... Vladivostoki reisirong... sinises 
džempris. Roman Lukitš otsib vist kupeed läbi. Mis siis ikka, see on 
õige. Võib-olla tuleks appi minna? Ei maksa. Major ei armasta, kui 
tema käsu vastaselt toimitakse. Ootan ära...» 

Vedur vilistas. 
Petrenko avas esimese ukse ja vaatas koridori. See oli 

täiesti tühi. Reisijad olid oma kohtadele laiali läinud. Vastasuksest 
vaatas vagunisaatja nägu. 

Sujuvalt libises rong paigast. Jaamatuled ujusid mööda. 

«Kurat võtku, sõidame!» mõtles Petrenko tusaselt. «See pole 
põrmugi sobiv. Tuleb Skovorodinas maha minna. Asi on pikale 
veninud. Ega major ometi teda üle kuulama ei hakanud?» 

Rong lisas kiirust. 

«Ei, tuleb sisse minna. Aitan,» otsustas Petrenko lõplikult ja võttis 
ukse käepidemest kinni. Ta tahtis juba ust avada, kui silmas äkki 
majorit, kes mööda koridori oma pikas, näole tõmmatud peakotiga, 
kasukas noruspäi lähenes. «Üksi? Mispärast üksi?» lõikas ärev mõte 
ajju. «Kas see tõesti polnud Harry? Eksisime? Kuhu ta, neetud, siis 
vajus?» 

Rong mürises juba väljumispöörangul. 

«Hüppame käigu peal maha,» otsustas Petrenko. 

«Major» astus vaguni esikusse, ja enne kui Petrenko sõnagi lausuda 
jõudis, andis talle ränga hoobi vastu kõri. Leitnant taarus tagasi, vaevu 
jalul püsima jäädes, ja nägi, kuidas «major» ukse avas ning ühe käega 


kasuka hõimu haarates sõitvalt rongilt maha hüppas. 

Hoobist uimaseks lööduna ei taibanud Petrenko mitte kohe. mis oli 
juhtunud. Siis aga sööstis ta ukse juurde ja hüppas hooga vagunist 
välja, kasutamata käsipuid ja treppi. Ta langes kummuli, vajudes näo 
ja kätega sügavale lumme. Kui ta hetke pärast pead kergitas, võpatas 
ta: otse ta silmade ees kerkis lumest terasest raudteerööpa ots - 
kontrollpost. Ainult mõned sentimeetrid, ja leitnandi pea oleks selle 
otsa sattunud. 

Müärinal kihutas rong mööda. 
Petrenko kargas jalule ja veendus, et ta oli terve, vigastamata ning 
polnud isegi haiget saanud. Ta ronis raud- 

teetammile, vaatas ringi ja ei näinud midagi. Musta tähistaeva ja 
Jaama ning asula hulgaliste. kuid kasina valgusega tulede taustal oli 
raske roimarit avastada. 

Leitnant kükitas maha ja hakkas tähelepanelikult kaugust 
silmitsema. Äkki leidsid ta silmad inimese silueti, kes Suur-Neveri 
suunas eemaldus. Mees sammus raudteed mööda. 

Petrenko viskas seljast karusnahkse pihtkuue, tõmbas kabuurist 
püstoli ja sööstis talle järele. 

Ta jooksis ja mõtles: «Mis juhtus Roman Lukitšiga? Kui Harry 
tema kasukasse riietus, siis tähendab, et... Kas ma ei teinud Roman 
Lukitšit maha jättes vea? Võimalik, et ta vajab abi? Kuid nüüd on juba 
hilja. Jah, hilja. Nüüd tuleb tabada see;..» 

Roimar, kes tagaajamist märkas, tõstis kasukahõlmad üles ja lisas 
sammu. 

Kui vahemaa umbes kolmekümnele meetrile oli vähenenud, tulistas 
Petrenko ja karjus: 

«Seis! Seis!. . .» 

Harry jooksis kiiremini. Ta oleks pidanud majori raske ja pika kasuka 
seljast viskama, mis teda jooksul muidugi takistas, kuid ta ei taibanud 
seda teha, võib-olla lootis ta ka oma jõule, kuid, nagu seda tihti 
juhtub, hindas oma võimeid üle. . 

Noore treenitud leitnandi eest ära põgeneda oli raske. 

Harry püüdis kiiremini jaama pääseda, nähtavasti lootes rööbastikul 
seisvate rongide vahele kaduda. 

«Tema asemel jääksin ma seisma ja saadaksin tagaajajale paar 
kuuli,» mõtles Petrenko. «Kas tal tõesti pole relva ?» 

Lõpuks oli kaugus jooksjate vahel umbes viiele sammule 
vähenenud. Oma seisukorra lootusetust nähes otsustas Harry võtet 
kasutada ja langes jooksu pidurdamata siruli liipritele. 

Juhtus nii, nagu ta oli arvestanud: joostes komistas Petrenko temale 


ja kukkus. Kuid üht ei suutnud Harry ette näha: tema otsa lennates 
andis Petrenko torbase ninaga roimari silma tohutu hoobi. Too, valmis 


juba üles hüppama, vajus kokku ning kaotas teadvuse. Hetke pärast 
aga kõlksatasid käerauad ta käte ümber kinni. 


Oli päikesepaisteline pühapäev. Nendes paikkondades on sellised 
päevad sagedasteks külalisteks ainult kevade lähenemisel. Päikese 
viltuste kiirte all sätendas lumi nii eredalt, et temale ainult kissis silmil 
või siis läbi kaitseprillide vaadata võis. 

Väike «Gaz»-maastikuauto kihutas mööda siledat ja lumest 
puhastatud automagistraali, kõlistades tagu'rataste kette ja kergesti 
ületades. Molodnikani mäeseljandikku. 

Tabatud diversandi erikonvoile üle andnud, pöördusid major Šelestov 
ja leitnant Petrenko Jakutskisse tagasi. 

Rooli taga istus Šelestov. 

«Näed, mis elus ette tuleb, kallis Gritsko,» ütles Šelestov ja vangutas 
pead, meenutades juba mitmendat korda hiljutise vahejuhtumi kõiki 
üksikasju. «Ja ometi polnud ma, tänu taevale, mõni algaja, ei tööta ju 
esimest aastat. ühe sõnaga — õpid niikaua kui elad.» 

«Jaa-ah,» venitas Petrenko. «Ma praegu - mõtlesin, kuidas oleksin 
mina teie asemel toiminud. Mina oleksin .. » 

«Siin pole midagi mõelda,» katkestas teda Šelestov. «Oleks 
pidanud, kui otsusele jõudsin, et see Harry. on, ja ma olin selles 
kindel, talle otsekohe koridoris püstoli otsa ette suruma, ja asi korras. 
Ilma igasuguse tseremooniata.» 

«See oleks vahest küll õige olnud,» nõustus Petrenko ja lisas: «Ja 
oleksime pidanud kahekesi minema. See oli teie õnn, et ta ainult 
nende kahe hoobiga piirdus ja nuga ei kasutanud. Oleks võinud 
halvemini minna.» 

«Halvemini ei saa ollagi!» raputas Šelestov pead. «Kui 
polkovnikule ette kannan, siis ta, mine tea, ei usugi veel.» 

Petrenko muigas. 
«Milleks selline peenutsev ausus?» 
«Mis, mis?» Šelestov vaatas kõõrdi leitnandile. 
«Minu arvates pole tingimata tarvilik polkovnikule kõiki üksikasju 
ette kanda. Mis on siin tähtis? Et käsk on taidetud ja diversant kinni 
võetud. Mina teie asemel. ..» Petrenko vaikis, tundes enesel karmi, 
uurivat pilku. 

«Kas te räägite seda tõsiselt või?» küsis Šelestov külmalt ja vähendas 
isegi sõidukiirust. Auto oli juba mäeseljandikule jõudnud. 
Petrenko kohmetus. Ta oli Šelestovi armastama hakanud, seadis teda 
endale eeskujuks, õppis temalt, kuidas tõeliseks luurajaks saada, ja ei 
tahtnud nüüd kuidagi, et majorile ta avameelsuse pärast mingeid 
pahandusi tuleks. Seepärast vastas ta: 
«Muidugi tõsiselt, Roman Lukitš. Mis teie selles siis halba leiate? Ega 
asi selle läbi ju ei kannata.» 
Šelestov vaikis pisut millegi üle järele mõeldes ja ütles siis: 
«Teate mis, seltsimees leitnant. Pidage meeles: kui minule ettepanek 


tehakse teid oma alluvusse võtta, ma keeldun.» 
Petrenko nägu lõi lõkendama: 
«Seltsimees major, andestage! Ma ütlesin seda ju puhtast südamest. 
Ma tegin selle ettepaneku hea poolest. Ma pole elu seeski kedagi 
petnud.» 

«Et teis mitte pettuda, siis tahaksin seda uskuda, vastas Šelestov. 
«Igas töös, eriti aga meie omas, on vale lubamatu. Minu viga on 
teistele õpetuseks. See, kes kollektiivi ees oma vigu salgab ja varjab, 
see ei suuda varem või hiljem hoiduda ka otsesest petmisest. Saite 
aru?» 

«Väga hästi.» 

«Ja pidage veel meeles: kõigepealt kohustused, seejärel alles kõik 
muu — ka sõprus.» 

«Olen nõus, seltsimees major.» 

«Sõnadega olete nõus, aga südames?» 

«Samuti, Roman Lukitš.» 

«Hästi,» rahuldus major ja ta silmad soojenesid. 

«Nüüd ma ei keeldu teist, Gritsko. Ja meie üheskoos nabime veel nii 
mõnegi vaenlase kinni.» 

Ületanud mäeseljandiku, hakkas väike «Gaz» mööda taiga 
massiivisse lõikuvat automagistraali pidurdades alla laskuma. 


XXII. G. M. BRJANTSEV 


Georgi Mihhailovitš Brjantsev on sündinud 1904. aastal Põhja- 
Kaukaasias. Kahekümneaastaselt, olles kommunistlik noor, astus ta 
Nõukogude Liidu Kommunistliku Partei ridadesse. Kahekümne ühe 
aastaselt alustas Brjantsev sõjaväeteenistust, jätkates seda kuni 
praeguseni. 


Suure Isamaasõja ajal saadeti Brjantsev eriülesannetel vaenlase 
tagalasse. Ta on autasustatud rea ordenite ja medalitega. 


Brjantsevi esimesed ilukirjanduslikud teosed on kirjutatud Suure 
Isamaasõja ainetel. Isamaasõja heroilised päevad, karm ning ohtlik 
partisanielu vaenlase tagalas andis Brjantsevile selleks rohkesti 
materjali. Esimene raamat tema sulest ilmus 1947. aaslal Taškendis. 
Selleks oli partisanijutustuste-kogu «Meie eest ei pääse kuskile» 
(<<DT Hac HHKYD.a He YHD.ewb»). Eri raamatuina on ilmunud 
Brjantsevi jutustused «Sealpool rinnet (<<no TY CTOPOHY 
!f>poHTa»), «Herilasepesa lõpp» (<<KoHell OCHHoro rHe3D.a»). 
«Neid oli neli. (<<lfx ,6b!Jlo' eTHepo»). «Salarajad» (<<TaHHbre 
TpOnb!») jt. 

1954. aastal ilmus Brjantsevi valvsuseteemaline seiklusjutustus 
«Jäljed lumel», mille sisuks on võitlus välismaa luure teenistuses 
seisvate diversantide vastu Jakuutia taigas. Jutustuse «Jäljed lumel» 
põhjal on vändatud samanimeline film ning jutustus ise on tõlgitud 


juba mitmetesse keeltesse. 
1955. aastal ilmus Brjantsevi romaan eSee toimus Prahas» 


(«3TO 6b!Jlo B npare»), milles jutustatakse tšehhi kommunistide põ- 
randaalusest võitlusest fašistlike okupantide vastu. 

